
Előszó 


Varga László 


Soproni Egyetem Benedek Elek Pedagógiai Kar, Neveléstudományi és Pszichológiai Intézet 
habilitált egyetemi docens, dékán 


A Neveléstudományi kaleidoszkóp címet viselő tanulmánykötet szerzői rendkívül ne- 
mes és hiánypótló feladatra szánták rá magukat. Jelen felsőoktatási tanulmánykötetünk 
nóvumnak tekinthető, hiteles és példaértékű dokumentálása a múlt, a jelen és a jövő 
neveléstudományi történéseinek. Maradandót alkottak a szerzők, munkájuk tiszteletre 
méltó vállalkozás, a neveléstudományi- és társtudományi kutatások széles spektrumú 
bemutatásával az intézet egyik nagy adósságát törleszti. A múlt, a jelen és az ajtónkon 
kopogtató jövő megismerése, számbavétele és megértése egyrészt kötelességünk, más- 
részt figyelemreméltó adalékokkal szolgálhat, mintát és követendő példát adhat az em- 
bernevelői pályára készülő nemzedék, a pedagógusjelöltek számára. 

A szerzők jelentős eredményekkel gazdagítják a neveléstudomány fejlődéséről 
szóló eddigi tudásunkat, segítik a nevelési kérdések árnyaltabb és elmélyültebb meg- 
ismerését. A kutatott témák feltárásában és interpretálásában a szerzők nemcsak 
nagyfokú kreativitásról, nagyszámú tényező egyidejű átlátásának a képességéről, ha- 
nem különleges kitartásról és munkabírásról is tanúbizonyságot tettek. A szerzők 
sokoldalú és színes képet tárnak az olvasó elé több évszázad nevelésügyéről — mind- 
ezt tiszteletre méltó alapossággal. 

Jelen kötet szerzői a szakmai ethosz szép példáit állítják a mai utódok elé, tudo- 
mányos eredményeikből sok tanulság vonható le a humántudományok mai képvise- 
lői számára. A kötet elgondolkodtató és hiteles dokumentálása az intézet szellemi 
arculatának, egy oktatói közösség tudományos építkezésének. A mű további értéké- 
nek tekinthető, hogy mindig az emberre koncentrál, fejezeteiben kimondva és ki- 
mondatlanul azt hivatott üzenni, hogy a nevelésben az egyén — időtől, történeti kortól 
és kultúrától függetlenül — mindig rendkívül fontos és döntő szerepet játszik. A kötet 
jelentős értéke még a teljes alkotói — szellemi szabadság, a fejezetek sokszínűsége 
és interdiszciplináris jellege. 

Öröm és megtiszteltetés számunkra, hogy útjára bocsáthatjuk a Neveléstudomá- 
nyi kaleidoszkóp kötetét, mely rendkívül értékes írásokkal gazdagítja a neveléstudo- 
mányt és társtudományait. Jó szívvel ajánlom kollégáim írásait megtisztelő figyel- 
mükbe. Bízom benne, hogy a tanulmányokban megfogalmazott gondolatok a témák 
továbbgondolására, szakmai vitákra, diskurzusokra inspirálják a kedves olvasókat. 


Sopron, 2023. december 11. 


Varga László 


e-mail: varga.laszlo 2uni-sopron.hu ] Cím:H-9400 Sopron, Ferenczy J. u. 5. 

KULCSSZAVAK ABSZTRAKT 

e francia neveléstörténet A tanulmány egy olyan francia, a 17-18. század fordulóján élt gondolkodó, Fénelon peda- 

e nőnevelés gógiai munkásságát és annak hatását mutatja be, aki életművével különösen sokat tett a 

e Fénelon művei katolikus nőnevelés előmozdítása érdekében, intézményesült formában és a családi nevelés 

e Mikes Kelemenlevelei vonatkozásában is. Műveit nem csupán francia kortársai olvasták, hanem a forrásadatok 

e Madame Maintenon szerint számos más ország nevelésügyről, női tanulási lehetőségekről, társadalmi 
iskolája reformokról gondolkodó elméi is, köztük például a magyar II. Rákóczi Ferenc és Mikes 


Kelemen, vagy a szentpétervári cári udvar művelt tagjai. A nőnevelésről írott pedagógiai 
műveiben foglalt tanácsait legteljesebben egy lelkes követője, az előbb XIV. Lajos 
gyermekei mellett nevelőnőként dolgozó, majd a király feleségévé emelkedett Madame 
Maintenon bontakoztatta ki a saját lányiskolájában. 

Ez az írás kontextusba helyezve mutatja be Fénelon pedagógiai életművét, számba véve 
annak franciaországi előzményeit, a 17-18. századi nőnevelésről írott munkákat, valamint 
vázolva európai hatástörténetét is. A mikrokutatáshoz használt források egyrészt francia, 
kisebb részt angol nyelvű, napjainkban már digitális formában is elérhető írások Fénelon, 
Madame Maintenon és Saint-Simon tollából, másrészt 18-20. századi magyarországi, 


nyei, újságcikkek, életrajzok stb.) és lánynevelésről írt műveinek hazai, 1842-es és1936-os 
fordításai. 


Francia művek a nőnevelésről Fénelon előtt 


A 18-19. századi európai nőnevelés kibontakozását a korábbi századokban számos 
jeles pedagógiai gondolkodó és gyakorlati szakember készítette elő kontinensünkön. 
A katolikus nevelés- és oktatásügy szempontjából Fénelon 17. századi munkássága 
volt meghatározó jelentőségű. Az ő életműve egy olyan inspiráló francia szellemi 
közegben bontakozott ki, amelyben kiemelt témának számított a lánynevelés és női 
művelődés kérdésköre, amit bizonyít, hogy az országban az 1600-as évektől kezdve 
jelentős számban keletkeztek a nőnevelés megújításáról írott művek. Jeannette Rosso 
egy kutatásában számba vette az 1600 és 1789 között a nőnevelésről keletkezett (pon- 
tosabban általa megismert) francia forrásmunkákat, és azt találta, hogy csak a 17. szá- 
zadban 142 mű született. Ráadásul ez a csaknem másfélszáz munkából álló lista ko- 
rántsem teljes! A történésznő kimutatta a publikációk dinamikusan növekvő számát is, 
például a nőkérdéssel foglalkozó írások mennyiségének az 1640-es évektől bekövet- 
kezett jelentős felívelését (Rosso, 1984). Ennek történeti háttéroka az az ellenzéki 
mozgalom volt, amely 1642-ben szerveződött Franciaországban a Mazarin által veze- 
tett kormány ellen, és amely 1648 és 1653 között La Fronde néven nem csupán 

szellemi csatákat, hanem valóságos polgárháborút is vívott az ország vezetői ellen, 
Condé herceg vezetésével. A La Fronde-nak elsősorban nemesi és főpapi méltóságot 
viselő tagjai voltak, köztük nem kevés előkelő hölgy is (Bonney, 1988; Pernot, 1994). 
Rosso adatai évtizedenkénti bontásban a következők: 1600-1609: 5 mű; 1610-1619: 
11; 1620-1629: 10; 1630-1639: 16; 1640-1649: 36; 1650-1659: 15; 1660-1669: 15; 
1670-1679: 10; 1680-1689: 4; 1690-1699: 20 írásmű. Az általa vizsgált szövegek kö- 
zött többségben voltak a nők jogai mellett érvelő munkák, különösen a század második 
felében. Rosso adatai szerint a nőkről készített írások (pró és kontra) leginkább a fel- 
sőbb társadalmi rétegek tagjainak tollából születtek. A szerzői kör körülbelül egytize- 
dét tették ki a vizsgált időszakban a polgári osztályból származó személyek, 3096 volt 
közöttük a klérus tagja, egyötödük arisztokrata férfi és körülbelül ugyanennyi nemes- 
asszony (Rosso, 1984; idézi: Stuurman, 1998:67). A nőkről íródott műveknek termé- 
szetesen nem mindegyike szólt a lánynevelésről és női művelődésről, bár hangsúlyozni 
kell, hogy utóbbiak kérdésköre gyakran szervesen egybekapcsolódott a női jogok kö- 
vetelésével (vagy épp fordítva: az egyenlősítő törekvések ellenzésével). 

A kutatók, például Isabelle Krier szerint Franciaországban 1622-ben született 
meg az első, a női egyenlőséget hirdető pamflet Montaigne fogadott leánya, Marie 
de Gournay le Jars (1565-1645) műveként (Krier, 2009). A szerzőnő ezt a Troussot- 
féle 1617-es Alphabet de Vimperfection et malice des femmes (Ábécé a nők tökélet- 
lenségéről és gonoszságáról) című összeállításra adott válaszként alkotta. Az Égalité 
des hommes et des femmes (A nők és férfiak egyenlősége) című munka volt ez az 
értekezés, amely Louys de Bermen 1621-es írásához hasonlóan, véletlenszerű do- 
lognak írta le a nemek biológiai különbözőségét. Marie ezt a művét XIII. Lajos fran- 
cia király feleségének, Ausztriai Annának ajánlotta. A művel nem a racionális ala- 
pokon álló egyenlőség kimondása volt a célja, inkább annak a megfogalmazása, 
hogy a műveltség nem csupán a férfiak kiváltsága. 1626-ban szintén ő írta meg a Grief 
des femmes (A nők panasza) című munkát, amiben sajnálattal állapította meg, hogy a 
, bajuszos doktorok" nem szenvedhetik a művelt nőket (Hillman és Ouesnel, 1992). 

Rosso elemzésére támaszkodva Stuurman kiemelte az 1660-as évtizedet, és fel- 
sorolta a nőkérdésről akkor keletkezett legfontosabb franciaországi műveket. 1662- 
ben például (a szerző megjelölése nélkül) jelent meg Lyonban az Apologie de la 
science des dames (A nők műveltségének védelmezése) című írás, ugyanebben az 
évben Jacgues Dubosg tollából pedig a L "Honneste Femme (Az erkölcsös nő). 1663- 
ban adták ki (majd folyamatosan újranyomták) a Le Cercle des femmes savantes (A 
tudós nők társasága) című művet, amelyet Jean de la Forge (a jól ismert francia kar- 
teziánus filozófus, Louis de la Forge testvére) írt. 1664-ben Elisabeth Marie Clément 
tollából jelent meg a Dialogue de la princesse sgavante et de la dame de famille (A 
tudós hercegkisasszony és a háziasszony párbeszéde) (Stuurman, 1998:70-71). 

1665-ben Jacguette Guillaume jegyezte a Les Dames illustres ou par bonnes et 
fortes raisons il se prouve gue le sexe féminin surpasse en toutes sortes de genre le 
sexe masculin (Kiváló hölgyek, avagy jó és erős bizonyítékok arra vonatkozóan, 
hogy a női nem mindenben meghaladja a férfiúi nemet) című munkát. Ebben vilá- 
gosan és logikusan érvelt a nők tanulási jogai mellett. 


Kéri Katalin 


Louis Lesclache 1667-ben adta ki Les avantages gue les femmes peuvent re- 
cevoir de la philosophie (A filozófia haszna a nők számára), Marguerite Buffet pedig 
egy évre rá a Nouvelles Observations sur la langue francoise avec les éloges des 
ilustres sgavantes tant anciennes gue modernes (Új megfigyelések a francia nyelv- 
ről, a régi és új idők kiemelkedően művelt hölgyeinek dicséretével) című művét. 
Ezeket a kiadványokat is a férfiak és nők művelődési, tanulási jogainak követelése, 
az értelmük egyenlőségének hangoztatása jellemezte (Stuurman, 1998:61). 

A korszak nőkről írott műveit áttekintve nem hagyhatjuk figyelmen kívül Mo- 
liére Femmes savantes (Tudós nők) című 1672-es darabját, amely a felszínes tudásra 
törő, okoskodó, a tudományokért a családjukat is elhanyagoló nőket figurázta ki, ép- 
pen emiatt (a párizsi Palais Royal színházban szép számmal jelenlévő hölgy körében) 
a darab ősbemutatója — melyen maga a szerző játszotta Chrysale szerepét — nem volt 
sikeres. Judith Suther a komédia bemutatásának 300. évfordulóján azt fejtette ki egy 
tanulmányában, hogy abban a társadalmi környezetben, amikor a szerző körül mind 
több és több, a nők tanulási lehetőségeinek kiterjesztését igenlő mű látott napvilágot, 
ebben a komédiában társadalmi szatírát és nem nőellenes kirohanást kell látnunk 
(Suther, 1972:31). 

Számos elődjéhez hasonlóan a jezsuita tudós, Francois Poulain de la Barre 
(1647-1725), Descartes és Marie de Gournay egyik francia követője is az elsők kö- 
zött volt, aki fellépett a nők egyenjogúsításáért (Életéről, műveiről I.: Dorlin, 2001; 
Stuurman, 2004; Pukánszky, 2006:58-60). Franciaországban ebben az időszakban 
nagy érdeklődés övezte a nevelés ügyét, és jóllehet, a lánynevelésről jóval kisebb 
számú írás született, mint a fiúk iskoláztatásáról és családi neveléséről, az előbbi 
vonatkozásában is határozott lépések történtek és fontos művek keletkeztek. De la 
Barre gondolatainak egyik mai elemzője, Siep Stuurman úgy gondolja, hogy a fran- 
cia szerző elévülhetetlen érdemeket szerzett a felvilágosodás gondolategyüttesének 
előkészítésében, és a francia forradalmat megelőzően a legradikálisabban lépett fel 
a nők egyenjogúsításáért, a lányok neveléséért; ugyanakkor azt is állítja, hogy nem 
a karteziánus gondolkodásmódja vezette el ide, hanem a középkori és kora újkori 
feminista írók, akiknek a gondolatait aztán Poulain de la Barre beleépítette a descar- 
tes-i tanokon nyugvó társadalomképébe (Stuurman, 2004:1, 53). 1673-ban név nél- 
kül jelentette meg De l égalité des deux sexes, discours physigue et moral ou lon 
voit I importance de se défaire des préjugez (A két nem egyenlőségéről, filozófiai és 
erkölcsi értekezés, amelyből megláthatjuk az előítéletektől való megszabadulás je- 
lentőségét) című munkáját, melyben azt mutatta ki, hogy a nők alávetettsége nem 
természettől fogva rendelt, hanem kulturális előítéleteken nyugszik. 

A szintén francia, janzenista gondolkodó, Claude Fleury abbé (1640-1723; éle- 
téről I. például: Wanner, 1975) Traité du choix et de la méthode des études (Érteke- 
zés a tanulmányok kiválasztásáról és módszeréről) című, 1685-ben Párizsban kiadott 
kétkötetes művében egy önálló fejezetet (a 36. részt) szentelt a lánynevelésnek. Eb- 
ben szintén kifejtette, hogy a nőket nem elegendő kézimunkázásra, zenére, táncra és 
katekizmusra tanítani, hanem szükség van arra, hogy írni, olvasni, számolni is tud- 
janak, és értsenek a közügyekhez és a gyógyításhoz. 


Fénelon pedagógiája és hatása a nőnevelésre 


Fénelon életútja 


Francois Poulain de la Barre (1647-1725), Claude Fleury abbé (1640-1723) és más 
szerzők nyomán Francois de Salignac de la Mothe Fénelon (1651-1715) volt az, aki 
továbbvitte és kiteljesítette a nőnevelési elképzeléseket, és a korszak témával foglal- 
kozó francia szerzői közül kétségkívül ő volt az, aki a legnagyobb hatást gyakorolta 
kontinensünk iskolaszervezőire, pedagógiai gondolkodóira, köztük is leginkább Ma- 
dame de Maintenon-ra. 


Fénelon több mint 370 évvel ezelőtt, 
1651. augusztus 6-án született Dél-Nyugat 
Franciaországban, Périgord-ban. Elszegé- 
nyedett nemesi család sarjaként, apja figyel- 
métől és gondoskodásától övezve, katolikus 
neveltetésben részesült. Gyermekkorában 
az atyja kastélyában foglalkozott vele egy 
tanító, aki görög nyelvre is oktatta, és ez je- 
lentős befolyást gyakorolt a fiú gondolko- 
dásának fejlődésére. 12 évesen Fénelon a 
Cahorsban lévő felsőbb iskolába kezdett 
járni, ahol retorikát és filozófiát tanult. 
Nagybátyja, a sarlat-i püspök szerint ez idő 
tájt érzékeny és figyelemre méltó fiú volt. 
Mivel már ekkoriban is kifejezte érdeklődé- 
sét az egyház iránt, nagybátyja párizsi ta- 
nulmányokra ösztönözte (L. erről: Dégert, 
; 1909). 

1. kép Az ifjú Fénelon a francia fővárosban 


F MÉNE 1E ÁS ls jdszáradó előbb a Collége du Plessis, majd a Sorbonne 

SATTÓSE TO század JtanEiú i3k0 tj teológiai kurzusait látogatta. Már ezeken a 
Hyacinthe Rigaud követője, vászon: 103 x 79 cm 5 őost. MÉLSE TÓT fölség 

URL: https://bit.DYV3SrRIHM és helyszíneken kitűnt lenyűgöző ékesszólásá- 

https://bit.l/3SgIpPRO val, választékos szóhasználatával, mely ti- 


zenöt éves korában magasan a tanulótársai fölé emelte. Ekkor tartotta meg első szent- 
beszédjét. 1672-1675 között a Saint-Sulpice-i papi szemináriumba járt, és ezt köve- 
tően szentelték pappá. Nagyon szeretett volna ekkor görög földre utazni, ám nagy- 
bátyja fontos feladatot szánt neki: így utazgatás helyett Fénelon tíz éven át volt egy 
rossz hírű intézmény, az , Új Katolikusok Zárdájának" igazgatója, ahol protestáns és 
muszlim nőket, illetve gyermekeket neveltek. 

1685-ben XIV. Lajos visszavonta a nantes-i ediktumot, és megkezdődött a hu- 
genották erőszakos üldözése: előbb tíz-, majd százezrek menekültek el szülőhazá- 
jukból. Mivel korábban Fénelon erős kézzel térítette vissza a híveket a katolikus 
hitre, 1685-ben az ifjú papnak Saintonges-ba kellett mennie, a főként protestánsok 
által lakott területre, hogy tegyen ott rendet (Köpeczi, 1980:8). Fénelon érdeme, 
hogy nem katonai erővel, hanem békésen és türelemmel akart nyugalmat teremteni 
a zavargó régióban. A hatásköre alá eső teljes térségből kivonták a hadsereget. 

Tevékenykedése nyomán elérte azt, hogy számos olyan protestáns is tisztelni kezdte, 
akik nem tértek át a katolikus hitre. 

38 éves korában az egyik legmagasabb 
pozíciót érte el, amit csak ember elérhetett 
az akkori francia társadalomban. A burgun- 
diai herceg (Duc de Bourgogne) nevelője 
lett, azaz a király unokájáé, a trónörökösé. 
Így Fénelon Franciaország legbefolyáso- 
sabb köreibe került. Ebben az időben egy 
kortársa, Saint-Simon herceg így írta le kül- 
sejét és főbb tulajdonságait: , A főpap ma- 
gas, vékony ember volt, jóképű, sápadt, szé- 
les orral és olyan szemekkel, melyekből 
csak úgy áradt a tűz és a tehetség; olyan ki- 
nézete volt, amilyet sohasem láttam más 
férfiak esetében, és olyan volt, hogy aki 
egyszer látta, sohasem felejtette el. (...) 
Egyesítette magában a komolyságot és a vi- 
dámságot, a megfontoltságot és az udvari- 
asságot, tudós ember volt, püspök; uralkodó 
vonásai voltak a finom modor, az értelmes- 
ség, a kellem, a visszafogottság és minde- 
nekfelett a nemes jellem. Nehéz volt az em- 
bernek levennie róla a szemét. Természetes 
ékesszólás, kellem és finomság volt a sa- 
játja..." (Saint-Simon, 1691-1701:o. n.). 


2. kép 
Fénelon és Burgundia hercege 
Forrás: Hallays, André: 
The spell of the heart of France : thetowns, — Fénelon tőle telhetően megadta a burgun- 
villages and cháteaux about Paris. diai hercegnek a legjobb nevelést, bár sokat 
The Page Company, 1920, p. 38. URL: kellett küzdenie a fiú heves természetével. 


https:[/bit.ly/424LVWy és 


É Türelemmel és kedvességgel, ugyanakkor 
https://bit.ly/47GVUCL 


keményen és határozottan nevelte a trón- 
örököst. A tanító végül kivívta tanítványa tiszteletét, és elérte, hogy az igyekezzen 
minduntalan kijavítgatni saját hibáit. Miközben Fénelon a Napkirály udvarában élt, 
több jelentős művet is alkotott. 1690-ben mesegyűjteményt szerkesztett a hercegnek 
(Fables), majd megírta a Párbeszédek a halálról (Dialogues des morts, 1692; nyom- 
tatásban megjelent: 1712) és a Telemakhosz kalandjai (Les aventures de Télémague, 
1694) című könyveket, utóbbi a szerző hozzájárulása nélkül, 1699-ben jelent meg 
végül nyomtatásban. Ezt a könyvét máig úgy emlegetik a francia irodalomtörténé- 
szek, mint Shakespeare műveit az angolok. Ezt a művét tulajdonképpen az ifjú her- 
ceg nevelése céljából írta, és összefoglalta benne gondolatait az ideális kormányzás- 
ról. Ebben határozottan elítélte a despotizmust, és jól felismerhetően kritizálta benne 
magát a királyt (, Pygmalion") és Mme de Maintenontt (, Astarbé"). 

Valószínű, hogy ennek a művének is köszönhette azt, hogy 1695-ben eltávolí- 
tották az udvartól, igaz, fontos pozícióba került: Cambrai püspöke lett. Ekkortájt 


11 


Fénelon pedagógiája és hatása a nőnevelésre 


heves vitákat folytatott szóban és írásban Bossuet-vel, aki nem fogadta el Mme Gu- 
yon guletista vallási mozgalmának tanait — szemben Fénelonnal, aki támogatta a 
belső nyugalmon, a spontaneitáson és misztikán alapuló vallásosságot.! Fénelonnak 
éveken át számos megpróbáltatásban volt része a nézetei miatt, könyveit Franciaor- 
szágban nem nézték jó szemmel, a külföldre szakadt hugenották viszont örömmel 
forgatták azokat, és engedélye nélkül is kinyomtatták, hogy a segítségükkel leplez- 
zék le a királyi udvar valódi, képmutató világát. 

1712-ben meghalt a trónörökös, akitől pedig egykori tanítója, Fénelon nagyon 
várta, hogy királyként megreformálja majd a katolikus egyházat, és igazságosabb 
uralkodói politikát alakít ki. Két esztendővel később barátja, Beauvilliers is meghalt, 
ami szintén igen mély fájdalmat okozott Fénelonnak. 1714 novemberében egy lo- 
vaskocsis balesetben megsebesült, és 1715. január 7-én hajnalban, 63 évesen meg- 
halt a , cambrai-i hattyú", ahogyan kortársai nevezték őt. 


Fénelon pedagógiája 


Fénelon az élete során jelentős mennyiségű művet írt, a 17. századi francia pedagó- 
giai gondolkodás tipikus képviselője volt. A fentebb már említett könyveken kívül 
több teológiai, nyelvészeti, retorikai, irodalmi és politikai értekezést is hátrahagyott, 
valamint hatalmas mennyiségű, gyönyörű stílusban és nyelvezettel megírt levelet. 
1820-ban Versailles-ban adták ki művei legigényesebb változatát, majd ezt 1830- 
ban kiegészítették. 22 könyve és 11 kötetre rúgó levelezése jelenti a ránk maradt 
életművet (L. erről: Dégert, 1909). Írásai között jelentős helyet foglalnak el pedagó- 
giai tárgyú és nevelési célzattal írt művei. (Ebben a tanulmányban részletesebben a 
leánynevelésről szóló értekezését mutatjuk be.) 

Fénelon olyan században élte le élete nagyobb hányadát, amikor Európa számos 
országában rohamosan növekedett az írni-olvasni tudók száma, nőtt az iskolázottság. 
Pedagógiai munkásságát, nevelésről írott műveit egyaránt a francia társadalom felső 
rétegei gyermekeinek szentelte. Bár a magasabb szintű leánynevelés szinte csakis a 
főúri családok leányait érintette, ebben az időszakban először lehetünk tanúi olyan 
próbálkozásoknak, amelyek a női intellektus kibontakoztatására irányultak, és ame- 
lyek kezdték megbontani a korábban kialakult rendet. Az oktatás kiterjesztésén fá- 
radoztak a kor olyan jeles pedagógiai gondolkodói, mint Comenius, Ratke, Alstedt 
és mások, illetve a különböző vallási felekezetek, kongregációk és társaságok tagjai, 
mert ebben látták egy komolyabb és kiterjedtebb evangelizáció alapját. A jezsuiták, 
az oratoriánusok, az anglikán egyházon belül szerveződő Charity Schoolok is mind- 
mind ezt a célt tűzték maguk elé. 


A guletizmus vagy molinizmus tulajdonképpen a rációval, az elvont teológiai okoskodással 
szembenálló, a belső, a lélek mélyén fellelhető és megélhető vallásosságot hirdette (guies: 
nyugalom). Ez, a pápaság (XI. és XII. Inocent pápasága alatt) által hosszas töprengés után 
elítélt vallásos mozgalom gyökereit tekintve a 17. századi Spanyolországba vezethető vissza, 
Miguel de Molinos atya gondolataihoz. Franciaországban e gondolatok legnagyobb híve és 
terjesztője Mme Guyon volt. 


12 


Kéri Katalin 


AVERTISSEMENT. 

Cap. VIII. Znftruttion fur le Décalo; 


Fénelon könyve a nőnevelésről 
URL: https://bit.ly/3u4m4Sb és https://bit.ly/30avmD2 


Fénelon nőnevelésről készült könyve, a Lányok neveléséről szóló értekezés (Tra- 
ité de Véducation des filles), mely 1689-ben íródott, a klasszikus nőideált állította a 
középpontba: olyan katolikus nő nevelését, aki leányként felkészül az anyai hivatá- 
sára és háziasszonyi teendőire. Abban az időben, amikor 1678-tól Fénelon a katoli- 
kus hitre áttért protestáns és muszlim nők intézetének, az , Új Katolikusok Zárdájá- 
nak" az igazgatója volt, barátja lett Beauvilliers herceg, akinek a nagyhatalmú pénz- 
ügyminiszter, Colbert egyik leánya volt a felesége. A hercegi családban nyolc leány 
született, eredetileg az ő nevelésükhöz készült segédkönyv volt ez a mű, melyet Eu- 
rópa-szerte széles körben ismertek a kortársak, még Magyarországon is évszázado- 
kon át gyakorta hivatkozott könyve volt ez (A mű elemzését I.: Niderst, 1997; 
Weszely, 1903; Ballenegger, 1911). Az értekezést eredetileg tehát nem a nyilvános- 
ságnak szánta, ahogyan erre magyar fordítója, Sebes Gyula is rámutatott (Sebes, 
1936). Nagy érdeme, hogy figyelmet fordított a kicsi gyermekek nevelésére is, ki- 
emelve a korai fejlesztés fontosságát. Megvilágította, hogy milyen nagy jelentősége 
van az első éveknek a jellemfejlődés szempontjából. Szintén modern gondolatokat 
vallott a tanítás módszereit illetően: kiállt az érdekes, a játékos, a történetekkel, me- 
sékkel illusztrált ismeretszerzés mellett, tanítóként kihasználta és szakíróként is ki- 
emelte a gyermekek természetes kiváncsiságát. Nőnevelési műve alapgondolata, 
hogy a lánynevelést nem szabad elhanyagolni, sőt, az fontosabb, mint a fiúk neve- 
lése, hiszen a nők nevelik fel a gyermekeket, a későbbi férfiakat is. Ugyanakkor 

könyvében kiemelte a két nem jelentős különbségeit. Úgy gondolta, hogy mivel a 
nők testileg gyengébbek és szellemük is kevésbé kitartó, mint a férfiaké, nem kell 
tudományokra nevelni őket, hanem elsősorban arra, hogy jó gazdasszonyok, jó fele- 
ségek és anyák legyenek. Könyve III. fejezetétől kezdve írt arról, hogy csecsemő- és 
kisgyermekkortól hogyan kell a lánykákat helyes táplálkozáshoz, illendő viselkedés- 
hez, szép beszédhez szoktatni. Gondolatmenetén végigvonul az, hogy semmilyen 
életkorban nem szabad hagyni, hogy a lányok sokat álmodozzanak, hanem a valódi 
világ megismerésére kell őket rávenni. Műve több részlete is aláhúzza a hasznos 
dolgok iránti érdeklődés és a tapasztalat útján való tanulás fontosságát. , A gyerme- 
kek kíváncsisága természetes hajlam, mely mintegy elébe megy a nevelésnek; ne 
mulasszuk el hasznot húzni belőle. Például látnak a mezőn malmot és tudni akarják, 
hogy mi az; meg kell nekik mutatni, hogy hogyan készül az embert tápláló élelmi- 
szer. Látnak aratókat és meg kell nekik magyarázni, hogy hogyan vetik a gabonát és 
hogyan sokasodik az meg a földben. A városban látnak üzleteket, melyekben külön- 
féle mesterségeket űznek és különféle árukat adnak el. Sohasem szabad megúnni 
kérdéseiket; ezek nyílások, melyeket a természet tár fel a tanítás megkönnyítésére: 
adj bizonyságot, hogy örömedet leled bennük: és így észrevétlen megtanítod őket 
arra, hogy miként készülnek mindazok a dolgok, melyek az ember szolgálatára van- 
nak és amelyeken a kereskedelem lebonyolódik" (Fénelon, 1936:17). 

Külön fejezeteket szentelt a szerző a vallásos ismeretek és a bibliai szövegek 
lányokkal való megismertetésének. Kitért a lányok hibáira is, amelyek között például 
a következőket említette: a lányok sokat beszélnek, ravaszok, álszemérmesek, kép- 
mutatók, hiúak, képzeletük túl élénk. A szülők felelősségévé tette, hogy ezekről a 
lányokat leszoktassák: , Példákkal mutasd be nekik, hogyan lehet az ember csalódás 
nélkül szerény, óvatos, a siker megengedett eszközeihez alkalmazkodó. Mondd ne- 
kik: a főokosság az, hogy keveset beszélünk, sokkal inkább bízunk magunkban, mint 
másokban, de sohasem folytatunk hamis beszédet és nem mutatunk hebehurgya 
egyéniséget. A viselkedésben való egyenesség és a becsület általános tekintélye több 
bizalmat és tiszteletet szerez és ennek következtében több, bár múló előnyt, mint a 
fondorlatos utak. És az okos becsületesség amennyire díszít egy egyént, annyira mél- 
tóvá teszi nagy dolgokra" (Fénelon, 1936:61). A korszak más szerzőihez hasonlóan 
— önálló fejezetben — írt Fénelon arról, hogy hová vezet a női hiúság, a cifrálkodás, 
a költekezés. A , képlete? egyszerű volt: a női divathóbort az oka az erkölcsök rom- 
lásának, országok hanyatlásának: , Ez apompa romlásba viszi a családokat és a csalá- 
dok romlása az erkölcsök romlását hozza magával. Egyrészt a pompa kiváltja az ala- 
csonyabb származású egyénekben a gyors vagyonszerzés vágyának szenvedélyét, ami 
nem történhet bűn nélkül, mint a Szentlélek állítja. Másrészt az előkelők, ha a szük- 
séges pénzforrások nélkül vannak, hitványságokat és szörnyű aljasságokat követnek 
el, hogy fönntartsák életmódjukat; így a tisztesség, a hit, a becsület és a jóság észre- 
vétlen eltűnik még a legközelebbi rokonok között is. Mindezek a bajok abból szár- 
maznak, hogy a hiú nők a divatnak nagy fontosságot tulajdonítanak: igyekeznek ne- 
vetséges elmaradottaknak feltüntetni mindazokat, akik a régi erkölcsök komolyságát 
és egyszerűségét meg akarják őrizni" (Fénelon, 1936:64). Fénelon azt is részletesen 
leírta, hogy milyen kötelezettségei vannak egy nőnek, és hogyan kell ezekre 

felkészíteni. Kortársai túlnyomó többségéhez hasonlóan úgy vélte, a nőnek a családi 
körben kell kiteljesedni, az alábbi szerepekben: , Kötelessége gyermekeinek neve- 
lése; a fiúké egy bizonyos korig, a leányoké addig, amíg férjhez nem mennek, vagy 
apácák nem lesznek; cselédeinek, azok helyes életének, szolgálatának irányítása; a 
kiadások elosztása, annak ellenőrzése, hogy minden gazdaságosan és becsületesen 
történjék; rendszerint még haszonbérletek kötése és a jövedelem kezelése. (...) Szá- 
mítsd ehhez a neveléshez a háztartást" (Fénelon, 1936:68). Az oktatás konkrét tar- 
talmára vonatkozóan a XI. fejezetben adott útmutatást. Eszerint a lányokat meg kell 
tanítani a helyes olvasásra és írásra, a négy számtani alapműveletre, némi jogi isme- 
retekre (mert ez , a nők pereskedési szenvedélyét lelohasztja"), az előkelő lányokat 
a , földesurak kötelességeire", Franciaország és más országok történelmére, valamint 
— a korában divatos spanyol és olasz nyelv tanulása helyett — a latin ismeretére. Ami 
az olvasmányokat, a zenei és a művészeti nevelést illeti, Fénelon szerint nagyon fon- 
tos a gondos válogatás, nehogy erkölcsromboló művekkel találkozzon az ifjú leány. 
A művészeti nevelésről így fogalmazott: , Nem hagyhatjuk el ezeket a művészeteket, 
melyeket maga az Isten lelke szentelt meg. Keresztény zene és költészet volna min- 
den segítség közül a legerőteljesebb a világi örömekből való kiábrándításra" (Fé- 
nelon, 1936:78). Műve végén tanácsokat adott a megfelelő nevelőnő kiválasztásá- 
hoz, illetve — első ízben az 1715-ös, javított és bővített kiadáshoz kapcsolódóan — 
egy, a lánya nevelése miatt aggódó édesanyának? (megismételve fentebb közölt gon- 
dolatai többségét). Fénelon nőnevelésről írott gondolatainak a gyakorlati megvaló- 
sításában Madame de Maintenon komoly érdemekkel bírt. 


Fénelon nevelési eszméi a gyakorlatban: Madame de Maintenon iskolája 


Madame de Maintenon, születési nevén Francoise D"Aubigné, 1635-ben Niortban 
látta meg a napvilágot, az apja eredetileg egy francia nemesi család sarja volt (Gi- 
neverné, 1912:80). Bár hugenotta neveltetésben részesült, 1649-ben rekatolizált és 
Párizsba költözött, ahol kicsivel később, 17 évesen, egy Scarron nevű költő felesége 
lett. Párizsi lakásuk a Mazarin hatalma ellen szövetkező La Fronde mozgalom egyik 
központja volt (Gineverné, 1912:83). Férje 1660-ban bekövetkezett halála után pár 
évvel, 1669-ben az ifjú özvegy a királyi udvarhoz került mint az uralkodó és Mon- 
tespan asszony gyermekeinek, Maine hercegnek és Toulouse grófnak a nevelőnője. 
Az uralkodó adományaiból 1684-ben Madame de Maintenon vett egy birtokot, erről 
vette aztán a nevét. 

A kortársak nagyon eszes, igen ambiciózus, ugyanakkor végtelenül megfontolt 
viselkedésű, szerény nőnek írták le Madame de Maintenon-t. Később a király, XIV. 
Lajos Montespan helyett őt választotta kedveséül — nagyra értékelve Maintenon éles 
eszét, visszafogott viselkedését és szerénységét —, és márkinői címet adományozott 


2: Az eredeti műhöz csatolt rész címe a következő: Avis á une dame de gualité sur lVéducation 


de sa fille. (Útmutatás egy előkelő hölgy számára leánya neveléséről) Megjegyzés: Az Útmu- 
tatás címzettje ismeretlen. 

neki. Spanyol származású felesége halála után, 1685-ben titokban feleségül is vette 
őt, és 1715-ig együtt éltek. A kortársai által kiemelkedően okosnak tartott asszony 
1719-ben halt meg, és életútja már akkor is, azóta is közérdeklődésre tart számot. 

Madame de Maintenon a Versailles-hoz közel eső Saint-Cyrben hozott létre egy 
olyan, nemesi származású, de szegény sorsú leányoknak alapított nevelőintézetet, 
ahol eleinte hatvan növendék kapott helyet. Nagyon fontosnak tartotta, hogy ott — 
Fénelon útmutatásai szerint — katolikus szellemben nevelkedjenek a lányok. Ő maga 
hetente többször is megfordult az iskolában, és például hímzésre és varrásra tanította 
a lányokat. Miután a király feleségül vette őt, hatalmas összeget adott egy, Mansard 
által tervezett Saint-Cyr-i palota felépítésére, ahol 1686-tól már 250 diákot tudtak 
nevelni. Maga a Napkirály és udvartartása is gyakran megfordult az intézetben, ahol 
megtekintették azokat a színdarabokat, amelyeket a leányok előadtak. Ilyenek voltak 
például Racine Esther és Athalie című darabjai. (Rónay, 1935:32) 

Különleges forráscsoportot jelentenek azok a Madame de Maintenon gondolko- 
dásáról, élet- és világszemléletéről, pedagógiai hitvallásáról és áttételesen Fénelon 
gondolatairól is tanúskodó levelek, amelyeket a Saint-Cyr-i iskolát elhagyó lányok- 
nak írt , útravalóként". Az iskola Maintenon halála után még több évig, 1792-ig fo- 
gadott diáklányokat. 1793-tól katonai kórház lett, majd ez az épületegyüttes lett az 
alapja a Bonaparte Napóleon által 1808-ban alapított, École Militaire nevű, híres ka- 
tonaiskolának, és nagy hatást gyakorolt az orosz bojárlányok számára létrehozott, 
szentpétervári iskola alapítására is. Nagy Péter cár franciaországi körútja során — ke- 
véssel Madame Maintenon halála előtt — személyesen tett látogatást Saint-Cyrben, 
ahol a nagybeteg asszonyt is meglátogatta (Wertner, 1890:419). Fénelon nevelési esz- 
ményei, Madame de Maintenon azokat kiemelten követő lányiskolája így lett Fran- 
ciaországtól Oroszországig átívelő hatású a 17-18. századi európai nőnevelésben. 


Fénelon nőnevelési gondolatainak fogadtatása és visszhangja Magyarországon 


A 18-20. századi hazai neveléstörténeti forrásokat vizsgálva kitűnik, hogy a 18. szá- 
zadi francia szerzők, közülük is leginkább Fénelon nőneveléssel kapcsolatos művei, 
gondolatai (francia vagy magyarra fordított változatban, közvetlen forrásból vagy 
áttételekkel) sokak által ismertek voltak, azok részletei, szellemiségük több magyar- 
országi szerző műveiben előfordult. 

A 18. század első felében Mikes Kelemen Törökországi levelek című munkájá- 
ban két olyan írást is találhatunk, amelyekben a szerző a lánynevelésről fejtette ki 
gondolatait: a 27. és 62. levélben foglalkozott részletesen ezzel a kérdéskörrel. Az 
1719. június 18-án írott levélben Mikes Kelemen dicsérte a , nénjét", hogy az fran- 
ciául tanul, és kifejtette, hogy milyen jó volna, ha más hazai leányokat is erre taníta- 
nának, de — miként írta — gyakran még az írást-olvasást sem tartják elsajátítandónak 
a szülők, pedig ez a vallásos érzület kialakításához és a jó könyvek olvasásához, az 
otthonától távol lévő férjjel való levelezéshez is szükséges. Azt is tudta, milyen el- 
lenvetésekkel élnének néhányan a lányok írástanítását illetően: , erre azt felelik né- 
mely csufos, és rövid eszü anyák., hogy nem jo egy leánynak hogy irni tudgyon., 

azért hogy a szeretöinek ne irhasson. oh! Mely okos beszédek ezek.! Mint ha az irás 
okozná a roszat, és nem a arosz azírást..." (Mikes, 1966:40). Az 1725. június 11-én 
kelt 62. levélben a fiúk neveléséhez kapcsolódóan írt Mikes a lányokról is, mindkét 
nembelieknél kiemelve a nevelés fontosságát és a szülők felelősségét. Az alábbi gon- 
dolatokból kiderül, hogy a lányokra, mint majdani édesanyákra és gyermekeik ne- 
velőjére is tekintett, amikor nevelésükről írt: , a leányok neveltetésére. Ugy kel vi- 
gyázni, valamint a férfiakéra. de még többet mondok, és azt mondom, hogy jol ok- 
tatni a leányokat ollyan szükséges, valamint a férfiakot, és az egyike, ollyan hasznos 
az országnak, valamint a másika. hogy lehet a? nem igazé az édes néném, hogy egy 
jol nevelt, jol oktatot eszes leány, aszszonyá változván. A fiát mind jol tudgya ne- 
velni, oktatni, és tanyitani. és aztot az ország szolgálattyára alkalmatosá tenni..." 
(Mikes, 1966:109). 

Gragger Róbert összevetette Mikesnek ezt a két, a franciás műveltség mellett 
hitet tevő levelét, és bizonyította, hogy a Franciaországot megjárt szerző gondolatain 
jól érződött Fénelon és Madame Maintenon hatása. Az elemző (mondatról mondatra 
összevetve a rodostói levelek sorait Fénelon gondolataival) úgy találta, hogy Mikes 
Kelemen — akárcsak II. Rákóczi Ferenc fejedelem — jól ismerte Fénelon lányneve- 
lésről írott munkáját, és a francia janzenista szerzővel egybecsengően érvelt a lány- 
nevelés fontosságát, tartalmát illetően, és hozzá hasonlóan a kollégiumi fiúnevelés 
kritikáját is adta (Gragger, 1911:709-710). 

A 19. században Fénelon művét (szabad fordításban) Magyarországon első ízben 
1842-ben adták ki, Szalai báró Barkóczy László megyéspüspök (1792-1847) átülte- 
tésében (Fénelon, 1842). A francia szerző művét sokan ismerhették akkoriban, töb- 
bek között Eötvös József, aki fontosnak tartotta, hogy saját műveiben a nőket is meg- 
szólítsa, hogy felvilágosításuk, nevelésük kérdései a regényei lapján is, újra meg újra 
előtűnjenek. Miként például Felkai László írta, Eötvös József különösen A falu jegy- 
zője című regényében próbálta — egyrészt Fénelon, másrészt Rousseau, illetve Fáy 
András hatására — a nők figyelmét a művelődés és a politika kérdései felé fordítani 
(Felkai, 1957:58). 

Fénelon és Madame de Maintenon életműve Hunfalvy János figyelmét is felkel- 
tette, aki a Családi Évkönyv 1858-as III. évfolyamában a leánynevelésről írt cikké- 
ben részletesen elemezte a francia pedagógiai gondolkodók törekvéseit, Rousseau- 
val is összevetve a lánynevelési elképzeléseiket (Hunfaly, 1858:1-11). 

A francia rokokó szenzualizmusának életfelfogását német földön népszerűsítő 
Wieland még a 18. század elején közölte saját fordításában Theano, Püthagorasz fe- 
lesége attikai nyelvjárásban megfogalmazott leveleit, amelyekhez kapcsolódóan egy 
esszét is írt az ókori görög nőeszményről és leánynevelési elvekről (L. erről: Richter 
2006:104-137). Ezt a munkát fordította magyarra Gyertyánffy István, és ezt egészí- 
tette ki saját gondolataival, illetve egy 19. századi magyar , Theano", a saját édes- 
anyja (és kapcsolódóan a nővére) bemutatásával. 1915-ben, az 50 évvel korábban írt 
terveit, az akkoriban barátjával, Paal Ferenccel váltott leveleit felidézve a szerző több 
olyan olvasmányélményét is felsorolta, amelyek formálták a lánynevelésről, a nő- 
emancipációról való felfogását. Többek között ő is kiemelte Fénelon leánynevelésről 
írott gondolatainak fontosságát (Gyertyánffy, 1915). 

A 20. század elején több hazai mű is született Fénelon művének elemzéséről. 1903- 
ban Budapesten jelent meg Weszely Ödön Fénelon és a nőnevelés című könyve, 
1911-ben Aradon pedig Ballenegger Hugó Fénelon a leánynevelésről című munkája. 
A jeles francia gondolkodó említése nem hiányzott a századelő egyetemes nevelés- 
történeti összefoglalásaiból sem. Az újkori nevelés története című kötetben a harma- 
dik, racionalizmusról szóló fejezet 24. alrésze az első olyan szöveghely, amelyben 
Fináczy teljes egészében a lánynevelés történetéről írt: Fleury, Fénelon és Moliere 
műveiből vett gondolatokkal és ezek összevető, a korszak viszonyaiból kibontott 
elemzésével készítette el a Nőnevelés Franciaországban. Fénelon című írását (Fi- 
náczy, 1927:66-706). 

Ami a magyarországi nőnevelés történetét illeti, a 20. század első felében szü- 
lettek meg Kornis Gyula tollából azok az első jelentős, a témára vonatkozó össze- 
foglalások, amelyek mindmáig szilárd alapját képezik ezzel kapcsolatos ismerete- 
inknek. Kornis — egyéb, a témával kapcsolatos tanulmányai (Kornis, 1927b:57-94) 
mellett — 1927-ben publikálta 4 magyar művelődés eszményei 1777-1848 című két- 
kötetes könyvét (Kornis, 1927a). Ezek közül a másodikban szerepel A régi magyar 
leánynevelés című terjedelmes fejezet (Kornis, 1927a:455-581), amely a középkor 
kolostori és lovagi nevelésétől kezdi a téma bemutatását, külföldi szerzők (Szent 
Ágoston, Erasmus, Nettesheimi Agrippa, Vives, Ratke, Comenius, Madame de 
Maintenon, Fénelon, Rousseau, Condorcet és mások) nőnevelési gondolatainak, mű- 
veinek rövid jellemzésével. Fénelon lánynevelésről szóló könyvét teljes terjedelmé- 
ben végül aztán 1936-ban Sebes Gyula fordította le magyar nyelvre (Fénelon, 1936). 


Összegző gondolatok 


Fénelon kétségkívül az újkor egyik legnagyobb hatású pedagógiai gondolkodója 
volt, különösen a katolikus nőnevelés tekintetében. Egyik művében Pukánszky Béla 
Fénelon lánynevelésről szóló értekezését , az évszázadok óta megkövesedett hagyo- 
mányokon nyugvó nőkép statikus változatlanságát" bemutató munkaként jellemezte 
(Pukánszky, 2013:67). Abban a korban, amikor Fénelon élt, a nők és a férfiak társa- 
dalomban elfoglalt helye, a szerepeik és lehetőségeik meglehetősen eltérőek voltak, 
és a katolikus francia szerző arra akarta felkészíteni a lányokat, amit a kora újkor 
elvárásai szerint kellett tenniük. Saját szavai szerint: , A nők tanultsága, épúgy mint 
a férfiaké, szorítkozzék a tevékenységükhöz tartozó dolgok elsajátítására; elfoglalt- 
ságuk különbsége szabja meg tanulmányaik különbségét" (Fénelon, 1936:69). Érte- 
kezése kétségkívül nagyobb részt arról szól, mi a káros, mi a kerülendő a nevelésben, 
valamint arról, hogy milyen hibák merülhetnek fel, és azok hogyan orvosolhatók. Ez 
utóbbi, a helyes pedagógiai módszerek szempontjából viszont Fénelon számos friss, 
a saját korszakán túlmutató, a humanizmus nevelési újításaiból eredeztethető taná- 
csot adott, és a vidám, az utasítás helyett a példaadáson nyugvó, a gyermeki képze- 
letet mozgósító, a diákok kíváncsiságát kielégítő nevelés mellett tette le a voksát. 
Pedagógiája korábbi korok játékos, a növendékre figyelő, az egyes gyermekek igé- 
nyeihez igazított, a tanítást érdekessé tevő nevelési törekvéseiben gyökerezett, 

Erasmus, Vives, Montaigne gondolataival rokon, és egy elemzője, Dominigue Bert- 
rand szerint olyan ókori tudósok is hatással voltak rá, mint például Platón és Ouin- 
tilianus (Bertrand, 1991:211). Cherel szerint Fénelon pedagógiai optimizmusa, a ne- 
velés erejébe vetett hite volt az, ami sokak számára vált követendő példává (Cherel, 
1918:506). Fénelon saját — a nők helyzete iránt többnyire közömbös — korában hatá- 
rozottan kiállt a lánynevelés fontossága mellett, és felsorolni is nehéz volna, hogy a 
18-19., de még a 20. században is milyen sokan voltak azok a pedagógiai gondolko- 
dók, nevelők, akik az ő pedagógiájától indultak el, hogy aztán megteremtsék saját 
nevelési koncepciójukat, hogy kidolgozzák és az iskolájukban alkalmazzák a legha- 
tékonyabb tanítási módszereket. 

KULCSSZAVAK ABSZTRAKT 

e Köthe Kruse 

e Kruse-babák Köáthe Kruse, a világ talán egyik legismertebb babakészítője, a reformbabák megálmodója, 

e babatörténet élete egy rövid szakaszát Monte Veritan, egy kommunában töltötte. Művészi fejlődésének 

e játékbabák kezdete is ehhez a helyhez köthető. Bár az asszonyt kifejezetten taszították az ottani ideo- 

e. életreform-mozgalmak lógiák, erősen hatott rá a lakók vonzódása a természethez. A Das grosse Puppenspiel című 

a. Móníté Veritá önéletrajzi könyve amellett, hogy betekintést enged a babakészítő életének főbb állomásaiba, 
alkotói tevékenységébe, további információval szolgál az életreform-mozgalmak, ezeken 
belül is a Henry Ödenkoven által alapított Monte Veritá-i kommuna megismeréséhez. Ennek 
azért van jelentősége, mert bár Káthe Kruse nem tudott teljesen azonosulni a Monte Verita-n 
élt kommuna lakóinak szellemiségével, és nem tudott teljes mértékig bekapcsolódni a 
reformmozgalomba, mégis erre a helyre és életének erre a szakaszára mint művészi kiteljese- 
désének bölcsőjére tekinthetünk. Jelen írásomban azt a tartalomelemzésre épülő primer 
kutatásomat helyezem fókuszba, melyben arra kerestem a választ, vajon Káthe Kruse 
munkássága a 20. század első két évtizedében hogyan reprezentálódik a korabeli magyar napi- 
és hetilapokban, folyóiratokban. 

Bevezető 


Káthe Kruse, lánynevén Katharina Simon, 19 évesen művészi ambíciókkal teli szí- 
nésznő volt Németországban.! Amikor 1902-ben ígéretes fiatalként a legjobb úton ha- 
ladt a nemzetközi hírnév felé, találkozott Max Kruseval, a sikeres berlini szobrászmű- 
vésszel, akivel aztán később törvénytelen, vadházasságban élt (A.-B. Wagner, 2003). 
Katharina Breslauban született, ugyancsak egymással törvénytelen kapcsolat- 
ban állt szülőktől. Szerény körülmények között nőtt fel, gyermekkora nem tekinthető 
idillinek (Kruse, 1951). Éppen ezért szerelme Kruseval új dimenziókat nyitott meg 
számára, általa egy teljesen új társadalmi közegbe került. Nagy hatással volt rá a 
művészvilág, amelyet színésznőként részben már ismerhetett. Kruse ismertette meg 
őt az életreform-mozgalommal is. ,, A 18. századi társadalom- és kultúrkritika gyö- 
kereiből induló, rousseau-i alapokon nyugvó természetesség utáni vágy a 19. század 
utolsó évtizedeiben az ún. életreform mozgalmak törekvéseiben öltött újra testet, 
melynek gondolati alapjait Edward Carpenter, angol utópisztikus filozófus 1889-ben 
megjelent Civilisation: Its Cause and Cure (A civilizáció: annak oka és gyógyítása) 
című műve jelentette" (Kissné Zsámboki és Varga, 2023). A gyökerüket vesztett 
nagyvárosi embereknek a természethez, a természetes életkörülményekhez való vá- 
gyódása figyelhető meg a 19. század végén (Németh, 1996, 2002). A városból a ter- 


! " Hedda Somin volt a művészneve Katharina Simonnak (A.-B. Wagner, 2003) 

mészetbe menekülő ember a természetes életmódhoz való visszakanyarodásával kri- 
tikai választ ad az elidegenedett társadalom negatív hatásaira. A gyermeküknek egy 
szebb, egészségesebb jövőt biztosítani akaró tudatos felnőttek életmódjuk, étkezési 
szokásaik, környezetük megváltoztatását a természethez való visszafordulással va- 
lósították meg. Az életreform-mozgalmak azon reformtörekvések sokszínű irányza- 
tainak összességét jelentik, amelyek orvosságot kerestek a civilizáció közösségrom- 
boló, elembertelenítő hatásai ellen (Németh, 2012, Németh és Skiera, 1999). 


Káthe Kruse kapcsolata az életreform-mozgalommal 


Katharina Simon életének egy rövid szakaszában, hátrahagyva Berlin egészségtelen 
környezetét, egy kommunában élt. Ha megvizsgáljuk élettörténetének ezt a fázisát, to- 
vábbi információkhoz juthatunk a Henry Ödenkova által alapított Monte Veritá-i kom- 
muna megismeréséhez (Pásztor, 2015). Monte Verita, az ,, Igazság Hegye", a svájci 
Ascona melletti hegycsúcson lévő szanatórium elnevezése, amely a 20. század elején 
az európai életreform egyik talán legismertebb színtere volt (Németh, 2014). 

Köáthe Kruse (Katharina Simon) és Max Kruse kapcsolata cseppet sem tekinthető 
szokványosnak. A férfi Berlinben szobrászatot tanított Arthur Lewin Funike 1901- 
ben alapított műtermében. Idejének egy részét azonban nem itt töltötte, hanem előző 
feleségénél és a tőle született gyermekeinél. A később világhírre szert tett babaké- 
szítő önéletrajzi írásaiból nem egy boldog szerelemre következtethetünk. A berlini 
szobrász semmiképpen sem akarta Katharinát és a tőle született gyermekeit maga 
mellett tudni, aminek nyilván számos oka lehetett, elsősorban az, hogy házasságban 
élt egy másik nővel. Káthe tulajdonképpen Kruse tanácsára indult el gyermekeivel 
Asconába, ahol teljes lelki elnyomásban élte napjait. Monte Verita-ra november 2- 
án érkeztek meg. Egy szegényes, fűtetlen hajlékba költöztek. Alig fél évvel később 
Káthe már Max hiányáról írt egyik levelében, erős vágyat érzett utána. A gyermekek 
is nehezen viselték ezt az élethelyzetet. Mimerle gyermekük visszahúzódó és nagyon 
félénk lett, apja hiányától pedig rettenetesen szenvedett. Katharina sokat remélt 
Monte Verita-tól, azonban csalódnia kellett. Az új élet nem hozott kedvező fordula- 
tot az életükben. A puritán életvitel és a kínzó szegénység nem önként vállalt és 
meggyőződésből fakadó döntés következménye volt, hanem sokkal inkább az anyagi 
kényszeré. A nő számára a legnagyobb frusztrációt Kruse Berlinben maradása, a ket- 
tejük közötti nagy földrajzi távolság jelentette. A férfi többnyire csak karácsonykor 
látogatta meg őket. Monte Veritá-n való megtelepedésükkor a kisebbik gyermek 
mindössze két hónapos volt. Max és Káthe kapcsolatában benne volt a férfi domi- 
nanciája és a nő alárendelődésben kifejező hajlama. Kétség nem fér hozzá, hogy ket- 
tejük közül Kruse volt a domináns személy. Mindig az ő akarata érvényesült, és ki- 
zárólag ő határozott mindenben. ,, Kruse számára csak a saját elvei és az ő nevelési 
céljai számítottak, semmi más. Az, hogy az élettársa miképpen érezte magát, az soha 
nem érdekelte" (Katz, 2010:176). Káthe tisztában volt mindezzel. ,, Küthe mind fáj- 
dalmasabbnak érezte a rá nehezedő nyomást. Max nem élt vele, mert ő még mindig 
nem az a nő volt, akit ő magának kívánt" (Katz, 2010:176). A nő, mint egy igazi 

alattvaló, állandóan arra törekedett, hogy a férfi kedvében járjon, istenítette Kruset. 
Viszont kiszolgáltatottsága ellenére Katharinára művészként nagy hatással volt, ba- 
bakészítői munkássága ugyanis az ő biztatására indult. 


A Kruse-babák 


A Kruse pár Mimerle nevű gyermeke Berlinben élő apjától a következőt kérte 1905 
karácsonyán, melyet anyja levélben tolmácsolt a férfinak: ,, /.../ én nem egy babát 
kérek, hanem egy gyermeket, olyant, mint amilyen Máriának vagy neked is van" 
(Kruse, 1951:66). Az apa persze sehol nem talált ilyen babát. A boltokban árusított 
porcelánbabákat mind szörnyűnek, hidegnek, merevnek találta, olyanoknak, ame- 
lyek anyai érzések kiváltására alkalmatlanok. Az apától hamar megérkezett a válasz: 
,, Csináljatok babát ti magatoknak! Ennél jobb alkalmat nem is kívánhatnál, hogy 
önmagadat művészileg fejleszd" (Kruse, 1951:66). Az, hogy az életreformhívő Max 
Kruse nem talált a kislánya kérésére babát, bizonysága annak, hogy ízlését a mozga- 
lom befolyásolta, de abban, hogy végül az élettársát, Katharinát kérte meg annak 
elkészítésére, csak a véletlen művét kell látnunk. Káthe Simont ugyanis nem az élet- 
reform-mozgalom emelte ki az ismeretlenségből és az elhagyatottságból. Szeren- 
csére is szüksége volt. 

Köthe Kruse első babáját a visszaemlékezéseiben nagyon primitívnek írja le. 
Egy rongydarab közepét meleg homokkal töltötte meg, a sarkait összekötve kapta 
meg a baba karjait, lábait, majd a rongy hosszanti részébe belekötözött krumpli lett 
a feje. Leégett gyufaszálakból készültek a szemei, a szája és az orrlyukai. Mimerle 
elmondhatatlanul boldog volt. Káthe Kruse rögtön felismerte, mit szeret kislánya 
olyannyira ebben a teljesen egyszerű babában. Mimerle órákon át ült a székecskéjén, 
ringatva ezt a nehéz kis homokzsákocskát, és az összes gyerekdalt eldúdolta neki. 
Tulajdonképpen ekkor született meg a ringató, babusgató, gyermekét féltő kis 
anyuka (Pásztor, 2015). Káthe Kruse aztán sorra készítette gyermekeinek az egyre 
tökéletesebb és igényesebb babákat, és valósággal boldogság töltötte el, hogy azok 
úgy szerették a babákat, mintha valódiak lennének. Lelkesedésük és Max Kruse foly- 
tonos ösztönzése, bátorítása vitte tovább a művészi fejlődés útján (Kruse, 1951). 

Gyorsan híre ment a babáinak, aztán Berlinben a Hermann Tietz áruházában 
megrendezett ,, Spielzeug aus eigener Hand" kiállítás tovább növelte népszerűségét. 
A tehetős anyák nem restellték a lakásán felkeresni őt, hogy aztán leadhassák rende- 
léseiket. De megjelentek nála a gazdasági élet szereplői is. Először a babakereskedők 
találták meg Káthet, majd hamarosan a babagyártók is. Mindenki látni akarta, hogy 
ki és hogyan készíti ezeket a babákat, amiktől egyszerre olyan hangos lett a világ. 
Meg akarták ismerni a siker titkát. Nem értették, hogy ezek a paróka és alvó szemek 
nélküli babák, anélkül, hogy a fejüket vagy a kezüket forgatni lehetne, hogyan tud- 
nak ilyen népszerűségre szert tenni. A babagyártók, kis- és nagykereskedők meg- 
döbbenésük után hazautazhattak volna, de valamennyien ott maradtak. A konkuren- 
ciától való félelmük marasztalta ott őket. Attól félt mindegyik, hogy valaki felveszi 
majd ezeket a babákat a termékei közé, és ez által a többiek hátrányos helyzetbe 

kerülnek. Hamarosan jöttek a különféle tanácsaikkal, hogy mit és hogyan kellene 
módosítani a babákon, hogy azokat minél olcsóbban lehessen előállítani (Pásztor, 
2015). Káthe Kruse azonban soha nem a jobb üzleti lehetőségeket helyezte előtérbe. 
Munkásságában végig megőrizte a kézimunkát, mert abban hitt, hogy a kezet a szív 
irányítja és csak a kézimunka által tud a termék a szívhez szólni (Kruse, 1951). Si- 
kerét talán az a gyöngédség okozhatta, amely hiányzott a leegyszerűsített, merev 
formajátékok többségéből (Tészabó, 2011). A babának szerethetőnek kell lennie, 
olyannak, hogy cirógatni, babusgatni lehessen. Hozzá tudjunk bújni, gondoskodni 
lehessen róla. Nem lehet valakit vagy valamit úgy szeretni, hogy ne akarnánk átölelni 
vagy legalább megérinteni azt (Kruse, 1951). 

Káthe Kruse sikerét minden bizonnyal babái gyöngédségének, puhaságának kö- 
szönheti, melyek hiánya éppen a merev reformjátékok népszerűtlenségét okozta. A 
reformbabák a kézműves előállításuk miatt — az egyszerű, természetes anyagok elle- 
nére — luxustárgyak lettek, és az előkelő, nagypolgári családok gyermekszobáiba ke- 
rültek. Értékeik a mai napig hatnak, és ihletőik lettek többek között a reformpedagó- 
gia harmadik ciklusában kibontakozó és ma is világszerte jelenlévő Waldorf-peda- 
gógia részét képező Waldorf-babáknak (Tészabó, 2011). Rudolf Steinerről okkal 
gondolhatnánk azt, hogy ő is járt Monte Veritá-n és közvetlenül hatottak rá az ott 
gyökerező ideológiák. Meglepő módon azonban Steiner soha nem járt ott. Egy alka- 
lommal azonban, 1911-ben Locarnóban, részt vett egy előadáson (Christus — Impuls 
im historischen Werdegang), melyen Monte Veritá-ról is voltak szép számmal teo- 
zófusok (Voswinckel, 2009). Steiner pedagógiai hitvallásának középpontjában az al- 
kotói fantázia kibontakoztatása áll, és a Káthe Kruse által készített babák óriási nép- 
szerűsége is talán pont azzal magyarázható, hogy ez a puha játékszer megmozgatta 
a gyermeki fantáziát, és ez emelte a legkedveltebb játékszerek közé. 


A primer kutatás bemutatása 


Kutatásunkban arra kerestük a választ, vajon Káthe Krusét művészi pályájának ele- 
jén, a 20. század első két évtizedében ismerték-e már Magyarországon is. A híres 
babakészítő egyedi babái eljutottak-e a magyar gyerekekhez? 

A kvalitatív tartalomelemzés módszerével vizsgáltuk a korabeli magyar napi- 
Digitális Tudománytárban 164 cikket találtunk. A 20. század általunk kiválasztott 
két évtizedére szűkítve a forráskutatást, a mintát végül 24 sajtócikk képezte. 


A kutatás hipotézisei 
HI: Tekintettel arra, hogy Max Kruse révén, Káthe Kruse a 20. század elejétől az 
akkori német művészvilág tagja volt, azt feltételezzük, hogy a sajtó hamar fel- 


figyelt rá, és művészi pályája indulása után néhány éven belül már Magyaror- 
szágon is tudósítottak róla. 

H2: Feltételezésünk szerint a Kruse-babák a 20. század első két évtizedében a ma- 
gyar játékkereskedésekben is kaphatók voltak. 

H3: Azt feltételezzük, hogy Káthe Kruse babái a korabeli magyar sajtóban, mint 
luxusbabák szerepelnek. 


A kutatás mintája, a kutatásba bevont sajtóorgánumok 


Káthe Kruse munkásságát nem hagyták figyelmen kívül a magyar sajtó képviselői 
sem. Jól mutatja ezt, hogy az Arcanum Digitális Tudománytárban a nevére rákeresve, 
164 sajtócikket kapunk. Ezek között találunk azonban olyanokat is, amelyekben egy 
másik, de ugyancsak a Kruse nevet viselő személyről olvashatunk. Az általunk kuta- 
tott évekből (1910-es és 1920-as) a híres babakészítőről 24 releváns tartalmat tudtunk 
megvizsgálni. Összesen 14 sajtóorgánum került a kutatásunk fókuszába, ezekben je- 
lent meg az a 24 tartalom, ami a primer kutatás mintáját adta. Három folyóirat (Ma- 
gyar Iparművészet, Magyar Művészet, Élet), két hetilap (Magyar Lányok, Ifjúsági 
Testnevelés), nyolc napilap (Világ, Pesti Hírlap, Az Ujság, Magyarország, Az Est, 
Pesti Napló, Friss Újság, Temesvári Hírlap) és egy időszaki lap (Pester Lloyd). 


Magyar Iparművészet ( Folyóirat) : 1897 és 1944 között jelent 
meg. Az Országos Magyar Iparművészeti Múzeum és Iskola, 
valamint a Magyar Iparművészeti Társulat Közlönye. Első 
szerkesztője Fittler Kamill volt, az Iparművészeti Múzeum őre, 
mai szóval kurátora. Az ő főmunkatársa Györgyi Kálmán tanár 
és művészeti író volt.? 


Forrás: 
https://bit.ly/4b5Kgvn 


Magyar Művészet (Folyóirat): 1925-ben jelent meg először. 
A Szinyei Merse Pál Társaság megbízásából az AthenaeumRR tt. 
adta ki. Gazdagon illusztrált, igényes nyomdai kivitelű, havi 
képes képzőművészeti folyóirat. Szerkesztői Majovszky Pál 
(1925-1935), Oltványi-Ártinger Imre (1936-1938) és Bernáth 
Aurél (1948-1949) voltak. Magyar Művészet címmel napjaink- 
ban a Magyar Művészeti Akadémia jelentet meg 2013 óta ne- 
gyedévente elméleti folyóiratot.? 


Forrás: 
https://bit.ly/3fIgPLR 


Prékopa Ágnes (2017). Százhúsz év — 1897-ben indult a Magyar Iparművészet folyóirat. 
5 — Megújult a magyar Művészet folyóirat (BlogPoszt). URL: https://bit.1y/48Wdnc1 

Magyar Lányok (Hetilap): 1894-től jelent meg a konzervatív 
hetilap fiatal lányok és anyák számára a kolozsvári születésű, 
erdélyi nemesi családból származott írónő, hírlapíró Tutsek 
Anna szerkesztésében minden hónap 1-jén, 10-én és 20-án Bu- 
dapesten.! 


Forrás: 
https://bit.1y/494crl9 


Élet (Magyar katolikus irodalmi tudományos folyóirat): Az 
Élet a 20. század első felében jelent meg: 1909-ben indult Pos- 
sonyi László szerkesztésében. Filozófiai, teológiai, egyháztör- 
téneti, társadalmi és irodalomtudományi kérdésekkel foglal- 
kozó írások szerepeltek benne. 1935-től a Szent István Társulat 
kiadásában jelent meg. Európában ekkor ez volt a legolcsóbb 
képes irodalmi hetilap. Eljutott a határainkon túl élő magyar- 
sághoz is. A lap 1944-ben szűnt meg." 


Forrás: 
https://bit.ly/35SayJuX 


Világ (Napilap): 1910-ben a szabadkőművesség lapjaként in- 
dult meg, Nyitrai József szerkesztésében. A polgári radikaliz- 
mus elitlapja volt. 1913-tól Purjesz Lajos, a háború után Feleky 
Géza volt a szerkesztője. Nagy szerepet játszott a Polgári Ra- 
dikális Párt programjának kialakításában, s 1914-től annak hi- 
vatalos lapja lett. Purjesz és Feleky mellett többek között Jászi 
Oszkár és Ady Endre is a publicisták között volt.§ 


Forrás: 
https://bit.14/359Hh54 


4 Benedek Rózsi (1924). Babák. Magyar Lányok, 30(14), (május 10.), pp. 216-217. URL: 
https://bit.ly/4b2pLIO; Füzet (BlogPoszt). URL: https://bit.1y/3U658W0 

5 — Kindelmann Győző (Összeáll., 1993). Életünk : A Szent István Társulat rövid története. Budapest : 

Szent István Társulat, ISBN 963-360-710-8. URL: https://bit.1ly/3t8WpMF 

A napi sajtó magyarországi története a XX. században. URL: https://bit.1y/3/ AWRz5 


26 


Pásztor Enikő 


Forrás: 
https://bit.1y/3HpOFgb 


Forrás: 
https://bit.ly/3U5fvez 


Forrás: 
https://bit.1y/30drocJ 


Pesti Hirlap (Napilap): A Pesti Hírlapot 1878. december 25- 
én Légrády Károly indította el. Ez volt az első egyértelműen 
üzleti alapon álló, mérsékelten konzervatív tömeglap, melynek 
célja aprogramadó vezércikk szerint: ,,[...] a magyar közönség- 
nek egy jól és fürgén szerkesztett, minden hírt gyorsan közlő, 
olcsó napilapot nyújtani. Óbégatás helyett tettekre van szűk- 
ség". A lap szellemét a kiadó laptulajdonos (Légrády Testvérek 
kiadóvállalat) határozta meg. Az első világháború alatt volt, 
hogy a félmilliós megjelenést is elérte. 1944 decemberéig jelent 
meg." 


Az Ujság (Napilap): Tisza István gróf konzervatív liberális irá- 
nyának orgánumakérnt indult a lap 1903-ban. Felelős szerkesz- 
tője Gajári Ödön volt. Indulása évében 15.000 példányszámmal 
jelent meg. Az egyik legnépszerűbb politikai napilap volt, ala- 
pítása után tíz évvel már 65.000-es példányszámú volt. Utoljára 
1944 márciusában jelent meg." 


Magyarország (Napilap): 1893-ban Holló Lajos, Inczédy 
László és Lovászy Márton alapította. Ez volt az első, esténként 
megjelenő napilap. Befolyását vezérpublicistájának, Bartha 
Miklósnak köszönhette. 1910 után Károlyi Mihály politikai 
baloldaliságának képviselője lett." A legolvasottabb napilapok 
közé tartozott. 


Ismertető BlogPoszt (2014). Pesti Hirlap (1878-1944). URL: https://bit.1y/3HglrEn 

Ismertető BlogPoszt (2014). Az Ujság (1903-1925). URL: https://bit.1y/30beHPU 

Buzinkay Géza (1993). Kis magyar sajtótörténet. Budapest : Haza és Haladás Alapítvány. 
ISBN 963-04-3411-3URL: https://bit.1y/3U6TZnO 

Az Est (Napilap): 1910-ben jelent meg először Miklós Andor 
szerkesztésében. ,, Független politikai napilap, szabad és meg 
nem alkuvó a politika, a társaság, a színház, a sport és a köz- 
gazdaság legújabb híreivel; szókimondásban és radikális fiüg- 
getlenségben vele senki sem konkurálhat. "9 Az akkori magyar 
sajtóélet egyik legnagyobb vállalkozása volt. Délben vagy kora 
délután jelent meg, és még aznap ott volt a vidéki városokban 
is. Igazi bulvárlap volt. Ezen a címen 1939. november 17-én 
jelent meg utoljára. A szerkesztőség Pest címmel új lapot adott 
ki, melynek hasábjait egy újfajta tartalommal töltötte meg.!! 


Pesti Napló (Napilap): Politikai napilap, amely 1850 márciusa 
és 1939 októbere között jelent meg, először 1850. március 9- 
én. Császár Ferenc alapította. Az 1848-49-es forradalom és sza- 
badságharc utáni évtizedek legfontosabb sajtótörténeti esemé- 
nyeként tartják számon megjelenését. Ebben közölték 1865. 
április 16-án Deák Ferenc híres Húsvéti cikkét, amely jelentős 
vitát váltott ki a társadalomban, s végül a kiegyezésig vezetett. 
90 éves fennállása alatt hűen közvetítette hazánk és a nagyvilág 
politikai, gazdasági, tudományos és kulturális eseményeit. 
1939-ben jelent meg utoljára. 


Forrás: 
https://bit.1y/48xIHOI 


Friss Ujság (Napilap): Politikai napilap volt 1896 és 1944 kö- 
zött. Minden jelentős politikai, gazdasági, társadalmi, kulturá- 
lis eseményről hírt adtak benne. Olcsó lap volt és a harsány, 
szenzációhajhász szalagcímeivel a korszak egyszerű átlagem- 
berének bulvárhíreket szolgáltatott. , A "szaftos" bűnügyeket, 
tragédiákat, nemritkán politikai eseményeket a címlapon kép- 
regényszetű grafikával is megelevenítették."B 


Forrás: 
https://bit.1y/3HSBBla 


10  Fisli Éva (2019). Az újságírás szenzációja. (Fidelio BlogPoszt) URL: https://bit.1y/3577mBR 
1 Ismertető BlogPoszt (2014). Az Est (1910-1939). URL: https://bit.1y/47G96Yx 

12 Ismertető BlogPoszt (2014). Pesti Napló (1850-1940). URL: https://bit.1y/3vKun6c 

15 Ismertető BlogPoszt (2014). Friss Ujság (1896-1944, 1945-1951). URL: https://bit.ly/3Sa6Zgk 


28 


Pásztor Enikő 


Temesvári Hirlap (Napilap): 1903 és 1938 között jelent meg 
a római katolikus napilap Temesvár székhellyel. Társadalmi, 
közgazdasági, humorisztikus és ismeretterjesztő képes lap volt. 
Megjelent minden vasárnap. A két világháború közötti időszak 
legjelentősebb temesvári, és egyik legjobb erdélyi magyar 
lapja.44 


Forrás: 
https://bit.ly/3SmNSKR 


Ifjusági Testnevelés (Hetilap): , A magyar ifjúság testnevelé- 
sével és sportjával foglalkozó hetilap " — áll az újság címlapján. 
, A nagym. Vallás- és Közoktatásügyi Miniszter ur az összes ál- 
lam, községi, felekezeti, társulati, magán középiskolák, polgári 
fiu-és leányiskolák könyvtárai és sportkörei részére rendeleti- 
leg ajánlotta." A Magyar Cserkészleány Szövetségnek A Szé- 
kesfővárosi Községi Cserkészcsapatok és a Magyar Országos 
Torna Szövetség hivatalos lapja volt. 1913 és 1937 között jelent 
meg.5 


Forrás: 
https://bit.ly/3t10d1v2 


Pester Lloyd (Időszaki lap): 1854. január 1-jén indult. Elsősor- 
ban a németül is olvasó pesti polgárság lapja volt. 90 éven át 
Magyarország mérvadó, német nyelven megjelenő liberális na- 
pilapja volt. Az 1930-as években többek között Thomas Mann, 
Kosztolányi Dezső, Molnár Ferenc, Stefan Zweig, Joseph 
Roth, Egon Erwin Kisch és Alfred Polgar is publikált a lap- 
ban.!6 


Forrás: 
https://bit.ly/3u4PfVd 


4 Pogány László (1901-1956) Banaticum BlogPoszt. URL: https://bit.1y/35a6Zgk 

15  Jfjusági Testnevelés (1913). URL: https://bit.1y/483DAaJe 

16 4 Pester Lloyd rövid története. URL: https://bit.1y/30aSvoY; Ismertető BlogPoszt (2014). Pester 
Lloyd (1854-1944/5, 1994-2009). URL: https://bit.1y/429WYha 

A primer kutatás eredményei — Küthe Kruse sajtóreprezentációja a magyar 
napi-és hetilapokban, folyóiratokban az 1910-es és 1920-as években 


A kutatásba bevont sajtótartalmak közül a Magyar Iparművészet című folyóiratban 
találtuk a legkorábbi keltezésű forrást. 1912-ben arról írnak, hogy Káthe Kruse ba- 
báit a német közönség még csak négy éve ismeri, és hatásuk már mindenfelé érez- 
hető. Utal a cikk szerzője arra is, hogy a babák készítője, Max Kruse szobrásztanár 
felesége. Megtudhatjuk azt is, hogy a babakészítő kezdetben csak a gyerekeinek 
akart kedveskedni, de csakhamar oly sokan ostromolták már megrendeléseikkel, 
hogy a nagyobb mennyiség készítése mellett döntött. Az akkori Németországban 25 
márkáért árult 30 centiméteres babái vattával bélelt csalánszövetből készültek, fejük 
törhetetlen és az anyaguk mosható. A Magyar Iparművészetben 1912-ben azt is meg- 
fogalmazták, hogy ,, Kívánatos volna, ha nálunk is akadna valaki, aki a szokványos, 
merev babák helyett ilyen kedves játékszerek készítésére adná magát, [...]." 

Az újszerű Kruse-babák keletkezéséről olvashatunk az 1913-ban az Élet című 
napilapban megjelent cikkben, melyben a szerző (NIL) életteljes, szinte emberi ba- 
bának írja le azokat. ,, Megérdemli, hogy elmondjuk a születését... Egyszer volt ... 
(muszáj így kezdeni, ha ránézünk ezekre a képekre) egyszer volt egy apa. De az apa 
nemcsak apa volt, hanem nagy és híres művész is, szobrászprofesszor, Berlinben, 
Max Kruse. Ez az apa nem tűrhette a szokásos bolti bábukat, utálta a viaszkos mo- 
solygást, gyűlölte a kecselyem parókákat s megmondta, hogy a háznál meg ne lásson 
ilyet. "Inkább egy fát pólyázzatok törülközőbe". És csakugyan: ahogy a három kis- 
lány rendre kinőtt a Kruse professzorék bölcsőjébőól, soha nem kapott bábut a kezébe, 
csak egy bepólyázott darab fát. Hanem ... volt ám egyszer egy édesanya. De nemcsak 
édes volt, hanem geniális anya is. A gyermekeinek örömet akart szerezni s a férjének 
kedvére és ízlésére akart cselekedni. Addig-addig variálgatta a darab ját a törülkö- 
zőben, hogy végre az utolsó és tökéletes stádiumban a baba kiléphetett — így — a 
Kruse-ház gyermekszobájából a nagyvilágba. ""§ Ugyanebből az írásból azt is meg- 
tudhatja az olvasó, hogy Káthe Kruse a babák fejét egy , renaissance-bambino" után 
alkotta meg, a testüket pedig saját gyermekei után mintázta. Minden darab sorszámot 
viselt. Megpróbálták a gyári sorozatgyártást is, de ez megártott a baba életteljes, em- 
beries karakterének, és merev tucattermék lett belőle. Éppen ezért Kruse asszony a 
kézzel készült termékek mellett döntött. A cikk írója szerint a baba ára a művészi 
értékét és praktikusságát tekintve meglehetősen olcsó, mindössze huszonöt márka. 
Felhívja az olvasó figyelmét arra is, hogy érdemes megnézni a kirakatokban az üveg- 
szemmel ránk nevető , babatündéreket", az alvó és járó babákat, különös tekintettel 
azok horribilis áraira, melyeket vessünk össze Kruse , gyermekeivel. 

Az I. világháború alatt, 1915. december 26-án Margitay Ernő Gyermekjátékok 
című írását közölte az Élet című folyóirat. A gyermekek a háború idején is ugyanúgy 
várják az eljövendő Jézust. ,, Ez idén sok helyen elmondják majd: Fiacskám, most 


1 A Káthe Kruse-babákat (1912). Magyar Iparművészet, [Különfélék c. rovat], 15(7), p. 273. 
URL: https://bit.1y/4b83kSo 

18 NIL (1913). Babákról. Élet : Képes heti folyóirat, 5(4), (január 26.), pp. 111-112. 
URL: https://bit.1y/48WyuKw 

szegény a Jézuska, mert háború van. S a kisdedek lelkén talán akkor suhan először 
keresztül a háború sötét árnya... Pedig a Megváltó — ha lehet — még gazdagabb ma, 
mint máskor. Fegyverdörgés közepette mérhetetlen szeretetet hirdet. Rajtunk áll, 
hogy megértsük ..." Éles kritikát fogalmaz meg a cikk szerzője az akkori gyermek- 
játékokkal kapcsolatban. Gondolatai a 21. század harmadik évtizedében is elgondol- 
kodtatók. ,, /.../ a játékok özönében alig akad igazi, valóságos játék, amelyet olyanok 
terveztek és készítettek, akik ismerik a csepp emberek lelkét, akik figyelték fantáziá- 
jának csapongását, s akik emellett művészek is. Ma az újdonság ingerével hat minden 
ajándék, s holnap kiássa alvó babája szemét a kiváncsi tulajdonos, felbontja a leg- 
bonyolultabb masinának belsejét, holnapután pedig a leányok megint előszedik a 
rongybabát, a fa Borkát, a fiúk a vesszőparipát ... íme, a gyerekek ösztönszerű kriti- 
kája a játékok felett." Margitay hosszasan fejtegeti, hogy bajban van a játékgyártás. 
A 20. század elején művészek vették kezükbe a gyermekjátékok ügyét, de míg Német- 
országban a mag elvetése után megélhették annak 
fává növekedését, addig hazánkban kisarjadt és el- 
hervadt az. A pedagógusok felelősségére is rávilá- 
gít: ,, Széles Magyarországon sok a pedagógus, és 
mindenki volt valaha gyermek. S mindnyájan elfe- 
lejtik, hogy mit szerettek, mit babusgattak, mit va- 
rázsoltak a képzeletük erejével élővé. Az élet rögös 
országútján mintha elvesztették volna az emlékei- 
ket, az illúzióikat, az álmaik mesevilágát. Pedig 
nem kell egyéb, minthogy a művészetet hirdető tan- 
férfiak elővegyék a kultúra porlepte történetét, és 
sűrű hivatkozás helyett elolvassák néhány sorát. 
Nem kell egyéb, mint hogy visszaidézzük boldogsá- 
gunk legtisztább idejét, amikor mélyek, igazak, szín- 
pompásak voltak az örömeink, talán azért, mert 
tiszták, hófehérek voltak. Olyanok, amelyek kedve- 
sek a gyermek Jézus szívének..." A germán szí- 
vósság sok szép gyermekjátékot eredményezett, 
melyek közül néhányat képpel illusztrált cikkében 


BÁBU. Tervezte Kruse Köthe asszony. 
Készült saját műhelyében 


Bad Kösen-ben. Margitay. A többi között helyet kapott az írás része- 
(Eredeti képaláírás az Elet ként Káthe Kruse egyik babája is az ünnephez kap- 
című folyóiratból) 


csolódóan, egy karácsonyfa mellett. 

Ugyancsak az I. világháború idején, 1915-ben a Magyar Iparművészet című fo- 
lyóiratban megjelent cikkben találtunk rá Káthe Kruse nevére. A babakészítőt a 
szerző A nők, a világháború és az iparművészet című írásában említi annak kapcsán, 
hogy a háborús években a nők tömeges munkába állása az iparművészet területén is 
számos művész eredményességéhez vezetett. A nők egyenjogúságáért vívott küzde- 
lemmel összefüggésben az alábbiakat fogalmazza meg: ,, A kényszerűség e néhány 


19 Margitay Ernő (1915). Gyermekjátékok. Élet : Képes heti folyóirat, 7(52), (december 25.), p. 1251. 
URL: https://bit.1y/48Gn6mx 

próbaéve pedig hihetőleg egész sereg pályán be fogja bizonyítani arravalóságukat 
és véglegesen igazolni fogja azokat, akik a nőknek a férfiakkal való egyenlő jogo- 
sultságáért küzdenek." Egyértelműen arra világít rá a cikk szerzője, hogy a háború 
a sok rossz mellett hozzájárul a nők művészi kiteljesedéséhez. 

1924-ben a Magyar Lányok című konzervatív hetilap, melyet fiatal lányok és 
anyák számára adtak ki, Babák címmel hosszú írást közöl a gyermekek életében ki- 
emelkedő jelentőségű játékszerekről és azok történetiségéről. A szerző rögtön a be- 
vezetőjében megfogalmazza a babák szerepének örökérvényűségét: ,, /.../ de akármit 
alkot is a tudomány meg művészet, semmi újítás sem szorítja ki a gyerekek ősi és 
mondhatjuk örök játékszerét, a babát." A babatörténet részeként a szerző leírja, ho- 
gyan jutottak el a babakészítők a drága porcelánbabáktól a ringatható, babusgatható 
és funkciójukat tekintve igazi játéknak minősülő babákig. Itt a gyerekek voltak a 
mesterek segítségére, hiszen ők már ősi idők óta készítenek maguknak rongybabá- 
kat. Szerették a maguk gyártotta játékbabát, jobban, mint a drága porcelánbabát, ami- 
nek eltörése esetén nagyon szomorkodtak, a mamák pedig haragudtak, és gyakran 
még büntetést is adtak gyermeküknek. A rongybabák ihlették meg Káthe Kruset, a 
modern babatípus megalkotóját is — olvasható a lapban. ,, Ezek a babák már nem 
selyemruhás kis hercegnők, hanem kis virágos szoknyájuk, vagy fehér batiszt ün- 
neplő ruhájuk van, kis játszó nadrágos, suszterkötényes gyerekek, igazi kis pajtások, 
akikre nem kell nagyon vigyázni, mert ha véletlenül sárba is pottyvannak, éppen úgy 
meg lehet őket mosdatni, mint kis gazdájukat. "" 

Ugyancsak a játékbabák szerepére hívja fel az olvasó figyelmét egy tíz évvel 
korábbi írás (Künstlerpuppen) a német nyelvű Pester Llyod című, időszakosan meg- 
jelent lapban 1914 márciusában. , 4 baba a leánygyermekek legkedvesebb játék- 
szere. Kisleányok hű pajtása a bábu, még akkor is, ha töröttorrú, hajatlan és kopott. 
Babusgatják, xetetikx, ruhát varrnak neki, mintha élőlény lenne, annyira szívükhöz 
nőtt a kis jószág. A baba a legcélszerűbb ajándék."? 

A gyermekek játékaira még a legnehezebb időkben is igyekeztek a szülők ál- 
dozni. Egy 1921-es sajtócikkben? a karácsonyi vásárban és a belvárosi üzletekben 
tett körsétája tapasztalatait osztja meg a szerző az olvasókkal. Rögtön az alcímben 
az szerepel, hogy ,, 4 babák szépek, de nagyon drágák". A sok nélkülözés és nehéz- 
ség közepette a kereskedők boltjaiban csak kevesen fordulnak meg. ,, 4 békeidők 
boldog, izgalmas karácsonya, a sok ajándék, a csillogó karácsonyfa, mind-mind szo- 
morúan kisért a karácsonyi vásárra készülő kereskedők emlékei között, [...7." Min- 
den kapható volt, de a nap végén a pénztárnaplók üresen maradtak. Panaszkodtak is 
a kereskedők. Kivételt képeztek a játékboltok: ,,/.../ a játéküzletekben nagy a 


4 [Háborús világ c. rovat] (1915). A nők, a világháború és az iparművészet. Magyar Iparművészet, 
18(3), p. 150-151. URL: https://bit.ly/4bS5S5ngf 

2 Benedek Rózsi (1924). Babák. Magyar Lányok, 30(14), (május 10.), pp. 216-217. 
URL: https://bit.1y/4b2pLIO 

22 Nádai, Paul (1914). Künstlerpuppen. Pester Lloyd : Morgenblatt, 61(62), (13. Márz), p. 1. 
URL: https://bit.1y/48Ynbld 

23 Körséta a karácsonyi vásáron. Magyarország,  28(284), (december 18.), p. 8. 
URL: https://bit.1y/3/JYKK2 

forgalom, a felnőttek is gyerekek kedvéért még a legszükségesebbről is lemondanak. 
Úgyszólván ez az egyedüli üzletág, ahol nyoma van a Karácsony közeledésének, mert 
a textiláru és csemegeüzletben ugyanúgy panaszkodnak, mint a cipőkereskedésben 
és az ékszerésznél." A roskadásig megrakott polcokon a Németországból érkezett 
gyermekjátékokat kínálták. A vevők legnagyobb része a mágnás világból került ki, 
akik általában 10-15 ezer koronáért vásároltak, de karácsony előtt akár 30-35 ezer 
koronát, vagy még annál is többet ott hagytak egy-egy játékkereskedőnél. A babák 
birodalmában ,, A közismert Steif-babáknak ,, Knopf im Ohr" ujabban veszedelmes 
versenytársuk akadt a Kruse-babák személyében. Babái impregnált vászonból ké- 
szülnek és gazdájuk akár szappanosvízzel moshatja ápoltját, annak ugyan nem árt 
meg. Áruk azonban kissé elszomorító. A legolcsóbb Küthe Kruse-baba 1300, a gaz- 
dagabban öltözött 18000 koronába kerül." — olvasható a lapban. 

1924-ben karácsonyra készülve a ,, REISZ ÁRUHÁZ (Király-utca 47. szám, 
Csányi-utca sarok) 25 ezer koronás áruosztályának szenzációs olcsóságai"? cím- 
mel reklámozta gyermekjátékait. A Kruse-babák ára 550 ezer koronától 1 millió ko- 
ronáig terjedt. A reklámban tizenkét babát tüntetnek fel, a beszélő és alvó babáktól a 
francia babákon át a valódi szempillával rendelkező, nejlonharisnyás, luxus kivitelű 
babákig. Mind közül a legdrágábbak Káthe Kruse babái. Ugyanezzel a hirdetéssel 
találkozhatunk Az Est, a Pesti Napló, a Friss Ujság és a Világ című napilapokban is. 

A Kruse-babák különlegességét bizonyítja az a cikk is, amely az Ifjúsági Test- 
nevelés című hetilapban jelent meg 1927 januárjában. Ebben arról tudósítanak, hogy 
a Magyar Cserkészleány Szövetség ,, /.../ Margit kir. hercegnőt karácsonyra egy 
rendkívül bájos Káthe Kruse babával lepte meg, melyet Barton Ilonka ügyes keze, 
művészi cserkészbabának öltöztetett fel." 


Összegzés 


pítható, hogy a magyar gyermekekhez hamar eljutottak az ő világhírű játékai. Kruse 
első babája (1905) után hét évvel már a magyar sajtót is foglalkoztatták a német 
művésznő termékei. Persze mindezt a 21. század globalizált világában lassú terje- 
désnek foghatnánk fel. A 19-20. század fordulóján induló reformpedagógiai irány- 
zatok a játékok világát sem hagyták figyelmen kívül. A babakészítés is új irányokat 
vett, és különösen a 20. század első évtizedeiben már sokféle technikai megoldás és 
tudás állt rendelkezésre. Ezt támasztja alá a Magyar Iparművészet folyóiratban 1916- 
ban megjelent cikk is: ,, Az iparművészet krónikásai valamikor fel fogják jegyezni, 
hogy sohasem fejtett ki a babatechnika annyi ízlést, tudást és fortélyosságot, mint a 


24 Körséta a karácsonyi vásáron. Magyarország,  28(284), (december 18.), p. 8. 
URL: https://bit.ly/3/JYKK2 

35  Káthe Kruse babák 550 ezer koronától 1 millió koronáig (1924). Pesti Hirlap, 46(262), (december 

7.), p. 44. URL: https://bit.1y/3vT6t8o 

A szövetség karácsonyi meglepetései (1927). Ifjusági Testnevelés : A magyar ifjúság testnevelésé- 

vel és sportjával foglalkozó hetilap, 12(17), (január 5.), p. 13. URL: https://bit.1y/3U7WtSy 

mi évtizedeinkben."? Az első és második hipotézisem, miszerint Káthe Kruse mun- 
kásságára a 20. század első két évtizedében már a magyar sajtó is felfigyelt, és a 
Kruse-babák a megjelenésük után néhány éven belül már Magyarországon is kapha- 
tók voltak, beigazolódott. Mind az iparművészeti és a művészeti folyóiratok, mind 
pedig a napi- és hetilapok is tudósítottak a munkásságáról, babáit pedig gyakran rek- 
lámozták a játékkereskedések a különböző sajtóorgánumokban. Az a feltételezésem, 
hogy ezek a babák luxustermékek voltak, egyértelműen bizonyítást nyert. Egyetlen 
forrást találtam, amely kifejezetten azok olcsóságáról tanúskodik, de mind a reklá- 
mok, mind a napi-, hetilapok és a vizsgált folyóiratok egyértelműen a luxusjátékok 
közé sorolják a híres német babakészítő, Káthe Kruse babáit. 

KULCSSZAVAK ABSZTRAKT 

e óvodapedagógus- Az óvodapedagógus-képzés hazai történetében mindig hangsúlyos volt az elméleti tudás 
képzés gyakorlati alkalmazása az óvodai környezetben. Több kutató (például Vág, 1989 és 

e Sopron Patyi, 2010) rámutat arra, hogy már a 19. század első felében a kisdedóvóképzés jelentős 

e neveléstörténet részét a példányóvodákban végzett idő, valamint az aktív gyakorlati képzés tette ki. A 

e nőnevelés-történet 20. század során a pedagógusképzés több reformjában is a gyakorlati képzés kiemelt 

e gyakorlati képzés szerepet kapott, a gyakorlati órák számának növelése és hangsúlyosabbá tétele volt a 


reformok középpontjában. Az 1958. évi 26. törvényerejű rendelet is nagy jelentőséget 
tulajdonított a hallgatók gyakorlati képzésének. A hallgatók a frissen megnyílt 
óvónőképző intézetekben és gyakorló óvodákban töltötték a gyakorlati időt, és rend- 
szeresen részt vettek többhetes területi szakmai gyakorlatokon. 

A kutatás fő célja az volt, hogy mélyebb betekintést nyerjünk az óvodapedagógus- 
képzés gyakorlati aspektusába, és megértsük a gyakorlóintézmények feladatait, 
struktúráját és hatását a hallgatók személyiségfejlődésére és értékrendjére. A kutatás s0- 
rán elsősorban kvalitatív kutatási módszereket alkalmaztunk, például dokumentum- és 
tartalomelemzést. A Soproni Egyetem Benedek Elek Pedagógiai Kar irattárában talá- 
lható anyagok szolgáltak forrásként, különös figyelemmel az 1964 és 1972 közötti 
időszakra. Az iratok között a gyakorló intézményekről származó hivatalos statisztikai 
adatokat, gyakorlati tájékoztatókat és az intézet munkaterveinek gyakorlati óvodákkal 
és gyakorlati képzéssel kapcsolatos dokumentumait elemeztük. A kutatás során az alá- 
bbi kérdésekre kerestük a válaszokat:Milyen szerepet játszottak a gyakorlóintézmények 
a hallgatók képzésében? 

e Milyen szerepet játszottak a gyakorlóintézmények a hallgatók képzésében? 

e Hogyan kapcsolódtak az intézmények az óvónőképző intézetek életébe? 

e Milyen módon alakultak a képzés egyes féléveiben a gyakorlati képzés feltételei, 

követelményei? 


Bevezetés 


Az 1891. évi XV. törvény volt az egyik mérföldkő a kisdedóvók és a kisdedóvóképző 
intézetek történetében, mivel , állami feladattá tette?" mind a kisdedóvó intézetek, 
mind a kisdedóvóképző intézetek ellenőrzését és támogatását (Szabados, 1964:52). 
E törvény előírta, hogy a kisdedóvóképzéshez a polgári vagy felsőbb leányiskola 
negyedik osztályának vagy a felsőbb népiskolák második osztályának elvégzése 
szükséges. Az új törvény számos előnyt hozott magával, például egységesítette a 
képzőintézmények képzési időtartamát, tananyagát és felvételi követelményeit (Pa- 
tyi, 2010:102). Emellett a törvény centralizált, egységes követelményrendszert ve- 
zetett be, amely egy egységes keretet teremtett a korábbi kaotikus elvárások helyett 
(Szabados, 1964:52). 

A felsőfokú óvónőképzés gyakorlati képzésének megvalósítása a Soproni Óvónőképző Intézetben... 


A korábbi, rendkívül diverz képzés mellett!, ebben a törvényben hangsúlyosan 
megjelent a kisdedóvó-intézetek és az elemi iskolák elkülönítése. Korábban, külö- 
nösen a 19. század elején megnyílt intézetekben még sokkal erősebben jelen volt az 
elemi ismeretek oktatása, ezért is látunk sok esetben a kisdednevelő intézetek peda- 
gógusai és vezetői között is tanítókat (Pásztor, 2018:152). 

Az új törvény másik jelentős vonatkozása az volt, hogy a magyar nyelv oktatását 
is előtérbe helyezte, ezzel segítve a nemzetiségek magyar nyelvi ismereteinek fej- 
lesztését (Bajkó, 1984:438). Ez gyakran úgy történt, hogy az adott nemzetiségi nyel- 
vet nem beszélő óvónőket küldték a nemzetiségi területekre, ezzel ösztönözve a gye- 
rekeket arra, hogy az óvodában elsajátított nyelvet otthon is használják, így előse- 
gítve a , homogén nevelési alap" kialakítását (Kelényi, 1969:8-9). Emellett a törvény 
középszintű képzéssé emelte a kisdedóvóképzést (Szabados, 1964:52). A későbbi- 
ekben, az óvónőképzés felsőfokúvá alakításakor, már több nemzetiségi képzés is he- 
lyet kapott. Témánk szempontjából fontos kiemelni, hogy az 1959-ben megnyílt 
Soproni (Felsőfokú) Óvónőképző Intézetben az országban elsőként volt lehetőség a 
német nemzetiségi óvónői végzettség megszerzésére (Pásztor, 2019). 

A középfokú óvó- és tanítónőképző intézetek megjelenése forradalmi változást 
hozott a polgári középosztály leányai számára a továbbtanulás és kereseti lehetősé- 
gek terén, mind a köz- mind pedig a magánoktatásban. A tanító és különösen az 
óvónői végzettséggel rendelkező lányokat az iskolákban és óvodákban történő elhe- 
lyezkedés mellett szívesen alkalmazták nevelőnőként is (Kóger, 2020:74). 

Az 1912-ben alapított Kisdednevelők Országos Egyesülete már az I. világháború 
előtt kifejezte aggodalmát a képzési idő rövidsége miatt, és javaslatot tett a négyéves 
képzés bevezetésére (Patyi, 2010:102). A Tanácsköztársaság idején az óvodai neve- 
lés kiemelkedő szerepet játszott a gyermekvédelemben. 1919. március 29-én az ed- 
digi felekezeti fenntartású intézmények államosításra kerültek. Az óvodák a Tanács- 
köztársaság idején játékiskola néven, az oktatási rendszer részeként működtek egy- 
fajta előkészítő tanfolyamként (Vág, 1979:151-154). Az 1920-as évektől az óvoda- 
pedagógia területén számos reformpedagógiai és alternatív irányzat jelent meg. A 
Montessori-pedagógia térhódítása különösen kiemelkedő volt. Hazánkban ennek 
egyik legfontosabb képviselője Bélaváry-Burchard Erzsébet, aki nagy hatást fejtett 
ki ezen a területen (Bajkó, 1984:442-443). 

Az óvónőképzést 1926-ban négy évfolyamosra bővítették ki, ami három év el- 
méleti oktatásból állt, ezt követte a negyedik év gyakorlati és egészségügyi képzése. 
Az oktatótervben nőtt a neveléstudományi és pszichológiai ismeretek száma. A diá- 
kok két vizsgát tettek: egyet a harmadik év végén az elméleti ismeretek felmérésére, 
valamint egy képesítő vizsgát, amely a gyakorlati és ének-zenei képességeket mérte 
(Kövérné, 1996:52). A felvétel követelményei között szerepelt a középiskola vagy 
polgári iskola negyedik osztályának sikeres befejezése, a 14. életév betöltése, a jó 
hallás, az ép érzékszervek és az egészséges testalkat (Mészáros, 1991:81). 


1 Bár a hazai óvodaügy és óvónőképzés története részletesen kutatott, mégis, sok esetben az óvoda- 


pedagógus képzésben jelenleg is részt vevő hallgatók esetében elsősorban romantikus, idealisztikus 
kép él a vizsgált korszakkal kapcsolatban (Zsámboki és Patyi, 2018). 

1937-ben megszűnt a külső intézményekben végzett negyedéves gyakorlat, és 
ezt a tantárgyat is az intézetbe helyezték át, ahol azt a többi elméleti tantárggyal 
együtt oktatták (Kövérné, 1996:52). Annak ellenére, hogy már 1936-ban a pesti 
képző intézet oktatói kérvényezték az óvodapedagógus képzés főiskolai szintre eme- 
lését, ezt a tervezett változást nem sikerült végrehajtani sem ekkor, sem pedig a má- 
sodik világháborút követően, 1948-ban, amikor a Magyar Pedagógusok Szakszerve- 
zZete is hasonló reformokat javasolt (Krajcsovszky és Krajnyák, 1984:73). 

Az 1949-ben bevezetett pedagógiai gimnáziumok célja az volt, hogy átalakítsák 
a pedagógusok képzését, és ezek az intézmények az addigi képzést próbálták helyet- 
tesíteni (Szabados, 1964:53). A pedagógiai gimnáziumok óvónőképző tagozata há- 
roméves volt, és a képzést egy képesítő vizsga zárta le (Tóth, 1965:12). Az 1950/51- 
es tanévtől kezdve fokozatosan megszüntették a pedagógiai gimnáziumokban foly- 
tatott képzést, és ezeket önálló tanító- és óvóképző intézetek a váltották fel (Tóth, 
1965:13). 


A gyakorlati képzés szerepe az óvónőképzésben 


Az óvónőképzés kezdeti évtizedeiben a gyakorlati képzés kiemelt szerepet játszott. 
A tanítási napokon az elméleti oktatás után a diákok a nap jelentős részét a gyakorló 
intézményekben, az ún. , példányóvodákban" töltötték (Patyi, 2010:100). Az első 
években nem minden esetben sikerült teljes egészében kitölteni a 12 hónapos képzési 
időt, és gyakran előfordult, hogy a végzett növendékek ezekben a gyakorlóintézmé- 
nyekben helyezkedtek el, és segítettek az újabb hallgatók gyakorlati képzésében 
(Vág, 1989:23). 

1912-ben a Kisgyermeknevelők Országos Egyesülete reformtervezetében a kép- 
zés időtartamának négy évre emelése mellett hangsúlyozták a gyakorlati képzés 
megerősítésének szükségességét. Ez azt jelentette, hogy minden évben óvodai gya- 
korlatra is sor került volna (Patyi, 2010:102). Klebelsberg Kunó kultuszminiszteri 
mandátuma alatt, 1926-ban megváltozott a képzés struktúrája, és a gyakorlatok idő- 
tartama is módosult. Az első évben már óvodákat látogattak, a második és harmadik 
évben a diákok három, illetve hat órát töltöttek aktív gyakorlati tevékenységgel. A 
negyedik évfolyamon a képzés kizárólag gyakorlati volt, néhány módszertani terü- 
lettel (ének-zene, rajz) és vallási ismeretekkel kiegészítve (Patyi, 2010:102-103). 

Az ötvenes években az óvónők képzése változó képzési formákat mutatott. Ebben 
az időszakban az óvodapedagógiai nevelésre vonatkozó folyóiratok, például az Óvodai 
Nevelés, többször is kiemelték a gyakorlati képzés fontosságát. Radnai Béla például 
1953-ban a folyóiratban azt javasolta, hogy a gyakorlati képzés során a hallgatóknak 
nagyobb hangsúlyt kellene fektetni arra, hogy jobban megismerjék a gyermekek 
egyéni és életkori sajátosságait. Meglátása szerint az olyan óvónőjelöltek, akik bizony- 
talanok a megfigyelések elemzése során, hasonlóképpen bizonytalanok lehetnek az 
önálló alkotó játék vezetésében is (Radnai, 1953:42-43). Hermann Alice is ugyanitt 
fejtette ki véleményét, és ellenezte a formalizmust (Hermann, 1953:105-107). 

Varga Éva, a püspökladányi óvónőképző intézet oktatója egy tanulmányában rá- 
mutatott az elméleti és gyakorlati tantárgyak közötti együttműködés fontosságára. 
Kiemelte a pszichológiai és módszertani tárgyak gyakorlati képzésben betöltött sze- 
repét (Varga, 1954). Az óvoda gyakorlati oldaláról Mezei Lászlóné és Varga Ilona 
is hozzászólt a vitához. Mezei Lászlóné szerint a módszertani és gyakorlati képzés 
párhuzamos megvalósítása fontos, és úgy vélte, hogy a hároméves középszintű kép- 
zés nem nyújt elég lehetőséget a diákoknak arra, hogy minden tevékenységi területen 
kipróbálják magukat (Mezeiné, 1954:142). Varga Ilona is hangsúlyozta, hogy a köz- 
ismereti tantárgyakat úgy kell megtervezni, hogy azok segítsék a gyakorlati képzést, 
és fontolóra vette a képzés időtartamának négy évre emelését (Vargha és Varsányi, 
1954:171). Varsányi László, a pécsi képző intézmény oktatója azt emelte ki, hogy 
bár fontos a szovjet példa követése, nem szabad azt kritika és adaptáció nélkül alkal- 
mazni (Vargha és Varsányi, 1954:172). 

Az ötvenes években tehát aktív vita és gondolkodás zajlott az óvodapedagógu- 
sok képzése körül, és különböző nézetek, javaslatok merültek fel a képzési progra- 
mok és gyakorlati elemek terén. A gyakorlati képzés minősége az óvodapedagógu- 
sok képzésének fontos eleme volt, és a Soproni Óvónőképző Intézet vállalta ennek a 
képzésnek a felelősségét a dunántúli óvónők és óvodai felügyelők továbbképzésében 
is. Az írásos anyagok minősége jelentős hatással volt a gyakorlati képzés osztályza- 
tára (Bizó, 1961:143). 

A gyakorlati képzés során kiemelkedő szerep jutott a gyakorló óvodapedagógu- 
soknak. Ők személyes példaadásukkal és a hallgatók szívélyes fogadásával hozzájá- 
rultak a hallgatók hivatástudatának erősítéséhez (Sebő, 1971:152). Földiné dr. Boros 
Judit hangsúlyozta, hogy mind a gyakorlatot vezető oktató, mind a gyakorlatvezető 
óvodapedagógus személyisége jelentős hatással van a gyakorlatot végző hallgató 
szakmai eredményességére. Boros Judit tanulmányában a gyakorlati képzés felada- 
tait három nagyobb csoportba osztotta: a világnézeti és politikai nevelést, az erkölcsi, 
esztétikai és testi nevelést elkülönítve egymástól (Boros, 1967). Ezek az elemek rá- 
mutatnak arra, hogy a gyakorlati képzés komplex és alapos volt, kiemelt figyelmet 
fordítva a hallgatók szakmai felkészítésére és személyiségfejlesztésére is. 


A gyakorlati képzés megvalósítása a Soproni (Felsőfokú) Óvónőképző Intézetben 


A Soproni Óvónőképző Intézet gyakorlati képzési struktúrája és fókusza kiemelt fi- 
gyelmet szentelt a hallgatók fokozatos bevezetésének az óvodapedagógusi felada- 
tokba. Az alábbi fejezetben a kétéves — négy féléves — képzés gyakorlati képzési 
rendszerét mutatjuk be. 

Az első félév a fokozatosság elvére épült, ahol a legfontosabb cél a gyermekcso- 
porttal való megismerkedés volt. A gyakorlati feladatokba történő bekapcsolódás fo- 
lyamatos volt, de a hallgatók először csak passzívan figyelték meg az óvodai tevé- 
kenységeket. Az óvodai napi- és hetirendek megismerése és a gondozási feladatok- 
ban való részvétel voltak az elsődleges követelmények. A második félévben az óvo- 
dapedagógusi feladatok bővültek, és új tevékenységi formák is bekerültek a 

gyakorlatba, mint például a testnevelés, a vers és mese, valamint a mennyiség-, tér- 
és formaismeret. A hallgatók több időt töltöttek az óvodában, és egy másodfoglal- 
kozó hallgatóval együtt dolgoztak, aki segítette őket a foglalkozások előkészítésében 
és a szemléltetőeszközök elkészítésében. További kihívás volt a második félévben, 
hogy a hallgatóknak önállóan kellett tervezniük foglalkozásokat, ezeket pedig három 
különböző szempontból ellenőrizték és fejlesztették tovább: az óvónő, a módszertani 
oktató és a gyakorlati képzésért felelős csoportvezető oktató egyaránt részt vett az 
ellenőrzésben.? Ez a folyamat lehetővé tette a hallgatók elméleti és gyakorlati tudá- 
sának ellenőrzését, valamint biztosította, hogy a tervezett foglalkozások megvalósít- 
hatóak legyenek az óvodai környezetben. Ez a struktúra és fókusz segítette a hallga- 
tókat az óvodapedagógusi munkába való fokozatos beilleszkedésben, továbbá alapos 
és komplex felkészítést nyújtott nekik a gyakorlati képzés során az óvodai feladatok 
ellátására ellátásához. 

A gyakorlati képzés a második évfolyamon tovább bővült, lehetővé téve a hall- 
gatók számára, hogy szélesebb körű és változatosabb gyakorlati tapasztalatokat sze- 
rezzenek az óvodapedagógusi munkáról. Ebben a félévben már jelentősen megnőtt 
az óvodában töltött idő, és a hallgatók számos feladatot kaptak az óvodapedagógia 
különböző területein.? 

A harmadik félévben a hallgatók nemcsak az óvodai gyakorlatokban vettek 
részt, hanem különösen elvárás volt velük szemben az egyéni és életkori sajátossá- 
gok megfigyelése, amit ,, eltérő vonásoknak" neveztek. Ez azt mutatja, hogy a gya- 
korlati képzésben a gyerekek egyedi szükségleteire és képességeire is különös fi- 
gyelmet fordítottak. Ezen kívül a harmadik félév során a hallgatóknak meg kellett 
ismerniük az óvodai adminisztratív tevékenységeket, mint például a csoportnapló 
vezetése, nevelési és ütemterv készítése, mulasztási napló vezetése stb.! Ez a gya- 
korlati képzés során segítette a hallgatókat abban, hogy teljes körű képet kapjanak 
az óvodai munka minden területéről. A hallgatóknak a ,, szocialista óvónői megnyil- 
vánulások" és a gyermekek erkölcsi nevelésének módszertani megfigyelése is fel- 
adata volt. Ez azt mutatja, hogy a képzés részeként a hallgatóknak meg kellett tanul- 
niuk azokat az alapelveket és gyakorlatokat, amelyeket a szocialista ideológia alap- 
ján az óvodapedagógiában alkalmaztak. A marxizmus-leninizmus tárgy tanítása, és 
az azt követő gyakorlati alkalmazás, hozzájárult a hallgatók ideológiai és módszer- 
tani felkészítéséhez.? Ez a részletes és sokoldalú gyakorlati képzés segítette a hallga- 
tókat abban, hogy felkészüljenek az óvodapedagógusi munka széles skálájára, és 
megszerezzék azokat az ismereteket és készségeket, amelyek szükségesek a gyer- 
mekek hatékony és felelős neveléséhez, oktatásához. 


2  SOEBBPRK Irattár 84/1966. Gyakorlati képzési útmutató az 1965/66-os tanév II. félévére. Közreadja: 
Földi Lőrinc igazgató. Sopron, 1966. február 10. 

3  SOE BPK Irattár 109/1967. Gyakorlati képzési útmutató az 1966/67-es tanévre. Második félév. 
Kiadja: Dudás János, vezetőtanár, Sopron, 1967. február 22. 

4  SOE BPK Irattár 558/1966. Gyakorlati képzési útmutató az 1966/67-es tanévre. Kiadja: Dudás Já- 
nos, vezetőtanár Sopron, 1966. szeptember 23. 7. o. 

5 " SOE BEK Irattár 84/1966. Gyakorlati képzési útmutató az 1965/66-os tanév II. félévére. Közreadja: 
Földi Lőrinc igazgató. Sopron, 1966. február 10. 11. o. 

Az utolsó félév gyakorlati képzését a zárófoglalkozás koronázta meg. Ennek ré- 
szeként a gyakorló hallgató saját maga tervezte meg és vezette a foglalkozást, majd 
komplex elemzés is készült róla. A végzős hallgatók egy héttel a zárófoglalkozás 
előtt megkapták témájukat a gyakorlati képzésben résztvevő gyakorlatvezető okta- 
tótól. A zárófoglalkozást egyéni hospitálás előzte meg, majd következett a vázlat 
elkészítése és a módszertani alapú elemzés. A foglalkozást egy háromtagú bizottság 
értékelte, melynek elnöke a gyakorlatvezető tanár volt, akihez csatlakozott még a 
szakmódszertani oktató és a csoportvezető óvodapedagógus. Az érdemjegyek meg- 
határozására a bizottság elnöke volt jogosult a tagok véleménye alapján. A záró- 
vizsga jegyzőkönyvében rögzítették a zárófoglalkozás vázlatait is. Ha a zárófoglal- 
kozás elégtelen érdemjeggyel zárult, újra megtehették azt. 

Az 1959-ben felsőfokúvá vált óvodapedagógus-képzés soproni helyszíne szemé- 
lyi és tárgyi szempontból a korábbi középfokú képzés infrastruktúráját és oktatóit is 
felhasználta. A hallgatók a korábbi középfokú képzésben működő óvodapedagógusok 
által irányított gyermekcsoportokban, valamint a középfokú képzés során használt 
gyakorlóintézményekben végezték a gyakorlatukat. A Soproni Egyetem Benedek Elek 
Pedagógiai Kar Irattárában található statisztikai adatok, jelentések, valamint a gyakor- 
lati képzéssel kapcsolatos különböző tájékoztatók és útmutatók tanúsága szerint a gya- 
korlóintézmények és a képző intézmény között megerősödött a napi kapcsolat, vala- 
mint a hallgatók érdekeinek előtérbe helyezése mellett folytatott kollegiális kapcsolat. 
A hallgatói létszám miatt több esetben a képző intézmény saját gyakorlóóvodáinak 
befogadóképessége nem volt elegendő, ezért a város más óvodáit is bevonták a gya- 
korlati képzés folyamatába. Sopron különlegessége a vizsgált időszakban az 1965/66- 
os tanévtől bevezetett megújított területi-szakmai gyakorlat, amelyet az intézmény ok- 
tatói dolgoztak ki. Ennek megújulása magában foglalta az időpont módosítását, a szak- 
mai módszertanok újragondolását és a területi gyakorlatot vezető óvodapedagógusok 
és óvodai felügyelők javaslatainak beépítését. Ez az innovatív megközelítés erősítette 
az intézmény területi gyakorlatában a gyakorlaton alapuló szemléletet. 


Összegzés 


A rendelkezésre álló iratok alapján láthatjuk, hogy a felsőfokú óvónőképzés három 
különböző képzési helyszínen (Sopron, Szarvas, Kecskemét) működött a vizsgált 
időszakban. Az itt tanuló hallgatók részt vettek az oktatási intézmények mellett lét- 
rehozott gyakorlóóvodák nevelői munkájában, és minden félévben találkoztak gyer- 
mekcsoportokkal. A gyakorlati képzés mindegyik intézményben az állami irányel- 
vek és ellenőrzés szerint történt, és az oktatói tervek egységesek voltak, így a gya- 
korlatok beosztása egységesen zajlott mindhárom helyszínen. 

A képzés kezdetén a hallgatók a gondozási feladatokkal találkoztak, majd foko- 
zatosan növekedett a hallgatói önállóság és felelősség az egyes nevelési területeken 
jelentkező feladatok ellátásában, a különböző foglakozási tervek összeállításában, 


§ "SOE BPK Irattár 784/1965. Gyakorlati képzési útmutató az 1965/66-os tanév II. félévére Közli: 
Földi Lőrinc igazgató. Sopron, 1965. szeptember 14. 

megvalósításában és dokumentálásában. A gyakorlati képzés megszervezésében és 
lebonyolításában a gyakorlati képzésért felelős csoportvezető oktatók és a gyakorló- 
óvodák óvodavezetői egyaránt részt vettek. 

A hallgatók különböző gyakorlati dokumentációs anyagokat készítettek az egyes 
félévek során, és a gyakorlati oktatók és az oktatói szakcsoportok segítették a felada- 
tok megoldását. Az elméleti és gyakorlati képzés közötti kapcsolat ugyancsak fontos 
volt, és az 1957-ben megjelent Nevelőmunka az óvodában című kézikönyvet, a kor- 
szak óvodai nevelésének tartalmi szabályozóját is felhasználták a gyakorlati képzés 
során. Ennek tervei és tematikái részben hivatalos dokumentumok alapján készültek, 
részben pedig a gyakorlati oktatók által kidolgozott útmutatók és tájékoztatók alap- 
ján. A hallgatók részt vettek az óvodák életében, például az ünnepségek előkészíté- 
sében és lebonyolításában, ami hozzájárult az intézmények életének gazdagításához 
és a hallgatói tapasztalatok gyarapításához. 

Magamról... 


Szegeden születtem. Szüleim Erdélyből kerültek a szegedi tanyavilágba, édesapám 
a Szeged-Röszke Külső Feketeszél Kalmár tanya egy tanerős iskolájának lett taní- 
tója. Hihetetlen sokoldalúságra készítette fel Kolozsváron az akkori tanítóképzés, 
visszatekintve látom csak, missziót végzett. Szántás-vetés, mintakert, méhészet, de 
az iskola, mint postahivatal is működött. Egyetlen gyermekeként már 5 évesen beül- 
tem a padba, az osztatlan, 50 körüli létszámú osztályba. A középiskolát a szegedi 
Árpádházi Szent Erzsébet Leánygimnáziumban (ma Tömörkény) végeztem. Tanári 
diplomámat a — Trianon okán akkor Szegeden működő — kolozsvári m. kir. Ferencz 
József Tudományegyetemen, földrajz-természetrajz szakon szereztem 1937-ben. 
Professzoraim a kor jeles tudósai voltak, kortársaim közül is többen a tudomány ne- 
ves képviselői lettek. Földrajzból doktoráltam 1938-ban, az egyetemen dolgoztam 
díjtalan, majd díjas gyakornokként. 

A bécsi döntést követően, 1940-ben szüleimmel hazaköltöztünk Erdélybe s ott, 
az ugyancsak Kolozsvárra visszatelepülő egyetemen, tanársegédként folytattam a 
munkát. A háború, a családi és hadi helyzet hamarosan az Erdélyből való menekülést 
hozta számunkra. Nagyon nehéz idők után Sopronban telepedtünk le, s könnyű idők 
ezután sem következtek. Újra tanítani 1956-ban kezdtem. Először egy közeli falu- 
ban, majd Sopron egyik általános iskolájában, végül a soproni Felsőfokú Óvónő- 
képző Intézetben (ma a Soproni Egyetem Benedek Elek Pedagógiai Kar) nyugdíja- 
zásomig. Szép volt a kisgyermekek és a majdnem felnőtt leányok lelki világát ösz- 
szekötő közegben mozogni. Jó néhány tanítványommal az eltelt több mint negyven 
évben folyamatos kapcsolatot tartunk. 

Most, 105 évesen, tiszta fejjel újra — és hányadszor! — végiggondolva a XX. szá- 
zaddal szinte egybeeső életem, az a rossz és a jó párhuzamát mutatja. 

A súlyosan rosszat a történelem alakulása hozta. A két világháború, területfog- 
lalás, idegen megszállás, forradalmak, világrendek változásának eseményeit és kö- 
vetkezményeit a történészek és a politika elemzi, értékeli, egyszer így, majd aztán 
úgy is. Ám mindezekben benne élni, a napi helyzeteket átvészelni, ez örökre nyomot 
hagyó testi-lelki szenvedéseket jelent. Éhezést, pótolhatatlan, kegyetlen vesztesége- 
ket, hontalanságot, hirtelen hozott kényszerű döntéseket, aggódást, szorongást — sok 
évtizeden keresztül. 

A bámulatosan jó az, hogy mindezek ellenére megmaradtunk. A szűk családnak 
a szó szoros értelmében vett megtartó szeretete által, és hogy az idegenek között is 
mindig lettek körülöttünk nemcsak együttérző, de önfeláldozóan, tevékenyen segítő 
csodálatos emberek. 

A jóhoz sorolom, hogy megérhettem a század hihetetlen változásait. A világűr 
és a Föld típusú bolygók kémlelése nem érintenek meg, de a napi rutint befolyáso- 
lókból egy idevágó példát említek. Petróleumlámpa mellett, palatáblán, palavessző- 
vel tanultam írni. Aztán a tintába mártott sercegő toll után az íróeszközök minden 
fejlődési formája a napi gyakorlatom része lett, majd még pár éve is, amíg még jól 
láttam, a számítógép elé ülve e-maileket váltottam távoli fiatal szeretteimmel s pará- 
nyit bepillanthattam a virtuális világba. 

A lehető legjobb pedig, hogy most négygenerációs családban telnek napjaim, és 
tőlem telhetően, segítő módon, lehetek jelen az életükben. 

Leányom aranydiploma kérelme — ugyanezen az egyetemen -— keltette őbenne az 
ötletet és teremtette meg az alkalmat, hogy én is díszdiplomáért folyamodjam: ma- 
gam, két gyermekem, öt unokám és tíz dédunokám örömére. A nyolcvan évvel ez- 
előtt megszerzett tanári oklevelem alapján kiállított gránit diploma a családi emléktár 
megbecsült darabja lesz. 


Dr. Mészáros Olga levele a 2019. évi jubileumi ünnepség résztvevőihez 


Megtisztelő felkérésre szólok a Soproni Egyetem Benedek Elek Pedagógiai Kar ün- 
nepségének résztvevőihez, legtöbbjük számára ismeretlenül. 

Dr. Tassy Istvánné dr. Mészáros Olga vagyok, ezen intézmény jogelődjének, a 
Soproni Felsőfokú Óvónőképző Intézetnek nyugdíjas tanára, a még élők közül a leg- 
öregebb. 82 éve végeztem Szegeden, ezt a tudományegyetem két éve gránit diplomá- 
val ismerte el. A 106. évemet élem otthonomban, népes családom szerető körében. 

Több mint 100 évnyi visszatekintésemből érzelmi és pedagógiai emlékeket hív- 
tam elő. A tanyai kisgyermekek mindennapjaiból van saját élményem... 

Szegeden születtem, de a külterület óriási kiterjedésű tanyavilágának Feketeszél 
nevű részén, Kalmár tanyán nőttem fel. Édesapám az itteni új, egy tanerős, hatosz- 
tályos, osztatlan elemi iskolának volt a legelső tanítója. Klebelsberg nevéről nekem 
nemcsak a mostani, így-úgy emlegetett intézet jut eszembe, hanem főleg az élőben 
megtapasztalt, az analfabetizmus felszámolását célzó iskolaépítő program. 

Mai gyermeknek városon, falun, de még a felnőttnek is szinte hihetetlenek a múlt 
század első felének körülményei, ha csak a gyermekek életét nézzük is. Alig 5-6 
évesen már fontos munkaerőnek számítottak. A fiúk az állatokat legeltették, őrizték 
naphosszat, közben ostort pattogtattak, parittyával lövöldöztek, pitykegomboztak — 
ez volt a játékuk. A leánykák otthon többnyire az aprójószágot látták el, a kiscsibéket 
őrizték a kányától és csutkababával játszottak, azaz a lehántolt kukoricacsövet öltöz- 
tették, babusgatták. Óvoda közel s távolban nem volt, csak a nagyobb falvakban, 
azon a környéken pl. Röszkén. De oda a tanyáról nem járt senki. A munka miatt még 
az iskolába sem jöttek rendszeresen, nem szólva arról, hogy hóban-fagyban, sárban, 
forróságban némelyeknek több kilométer utat kellett megtennie az iskoláig. A peda- 
gógus akkor is missziót teljesített. Az egyetlen tanteremben ötven-hatvan különböző 
korú gyermek egyszerre, párhuzamosan tanulta délelőtt az alsó négy évfolyam anya- 
gát, délután pedig a túlkorosak próbáltak eleget tenni a tankötelezettségnek. A szü- 
netekben az udvaron játszottam az iskolásokkal és énekeltem a fogócskás körjátékot: 
,, Beültettem kis kertemet a tavasszal, rózsa, szekfű, liliom és rezedával..." 

Az óvoda belvilágát magam csak közel 50 éves koromban ismertem meg. 

A felsőfokú képzés megindulásával szinte egy időben, 1961-ben, biológia sza- 
kos tanárként kerültem az intézetbe. Naponta biciklivel mentem tanítani — a ,, Tekerj 
Sopron" és , Bringázz a munkába" mai, korszerű mozgalmak kedves és tudatos 

szervezőinek akkor még a szülei sem születtek meg. Egy kolleganőm reggelente ro- 
bogóval érkezett — autóval senki. 

Egészségtant tanítottam és a hozzárendelt részleges anatómiát, a lélektantanulmá- 
nyok megalapozásához. Az elméleti tárgyak mellett az óvodai gyakorlati foglalkozá- 
sok voltak az igazán élményszerzők. 8-10 fős hallgatói csoportokkal vettünk részt a 
képzésben, és mi tanárok is tanultuk a mesterséget. A szakmai segítséget ehhez a gya- 
korlóóvodák kiváló óvónői adták. Egyik végtelen ügyességgel készített bábokat, a má- 
sik rajzolásban volt kiemelkedő, gyönyörűen énekeltek, hegedültek, a furulya minden- 
napi hangszer volt a kézben, és a mesélés káprázatával gazdagodtak a gyerekek. 

Emlékszem egy kisgyerekre, aki az óvónő szoknyájába kapaszkodott és minden- 
üvé vele lépkedett. Az óvónő nem fejtette le magáról. Ám amikor a mese kezdődött, 
oldódott a gyermek szorongása, leült, a kis arcán látszott, hogy múlt a belső feszült- 
sége, ami addig a játékoktól is elvonta. 

A másik varázslatos foglalkozás a körjátékok voltak. A ,, Kinn a bárány, benn a 
Jarkas" vagy az elévülhetetlen dallamú és koreográfiájú ,, Búj, búj zöld ág... ". A ke- 
zek összekulcsoltsága olyan örömáramot indít, hogy minden gyermek mosolyogva 
bújt át az aranykapun. Az érzelmi hatás áttevődött a hallgatókra is. Nemcsak a szak- 
mát tanulták, hanem maguk is formálódtak. 

Külső szakmai gyakorlatok látogatásával beutaztam a fél Dunántúlt, a legelté- 
rőbb fejlettségű falvakat, a legkülönbözőbb óvodai körülményeket láttam. Sokfelől 
jöttek a tanítványok is, és sokfelé kerültek el azután. De a lányainkban, a kollégium 
és a tanulás mindennapjait együtt töltve, olyan szakmai és baráti kötelékek épültek 
ki, hogy ezek sokaknál folyamatosan, nyugdíjas korukban is kitartottak. Példáim 
vannak: három tanítványom rendszeresen, tavaszonként Győr — Csorna — Nagykani- 
zsa távolságból ideutazik, megnézik Sopront, az intézetet és engem is meglátogat- 
nak. Az utolsó, csupa Komárom megyei leányokból alakult csoportom tagjai a 100. 
születésnapomon együtt jöttek köszönteni. Évente levelek, üdvözlőlapok érkeznek, 
virágot, utazási élménybeszámolókat kapok, telefonok, e-mailek megható figyelmet 
és szíves visszaemlékezést mutatnak. Meg is fogalmazzák: sokat, nagyon sokat kap- 
tak soproni éveikben. A hivatalos elismerésekhez képest is ez a legnagyobb ajándék 
iskolának, tanárnak egyformán. 

Közel 50 éve vagyok nyugdíjban. A világ ma a hatvanas évekhez sem hasonlít 
már. Az emberi elme káprázatos eszközöket alkot, önjáró autót, robotokat épít. A 
beszéd üteme felgyorsult. A parányi gyermek is már gyakorlottan kapcsolgatja a mo- 
dern eszközöket, amelyeken keresztül szaporán ömlik rá a sok kép és hang, s úgy 
hallom, működik már a rendszer, amellyel az idősek, okosotthonok okoseszközeivel, 
az idősgondozás problémáit maguk oldják majd meg... Mostani zárt világomba ezek 
a történések csak távolról szűrődnek be, számomra idegenek. 

Az ünnepi jókívánságokban is hagyományos vagyok... Kívánom minden kicsi- 
nek, hogy tanulja meg jól ezt a világot, legyen otthon benne, s ehhez segítse a kor- 
szerű óvoda is. Ám legfőképpen kívánom minden kicsinek, nagynak, felnőttnek, fi- 
atalnak és öregnek, hogy világában láthasson minél több ráfigyelő, odaadó, csillogó 
tekintetet, ragyogjon rá nagyon sok mosoly, érezzen naponta szerető simogatást, 
kapjon ölelést, halljon megnyugtató, megértő, kedves szavakat! 

A Kisalföld című napilapban megjelent írás a 105. születésnap alkalmából 
A megtartó szeretettel kísért rendkívüli életút 


Dr. Tassy Istvánné Dr. Mészáros Olga gránit diplomás pedagógust, a Soproni Egye- 
tem Benedek Elek Pedagógiai Kar nyugalmazott oktatóját köszöntötte 105. születés- 
napján — az intézmény jelenlegi közössége és a volt tanítványok nevében — dr. Varga 
László dékán. A meghitt ünnepség keretében átadott díszoklevéllel köszönte meg 
kimagasló oktatói és kutatói munkáját, a magyar óvodapedagógusok képzése terüle- 
tén példamutatóan és alázattal végzett nevelői tevékenységét. A tőle kapott vissza- 
emlékezésből nagyon nehéz idézni, hiszen egy példátlanul hosszú, örömökkel és 
szenvedéssel teli életút az övé. Pedig milyen jó lenne mindent hátrahagyni az utó- 
kornak — tanulságképpen. 

Dr. Mészáros Olga tanári diplomáját a — Trianon okán akkor Szegeden működő 
— kolozsvári m. kir. Ferencz József Tudományegyetemen, földrajz-természetrajz 
szakon szerezte. Professzorai a kor jeles tudósai voltak, kortársai közül is többen a 
tudomány neves képviselői lettek. A fiatal tanár földrajzból doktorált 1938-ban. Na- 
gyon nehéz idők után családjával Sopronban telepedtek le. Először egy közeli falu- 
ban tanított, majd Sopron egyik általános iskolájában, végül a soproni Felsőfokú 
Óvónőképző Intézetben nyugdíjazásáig. Azt mondja, szép volt a kisgyermekek és a 
majdnem felnőtt leányok lelki világát összekötő közegben mozogni. Most, 105 éve- 
sen, tiszta fejjel újra — és hányadszor! — végiggondolva a XX. századdal szinte egy- 
beeső életét, az a rossz és a jó párhuzamát mutatja. A súlyosan rosszat a történelem 
alakulása hozta: éhezés, pótolhatatlan, kegyetlen veszteségek, hontalanság, aggódás 
és szorongás — sok évtizeden keresztül. A bámulatosan jó az, hogy mindezek ellenére 
megmaradtak. A szűk családnak a szó szoros értelmében vett megtartó szeretete ál- 
tal, és hogy az idegenek között is mindig lettek körülöttük nemcsak együtt érző, de 
önfeláldozóan, tevékenyen segítő csodálatos emberek. 

A jóhoz sorolja, hogy megérhette a század hihetetlen változásait. Petróleum- 
lámpa mellett, palatáblán, palavesszővel tanult írni. Aztán a tintába mártott sercegő 
toll után az íróeszközök minden fejlődési formája a napi gyakorlat része lett, majd 
még pár éve is a számítógép elé ülve e-maileket váltott távoli fiatal szeretteivel, és 
parányit bepillanthatott a virtuális világba. 

Négygenerációs családban telnek csendes napjai és tőle telhetően — segítő módon 
— lehet jelen az életükben. Egy rendkívül boldog és a világgal békében élő embert két 
gyermeke, öt unokája, tíz dédunokája és a tanítványok határtalan szeretete élteti. Lé- 
lekmelegítő, felemelő és örök emlékű találkozás volt — hála és köszönet érte! 


Az utolsó levél... 
Kedves Olgi néni! 


Szeretettel kívánok Önnek a jó egészséget, még sok örömet, derűt a születésnapja 
alkalmából! 

A megtartó szeretettel kísért rendkívüli életút — A palavesszőtől a virtuális világig... 


Sajnos a koronavírus nem teszi lehetővé, hogy most személyesen találkozzunk, 
így engedje meg, hogy röviden beszámoljak arról, mi minden történt nálunk! 

A Benedek Elek Pedagógiai Kar a Soproni Egyetem stabil lábakon álló, rendkí- 
vül népszerű kara. Ezt támasztja alá a hallgatók létszáma, ami minden évben közel 
ezer főt jelent. Újabb szakok indultak nálunk. Különösen kedvelt a gyógypedagógia, 
az ide jelentkezők száma évről-évre emelkedik. Meg kell említenem a neveléstudo- 
mány mesterképzésünket is, amit szeptembertől már angol nyelven is elindítunk. Vál- 
tozatlanul sokan választják az óvodapedagógus alapszakot is. Vannak külföldi hall- 
gatóink is, sokan érkeznek Európa országaiból, de voltak már a tengerentúlról is. 

A képzések számának növekedésével az oktatóink létszáma is gyarapodott. Nagy 
büszkeséggel tölt el, hogy a 2021/22-es tanévtől nálunk oktat főállásban prof. dr. 
Kéri Katalin egyetemi tanár, neveléstörténész, aki a Pécsi Tadományegyetemről ér- 
kezett hozzánk. 

Az is nagy öröm számomra, hogy az egykori hallgatóink közül is néhány már a 
kollégám lett. Fiatalok, tehetségesek, szorgalmasak. 

Különböző rendezvények is színesítik a mindennapjainkat. Hamarosan a házas- 
ság napja programunkra várjuk az érdeklődőket. Áprilisban pedig egy nemzetközi 
neveléstudományi konferenciát rendezünk, és lesz egy nemzetközi hetünk is, amelyre 
Európa sok országából, de Amerikából és Ázsiából is érkeznek vendégek. 

A Soproni Képzősök Baráti Köre összehozza a fiatalokat az idősebb generáció 
tagjaival. Rendszeres sétákat és egyéb programokat tartanak. 

Kedves Olgi néni! Ígérem, hogy folyamatosan tájékoztatni fogom a jövőben a 
Benedek Elek Pedagógia Kar legfontosabb történéseiről. 

Isten éltesse sokáig, szeretettel köszöntöm a Benedek Elek Pedagógiai Kar va- 
lamennyi munkatársa és hallgatója nevében. 


Szeretettel és öleléssel: 
dr. Varga László dékán 


... és a válasz 
Kedves Dékán Ur! 


Édesanyám a 109. évébe lépett s ugyan egyre gyengülő, de mégis kitűnőnek mond- 
ható állapota négy napja hirtelen leromlott. Azért, amikor felolvastam levelét, fel- 
élénkült figyelemmel vette az üzenetet. Azt mondta, így írjam a választ: 

Megható a Dékán Úr párját ritkító figyelmessége. Köszöni és viszontkíván az 
Intézetnek, s Önnek kiváltképpen, további jó haladást, örömteli munkát. Szívesen 
idézi vissza a találkozást és a további kedves gesztusokat. 

Magam is köszönöm, jelenleg nehéz szívvel, de az édesanyám iránti nagy szere- 
tettel és végtelen csodálattal vagyok. Sorba jönnek most ide a gyerekek, unokák, déd- 
unokák még egy találkozásra, mindenki kap az öleléséből és a személy szerint 

egyenként megszólító köszönetéből és jókívánságából. Különös, hogy ez a levél is 
éppen megérkezett, valódi örömöt okozva neki. 

Szeretettel figyeltünk a Képzővel kapcsolatban minden híradást, s a sok évtized- 
del korábbi tanítványok pedig a mostani ünnepkörökben is odaadó kedvességgel kö- 
szöntötték. 


Köszönetet és üdvözletet küldök: 
Paffériné Tassy Olga 


Varga László dékán búcsúja a gyászló család felé 
Tisztelt Tassy Család! 


Fájdalommal, de Isten akaratába belenyugodva fogadtam a szomorú hírt, miszerint 
drága Olga néni földi utazása — életének 109. esztendejében — befejeződött. 

Hálás vagyok, hogy személyesen megismerhettem és egy kevéske, ugyanakkor 
rendkívül tartalmas és vidám időt — kezét fogva — elölthettem vele. A beszélgetésünk 
szinte minden szavára, mondatára emlékszem. Egy örök életre szóló tanítást kaptam 
tőle. Isten és a Család megtartó szeretete a legfontosabb éltető erő — így fogalmazott. 

Nagyon készültem, hogy a pandémia után ismét meglátogatom, de erre már saj- 
nos nem kerülhet sor. Annak viszont nagyon örülök, hogy a közelmúltban egy utolsó 
levélben köszönthettem Őt. A megható és megtisztelő választ nagyon köszönöm 
Neki odafenn és Önnek is. 

Karunk egykori kiváló nevelőjének, tudósának emléke velünk marad. Biztos va- 
gyok benne, hogy szeretett tanítványai szívében örökké él. Békesség vele. Az nem 
hal meg, akit igazán szerettek. Méltó és példás életút az övé. 

Fogadja a Család őszinte együttérzésemet és részvétemet. 

A Benedek Elek Pedagógiai Kar dolgozói és hallgatói nevében maradok mély 
tisztelettel és szeretettel: 

Varga László 


Csodálatos, hosszú, tevékeny, szeretetet sugárzó, áldásos életéért hálásak vagyunk. 


, Ha majd átlátszó és könnyű leszek, mint a lehulló őszi falevelek, 
libegve intek búcsút a napnak és a zöldfiüvű földnek 
és kezet fogok még a fákon szomorkodó ujjas platánlevelekkel. 
Suttogva, mint a szellő bíztatom őket, magamat: 
Nem halunk meg! Csak átváltozunk Istenünk áldott tenyerén. " 


(Irisz néni verse) 

KULCSSZAVAK ABSZTRAKT 

e matematikai Napjainkban már köztudott tény, hogy a csecsemő- és a kisgyermekkor meghatározó je- 
tapasztalatszerzés lentőségű a személyiség komplex és harmonikus kibontakoztatása, a korai megismerő 

e numerikus képességek — folyamatok és a szociális tanulás támogatása tekintetében. Varga Tamás, a matema- 
és kompetenciák tikatanítás nemzetközileg elismert hazai kutatója és képviselője szerint a kisgyermek 

e gyermeki gondolkodás önmagát építő, konstruáló személyiség, akinek fejlődéséhez olyan kedvező feltételeket 

e számérzék kell teremteni, amelynek során a mozgás, a játék, a tevékenykedés, a kíváncsiság, a 

e számdiszkriminációs gyermeki érdeklődés alapvető szerepet kaphat. Ebben a folyamatban gazdag matematikai 
képesség tapasztalatszerzésre, a numerikus képességek és kompetenciák fejlesztésére is lehetőség 


nyílik. Jelen tanulmány célja, hogy a gyermeki gondolkodás,  számérzék, 
számdiszkriminációs képesség és a kora gyermekkori matematikai kompetenciákról 
alkotott tudományos elképzelések változásainak tükrében felhívja a figyelmet a kis- 
gyermekkori matematikai nevelés jelentőségére és szükségességére a bölcsődei 
nevelésen innen és túl. 


Bevezető gondolatok 


eper 


a terméke"? — állapítja meg Csépe Valéria, az MTA egykori főtitkárhelyettese, az 


Akadémia Agyi Képalkotó Központjának kutatóprofesszora. A kisgyermekkori fej- 
lődés és a matematika tudománya azonban hosszú évszázadokig egymástól nagyon 
távoli, össze nem egyeztethető fogalmak voltak. Az intelligenciát és a mentális fo- 
lyamatokat kutató szakterületek kibontakozásával, valamint a kognitív pszichológia 
megjelenésével — többek között — Jean Piaget, Varga Tamás, Pólya György tudomá- 
nyos elméleteinek köszönhetően ma már a születés pillanatától beszélhetünk mate- 
matikai felfedezésekről, tapasztalatszerzésről. Varga Tamás matematikatanár, a ma- 
tematikatanítás nemzetközileg elismert kiemelkedő egyénisége, négy évtizeddel ez- 
előtt, az Élet és Tudomány folyóiratban közzétett , Babamatematika" és , Óvodásko- 
rúak matematikája" című írásaiban rámutatott, hogy miközben a kisbaba érzékszer- 
veivel, mozgása, hangadása révén kapcsolatba kerül élő és tárgyi környezetével, tá- 
jékozódásának olyan elemei is vannak, amelyeket matematikai jellegűnek i5 mond- 
hatunk. Vélekedése szerint a kisgyermek önmagát építő, konstruáló személyiség, 
akinek sem a mozgás-, sem a beszédfejlődését nem kell siettetni, erőltetni, irányítani, 
csupán olyan kedvező feltételeket kell teremteni a természetes fejlődés számára, 
amelynek során a mozgás, a játék, a tevékenykedés, a kíváncsiság, a gyermeki 


1 Csépe Valéria: A számoló agy. Mindennapi Pszichológia. URL: http://tinyurl.com/5n77825b 

érdeklődés alapvető szerepet kaphat. Ebben a fejlődésmenetben gazdag matematikai 
tapasztalatszerzésre is lehetőség nyílik. A cselekvésekhez kapcsolódó képi és a 
nyelvi információknak is fontos matematikai elemei, tartalmai lehetnek (Kissné, 
2017). A kisgyermekek fejlődésének tudatos segítéséhez azonban leggyakrabban 
nem kell bonyolult feladatokat végeztetni, és nem lehet elvont fogalmakat megtaní- 
tani. A gyerekek már születésüktől készek arra, hogy tanuljanak, természetüktől 
fogva kíváncsiak és motiváltak arra, hogy felfedezzék a környező világot. Az őket 
körülvevő személyeken és ingergazdag környezeten múlik, hogy ezt a természetes 
kíváncsiságot megőrzik-e a későbbiekben. A változatos gyermeki tevékenységek so- 
rában szinte alig találni olyat, amelyben ne lenne jelen valamilyen közvetett vagy 
közvetlen matematikai tapasztalat, ismeret. Ezeket a külső világ felfedezésének so- 
rán tapasztalatok és élmények útján észrevétlenül sajátítják el a gyermekek. Így szá- 
mukra a matematikai megismerés folyamata érdekes és izgalmas felfedezés, amely 
sikerélmények esetén jó inspiráció a további kísérletezésre. 


A kisgyermekkori fejlődés sajátosságairól vallott nézetek változása 


A gyermeki fejlődés tudományos megközelítéséről számos hazai és nemzetközi szak- 
genetikailag is meghatározott, a humán természetből adódó sajátossága. Az érés do- 
minanciáját hangsúlyozó elmélettel szemben a tanuláselmélet szerint a gyermeki sze- 
mélyiséget és aktivitást formáló környezetben megfelelő lesz a fejlődés. Szerintük az 
egyént az élete folyamán a környezete formálja jutalmazással, büntetéssel. A tanulás- 
elmélet a taníthatóság szempontjából nagyfokú optimizmust tükröz, de egyben azt a 
rejtett üzenetet is hordozza, hogy ha nem megfelelő a gyermek fejlődése, akkor ezért 
a környezete lehet a felelős (Pléh, 2010). A 21. századi tanuláselméletek kifejtik, hogy 
a gyermek számára biztosítanunk kell az ingergazdag materiális környezetet, amely 
alkalmas az explorációra. Hagynunk kell, hogy a gyerekek önállóan tevékenykedhes- 
senek, amely segíti a tanulásukat. A szociális tanuláselmélet megalkotója (a kanadai 
származású pszichológus Albert Bandura) szerint a gyerekek tanulásának fontos for- 
mája mások viselkedésének, érzelmeinek, attitűdjeinek megfigyelése. Lényeges a 
gyermek aktív figyelme a szociális tanulás közben. Megfigyelték, hogy a gyerekek 
nem utánoznak bárkit, csak a számukra fontos, pozitív modelleket. Éppen ezért állan- 
dóan törekednünk kell arra, hogy viselkedésünk, gondolkodásunk, kapcsolataink stb. 
utánzásra késztető jó minták legyenek a gyerekek számára (Pléh, 2010). 

A matematikai kompetenciák fejlődése és fejlesztése szempontjából számunkra 
talán legérdekesebb elméletek a kognitív változásokat hangsúlyozó és a kognitív 
idegtudomány, illetve a születőben lévő új tudományág, a neuropedagógia koncep- 
ciója. Jean Piaget svájci pszichológus saját gyermekeinek a megfigyelésével és sok 
fejlődéslélektani kísérlet alapján dolgozta ki elméletét, mely szerint a gondolkodás a 
fejlődés előidézője. Az elmélet középpontjában a gyermeki világkép áll, az a séma, 
amelyből a gyermek a gondolkodás segítségével konstruktívan alkot. Amikor talál- 
kozik egy új jelenséggel, akkor beilleszti az eddigi tudásába (asszimiláció), vagy 

átformálja az eddigi világképét úgy, hogy most már az új jelenség is megmagyaráz- 
hatóvá váljon (akkomodáció). Ez a folyamatos adaptáció, azaz a tanulás egész éle- 
tünkön át tart. 


A matematikai tapasztalatszerzés hatása a gondolkodás fejlődésére 


Az ingergazdag környezetben a kisgyermek aktív, tevékeny életmódja következté- 
ben a megismerő folyamatok közül különösen a megfigyelés, a megjegyzés, a felis- 
merés minden különösebb erőfeszítés nélkül olyan szintet ér el, hogy a kisgyermek- 
kor végére a felmerülő problémahelyzeteket képes lesz a gyermek önállóan, cselek- 
vésben gondolkodva megoldani. A tanulás olyan elemeit fejleszti ki magában a gyer- 
mek, amely az egész életét alkotó módon végig kíséri. A matematikai nevelés szem- 
pontjából azért fontos mindez, mert a matematikai képességek a legkorábban meg- 
nyilvánuló képességek közé tartoznak, és kibontakozásukhoz az összes megismerő 
folyamatra — az érzékelésre, az észlelésre, a figyelemre, az emlékezetre, a képzeletre, 
a gondolkodásra — szükség van. Ezért kell odafigyelni a matematikai nevelés kap- 
csán ezeknek a pszichikus folyamatoknak a fejlődésére, fejlesztésére. 

A gondolkodás fejlesztése azért kap ilyen nagy hangsúlyt a kisgyermekkor ma- 
tematikájában, mert szinte minden életkorban a matematikai nevelés-oktatás egyik 
legfontosabb célkitűzése. Öncélúak és formálisak lennének a matematikai ismeretek, 
ha nem kapcsolódnának összefüggésekké a gondolkodás segítségével. Ehhez azon- 
ban egyrészt a bátorító, inspiráló, az explorációt segítő személyi és tárgyi környezet 
megléte nélkülözhetetlen, másrészt a korai képességek feltérképezése kiemelt jelen- 
tőséggel bírhat a későbbi tanulási folyamatok eredményességének vonatkozásában. 

Stella Lourenco, az amerikai Atlanta város Emory Egyetem Gyermektanulmányi 
Centrumának vezető pszichológusa szerint, ha a csecsemők térbeli gondolkozását és 
biekben milyen matematikai képességeik lesznek. A tudományos kutatások szerint 
a térbeli gondolkodás jelei már hat hónapos korban megmutatkoznak, ami egyértel- 
műen összefüggésbe hozható a későbbi matematikai intelligenciával. Megállapítot- 
ták, hogy a térbeli gondolkodás képessége erősen összefügg a későbbi matematikai 
teljesítménnyel (Kissné és Farnady Landerl, 2018). 

A tapasztalat az érzékelés, az észlelés, az emlékezés, a képzelet eredménye, anél- 
kül, hogy a gondolkodást érintené. Érzékeléssel, észleléssel kezdődik a tapasztalat- 
szerzés folyamata. A többször észlelt dolgokat már egy egyéves gyermek is képes 
felismerni. A felismerés az emlékezés első formája. Bonyolultabb szituációkban ne- 
hezebb a felismerés, élményszerű szituációkban könnyebb az emlékezés. Emlékké- 
peink nem mindig az észlelés valósághű reprodukciói, hanem bizonyos tulajdonsá- 
gok hangsúlyosabban jelennek meg bennük, a lényeg dominálhat, általánosítással 
létrejöhet egy tipikus kép, amely a valóságot már mélyebben tükrözi, mint a közvet- 
len észlelés. Amikor az emlékezés már elszakad a valóságtól, akkor képzeleti képről, 
képzetek felidézéséről beszélünk. A matematikai tapasztalatszerzésnek is ez az útja 
(Cole és Cole, 20006). 

Jean Piaget-nak köszönhető az a felismerés, hogy a gondolkodási struktúra ki- 
alakulása cselekvéssel kezdődik. Ezért beszélhetünk gondolkodási műveletekről már 
kora gyermekkorban. A legmagasabb szintű kognitív tevékenység a gondolkodás. 
Olyan problémák megoldásához szükséges, melyek közvetlenül észlelés, emlékezet, 
képzelet útján nem oldhatók meg. A problémahelyzet lényege, hogy van egy cél, 
amit szeretnénk elérni, de nem ismerjük a cél elérésének útját. Ezen kognitív funk- 
ciók által a tanulás olyan elemeit fejleszti ki magában a kisgyermek, amely az egész 
életét alkotó módon végig kíséri. A matematikai nevelés szempontjából azért fontos 
mindez, mert a matematikai képességek a legkorábban megnyilvánuló képességek 
közé tartoznak, és kibontakozásukhoz az összes megismerő folyamatra, az érzéke- 
lésre — észlelésre — figyelemre — emlékezetre — képzeletre és a gondolkodásra szük- 
ség van. Ezért kell odafigyelni a matematikai nevelés kapcsán ezeknek a pszichikus 
folyamatoknak a fejlődésére, fejlesztésére (Zsámboki, 2007). 

A tapasztalatszerzés eredményeképp létrejövő gondolkodási és fogalomalkotási 
folyamatok fejlődésének áttekintése szintén fontos lehet, mert a nevelőmunka során 
— a személyiség harmonikus kibontakoztatása, az élmény- és tapasztalatszerzés mel- 
lett — nagymértékben hozzájárulhatunk a gyermeki problémamegoldó gondolkodás 
fejlesztéséhez és a fogalmak alapozásához. (Matematikai és nem matematikai fogal- 
mak alapozásához egyaránt.) A fogalomalkotás fejlődési fázisainak leírása Pólya 
György világhírű magyar matematikus nevéhez kötődik. 

A fejlődési fázisok kezdetén kiemelt jelentőséggel bír a tapasztalatszerzés, a té- 
nyek és információk gyűjtése a tárgyakkal történő manipuláció közben. Ebben a fá- 
zisban fontos, hogy az adott fogalom lényegi vonásai ismétlődjenek, a nem lényege- 
sek pedig változzanak. Sok-sok érzékszervi-mozgásos tapasztalatban, manipulációs 
lehetőségben legyen része a gyermekeknek az életkori sajátosságoknak megfelelő 
tárgyakkal, játékokkal. A második fázis során a tapasztalatok, az emlékképek , ösz- 
szeállnak". A gyermekek ekkor már megfigyelik az adott fogalom tipikus jegyeit, és 
kialakult képzeteik alapján képesek az adott fogalomhoz hasonló formák felismeré- 
sére. A harmadik fázisban, a formalizálás során a képzetek gondolkodási műveletek 
(elsősorban elvonatkoztatás és általánosítás) során ismeretekké válnak. Megtörténik 
az ismeretek szavakba foglalása, azaz a fogalom megnevezése. Elvonatkoztatva min- 
den más tulajdonságuktól, az eddig hasonlónak titulált formák most már ugyanazt az 
általános nevet kapják. Ez a szakasza későbbre, az óvodáskor végére, vagy a kisis- 
kolás kor elejére tehető. A fogalomalkotás végső, asszimilációs szakaszában a fogal- 
mak koherens rendszerbe illesztése történik, amelynek során bővül, esetleg struktu- 
rális változásokon is átmegy a rendszer. Maga a fogalom is változik, hiszen a gyer- 
mek számára világossá válik az adott fogalmi rendszerben elfoglalt helye és kapcso- 
lata a más rendszerbéli elemekkel (Butterworth, 2005). 


A koragyermekkori számérzék és a numerikus képességek vizsgálatai 


A tudományos kutatások eredményeképp ma már tudjuk, hogy biológiailag két el- 
sődleges matematikai képességgel rendelkezünk. Az egyik a szubitizáció, azaz a kis 

mennyiségek (1-3) pontos meghatározásának és megkülönböztetésének képessége, 
a másik pedig a nagyobb mennyiségekre vonatkozó, megközelítő, kevésbé pontos 
összehasonlítási képesség. A biológiailag másodlagos matematikai képességek ki- 
alakulásához — mint például a matematikai érveléshez és a problémamegoldáshoz — 
elengedhetetlen a nyelv és a környezet, hiszen ezen közvetítők nélkül a gyermeki 
fejlődés nem tudna előre haladni (Márkus, 2007). 

A kisgyermekek számfogalmának alakulását célzott kutatási módszerekkel az 
1980-as évektől kezdték vizsgálni, amelynek egyik eszköze a habituáció módszere 
volt. Prentice Starkey és Robert G. Cooper (1980) kísérletében 4-7 hónapos csecse- 
műóket vizsgáltak. A babák édesanyjuk ölében ültek és egy képernyőt figyeltek. A 
kutatók azt vizsgálták, hogy a csecsemők mennyi ideig nézték a vetített képeket, 
amelyeken eltérő távolságokban két fekete pontot ábrázoltak. Miután a gyermekek 
elvesztették érdeklődésüket a két pontot ábrázoló képek iránt, a képernyőn hirtelen 
három pont jelent meg. Ezt a képet a csecsemők szignifikánsan hosszabb ideig néz- 
ték, mint az előző, két pontot ábrázoló képeket. A három pontot tartalmazó képet 
tehát különbözőnek észlelték a két pontot tartalmazókhoz képest, amelyeket viszont 
egymással hasonlónak észleltek a csecsemők. 

Mark S. Strauss és Lynne E. Curtis (1981) megismételte a fenti kísérletet, azon- 
ban pontok helyett hétköznapi tárgyakról készített fényképekkel végezték el, melyek 
több dimenzió mentén folyamatosan változtak, csupán a számosság maradt változat- 
lan. A gyermekek ebben a helyzetben is kialakították a két tárgy számosságára vo- 
natkozó képzetüket, és az érdeklődésük szintén felélénkült, amikor három különböző 
tárgy jelent meg a képernyőn (Dehaene, 2003). 

Ranka Bijeljac-Babic, Josiane Bertoncini és Jacgues Mehler (1993) pár napos 
csecsemőknek három szótagból álló, jelentés nélküli hangsorozatokat mutattak be. 
Miután a babáknak lecsökkent az érdeklődésük a három szótagú hangingerekre, két 
szótagú hangsorozatot adtak a kutatók, amire a babák újra hevesebben kezdtek rea- 
gálni (cumizni). A vizsgálati eredmények azt mutatták, hogy a kettő és három szám- 
érték reprezentációja tehát független az ingerbemutatás módjától, vizuális és hang- 
inger esetén is megkülönböztetik azokat a csecsemők. 

A fenti kísérletek eredményeinek érvényességét más kutatók az 1990-es évek 
végén kétségbe vonták, mert állításuk szerint szinte lehetetlen olyan ingereket ter- 
vezni, amikor csupán az elemek száma különbözik a két ábrán. Bizonyos perceptu- 
ális változók mindig együtt változnak a számossággal. Például amikor az elemek 
száma megváltozik, módosul az elemek együttes kerületének hossza, az általuk ki- 
töltött terület vagy az általuk visszavert fény mennyisége is. Amennyiben a kutatók 
a babák számdiszkriminációs képességeire kíváncsiak, akkor biztosnak kell lenniük 
abban, hogy a csecsemők valóban a számosságra, és nem az azzal korreláló percep- 
tuális változókra reagálnak (Clearfield-Mix, 1999). Az 1999 után végzett vizsgálatok 

nagyobb része számos módon próbálta ellenőrzés alatt tartani a perceptuális változók 
hatását, s a korábbiaknál jóval megbízhatóbb eredményeket produkáltak.? 

David C. Geary, a neves amerikai kognitív fejlődés- és evolúciós pszichológus 
1995-ös vizsgálatai szerint legalább négy biológiailag öröklött numerikus képesség- 
gel rendelkezünk: a kis sokaság (3-4 elem) számosságának meghatározása, a számo- 
lás vagy becslés nélkül öt alatti mennyiségeket tartalmazó halmazok összehasonlítá- 
sának képessége, az elemszámlálási képesség, illetve az összeadás, kivonás 3-ig 
(Márkus, 2007). A számlálás, mint szeriális képesség tehát öröklött. Ennek egyik 
jele az, hogy a gyerekek már kétéves koruk előtt számlálnak, még akkor is, ha nem 
megfelelő sorrendben. Hároméves kor körül megfigyelhető az aritmetikai képessé- 
gek felgyorsulása, amelynek hátterében egyrészt az áll, hogy a gyermekek már meg- 
értik azt, hogy mindegyik szám neve egy meghatározott mennyiségnek felel meg. 
Másrészt pedig az, hogy képesek a rész-egész megkülönböztetésére. Több vizsgálat 
is rávilágít arra, hogy a gyermekek már ötéves kor előtt rendelkeznek az összeadás 
és a kivonás koncepciójával is (Desoete et al., 2009). 


Matematikai kompetenciák kisgyermekkorban 


A kompetencia alatt elsősorban olyan felkészültséget, gyakorlatban is alkalmazható 
tudást értünk, amely alkalmassá tesz arra, hogy különböző helyzetekben hatékonyan 
cselekedjünk. Olyan felkészültség, amely tudásra, készségekre, tapasztalatokra, ér- 
tékekre, beállítódásokra épül. De vajon beszélhetünk-e már kisgyermekkorban ma- 
tematikai kompetencia alapozásáról, fejlesztéséről? 

A matematikai nevelés alapvető célja minden életkorban, hogy a gyermek sze- 
mélyisége és gondolkodása gazdagodjon, formálódjon. Az életkori sajátosságoknak 
megfelelően játékos tevékenységekkel, a fokozatosság elvének betartásával, a ta- 
pasztalatokon alapuló megismerési módszerek alkalmazásával lehet a matematikát, 
mint tudományágat, közel hozni a világot a maga egységében és teljességében meg- 
élő gyermekekhez. Fel lehet fedeztetni a matematikát a gyermeket körülvevő termé- 
szeti és társadalmi környezetben. Megfelelő módszerekkel már az óvodában el lehet 
kezdeni alakítani az önálló ismeretszerzés képességét, kiválóan lehet fejleszteni a 
problémafelismerő és problémamegoldó, alkotó gondolkodásmódot, előkészíteni, 
alapozni a szám- és műveletfogalmat, a számolási készséget. Hatékonyan lehet ala- 
pozni azon komplex szemléletmódot, amely szerint a matematika nem csupán önálló 
tudomány, hanem más tudományok segítője, a mindennapi életünk része, az embe- 
riség kulturális örökségének része, gondolkodásmód, alkotó tevékenység, a gondol- 
kodás örömének forrása, valamint a rend és esztétikum megjelenítője a struktúrák- 
ban, mintákban. A fenti gondolatok tükrében tehát bátran válaszolhatunk igennel 
arra a kérdésre, hogy beszélhetünk-e már az óvodában matematikai kompetenciák 
alapozásáról, fejlesztéséről. 


2 "A 21. századi újabb vizsgálatok egységesen arra mutattak rá, hogy a kisgyermekek akkor képesek 


két ponthalmaz számossága között különbséget tenni, ha a két halmaz elemeinek a száma legalább 
1 : 2 arányban különbözik egymástól (Xu-Spelke, 2000). 

A matematikai kompetencia összetevői (3): a matematikai ismeretek, a matema- 
tikaspecifikus készségek és képességek, valamint a matematikával kapcsolatos mo- 
tívumok, attitűdök. Értelemszerűen a matematikai nevelésben ezen három összetevő 
jelentőségének aránya eltérő. Az elvont matematikai ismeretek, tudományos fogal- 
mak elsajátítása, megtanítása ma már nem lehet célja a kora gyermekkori nevelés- 
nek, de nem vonható kétségbe, hogy a gyermeki tevékenységekben — túlnyomórészt 
inkább indirekt módon -— jelen vannak ilyen tartalmak is (pl. a körről szerzett isme- 
retek, a kör fogalma a körjátékok alkalmával). A matematikai kompetencia legfon- 
tosabb képesség-, és készségkomponenseit az alábbi táblázatban foglaljuk össze. 


CAS Gondolkodási , Kommuniká- — Tudásszerző ! — Tanulási 
FB képességek JE képességek képességek 
képességek 

számlálás e rendszerezés ]" relációszó- problémaér- figyelem 
számolás .  kombinativi- kincs zékenység rész-egész 
mennyiségi tás e szövegértés (kérdések) észlelése 
következtetés / " deduktív kö- !" szövegértel- problémarep- emlékezet 
becslés vetkeztetés mezés rezentáció feladattartás 
mérés e induktívkö- ]" térlátás, tér- eredetiség, feladatmeg- 
mértékegy- vetkeztetés beli viszo- kreativitás oldási sebes- 
ségváltás e valószínűségi nyok probléma- ség 
szöveges fel- következtetés ! " ábrázolás megoldás 

adat megol- 1" érvelés e prezentáció metakogníció 

dása e bizonyítás 


A matematikai kompetencia legfontosabb képesség-, és készségkomponensei 
(Forrás: Fábián et al., 2004) 


A matematikai kompetencián belül az egyik legjelentősebb a gondolkodási képes- 
ség, de ez egyszerre többfajta képességen keresztül is realizálódhat (pl. rendszerezés, 
kombinativitás, deduktív és induktív következtetés, érvelés), és ezeknek más terüle- 
ten is működő komponenseknek kell lennie. Tehát az óvodai foglalkozásokon fej- 
lesztett gondolkodási képességnek az élet számos más területein is alkalmazható ké- 
pességgé kell válnia. 

A rendszerező képesség egyrészt a feladatban, a felvetett problémában megjelenő 
információk, adatok kigyűjtését, rendszerezését jelenti, másrészt a gyermek képes- 
ségét arra, hogy az újonnan megszerzett ismeretet beillessze az addigi ismeretek 
rendszerébe. Az életkornak megfelelő nyelvi fejlettség, szövegértés, szövegértelme- 
zés és a relációszókincs jelentése nem szorul értelmezésre, kiemelendő viszont, hogy 
a megléte elengedhetetlenül szükséges a matematikai szövegekben rejlő összefüggé- 
sek felismeréséhez, megértéséhez. A memória terjedelme, az asszociatív memória és 
az értelmes memória a matematikai kompetencia fontos komponensei. Az, hogy a 
gyermek egy ismeretet már készség szintjén elsajátított-e, és pl. meg tud-e egy erre 
az ismeretre épülő feladatot fejben oldani, ennek során jut szerephez a memória ter- 
jedelme. Egy-egy műveletsor (képlet) megjegyzése (alkalmazások során) a gyermek 

dolgok között fellelhető összefüggések megértésével segíthet a tanulásban. A kora 
gyermekkori nevelésben a leghangsúlyosabb a harmadik komponens, azaz a mate- 
matikával kapcsolatos motívumok, attitűdök formálása, a külső világban rejtőzködő 
és felfedezhető matematikai tartalmak és tapasztalatok iránti kíváncsiság fenntartása, 
az érdeklődés, a belső motiváció táplálása, amelyhez az életkori sajátosságoknak 
megfelelő pedagógiai módszerekre, a pedagógus által kezdeményezett játékokra van 
szükség (Skemp, 2005). 


Zárógondolatok 


A matematikai nevelésnek óriási szerepe van a gondolati tevékenységeknek a gya- 
koroltatásában, a gondolkodás hajlékonyságának fokozásában, a konstruáló képes- 
ség, a kreativitás fejlesztésében. Dienes Zoltán nemzetközi hírű magyar matemati- 
kadidaktikus szerint (2014) a gyerekek a tanult matematika legnagyobb részét elfe- 
lejtik, ezért sem lehet célunk csupán az ismeretek elsajátítása. Az érés, fejlődés ter- 
mészetes folyamatát nem siettetni, hanem gazdagítani kell. Hároméves korra az 
egészséges kisgyermek érzékelése és mozgása összerendezett, szenzomotoros ké- 
pessége alkalmassá teszi őt arra, hogy bánni tudjon környezetével, kiismerje magát 
a saját életterében, felfedezze és megtapasztalja az őt körülvevő szűkebb és tágabb 
emberi, természeti és tárgyi környezet mennyiségi, formai és téri viszonyait. A csa- 
lád, a pedagógusok és a nevelési intézmények felelőssége, hogy a szerzett tapaszta- 
latok és ismeretek rendszerezéséhez, bővítéséhez, a matematikai szemléletmód ala- 
pozásához, az értelmi képességek, a logikai és problémamegoldó gondolkodás fej- 
lesztéséhez aktivitásra serkentő, játékra hívogató eszközöket és környezetet, lehető- 
ségeket, valamint a gyermeki szabad alkotást és önkifejezést támogató légkört biz- 
tosítson. Az élmények és a velük kapcsolatos pozitív érzelmek teszik majd a mate- 
matikai tapasztalatokat felejthetetlenné, egyúttal a gyermeket kompetenssé. 

KULCSSZAVAK ABSZTRAKT 

e lombkoronaösvény Tanulmányunkban németországi, svájci, ausztriai és franciaországi lombkoronaösvények 
e ökoturisztika kultúrtörténeti vonatkozásait, egyúttal a fenntarthatóság kulturális aspektusait vizsgáljuk 
e szemléletformálás egy tágabb kutatáshoz kapcsolódóan (Lombkoronaösvények környezetpedagógiai vonat- 


kozásai Dél-Németországban és Svájcban). A felmérés 2023 nyarán valósult meg. A 
lombkoronaösvények közös jellemzője napjainkban, hogy erdők, fás területek lombko- 
ronaszintjének vagy lombkoronaszintjeinek magasságában vezetik a látogatókat, 
miközben különféle módszerekkel ismereteket közvetítenek, illetve attitűdöket formál- 
nak, hasonlóan a tanösvényekhez és az élményösvényekhez. A vizsgált tíz lomb- 
koronaösvény közül nyolc esetében egyértelműen megjelentek az elsősorban lokális 
jellegű kultúrtörténeti vonatkozások. Egy lombkoronasétány esetén a kulturális 
aspektusok csak részben, kisebb hangsúllyal jelentek meg, míg egy lombkoronaösvényen 
nem véltük felfedezni a fenntarthatóság kulturális dimenzióit az ökológiai, gazdasági, tár- 
sadalmi (és esztétikai) aspektusok mellett. 


Bevezetés 


A lombkoronaösvények kialakulása meglepő módon nem a tanösvényekhez, él- 
ményösvényekhez kötődik, jóllehet hasonló funkciókat töltenek be napjainkban, 
mint az említett létesítmények (ismeretátadás, holisztikus, fenntartható környezeti 
szemléletformálás, szórakoztatás) (Janssen — Lottmann — Rump, 1994; Megerle, 
2003; Eder — Arnberger, 2007; Stolz — Megerle, 2022). 

Az első lombkoronaösvényeket tudományos kutatás céljából hozták létre, hogy 
a lombkoronakutatók hozzáférjenek a nehezen vizsgálható lombkoronaszintekhez az 
őserdőkben. Eleinte fából épült függőhídszerű építmények voltak, amelyeket a fák- 
hoz erősítettek. Bár az erdők lombkoronája iránti tudományos érdeklődés több száz 
évre nyúlik vissza, az első feljegyzett expedíciót 1929-ben az Oxfordi Egyetem ku- 
tatói végezték Guyana (akkor Brit Guyana) területén (Schweitzer, 2010). A tudomá- 
nyos célokból létrehozott lombkoronaösvények napjainkban ökoturisztikai látvá- 
nyosságként működnek Afrika és Ázsia őserdeiben. Az elmúlt évtizedekben világ- 
szerte létesítettek lombkoronaösvényeket ökoturisztikai és szemléletformálási céllal, 
a többi között Ausztráliában, az Egyesült Államokban, Kanadában, Új-Zélandon és 
Európa több országában, mindenekelőtt Németországban, Svájcban és Ausztriában. 
Ezek az erdei tanösvény, kilátótorony, élményösvény szintéziseként létrehozott lé- 
tesítmények már önálló tartó- és hídszerkezetekkel rendelkeznek a fatörzsektől füg- 

getlen kialakítással (Lennartz, 2017; Canopy walkways). Németországban 2003-ban 
létesítették az első lombkoronaösvényt (Rockstuhl, 2006). 

A fenntarthatóság talán a leggyakrabban emlegetett idea napjainkban, amelyet sok- 
féleképpen lehet értelmezni. Ha a pedagógia szempontjából vizsgáljuk, akkor a neve- 
lési-oktatási folyamatoknak érzékenyíteniük kell az egyént, hogy részt vegyen a társa- 
dalom felelősségteljes alakításában, tudatosítsa a fenntartható fejlődéssel kapcsolatos 
kérdéseket, és innovatív módon járuljon hozzá minden gazdasági, társadalmi, műszaki 
és kulturális problémához a Föld ökoszisztémájának védelme érdekében (Michelsen — 
Fischer, 2019). 

A környezeti problémák globális összekapcsolódásukban, gazdasági, társadalmi és 
kulturális kihívásaikkal összefüggésben jelennek meg (Ködelpeter — Kreuzunger — 
Schlehufer, 2022). A ,, fenntarthatósági négyszög" ökológiai, gazdasági, társadalmi és 
kulturális dimenzióból áll (Stoltenberg, 2009). A fenntarthatóság kulturális dimenzióját 
mindig összefüggéseiben vizsgáljuk, és nem önálló cselekvési területnek tekintjük. A 
várost, az általunk lakott életteret, az élő természetet, a társadalmi környezetet a gazda- 
sági, ökológiai, társadalmi és a mindenkori kulturális jellemzőkön keresztül kell ele- 
mezni. Az ezeken a területeken felmerülő problémákat és cselekvési lehetőségeket csak 
e szempontok közös szemléletén keresztül lehet megérteni; nem az egyes ,, dolgokról" 
van szó, hanem a ,, kapcsolatokról", arról, hogy mi van a dolgok mögött és mi köti 
össze őket. Az ember és a környezet, illetve az ember és a természet viszonyát tehát 
kulturális folyamatnak, a környezeti kérdéseket pedig az ember történelmi és aktuális 
felelősségének tekinthetjük (Stoltenberg, 2020). Visszatérve a lombkoronaösvények- 
nek (ideális esetben) helyet adó környezethez: az erdő, mint élettér, és számtalan funk- 
cióval rendelkező életközösség (Pásztor — Kiss, 2023), nagyon jól reprezentálja a fenn- 
tarthatósági dimenziók egymásba fonódását, így a lombkoronaösvényeken is megjelen- 
hetnek az ökológiai vonatkozások mellett a gazdasági, a társadalmi és a kulturális sajá- 
tosságok a komplex szemléletmód jegyében. Az erdő, mint nevelési-szemléletformálási 
színtér, minden korosztály számára elsőrangú (Bolay — Reichle, 2016; Molnár, 2023; 
Pásztor — Kiss, 2023; Kissné Zsámboki — Varga, 2023; Gyr, 2016; Hartl, 2020). 


A felmérés módszerei 


A szakirodalmi források felkutatása elsősorban a környezeti nevelés, fenntarthatóságra 
nevelés és az erdőpedagógia területére fókuszált, mert a lombkoronaösvényekkel kap- 
csolatban sajnos nagyon kevés releváns forrást találtunk. A tanösvényekről, élményös- 
vényekről, tematikus ösvényekről szóló szakirodalmak közül felhasználtuk a témához 
szűkebb értelemben kapcsolódó forrásokat. A szakirodalmi elemzések és a vizsgálati 
terület földrajzi lehatárosa után (Dél-Németország és a határos svájci területek, továbbá 
egy francia és egy osztrák lombkoronaösvény) a terepi felmérésekhez használt érték- 
előlap összeállítása következett. Az értékelőlap végleges összeállítása korábbi, élmény- 
ösvényekkel, tematikus ösvényekkel kapcsolatos kutatásokra támaszkodva (Megerle, 
2003; Kollarics, 2018; Kollarics, 2019; Stolz — Megerle, 2022) a szakirodalmi elemzés- 
sel párhuzamosan és az első terepi tapasztalatok alapján történt meg. 

Az értékelőlap nagy hangsúlyt helyezett az alapjellemzőkön túl (pl. hossz, anyag- 
használat, interaktivitás, ismeretközvetítés, lokális jellemzők, célcsoport, elérhetőség, 
családbarát jellemzők, kapcsolódó szolgáltatások, stb.) a környezetpedagógiai vonat- 
kozásokra, továbbá a fenntarthatósági dimenziók (ökológiai, gazdasági, társadalmi és 
kulturális) és az ENSZ fenntarthatósági célok megjelenésének vizsgálatára. Jelen ta- 
nulmányban a kulturális vonatkozások elemzésére fókuszálunk. A terepi felmérések 
során, a lombkoronaösvényeken, az értékelőlapon jelöltük minden egyes szempont 
esetében a megfelelő kategóriát (pl. a kulturális aspektusok nem, részben vagy teljes 
egészében megjelennek az adott létesítményen). 


Eredmények 


Az 1. táblázatban látható a vizsgált lombkoronaösvények kulturális-kultúrtörténeti vo- 
natkozásainak összegzése. 


Kulturális 


Lombkoronaösvény aspektusok Tartalom 
Földtörténet, tájtörténet, 
Baumwipfelpfad Schwarzwald (D) Igen fürdőhely, fakitermelés, 
erdőgazdálkodás 
Baumkronenweg Waldkirch (D) Igen ,, Évgyűrűk mesélnek" 
Skywalk Allgüu (D) Részben KETTES 
Baumkronenweg Ziegelwies (D/AT) Igen Kötélgyár története, államhatár 
Helytörténet, sókamra, lóvasút, 
állomásépületek, hegymászás, 
8 zergevadászat, vadászkastélyok, 
Baumwipfelpfad Salzkammergut (AT) Igen Ta nétegrékéreszt történe 8 
faipar, tájalakítás, földtörténeti 
leletek 
Tájtörténet, erdőgazdálkodás, 
Baumwipfelpfad Bayerischer Wald (D) Igen nemzeti park alapítása, életterek, 


építészeti stílusok, földtörténet 
Waldwipfelweg Sankt Englmar Maibrunn , A szélszellemek trónjai " , 

(D) építészettörténet 
Baumwipfelpfad Elsass (E) Nem - 
Földtörténet, tájkarakter, 
Baumwipfelpfad Neckertal (CH) Igen szórványtelepülés, parasztudva- 
rok, kultúrtáj 

Tájtörténet, Lagenberg vár 
romjai, helytörténet, turizmus, 
Baumwipfelpfad Senda Dil Dragun (CH) Igen sárkányok kalauzolják a 
látogatót (letölthető történetek, 
dalok) 

1. táblázat: A vizsgált lombkoronaösvényeken megjelenő kulturális aspektusok 


Igen 

A ,, Baumwipfelpfad Schwarzwald " Németország dél-nyugati részén, a Fekete-erdő- 
ben található, Bad Wildbad község közelében, a Sommerbergen. 2014-ben létesítet- 
ték. A rendkívül sok ökológiai vonatkozású információs tábla és élményelem mellett 
a kultúrtörténeti-kulturális aspektusok is megjelennek a lombkoronaösvény tábláin 
és kísérőfüzeteiben (külön gyermekeknek és felnőtteknek). A földtörténeti (kőzetek 
kialakulása) és tájtörténeti információkon túl kiemelkedő a helyi erdőhasználat, fa- 
kitermelés objektív bemutatása az évszázadok folyamán, illetve a fürdőkultúra meg- 
jelenése, nemcsak a felnőtt kísérőfüzetben, hanem a gyerekeknek szóló füzetben és 
információs táblán is (7. kép). 


b lch bade lieber Í 
in Sand! 


Bad Wildbad ist berühmt für 
seine warmen Ouellen, die aus 
dem Erdinneren aufsteigen- 
ver Begriff , Therme" kommt 
aus dem Griecbischen und 
bedeutet ,warmes Bad". 


1. kép: A fürdőkultúra Bad Wildbadban 
(Baumwipfelpfad Schwarzwald) 
(A szerzők felvétele) 


A ,, Baumkronenweg Waldkirch" a Fekete-erdő dél-nyugati részén, Freiburg köze- 
lében található. 2008-ban létesítették. Ezen alombkoronaösvényen a főszerep a moz- 
gásos tevékenységeké és a felfedező tanulásé. A kulturális aspektusok jóllehet itt 
mindössze egy információs táblán jelennek meg ,, Az évgyűrűk mesélnek" címmel, 
azonban lokális, regionális, és globális vonatkozásokat is megismerhetnek a látoga- 
tók három nyelven (német, angol, francia) (2. kép). A gyermekeknek szóló feladat- 
lapon a kultúrtörténeti táblához kapcsolódó kérdés is szerepel (,, Mikor jelent meg 
Németországban a színes televízió? "). 

A ,, Skvwalk Allgáu" lombkoronasétányán 
a Bodeni-tó közelében a kultúrtörténeti vo- 
natkozások csak részben jelentek meg egy 
meteorológiai állomás  (Observatorium 
HohenpeiBenberg) megemlítésével,  to- 
. vábbá a park területén folyó erdőgazdálko- 
. — dási jellemzők bemutatásakor, amelyet 
"" csak részben tekinthetünk lokális kultúr- 
! történeti információnak. 

A Németország és Ausztria határán, a 
Lech-folyó mellett 2013-ban létesített 
,, Baumkronenweg Ziegelwies" esetén az 
egyik állomás információs táblája a helyi 
kötélgyár történetét mutatja be ábrával 
(, Der Kamin" — A kémény). A lombkoro- 
naösvény különlegessége, hogy az állam- 
határ felett húzódik, amelyet jelölnek a 
pallókon. Eredetileg mindkettő ország irá- 
2 kére , Évgyűrűk mesélnek" nyából megközelíthető volt, ottjártunkkor 

(Baumkronenweg Waldkirch) már csak a németországi bejáratnál lehetett 
(A szerzők felvétele) belépőjegyet váltani. 

A , Baumwipfelpfad Salzkammergut" 
Ausztriában, Gmunden település és a Traunsee felett, a Grünbergen található, 2018- 
ban létesítették. A fenntarthatóság kulturális dimenziója az egész létesítményt át- 
hatja, számtalan földtörténeti, kultúrtörténeti, helytörténeti információt találunk a tá- 
jékoztató táblákon és a gyerekeknek szánt kísérőfüzetben is. A vizsgált lombkoro- 
naösvények közül ez az osztrák ökoturisztikai létesítnény foglalta magában a leg- 
több kulturális tartalmat. A bejárás során megismerkedhetünk a térség földtörténeté- 
vel, a sókereskedelem, a kerámiagyártás, a helyi közlekedés történeti jellegzetessé- 
geivel (lóvasút, állomások), a hegymászás, a zergevadászat és a vadászkastélyokról 
szóló információk által betekintést nyerhetünk az egykori uralkodók életébe. Megis- 
merhetjük a Traunstein tetejére állított kereszt történetét, valamint a helyi faipar és a 

kényszerű tájalakítás jellemzőit (3. kép). 


z 

v KÖTÉSÉT Ae ágya 


Étv 


3. kép: A Gmunden — Linz — Budweis lóvasutat bemutató tábla 
(Baumwipfelpfad Salzkammergut) 
(A szerzők felvétele) 


A , Baumwipfelpfad Bayerischer Wald" Németország dél-keleti részén, a Bajor-er- 
dőben, Csehország közelében található. A lombkoronaösvényt 2009-ben létesítették, 
amikor is a legnagyobb ilyen jellegű létesítmény volt Németországban (Lennartz, 
2017). A kultúrtörténeti vonatkozások itt is megjelennek (a tervező cég többi lomb- 
koronaösvényéhez hasonlóan) három nyelven (német, angol, cseh). A tájtörténet, az 
erdőgazdálkodás jellemzői, a nemzeti park alapítása, az életterek összehasonlítása 
(város-természet), az építészeti stílusok és a földtörténeti jellemzők a tájékoztató táb- 
lákon és a gyermek-kísérőfüzetben is megjelennek. 

A , Waldwipfelweg Sankt Englmar Maibrunn" esetében a kultúrtörténeti aspek- 
tusok hangsúlyosan jelennek meg a tájékoztató táblákon. A fő téma az építészet tör- 
ténete, ezen belül a legmagasabb épületek bemutatása történik történelmi koronként, 
három nyelven (német, angol, cseh) a kilátótorony tetejére vezető útvonalon (4. kép). 
A szélszellemek trónjainak története pedig a legkisebbek számára bizonyulhat érde- 
kesnek, a trónokat ki is próbálhatják a látogatók. 


70 


Kollarics Tímea — Patyi Gábor 


ü TT 


— E CHEOPS-PYRAMID 


ezzel 


BA 
20 Jar 
ca. 26004 ch. 


4. kép: Építészettörténet 
(Waldwipfelweg Sankt Englmar Maibrunn) 
(A szerzők felvétele) 


A , Baumwipfelpfad Elsass " Franciaországban, a német határtól nem messze, Drac- 
henbronn közelében található, 2021-ben építették. Kultúrtörténeti vonatkozásokat 
nem találtunk a lombkoronaösvényen, az ökológiai aspektusok túlsúlya jellemzi az 
ismeretátadást. 

A Svájcban vizsgált kettő lombkoronaösvényen megjelent a fenntarthatóság kul- 
turális dimenziója. A ,, Baunmwipfelpfad Neckertal" az első lombkoronaösvény volt 
Svájcban, 2018-ban létesítették Mogelsberg közelében. A tájkarakter, a területre jel- 
lemző szórványtelepülések, parasztudvarok és a jellegzetes kultúrtáj nemcsak táblá- 
kon lelhetők fel, hanem az ösvény kilátóteraszairól saját szemünkkel is megtekint- 
hetők. A ,, Baumwipfelpfad Senda Dil Dragun" 2021-ben épült Laax területén. Az 
erdőszéli lombkoronaösvényen helyi mitológiai lények, pl. sárkányok vagy megsze- 
mélyesített kövek (pl. Ami Sabi, Crapun) kalauzolják a látogatókat (a gyerekek nagy 
örömére). A kultúrtörténeti táblákon tájtörténetről, Lagenberg vár romjairól, hely- 
történeti jellemzőkről és turizmusról is esik szó. OR-kódok segítségével a sárká- 
nyokhoz kapcsolódó történetek és dalok is letölthetők a látogatás során. 


Összegzés 


A lombkoronaösvények célja, hogy a természettől elidegenedett embereket közelebb 
hozzák az erdők világához, a természet értékeihez a lehető legnagyobb magasságok- 
ban (Lennartz, 2017), élményközpontúan, miközben ismereteket közvetítenek és at- 
titűdöket formálnak. Lehetőséget teremtenek a fák és az erdő más perspektívából 
történő megismerésére, az erdők klímaszabályozó, levegőtisztító, természetmegőrző 
szerepének testközelből történő megtapasztalására (Schweitzer, 2010). Az erdő a 

lombkoronaösvényeken keresztül is fontos nevelési-szemléletformálási színtér min- 
den korosztály számára. A lombkoronaösvényeken is megjelenhetnek a fenntartha- 
tósági négyszög (Stoltenberg, 2009) értelmében az ökológiai vonatkozások mellett 
a gazdasági, a társadalmi és a kulturális sajátosságok a komplex szemléletmód je- 
gyében. Felmérésünkben tíz németországi, svájci, ausztriai és franciaországi lomb- 
koronaösvény kultúrtörténeti vonatkozásait, egyúttal a fenntarthatóság kulturális as- 
pektusait vizsgáltuk egy tágabb kutatáshoz kapcsolódóan. Nyolc lombkoronaösvény 
esetében egyértelműen megjelentek a kultúrtörténeti vonatkozások, egy lombkoro- 
nasétány esetén a kulturális aspektusok csak részben jelentek meg, míg egy létesít- 
ményen nem véltük felfedezni a fenntarthatóság kulturális elemeit. A legtöbb eset- 
ben ezek az információk lokális vonatkozásúak voltak. Vizsgálati eredményeink 
összhangban vannak azzal a felfogással, hogy a fenntarthatóságot csak teljes egészé- 
ben, a fenntarthatósági dimenziók mentén, összefüggéseiben érdemes értelmezni, hi- 
szen az ember és a természet viszonya, illetve az ember felelőssége a környezet iránt 
valójában kulturális folyamatnak is tekinthető (Stoltenberg, 2020). 


Köszönetnyilvánítás 


A kutatás a Deutscher Akademischer Austauschdienst (DAAD) ,, Forschungsaufent- 
halte für Hochschullehrer und Wissenschaftler" programja támogatásával valósult 
meg. Külön köszönet illeti Prof. Dr. habil. Heidi Elisabeth Megerle professzor asz- 
szonyt a mentorálásért és a Hochschule für Forstwirtschaft Rottenburgot a kutató- 
helyszín biztosításáért. 


Irodalom 


Bolay, E. — Reichle, B. (2016). Handbuch der Waldbezogenen Umweltbildung: 
Waldpaádagogik. Teil 1: Theorie. Baltmannsveiler : Schneider Verlag Hohengehren. 

Canopy walkways [International Database and Gallery of Structures]. 
URL: http://tinyurl.com/bdeeuye2 

Eder, R. — Arnberger, A. (2007). Lehrpfade-Natur und Kultur auf dem Weg: Lehr- 
pfade, Erlebnis-und Themenwege in Österreich. Wien : Böhlau Verlag. 

Gyr, E. (Szerk, 2016). Naturerlebnis Wald. Spielen-entdecken-geniefen. SILVIVA: 
Kriens : Rex Verlag Luzern. 

Hartl, É. (2020). Erdőpedagógiával az erdőtudatos környezeti nevelésért az óvodape- 
dagógus képzésben. In: Lett, B. — Gál, J. — Horváth, S. — Molnár, K. — Schiberna, 
E. és Stark, M. (Ed.), Tanulmánykötet Mészáros Károly tiszteletére, Sopron : Sop- 
roni Egyetem Kiadó, pp. 201-205 

Janssen, J. — Lottmann, R. gk Rump, C. (1994). Erlebnispfade statt Lehrpfade. Semi- 
narbericht. Winsen : Gut Sunder. 


" A tanulmányban előforduló webes hivatkozások legutolsó ellenőrzési időpontja: 2023. december 1. 


72 


Kollarics Tímea — Patyi Gábor 


Kissné Zsámboki, R. és Varga, L. (2023). Természet- és életközeli nevelés a reform- 
pedagógiai törekvések és a neurokonstruktivista tanuláselmélet párhuzamainak 
tükrében. Magyar Tudomány, 184(3), pp. 280-290. 

URL: http://tinyurl.com/y4jx8p3k 

Kollarics, T. (2018). Élményösvények nemzetközi összehasonlító vizsgálata német 
nyelvterületen és Magyarországon. Journal of Applied Technical and Educational 
Sciences, 8(2), pp. 68-78. ISSN 2560-5429 URL: http://tinyurl.com/ycét7/m7m 

Kollarics, T. (2019). Environmental Pedagogical Aspects of Nature Experience Trails 
— an International Comparative Study. Képzés és Gyakorlat : Neveléstudományi 
folyóirat, VK1), pp. 171-179. DOI: https://doi.org/10.17165/TP.2019.1.15 

Ködelpeter — Kreuzunger £ Schlehufer (Ed., 2022). Wandel braucht Bildung. Impulse, 
Konzepte und Praxis zur Bildung für nachhaltige Etwicklung. München : Oekom 
Verlag. 

Lennartz, M. W. (2017). Symbiose aus Waldlehrpfad und Aussichtsturm. Mikado, 
25(7), pp. 26-30. 

Megerle, H. (2003). Naturerlebnispfade — neuen Medien der Umweltbildung und des 
Landschaftsbezogenen Tourismus ? Bestandsanalyse, Evaluation und Entwicklung 
von Oualitátsstandards. Tübingen : Geographisches Institut der Universitát Tü- 
bingen. 

Michelsen, G. — Fischer, D. (2019). Bildung für nachhaltige Entwicklung. Wiesbaden : 
Hessischen Landeszentrale für politische Bildung. 

Molnár, K. (2023). A globális problémák megoldásának kulcsa a felelősségtudatos 
magatartásformák kialakítása. In: Lett, B. — Gál, J. — Horváth, S. — Molnár, K. — 
Schiberna, E. és Stark, M. Tanulmánykötet Mészáros Károly tiszteletére, Sopron : 
Soproni Egyetem Kiadó, pp 79-84. 

Pásztor, E. és Kiss, A. T. (2023). Az erdő mint nevelési színtér a hazai óvodai neve- 
lésben, külföldi kitekintéssel. Magyar Tudomány, 184(3), pp. 311-321. 

DOIT: https://doi.org/10.1556/2065.184.2023.3.6 

Rockstuhl, H. (2006). Die Geschichte des Baumkronenpfades im Nationalpark Hai- 
nich an der Thiemsburg. Bad Langelsalza : Rockstuhl Verlag. 

Schweitzer Meins, L. (2010). The view from above: canopy walks around the world. 
Unasylva, 61(3), pp. 54-55. 

Stoltenberg, U. (2009). Mensch und Wald. Theorie und Praxis einer Bildung für eine 
nachhaltige Entwicklung am Beispiel des Themenfelds Wald. München : Oekom 
Verlag. 

Stoltenberg, U. (2020). Kultur als Dimension eines Bildungskonzepts für eine nach- 
haltige Entwicklung. URL: http://tinyurl.com/2yd7cdóu 

Stolz, J. k Megerle, H. E. (2022). Geotrails as a Medium for Education and Geotou- 
rism: Recommendations for Ouality Improvement Based on the Results of a Re- 
search Project in the Swabian Alb UNESCO Global Geopark. Land, 11(9), 1422 
DOT: https://doi.org/10.3390/land11091422 


73 


DOI 10.35511/978-963-334-504-7-07 Pásztor Enikő — Varga László (szerk.): Neveléstudományi kaleidoszkóp 
Soproni Egyetem Kiadó, Sopron, 2023, 75-83 


IKT-eszközök az oktatásban 


Kállai Gabriella 


Soproni Egyetem Benedek Elek Pedagógiai Kar, Neveléstudományi és Pszichológiai Intézet 
PhD., egyetemi docens (5 0009-0004-4431-8229 


KULCSSZAVAK ABSZTRAKT 

e infokommunikáció A tanulmány a digitális eszközök oktatási célú használata kapcsán nemzetközi kutatások 
e sajátos nevelésiigény —— és szakirodalmak, valamint szakpolitikai ajánlások segítségével mutatja be a peda- 
e gyógypedagógia gógusok és gyógypedagógusok előtt álló kihívásokat. A téma aktualitását a napjainkban 


zajló erőteljes digitalizáció (a többi közt a mesterséges intelligencia megjelenése), a 
COVID-19 kapcsán megmutatkozó nehézségek, valamint a pedagógusok IKT-eszközök 
kapcsán tapasztalható megosztottsága indokolja, miközben az IKT-eszközök tanulási fo- 
lyamatba való innovatív bekapcsolása a jelen keretek közt nem tárgyalandó, de lehetséges 
veszélyek és nehézségek mellett számtalan előnnyel is jár a tanulók és a pedagógusok 
számára egyaránt. Az előnyök közül külön érdemes kiemelni, hogy a hátrányos helyzetű 
és/vagy sajátos nevelési igényű tanulók számára egyenlő hozzáférést biztosít, ami 
megkönnyíti a társadalomba való beilleszkedést-befogadást. 


Bevezető 


Az OECD 2014-es jelentése rámutatott arra, hogy az oktatás területén megjelenő 
innovációk leginkább négy fő területen érvényesülnek. Ezek a következők: az okta- 
tás minőségének és ebből következően a tanulási eredményeknek a javulása; az ok- 
tatáshoz való hozzáférés, esélyegyenlőség terén tapasztalható pozitív változás; a ha- 
tékonyság növelésével egyidejűleg a költségek csökkenése, valamint a gyors társa- 
dalmi változásokhoz való könnyebb alkalmazkodás. Az innovációra, annak terjedé- 
sére egy példa lehet az infokommunikációs (IKT) eszközök elterjedése és használata 
az oktatásban. Ebben az írásban azt vizsgáljuk meg, hogy nemzetközi és hazai vi- 
szonylatban mi jellemző ezen eszközök elterjedtségére, hogyan használhatják fel a 
pedagógusok a tanulási folyamat irányítása során, és miként hasznosíthatóak a sajá- 
tos nevelési igényű gyermekek, tanulók esetében. 


Az IKT-eszközök elterjedtsége 


Figyelembe véve, hogy az elmúlt évtizedekben egyre több és több tevékenység ke- 
rült át a digitális térbe, nem meglepő, hogy az OECD TALIS jelentése (2019), mely 
a tagországokban dolgozó pedagógusok reprezentatív vizsgálatán alapul, arról szá- 
molt be, hogy az oktatásban, oktatási rendszerekben is egyre nagyobb szerephez jut 
a digitális technológia alkalmazása: a válaszoló pedagógusok 5390-a számolt be ar- 
ról, hogy rendszeresen használt ilyen eszközöket a tanítási-tanulási folyamatban, 

azonban azt is érdemes megjegyezni ezen adat kapcsán, hogy európai viszonylatban 
az IKT-eszközöket napi szinten használó pedagógusok aránya alacsonyabb, mind- 
össze 3996 volt. A felmérés hazai vonatkozásában az mutatkozik meg, hogy a peda- 
gógusok 5190-a kapott valamilyen felkészítést az IKT-eszközök tanítási célú felhasz- 
nálására (OECD-átlag: 5690), kétharmaduk jónak vagy nagyon jónak értékelte a fel- 
készültségét (OECD-átlag: 4690), és 48970-uk rendszeresen vagy mindig adott olyan 
feladatokat a tanulóknak, melyet IKT-eszközök segítségével készítettek el (OECD- 
átlag: 5390). A jelentés rámutatott arra, hogy a pedagógusok e területen való szakmai 
fejlődését, azaz az IKT-kompetenciák gazdagodását hatékonyan tudná segíteni, ha a 
képzések során azt is megtapasztalnák, hogy a technológia használata miként erősíti 
meg a tanítás eredményességét. Szintén fontos megállapítás, hogy az ismeretek bő- 
vítése során — az online keresők, közösségi multimédiával kapcsolatos ismeretek, 
tevékenységek kezelése, kódolási szkriptek elsajátítása és a multimédiás platformok 
létrehozása mellett — szükséges a digitális felelősségvállalás, etikus felhasználás fon- 
tosságának tudatosítása is. A képzések folyamatos biztosítása és a motiváció fenn- 
tartása mellett az IKT osztálytermi használatához alapvetően szükséges az is, hogy 
az oktatási rendszerek szisztematikus és fenntartható támogatást biztosítsanak a 
szükséges erőforrások biztosításához. 

A COVID-19 okozta kihívások új kontextust teremtettek a tanulásban és az IKT- 
eszközök használatában, vagyis határozottan nagymértékű elmozdulás történt az on- 
line tanulás és a digitális technológiák oktatási alkalmazásának irányába. Feltételez- 
hető, hogy a kényszerhelyzetben digitális eszközöket alkalmazó pedagógusok egy 
része a jelenléti oktatás kereteibe is beilleszti a megismert eszközöket, tartalmakat, 
de erre irányulóan még kevés publikáció látott napvilágot. 

Bár az alap- és középfokon tanulók digitális eszközellátottságáról és eszközhasz- 
nálatáról nem állnak rendelkezésre nemzetközi adatok, az Európai Bizottság egy lon- 
gitudinális adatgyűjtés során rendszeresen gyűjt információkat a fiatalok élethelyze- 
téről, azon belül az IKT-eszközökkel való ellátottságról és annak használatáról (Eu- 
rostat, 2023). Ebből a vizsgálatból tudjuk, hogy a 16-29 éves fiatalok 9690-a minden 
nap használja az internetet, az internetalapú tevékenységek között pedig a közösségi 
hálókban való jelenlét a legelterjedtebb. Megfigyelhető az is, hogy az online oktatás 
egyre nagyobb teret hódít, és e képzéseken a fiatalok nagyobb arányban vesznek 
részt, mint az idősebb korosztályok. 

A digitális eszközök funkcionális használata (a kritikus és etikus felhasználási mó- 
dokat is beleértve) országonként nagy eltéréseket mutat. Összességében az Európai 
Unióban ötből több mint egy fiatal nem éri el az alapvető digitális készségszintet, an- 
nak ellenére, hogy a COVID-19-krízis alatt javultak a digitális készségekre vonatkozó 
mutatók. Ebből következően az is világossá vált, hogy szükség van e készségek to- 
vábbi fejlesztésére. Ennek érdekében az Európai Bizottság vonatkozó akcióterve két 
fő prioritást jelölt ki: nagy teljesítményű digitális ökoszisztéma kialakítását és a digi- 
tális készségek, kompetenciák fejlesztését (Digital Education Action Plan 2021-27). 

Az IKT-eszközök felhasználásának módjai — SAMR-modell 


Ennek kapcsán érdemes és fontos figyelembe venni azt is, miként használják a pe- 
dagógusok az IKT-eszközöket az osztálytermi munkában, miként tud az hozzájárulni 
a tanulás sikerességéhez. Egy PISA-mérés eredményeit feldolgozó elemzés (OECD, 
2015) rámutatott arra, hogy a számítógépek, IKT-eszközök részleges alkalmazása 
eredményesebb tanulást generálhat, mint a teljes mellőzésük, ugyanakkor az inten- 
zívebb használat visszafelé hathat, gyengébb tanulói teljesítményekkel járhat együtt. 
Ennek kapcsán Comi és munkatársai (2017) megállapították, hogy az infokommu- 
nikációs eszközök hatékonysága arra vezethető vissza, hogy a pedagógusok hogyan 
használják azt, miként tudják beilleszteni a tanítási folyamatba. A pedagógusok osz- 
tálytermi eszközhasználata pedig több tényező együttes, befolyásoló hatására alakul 
ki. Az egyik tényezőcsoportot a személyi tényezők alkotják: ide tartozik a pedagó- 
gusok IKT-eszközök használatára való felkészültsége (képzések, továbbképzések és 
önképzés által, amiben kiemelkedő szerepet játszik a saját élmény, tapasztalat), a 
más pedagógusokkal való együttműködés, kommunikáció, vagyis a horizontális kap- 
csolatok, kapcsolatrendszerek működése, és a saját munkával kapcsolatos észlelt én- 
hatékonyság élménye, valamint a tanítással kapcsolatos meggyőződések, hitek és 
tévhitek. Emellett fontos szerepet kapnak a tárgyi tényezők, vagyis a megfelelő is- 
kolai (intézményi) infrastruktúra kialakítása és működtetése, az oktatási célú szoft- 
verek megléte és rendelkezésre állása, és ezek intézményi, osztálytermi és tanulói 
szükségleteihez való igazíthatósága, vagyis az intézményi és tanulói sajátosságok 
figyelembevétele. 

Az IKT-eszközök pedagógiai alkalmazásának elterjedése érdekében Izrael 
2007-ben indított egy programot, melynek központi eleme a SAMR-modell (Pu- 
etendura, 2013) bevezetése lett (Winer, 2018). Ez a modell azt mutatja meg, hogy az 
új technológiák, így az IKT-eszközök milyen alkalmazási szinteken jelennek meg az 
oktatásban. A mozaikszó a következő négy szintet rejti magában: Subtitution (he- 
lyettesítés), Augmentation (kiterjesztés), Modification (módosítás) és Redefinition 
(újraértelmezés) (1. számú táblázat). Helyettesítésről akkor beszélünk, amikor az 
eszközhasználat (technológia) egy hagyományos eljárást helyettesít, lényeges válto- 
zás nem jön létre. Kiterjesztés esetén a technológia többletlehetőséget ad, de a ha- 
gyományos módszertani környezet a domináns. A motivációt erősíti az azonnali visz- 
szajelzés lehetősége a tudásellenőrzés folyamatában, hiszen a tanulók megerősítést 
kapnak a tudásukról és a hiányosságaikról is. A módosítás során a tanulóknak is lehe- 
tőségük van arra, hogy részévé váljanak a készülő produktumoknak, például egy pro- 
jekt keretén belül. Ebben az esetben kulcsfontosságú szerepet kap az online térben tör- 
ténő kollaboráció, kooperáció. A modell csúcsa az újraértelmezés, a tanulók számára 
kreatív, alkotó feladatok és megoldandó problémák tervezése (Petzné et al, 2022). 

Kibővítés Átalakulás 
vilgamtele emlékezés, értelmezés, elemzés, értékelés, 
taxonómia 1 4 , GZ 

esta felhasználás megerősítése alkotás megerősítése 
szintjei 
a modell isk HENRENESTS FE ERÉOTST Étsse sé k 
EGB Helyettesítés Kiterjesztés Módosítás Ujraértelmezés 
szintjei 
A technológia: ! A technológia: A technológia A technológia: 
nem jelenik hatékony eszköz ! a tevékenységek ] olyan új feladatok 
a meg új a feladatokhoz. változtatását elvégzése, 
technológia ! funkció — a Többletlehető- teszi lehetővé. ami korábban 
szerepe feladat ség, új funkció. nem volt 
ugyanaz, 
mint nélküle 
nincs kis funkcióbeli átalakulás, az átalakulás 
funkcionális előny, azonnali megváltozik jelentős, a 
változás, a visszajelzés a tanári és a tanulói aktivitás 
tanár van a tanárnak, tanulói megnő, a tanári 
afunkció 1! középpontban, ] diáknak a tevékenység is, szerepkör és 
módosulása ! ő kontrollál megértésről, nem csak módszertan 
mindent — interaktivitás tartalomfeldol- változik 
ugyanaz a bevonja a gozás 
módszertan diákot 
marad 
kinyomtatott animációk, szimulációk, diák tartalmat 
feladatlapok, online térkép adatvizualizá- készít, 
szótár helyett extra funkciói, ció, googledocs ! virtuális és 
online szótár, online teszt megosztása és kiterjesztett 
ráz elektronikus google docs kommenteléssel ! valóság, 
példák ő KÉGARARETÉESÉ zását 
tankönyv megosztva visszajelzés kódolás 
(e-könyvként Tankocka 
feltöltve), Kahoot stb. 
papír helyett 
google docs 


1. sz. táblázat 
A SAMR-modell összefoglalója 


Forrás: Virányi (2016) és Petzné (2022) 


Ez a modell napjainkra már ismertté és elterjedtté vált. Támpontokat ad a témával 
foglalkozó, a pedagógusok IKT-kompetenciáinak növelését célzó tréningek, 

képzések részére, és lehetőséget biztosít a digitális technológiák iránt kevéssé érdek- 
lődő pedagógusok bevonására, motiválására, apró lépésekben támogatva őket az 
egyre bonyolultabb alkalmazások felé. Ha arra a kérdésre keressük a választ, hogy 
mit is jelent a digitális technológiák használata a pedagógusok számára és milyen 
előnyöket biztosíthat ez számukra, a következőképp foglalhatjuk össze: az informá- 
ciókhoz való korlátlan hozzáférés lehetőséget ad arra, hogy egy-egy tanulási helyze- 
tet több oldalról közelíthessen meg a pedagógus. Bár az előkészületek kezdetben 
igen sok időt vehetnek igénybe, hosszabb távon mégis elképzelhető, hogy a már el- 
készült tananyagok, feladatok személyre szabása, adaptálása gyorsabbá, egysze- 
rűbbé válik, ami a munkaterhek csökkenésében jelenhet meg. A tananyagtartalmak 
alternatív módon szerkeszthetővé válnak, emellett lehetőség adódik másokkal való 
együttműködésre is. Mindezzel párhuzamosan megfigyelhető, hogy az önképzés és 
önálló továbbképzés iránti igény folyamatosan növekszik (Aknai, 2019). A tanítás 
során igen sok lehetőség van arra, hogy a tanulók IKT-eszközöket használjanak: a 
tudásszerzés, a kutatómunka, a tanulói előadások mellett aktív tanulásra, alkotásra, 
együttműködésre és önfejlesztésre is alkalmazható (Tóth-Mózer és Misley, 2019). 


Az IKT-eszközök hazai alkalmazása az iskolákban 


Egy nagymintás magyarországi kutatás (Kállai és Szemerszki, 2021) a pedagógusok 
eszközhasználatát vizsgálva kimutatta, hogy a tanórai felkészülés során igen gyakori 
volt az IKT-technológiák igénybevétele, ugyanakkor a tanítási órákon való eszköz- 
használat igen változatos képet mutatott, mind az iskolatípus, mind pedig a tantár- 
gyak vonatkozásában. A történelem és a természettudományos tantárgyak esetében 
volt jellemzőbb az informatikai eszközhasználat, csaknem minden második pedagó- 
gus (saját bevallása szerint) szinte minden tanórán használja azokat. Ezzel szemben 
a magyarórákon, de különösen a matematikaórákon az átlagosnál kevésbé intenzív 
eszközhasználat jellemző, az idegen nyelvek esetében pedig átlagos szintű IKT- 
eszközhasználatról beszélhetünk. 

Az adatok azt mutatják, hogy az online tesztek, feladatok tanórai használata még 
kevésbé volt jellemző: a pedagógusok 49 százaléka bevallottan nem használ ilyet, s 
további 28 százalék is csak nagyon ritkán. A középiskolai tanórákat az átlagosnál 
ritkábban színesítik informatikai eszközök. Szignifikáns eltérés mutatkozik ugyan- 
akkor aszerint, hogy a pedagógus mennyire sokoldalú a tanítási eszközök használa- 
tában: azok, akik többféle eszközre, s benne elsősorban segédanyagokra építik a tan- 
órát, jellemzően nagyobb szerepet szánnak benne az elektronikus eszközöknek is. 
Azokat, akik valaha tartottak már elektronikus eszközökkel támogatott tanórát, meg- 
kérdeztük arról is, milyen hatásokat tapasztalnak a tanulók körében. A legtöbben 
inkább pozitív hatásokat észleltek, különösen a tanulási motiváció, az órai aktivitás 
és a megszerzett tárgyi tudás terén. Jobban megoszlottak a vélemények, illetve töb- 
ben számoltak be negatív benyomásokról a tanulók feladattartásával kapcsolatban, 
továbbá a nyelvi kifejezőkészség és a tanórai fegyelmezettség szempontjából. 

A tanulók esetében megmutatkozó előnyök a következők: az eszközhasználat 
során lehetséges az egyénre szabott és interaktív tanulási utak megtervezése és meg- 
valósítása, és kiaknázható a többféle csatornán érkező információk egymást erősítő 
hatása is. Emellett az azonnali visszajelzések, sikerélmények motiválttá teszik a ta- 
nulókat, ami a figyelemkoncentrációjukra is hatással van. Lehetőség adódik arra, 
hogy az eszközhasználat által megvalósuljon a hátrányos helyzetű és/vagy sajátos 
nevelési igényű tanulók integrált, mégis egyénre szabott oktatása (Aknai, 2019). 


IKT-használat a sajátos nevelési igényű gyermekek nevelésében 


A sajátos nevelési igényű gyermekek, tanulók szükségletei igen sokfélék: egyfelől 
állapotukból kifolyólag speciális többlettámogatást igényelnek ahhoz, hogy részt 
tudjanak venni a minden gyermek, tanuló számára biztosított oktatásban-nevelésben, 
másfelől olyan ismereteket, készségeket kell szerezniük, melyek adott társadalom- 
ban szükségesek a hétköznapi élethez és munkavállaláshoz. A digitális technológiák 
többféle módon tudják támogatni ezt a sok szempontból igen heterogén populációt: 
egyrészről asszisztív célú támogatás biztosításával (Assistive Technology), ami rész- 
ben vagy egészben helyettesíteni tudja azokat a készségeket, képességeket, funkció- 
kat, melyek hiánya gátolná a személyt a funkcionális működésben (pl. alternatív ka- 
csolók, egerek). Másrészről vannak olyan IKT-eszközök, melyek kifejezetten a kom- 
munikáció támogatását célozzák meg annak érdekében, hogy segítsék és támogassák 
az egyén és a környezet közti interakciót, kommunikációt. Az IKT-eszközök harma- 
dik csoportja fejlesztő habilitációs/rehabilitációs célokat szolgál (ide tartoznak olyan 
szoftverek, melyek kifejezetten egy-egy készség, képesség fejlesztését célozzák 
meg), és vannak kifejezetten a diagnosztikai munkában használatos programok is 
(Longman et al., 2009). Győri és munkatársai (2018) ezt a felosztást tovább bővítették 
és kissé átalakították, így a fogyatékosságokhoz kapcsolódó IKT-eszközök közt he- 
lyet kapnak a prosztetikus technológiák, a támogató (asszisztív) technológiák, a tanu- 
lást segítő (edukációs) technológiák, valamint a diagnosztikus-felmérő technológiák. 

Arról, hogy milyen előnyökkel jár a digitális technológiák alkalmazása a sajátos 
nevelési igényű tanulók esetében, és miként tudják ezt az iskolák támogatni, a brit 
Oktatási Kommunikáció és Technológia Ügynökség (BECTA, 2003) készített első- 
nek egy kutatási eredményeken alapuló összefoglalót. Ebben az összefoglalóban ál- 
talános előnyként jelölik meg a nagyobb tanulói önállóságot, az egyéni igényekhez 
és szükségletekhez, készségekhez és képességekhez igazított feladatadás lehetősé- 
gét, a hagyományos módszerekkel nem vagy nehezen mérhető teljesítmény értékel- 
hetőségét. Emellett szintén előnyként jelenik meg, hogy új utak is kialakulnak a ta- 
nulók közti és a tanuló-pedagógus kommunikációban, a kommunikáció terén nehéz- 
ségekkel küzdő tanulók számára is lehetőség adódik a kapcsolatteremtésre mások- 
kal. A tanulók képesek önálló feladatvégzésre, a szituatív, gyakorlatias tudásátadás, 
tudásgyarapítás pedig motiváló erővel bír. Az eszközök használata nagyobb jártas- 
ságot, , IKT-önbizalmat" ad a tanulóknak, ami lehetővé teszi azt, hogy otthon is hasz- 
nálják az eszközöket, akár tanulásra, iskolai feladatok elvégzésére, akár szabadidő 

eltöltésére. Ennek kapcsán érdemes azt is megjegyezni, hogy a sajátos nevelési igé- 
nyű tanulók bizonyos csoportjainál az IKT-eszközök elsődlegesen a kiesett funkciók 
helyettesítését segítik a mindennapi élet során. Egy kutatás (Theeratorn és Suchit- 
porn, 2019) rámutatott arra, hogy a digitális eszközöket a hallássérült tanulók első- 
sorban a hétköznapi kommunikáció javítására és élvezetesebbé tételére használják, 
és emellett segítséget jelent számukra a tanulásban is, nemcsak a kommunikációt, 
hanem a tanulási eredményeket is javítva. 

A pedagógusok, gyógypedagógusok és más, oktatást segítő munkatársak szá- 
mára a digitális kommunikáció lehetővé teszi a folyamatos kapcsolattartást, vagyis 
csökkenti a szakemberek elszigeteltségét, és intenzívebbé teszi az információáram- 
lást. Ezek a csatornák lehetőséget adnak a szakmai reflexiókra és párbeszédekre, ami 
vélhetően a pedagógiai, gyógypedagógiai munka magasabb szintű végzését eredmé- 
nyezi. A már létrehozott elektronikus tanagyagok, anyagok letöltés után könnyebben 
adaptálhatók az egyéni szükségleteknek megfelelően. Emellett lehetőséget ad arra 
is, hogy a tanulókkal foglalkozó szakemberek megismerjék és megértsék a diákok 
által használt eszközöket, programokat is (BECTA, 2003). 

A támogató-edukációs technológiák kapcsán a már hivatkozott tanulmány 
(Győri et al., 2018) is ad egy listát arra nézve, hogy milyen területeken érhetünk el 
fejlesztő hatást a tanulási folyamatokban. Ilyen a motivációra gyakorolt hatás, és 
ugyancsak fejlődik általa a belátás, az önreflexió, az éntudatosság. Az IKT-eszközök 
lehetőséget adnak a kommunikáció támogatására, az átfogó viselkedésszervezés, az 
önállóság, a társas és kooperációs készségek, a nyelvi kifejezés és hallás utáni meg- 
értés, az olvasási és írással összefüggő, matematikai, valamint a memória és más 
átfogó kognitív készségek fejlesztésére. Néhány fejlesztési terület esetében a tanítási 
órákon általánosan használatos szoftverek, web2.0 alkalmazások adott tanulóra 
adaptált tananyagai, feladatsorai jól alkalmazhatóak, más területeknél pedig speciális 
szoftverek használata teszi könnyebbé a tanulást. 


Összefoglalás 


Ahogy a hétköznapi életben — különösen a fiatal nemzedékek vonatkozásában —, úgy 
az oktatási rendszerekben is megfigyelhető a digitális eszközök egyre nagyobb ará- 
nyú térnyerése. Ezt az expanziót felerősítette a COVID-19 által okozott krízis, de 
további új kihívásokat és fejlődési utakat jelent a mesterséges intelligencia megjele- 
nése is. Az oktatási szakpolitikákban már néhány évtizede megjelent a törekvés az 
infokommunikációs eszközök egyre szélesebb körű felhasználására és a szükséges 
infrastruktúra, eszközpark kiépítésére. A tárgyi eszközök megléte mellett a tanulási 
célú felhasználás irányításához kreatív és innovatív pedagógiai munka szükséges. A 
tanulási folyamat támogatására használt szoftverek, alkalmazások és eszközök köre 
egyre bővül, és ezzel egyidejűleg fontos a pedagógusok, gyógypedagógusok felké- 
szítése és felkészültsége arra, hogy a digitális tartalmakat és a digitális eszközöket 
konstruktív módon alkalmazzák. Az IKT-eszközök oktatási célú felhasználása ter- 
vezett tanulási folyamatot jelent, amelyben a tanulás önszabályozó jellege mellett 

helyet kap a másokkal való együttműködés, kollaboráció is. A sajátos nevelési igé- 
nyű és/vagy hátrányos helyzetű tanulók számára az infokommunikációs eszközök 
funkcionális használata lehetőséget teremt az együttnevelésben való részvételre, a 
tanulástámogatás, tudásformálás mellett nagy szerepe lehet a kommunikáció támo- 
gatásában, kortársakkal való érintkezésben. Ugyanakkor az oktatási célú felhaszná- 
lás és tanulásirányítás vonatkozásában nem lehet szem elől téveszteni, hogy önma- 
gában az eszközök megléte vagy maga az eszközhasználat nem biztosítja a leírt elő- 
nyöket, ehhez tudatos tervezési folyamat is szükséges. 

KULCSSZAVAK ABSZTRAKT 

e koordináció A koordinációs és orientációs képességek olyan alapvető kognitív és motoros készségek, 
e orientáció melyek jelentősebb transzferhatással bírhatnak (Vidákovich, 2013). A koordinációs kész- 
e fejlesztés ségek lehetővé teszik az egyidejű mozgásokat és a testrészek összehangolt működését, 
e IKT míg az orientációs készségek segítenek az egyénnek megérteni a térbeli viszonyokat és 
e drón hatékonyan navigálni a környezetében, ez azonban megjelenik a tanulás során is. 


Ezek a képességek a gyógypedagógia területén is éppen ezért relevánsak, mivel olyan 
tanulóknál vagy egyéneknél, akiknek fejlesztésre van szükségük, gyakran jelentkeznek 
kihívások ezen a területen, és a funkciók sérülése miatt adott területen a fejlesztés direkten 
nem történhet. Azaz a számolási képességek feladata adott esetben nem hatékony 
közvetlen matematikai feladatokon keresztül. Ilyenkor érvényesül a motoros-koordi- 
nációs képességek transzferhatása. Valamennyi tanulási probléma esetében a koordi- 
nációs és orientációs képességek fejlesztése segíthet az érintetteknek a mindennapi 
tevékenységekben való jobb részvételben és a sikeresebb tanulásban, bár a hatásmecha- 
nizmusok és a kapcsolatok pontos hátterének feltárása egyelőre még várat magára. 

A fejlesztés ezeken a területeken segíthet az implicit tartalmakon keresztül (Baddeley, 
2003) a motoros készségek javításában és az akadályok leküzdésében. Gyakorlatok, 
játékok és speciális technikák alkalmazásával agyógypedagógusok és terapeuták képesek 
lehetnek támogatni az egyén hatékony fejlődését, így javítva az életminőségüket és 
növelve az önállóságukat mindennapi tevékenységeik során. 

Másodlagos elemzésünk során sorra vettük a releváns hazai és nemzetközi szak- 
irodalmi forrásokat, hogy válaszokat találjunk arra, hogy a drón miként lehet releváns az 
orientációs és koordinációs képességek fejlesztésében." 


Bevezetés 


Ahhoz, hogy megértsük a drónok mint potenciális fejlesztőeszközök implementáci- 
ójának jelentőségét az orientációs és koordinációs képességek fejlesztésében, indo- 
kolt lehet az orientációs és koordinációs képességek fogalmi lehatárolása. Így 
ugyanis érthetőbbé válik, hogy milyen absztrakciókon és kapcsolódási pontokon ke- 
resztül értelmezhető a drón potenciális fejlesztőeszközként. 

, A tér ismerete és a benne való tájékozódás az emberi intelligencia alapvető 
komponense, a kognitív képességeken belül elkülönült szegmense a megismerésnek" 

TKP2021-NVA pályázati program finanszírozásában valósult meg. 

(Györkő, Lábadi és Beke, 2012:106), tehát releváns kognitív összetevő, mely alap- 
vető lehet más területeken is. Emiatt emeltük ki ezt a meghatározást, hiszen egyér- 
telműen kognitív képességként értelmezi. Természetesen a téri képességek értelmez- 
hetők olyan kognitív funkciókként is, amelyek képessé teszik az embert tárgyakkal 
való térbeli manipulációra, térbeli tájékozódásra, vizuális téri feladatok megoldására 
(Tóth, 2013; Sjölinder, 1998). 


Téri képességek fogalmi lehatárolása 


A téri képességek alapvetők abból a fókuszból, hogy a két- és háromdimenziós alak- 
zatok észlelését, az észlelt információk, tárgyak és viszonylatok megértését, vala- 
mint a problémák megoldására való felhasználását sikeresen megoldhassuk (Séra, 
Kárpáti és Gulyás, 2002). 

A téri képesség tehát a két- és háromdimenziós alakzatok egyfajta mentális rep- 
rezentációja, melynek köszönhetően létrehozhatunk, átalakíthatunk és elemezhetünk 
adott objektumokat (Carpenter és Just 1985). Alapvetően fontos, hogy a téri képes- 
ség a vizuális észlelésben, a mentális reprezentációban és a képzetek manipulálásá- 
ban résztvevő alapfunkciónak is tekinthető (Carroll, 1993). 

A térbeli képességek egyes felosztás szerint két részképesség-területre bontha- 
tók, a vizualizációra és a mentális rotációra (Babály és Kárpáti, 2015). A mentális 
rotáció alatt egy egyszerű alakzat fejben történő elfordítását és az elforgatott alakzat 
felismerését értjük, mely esetében a funkció működési ideje is releváns, azaz hogy 
milyen gyorsan végezzük a forgatást és a felismerést. 

A vizualizáció általánosabban megfogalmazva gyakorlatilag az összetett alakza- 
tok mentális kezelésének képessége, melyet egyes kutatások további részterülettel és 
funkcióval egészítettek ki. Ez a térbeli tájékozódás képessége (Babály, 2020; 
Hegarty és Waller, 2004). 

A téri-vizuális képességek elengedhetetlenek ahhoz, hogy adekvát módon tájé- 
kozódjunk a minket körülvevő világban, ehhez azonban a különböző szögben elfor- 
gatott objektumok felismerésének képességére is szükségünk van, illetve hogy 
ezekre az objektumokra megfelelő módon emlékezzünk (Lawton és Hatcher, 2005; 
Molnár és Péter, 2007). 

Téri problémák vizuális 
nevelési dokumentumokban 


Téri problémák 
pszichológiai tesztekben 


Példák a képességelemet 
mérő tesztekre 


1. Térábrázolási rendszerek is- 
merete és alkalmazása 


az alapvető térábrázolási 


2. Térbeli helyzet érzékelése 


rendszerek, konvenciók 
ismerete, az , ábraolvasás" 
készsége feltétele a 
feladatok értelmezésének, 


3. A vizuális nyelv alapelemei, 
vizuális minőségek 


mérése többnyire indirekt 
módon történik 


Térszemlélet teszt (Séra, Kárpáti és Gulyás, 
2002) 


Rod and Frame Test (Rúd és Keret Teszt — 
Witkin és Asch, 1948) 

Water Level Test (Vízszint Teszt — Piaget és 
Inhelder, 1956) 


4. Térbeli struktúrák, 
szerkezeti felépítések 
értelmezése 


összeillesztési feladat, 
formaszintézis, beágyazott 
forma felismerése 
mentális metszet, 
egész-rész viszonylatok 


Embedded Figures Test (Beágyazott Forma 
Teszt — Witkin, 1950) 

Hidden Figures Test (Rejtett Forma Teszt — 
Ekstrom, French, Harman és Demren, 
1976) 

Paper Form Board (Mintaillesztés Teszt — Lik- 
ert és Ouasha, 1941) 

Form Eguations (Formaszintézis — El Koussy, 
1935) 

Mental Cutting Test (Mentális Metszet Teszt 
— CEEB, 1939) 

Térszemlélet teszt (Séra, Kárpáti és Gulyás, 
2002) 


5. Térbeli tájékozódás 


téri orientáció, 
téri reprezentáció 


Spatial Navigation (Térbeli Tájékozódás — 
Sandstrom, Kaufman és Huettel, 1998) 

Virtual navigation (Virtuális Tájékozódás — 
Chai és Jacobs, 2009) 

Virtual navigation (Virtuális tájékozódás — 
Andersen, Dahmani, Konishi és Bohbot, 
2012) 


6. Tér rekonstruálása 


térbeli felismerés, 
mérnök-rajz, térbeli képzet 


3D Assessment Tasks (3D Értékelési Felada- 
tok — Sutton és Williams, 2007) 

Téri műveleti képességek (Tóth, 2013) 

Térszemlélet teszt (Séra, Kárpáti és Gulyás, 
2002) 


7. Tér redukálása, 
absztrahálása 


Vizuális kommunikáció (Simon és Kárpáti, 
2013) 


8. Mozgás vagy képzeleti 
mozgatás által változó 
térélmények érzékelése 


vizualizáció, mentális 
forgatás, mentális 
transzformáció, 

téri relációk, 

mentális papírhajtogatás 


Differential Aptitude Test: Space Relation 
(Képesség-differenciálási Teszt: Téri 
Viszonylatok — Bennett, Seashore és Wes- 
man, 1973) 

Mental Rotation Test (Mentális Forgatás 
Teszt — Vandenberg és Kuse, 1978) 

Card Rotation Test (Kártyaforgatás Teszt — 
Ekstrom, French, Harman és Demren, 
1976) 

3-Dimensional Cube (3D Kocka — Gittler és 
Glück, 1998) 

Paper Folding Test (Papírhajtogatás Teszt, — 
Ekstrom és mtsai, 1976) 

Surface Development Test (Felületkialakítás 
Teszt — Thurstone és Thurstone, 1949) 

3D Assessment Tasks (3D Értékelési Felada- 
tok — Sutton és Williams, 2007) 

Térszemlélet teszt (Séra, Kárpáti és Gulyás, 
2002) 


1 táblázat 


Téri képességek keretrendszer, ismert teszttípusok 
Forrás: Babály és Kárpáti, 2015:69-70 

Térérzékelés (felismerési képességek) fogalmi lehatárolása 


A térérzékelés is diverz fogalmi háttérrel rendelkezik, ezért a pedagógiai fókuszból 
relevánsnak tartott és a fogalmi distinkció szempontjából illeszthető meghatározást 
emeltük tanulmányunkba. 


e Térbeli helyzetek, viszonylatok, irányok érzékelése: távolságok, méretváltozá- 
sok, térbeli irányok érzékelése; az elemek egymáshoz és a tér egészéhez fűződő 
viszonylatainak érzékelése. 

e . Térbeli formák szerkezetének, felépítésének értelmezése: szerkezeti elemek kap- 
csolódása, pozitív-negatív viszonylatok, takart tömegek érzékelése, a térbeli 
struktúra logikája, szabályszerűségei, rész-egész viszonylatok. 

e Tér rekonstruálása: vetületi ábrák, nézetek értelmezése, metszetek alapján kö- 
vetkeztetés a térbeli kiterjedésre, redukált képek alapján következtetés a látvány 
térbeli megjelenésére (pl. sziluettek, térképek, műszaki és magyarázó ábrák). 

e . Mindhárom feladattípuson belül vizsgálhatjuk a téri emlékezetet, az időben le- 
zajló, a mozgás vagy mozgatás által változó térélmények észlelésének képessé- 
gét is. 


A vizuális-téri képességstruktúra fogalmi lehatárolása 


A tanulmány szempontjából releváns következő fogalmi kör a vizuális képesség- 
struktúra (Babály, 2020), mely szintén adott képességekhez köthető, mely a tájéko- 
zódás szempontjából releváns kihívásokkal való sikeres megküzdés alapja. Ezeket a 
tanulmány fókuszához igazítva, csak felsorolás szintjén említjük, hogy a fejlesztési 
célok értelmezhetők legyenek, és hogy el tudjuk helyezni azokat adott fogalmi tér- 
képen (Babály, 2020:10): 


e Téri percepció (spatial perception): a téri észlelésként és felismerésként is meg- 
nevezett összetevő a vizuális ingerek befogadását, képi értelmezését fedi le. 

e  Vizualizáció (spatial visualization): bonyolult, több lépésből álló manipuláció- 
kat tartalmazó, vagy a más komponensekhez nem besorolható téri műveletekből 
álló feladatok — mentális transzformációk. 

e Mentális forgatás (mental rotations): két- és háromdimenziós formák képzelet- 
ben történő elmozdítása, ahol a tárgy egészében fordul el. 

e. Téri orientáció (spatial orientation): egy olyan műveletet, ahol a tárgyak hely- 
zete nem változik, csak a saját nézőpontunkat mozdítjuk el. 

e Téri relációk (spatial relations): térbeli objektum gyors és helyes mentális el- 
forgatásának vagy tükrözésének képessége. 


Összefoglalva elmondhatjuk, hogy az orientációs és koordinációs képességek alapve- 
tők a gyermekek fejlődésében. Ezek segítik a térbeli tájékozódást, finom mozgásokat 
és összehangolt cselekvéseket. Fejlesztésük javítja a tanulási képességeket, az önbizal- 
mat és a mindennapi tevékenységek hatékonyságát, így kulcsfontosságúak a teljes fej- 
lődés szempontjából. 

Módszerek 


A másodlagos forráselemzés (Fraenkel és Wallen, 2006) kutatásaink során releváns 
módszer lehet, hiszen a drónokkal kapcsolatban már számtalan meglévő adatra, ku- 
tatásra, másodlagos forrásra hagyatkozhatunk az elemzés során. 

Kutatási kérdésünk a fogalmi lehatárolás után az volt, hogy pedagógiai fókusz- 
ból miként használhatjuk a drónokat a téri-vizuális orientációs képességek fejleszté- 
séhez. A fogalmi lehatárolás a specifikus probléma feltárása és a későbbi, tágabb 
témakör áttekintése szempontjából volt releváns. 

Adatgyűjtésünk fókuszában a pedagógiai aspektusú és/vagy oktatási folyama- 
tokba bevont drónokhoz köthető tanulmányok, kutatási eredmények kerültek, me- 
lyek online is elérhetők. Mindez a rendelkezésre álló erőforrásaink és a kutatásra 
fordítható időkeret tekintetében volt fontos. A felhasznált tudományos források, sta- 
tisztikai adatok, korábbi kutatások eredményei szerepelnek a hivatkozási listában is, 
illetve már a fogalmi lehatárolás során felhasználtuk egy részüket. 

Az adatokat egyszerű szemantikai elemzés során, részben kvalitatív módon dol- 
goztuk fel ugyanis azokat. A kutatási mintába beválogatott szövegekben a téri-vizuá- 
lis orientáció szavakra kerestünk rá célzottan, és az ahhoz kötődő tartalmak jelenté- 
seiből idézve következtettünk, mely részben feleltethető csak meg adott módszertani 
stratégiának. Mindez megfeleltethető a másodlagos forráselemzés, desk research 
módszertanának (Bednarowska-Michaiel, 2015). Következtetéseink korlátozottabb 
kiterjeszthetősége is abból fakad, hogy jelenlegi pilotkutatásunkat szélesebb mintán, 
konzekvensebben használt módszertani repertoár mentén kellene ismételni, hogy ál- 
talánosabb érvényű kijelentéseket tehessünk a drónok fejlesztési potenciáljáról. 

Ennek ellenére a fogalmi lehatárolás interpretációja és az abból levonható kö- 
vetkeztetések is már olyan eredménnyel jártak, mely a későbbi kutatások alapja le- 
het. Ezért lehet releváns az elemzés után megérteni a fogalmi distinkció eredményeit. 

Mindez az elemzés és fogalmi lehatárolás tehát strukturált formában hozzájárul- 
hat a jövőbeni kutatásokhoz. 

A másodlagos forráselemzés (Makowska, 2013) esetünkben a kutatásra fordít- 
ható erőforrások tekintetében releváns módszertani stratégia volt, egyúttal megala- 
pozta, hogy kiindulópontként szolgáljon egy tágabb kutatási témának, valamint le- 
hetővé tette a korábbi adatok és eredmények újraértelmezését és továbbfejlesztését. 


Eredmények 


Az IKT-eszközök felhasználása a hazai pedagógiai gyakorlatban nem tekinthető nó- 
vumnak. Több szakirodalmi forrás is feldolgozta mindennek fogalmi és kutatásmód- 
szertani hátterét (Faragó, 2019; Aknai és Fehér, 2022). 

A fejlesztés szempontjából az IKT számos előnyt kínál, ideértve az oktatást, a 
kreativitást, a problémamegoldást és a társadalmi integrációt is. 

Az oktatás terén az IKT-eszközök lehetővé teszik az adaptív tanulást, azaz az 
oktatási tartalom testreszabását az egyéni igényekhez és képességekhez. Az 

interaktív alkalmazások és tanulói platformok segítségével a diákok változatos mó- 
don sajátíthatják el az anyagot, amely serkenti az érdeklődést és a motivációt. Az 
online oktatási lehetőségek pedig hozzáférést biztosítanak olyan tudásforrásokhoz, 
amelyek korábban másképpen voltak elérhetők (Fehér, Aknai és Czékmán, 2022). 

Az IKT-eszközök használata serkentheti a kreativitást és a problémamegoldó 
képességeket is. Például a különböző szoftverek, programok és digitális eszközök 
lehetővé teszik a felhasználók számára, hogy kísérletezzenek, tervezzenek és meg- 
oldjanak valós vagy virtuális problémákat. Ezáltal a kreativitás és a gondolkodásmód 

Az IKT-eszközök bevonása azonban kiegyensúlyozott megközelítést igényel. 
Fontos, hogy a digitális világba történő bevezetés ne okozzon elszigeteltséget vagy 
túlzott kizáródást a valós életből. Az időbeli korlátok és az eszközhasználati szabá- 
lyok bevezetése segíthet az egészséges egyensúly megtalálásában a digitális és a va- 
lós élet között (Faragó, 2020). Végső soron az IKT-eszközök bevonása a fejlesz- 
tésbe, jelentős előnyöket kínál a gyerekek és fiatalok számára. Azonban az eszközök 
használata mellett kiemelt fontosságú a mértékletesség és az oktatási célokra történő 
tudatos felhasználás biztosítása. Mindennek egy releváns szelete lehet a drón fel- 
használása is a fejlesztő tevékenység során. 


A drón bevonása a fejlesztésbe 


A drónok használata izgalmas lehetőséget kínál a gyermekeknek a koordinációs és 
orientációs képességeik fejlesztésére. A drónok repülése és kezelése során a gyere- 
keknek finommotoros készségekre, térbeli tájékozódásra és koncentrációra van 
szükségük, ami hozzájárulhat a kognitív (Flanagan és Dixon, 2013) fejlődésükhöz. 

Az elsődleges előny a drónhasználatban az interaktivitásban és az élvezetes ta- 
nulási élményben rejlik. A drónok kezelése közben a gyerekeknek finoman és pre- 
cízen kell irányítaniuk a készüléket, ezáltal fejlesztve a kéz-szem koordinációt és az 
ujjak finommozgásait (Wang et al., 2014). A kívánt irányba történő navigálás és a 
drón repülés közbeni stabil irányítása nagymértékben fejlesztheti a gyerekek moto- 
ros készségeit és reakcióidejét, koordinációs és főként orientációs képességeit 
(Brock et al., 2018). Ez az, ami a drónhasználat mellett serkenti a térbeli tájékozódás 
és az orientációs képességek fejlődését, hiszen a drón térbeli helyzetének leképezése, 
a röppálya reprezentációja és megtervezése egyaránt komplex számítási kapacitást 
igényel mind a szabadjáték, mind a konkrét feladatok során. 

A drónok repülése során a gyerekeknek fel kell ismerniük a térbeli viszonyokat, 
meg kell határozniuk a készülék helyzetét és távolságát a környezetükhöz képest. Ez a 
gyakorlat segíti a térbeli készségek és az irányok érzékelésének fejlesztését, ami fontos 
az általános tájékozódásban és a térbeli problémamegoldásban (Brock et al., 2018). 

Ezenkívül a drónhasználat játékos és motiváló környezetet teremt a tanuláshoz. 
A gyerekek gyakran érdeklődéssel és lelkesedéssel közelítenek a drónokhoz, ami 
hozzájárul a motivációjukhoz és figyelmük koncentrálásához. A játékos kihívások 
és feladatok, például drónversenyek vagy célzások, segítik a gyerekeket a 

feladatokra való koncentrálásban és a célkitűzések elérésében, miközben fejlesztik a 
motoros és orientációs képességeiket. 

Fontos azonban megfelelő felügyeletet biztosítani a drónhasználat során, hogy a 
gyermekek biztonságban legyenek és játék közben tanulhassanak, ahogy az valam- 
ennyi IKT-eszköz esetében is érvényes alapvetés (Faragó, 2019). A megfelelő okta- 
tói irányítás és a biztonsági szabályok betartása lehetővé teszi a gyerekek számára, 
hogy fejlesszék képességeiket, miközben élvezik a drónokkal való interakciót. 

Végső soron a drónhasználat lehetővé teszi a gyermekek számára, hogy kreatí- 
van és interaktívan fejlesszék motoros és orientációs képességeiket. Ez a technoló- 
giai eszköz nemcsak szórakoztató és izgalmas, hanem lehetőséget ad a tanulásra és 
a fejlődésre is, miközben a gyerekek aktívan részt vesznek a drónok által kínált ki- 
hívásokban és feladatokban: 


b . 

: Hand Tracking 
Display Project Hand Computation 

Visual Feedback 
1. ábra: 


FlyMap - Interakció a drónról vetített térképekkel 
Forrás: Brock et al., 2018 


A 2. ábrán látható, hogy a kezek pozíciója, a drón repülése és a térképen való tájé- 
kozódás összeköthető, amellyel a koordinációs és az orientációs képességek fejlesz- 
tési potenciálja hatékony módon kiaknázható. 


Összefoglalás 


A vizuomotoros integráció és a matematikai készségek között egyes kutatások sze- 
rint lehet kapcsolat, mely mellett a figyelem és a finommotorika, a vizuomotoros 
integráció és a matematikai készségek folyamatos kölcsönhatása is bizonyos fókusz 
mentén összekapcsolható egy meghatározott fejlődési intervallumon keresztül 
(Gyarmathy et al., 2023). A perceptuális, motoros és kognitív készségek kapcsoló- 
dása azzal igazolható, hogy a vizuomotoros integrációs feladat végrehajtásához több 
terület hatékony kapcsolódásának kell megtörténnie, ehhez alapvető tanulási 

képességek becsatornázására is szükség van. Ezek a képességek komplexen hathat- 
nak valamennyi tanulmányi területre, hiszen a matematikai és tanulási készségek 
fejlődésének kutatása feltárta (Gyarmathy et al., 2023), hogy a figyelem, a vizuális 
rekek ugyanezen képességek segítségével tudják figyelmen kívül hagyni, szűrni a 
tanulás során fellépő zavaró tényezőket, interferenciát keltő tartalmakat. Az oktatási 
folyamatok során felhasznált vizuális információk integrálása a korábbi ismereti 
konstrukcióba úgyszintén köthető ehhez a képességterülethez. A kutatás további 
eredménye, hogy mindez nem határolható le a finommotoros koordinációról, azzal 
összehangoltan fejlődik és működik a vizuomotoros integráció (Gyarmathy et al., 
2023; Kulp és Sotor, 2003). 

Belátható tehát, hogy a vizuomotoros integráció, a matematikai készségek és a 
finommotorika nem egymástól elszigetelt területek, hanem kölcsönösen hatnak egy- 
másra. A drónhasználat esetében valamennyi terület együttesen mobilizálható. 

A drónokkal kapcsolatos pedagógiai fókuszú források száma elhanyagolható, 
annak ellenére, hogy a harcászati felhasználásuk lehetőségeit tárgyaló kutatások na- 
gyobb számban elérhetők (Szikora és Szilágyi, 2017), emiatt is indokolt, hogy kellő 
óvatossággal és megfelelő fókusszal közelítsünk a témához. 

Habár a hazai diskurzus sem egységes a drónok használatával kapcsolatban, 
mégis megjelenik a potenciális pedagógiai fejlesztőeszközök között, és az óvodás- 
korú gyermekek esetében már foglalkoztatja a kutatókat, mint potenciális koordiná- 
ciós fejlesztőeszköz (Csiha, 2023). 

A drónhasználat izgalmas lehet az iskolás gyerekek számára, de számos veszély- 
forrást rejt magában, amelyekre figyelmet kell fordítani. A drónok használata új le- 
hetőségeket teremthet a szórakozásra, oktatásra és kreativitásra, ugyanakkor komoly 
felelősséggel is jár. 

Először is, a biztonsági kockázatok kiemelkedő fontosságúak. A drónok rotor- 

forgói sérüléseket okozhatnak, ha valaki közvetlenül érintkezik velük, különösen 
gyerekek esetében, akik gyakran kíváncsiak és hajlamosak közel menni a repülő esz- 
közökhöz. A nem megfelelően kezelt vagy irányított drónok baleseteket okozhatnak, 
például a drón ütközhet egy épülettel, fával vagy akár emberekkel is. 
Ugyanilyen fontos lehet az adatvédelem és a magánélet védelme is. A drónokkal 
felszerelt kamerák lehetővé teszik a távoli területek megfigyelését, mely már jogi 
aggályokat is felvethet és a vonatkozó törvényeknek is ellentmondhat. Kifejezetten 
iskolák környékén vagy játszótereken a drónok használata megsértheti mások ma- 
gánéletét és biztonságát, de az otthoni alkalmazás sem kivétel ezalól, így a gyerme- 
kek esetében külön figyelmet kell fordítani arra is, hogy etikusan és törvényesen 
használhassák a drónokat. 

A technológiai fejlődés miatt a dd$ónok könnyen hozzáférhetővé váltak, és sok- 
féle típusuk elérhető az átlagfogyasztók számára. Ez azt jelenti, hogy a gyermekek 
könnyen hozzáférhetnek ezekhez az eszközökhöz anélkül, hogy megfelelő tudással 
vagy felügyelettel rendelkeznének a biztonságos használatukhoz. A törvényi szabá- 
lyozás esetében a jogszabályok megsértésére már kitértünk, mely kiemelten fontos 
lehet a gyermekek esetében. 

Az oktatási intézményeknek, szülőknek és a gyerekeknek egyaránt fel kell ké- 
szülniük a drónhasználattál járó veszélyek kezelésére és a megfelelő protokollok ki- 
alakítására. Fontos, hogy a szülők felügyeljék a gyerekek drónhasználatát és megfe- 
lelő biztonsági intézkedéseket vezessenek be — mindebben a pedagógusok szakszerű 
segítséget adhatnak és megfelelő partnerek lehetnek. Vélhetően az iskolákban a diá- 
koknak előbb-utóbb hallaniuk és tanulniuk kell a drónok biztonságos kezelését és 
etikus használatát, valamint hangsúlyt kell fektetni a környezetvédelemre és mások 
magánéletének tiszteletben tartására. 

Emellett a jogi szabályozásnak is lépést kell tartania a drónok elterjedésével, 
egyre könnyebb hozzáférhetőségével és technikai fejlődésével. Megfelelő törvények 
és szabályozások szükségesek tehát a drónhasználatra vonatkozóan, különösen olyan 
területeken, mint az oktatás. 

A hagyományos játékok mellett, mint amilyen a baba (Pásztor, 2022), a képes- 
ségfejlesztés másik potenciális eszköze lehet maga a drón is. Nem állítható fel tehát 
kifejezett sorrend az eszközök között, hiszen adekvát módszertan mellett, mely iga- 
zodik az életkori sajátosságokhoz és fejlesztési célokhoz, az eszközök a képesség- 
fejlesztés során egymás komplementerei lehetnek. 

Összességében a drónok használata izgalmas lehetőség az iskolás gyerekek szá- 
mára, de fontos, hogy megfelelően kezeljék és felkészüljenek a potenciális veszé- 
lyekre. A megfelelő oktatás, a szigorú biztonsági intézkedések és a felelősségteljes 
felügyelet kulcsfontosságú annak érdekében, hogy a drónhasználat biztonságos és 
pozitív élmény legyen mind a gyerekek, mind a környezet számára, és hogy megva- 
lósulhasson az a célkitűzés, hogy ne csak egy felelőtlenül vásárolt játék, hanem po- 
tenciális fejlesztő eszköz válhasson belőle. 

KULCSSZAVAK ABSZTRAKT 
e információs Napjaink társadalmának irányt szabott az elmúlt évtizedek robbanásszerű technikai 
társadalom fejlődése, a nagymértékű digitalizálódás és a felgyorsult információáramlás. Mi szük- 
e információáramlás séges még a technikai fejlődésen kívül az információs társadalom megvalósulásához? Mit 
e alfa generáció értünk pontosan információs társadalom alatt? Milyen szempontokat követnek a meg- 
e poszt-indusztriális határozások? Milyen volt a technológia és a társadalom viszonya Európában? Milyen 
társadalom diskurzusok folynak ma az információs társadalom jelenéről és jövőjéről? Ezeket a kér- 
e digitalizáció déseket taglalja ez a tanulmány, amely második szakaszában kitér a pilóta nélküli légi 
e drónhasználat járműre (drónra) mint olyan eszközre, amely egyaránt kapcsolatban állhat a fizikai és a 


kiber térrel, szól a használat szabályozásáról, majd példákkal szemlélteti, hogyan válik a 
drón az ember elmaradhatatlan társává a különböző területeken végzett emberi tevékeny- 
ségekben, vagy éppen szuperhőssé egy-egy bevetésen.! 


Joho shakai, avagy információs társadalom 


,, Minden korszaknak, minden nemzedéknek joga van a maga utópiájához" — írta a 
Nobel-díjas Joszif Brodszkij Gyűjtőknek való c. könyvében — ,, Egyelőre úgy tűnik, 
hogy ezt az utópiát — egyesek szemében antiutópiát — az információs társadalom je- 
lenti "— fűzi hozzá (Pintér, 2007:11). 


Pillanatképek a harmadik évezred társadalmának mindennapjaiból 


2003. Japán. Elektronikai áruház, játékkonzol részleg. Magas pult, hatalmas képer- 
nyők, magas székek, amelyekre éppen csak felkapaszkodnak a 2-3-4 éves gyerekek. 
A családapa a felnőtt részleg legfrissebb technikai fejlesztéseit nézi. A gyerek a leg- 
újabb játékban Kitty cicát navigálja a virtuális térben megoldandó feladatok során. 
Sugooooi! Klassz (voltál)! Atarashiiii! Új (pálya)! 


2013. Magyarország. Elsős gyerekek ülnek szótlanul az iskola folyosóján, a fal men- 
tén sorakozó iskolatáskáikon. Okostelefonjaikon egymással , beszélnek". A távolság 
köztük gyerekenként fél méter. 

2023. Magyarország. 20:00 óra, hétköznap. Bölcsődés korú gyerekek. Kezükben 
okostelefon. Rajta , esti mese". Maguknak indítják. A , mese": multimédiás szóra- 
koztató tartalmak végeláthatatlan sora: lárma, kirívó színek, villogás, pályánként 
gyűlő, csilingelő hangjelzésekkel kiosztott pontok. 


Látlelet 


Egy tízéves gyerek ma: az alfa generáció része, az információs társadalom benn- 
szülöttje, drónnal játszik, a közösségi média virtuális felületein időzik. Az IKT, mi- 
után néhány évtizede ránk törte az ajtót, átszövi a mindennapjainkat. 


De mit értünk pontosan információs társadalom alatt? 


A mai értelemben vett szóhasználat és szószerkezet a felkelő nap országában szüle- 
tett meg, 1961-ben, a japán társadalomtudomány területén. Kisho Kurokawa építész 
és Tadao Umesao történész-antropológus dialógusaiban bukkant fel. 1964-ben Jiro 
Kamishima az információs társadalmak szociológiájáról közölt tanulmányt. 

További szerzők is foglalkoztak a témával és használták a kifejezést. Yujiro Ha- 
yashi 1969-ben egy sikerkönyvet jelentetett meg Johoka Shakai: Hado No Shakai 
Kara Sofuto no Shakai e? címmel, 1968-ban Yoneji Masuda és Konichi Kohyma nép- 
szerűsítették a témát (Joho Shakai Nyumorn?). 

Az angol nyelvű szakirodalomban, bár a téma korábbi előzményekre nyúlik 
vissza, eltérő szóhasználat — a poszt-indusztriális társadalom, valamint a fehérgal- 
léros forradalom — megnevezés volt jellemző (Z. Karvalics, 2007:29-30). 

A fogalmat leíró rövid meghatározások különböző szempontokat jelenítenek 
meg. Daniel Bell azt emeli ki, hogy a tudás a társadalom szervezőelveként egyszerre 
nyújthat lehetőséget a társadalom feletti felügyelet gyakorlásához és lehet alapja a 
társadalmi megújulásnak. Yoneji Masuda azt hangsúlyozza, hogy ezt az újfajta tár- 
sadalmat már nem valamiféle anyagi javak előállítása, hanem a szükséges informá- 
ciók termelése tartja mozgásban. John Naisbitt az információáramlás felgyorsulását 
tartja az új típusú társadalom legfőbb ismérvének. Nick More gazdasági erőforrás- 
ként tekint az információkra, amelyek előállítására egész iparág épül. A [Magyar] 
Nemzeti Informatikai Stratégia pedig már 1995-ben megfogalmazta, hogy az infor- 
mációk szabad áramlása és felhasználása világunk globalizálódását segíti elő minden 
területen. (Z. Karvalics, 2007:34). 

,, Az információs társadalom meghatározásához jó támpontot jelent Frank Webs- 
ter 1995-ben megjelent Theories of the Information Society! c. könyve, amely átte- 
kintést nyújt azokról a társadalomtudományi iskolákról és kutatásokról, amelyek 


2 Információs társadalom: A , keménytől" a , lágy" társadalomig. 

próbálták megragadni a fogalom tartalmát, és különböző aspektusokból közelítve 
kínáltak meghatározásokat. 

Az egyik ilyen ráközelítés a témára technológia szempontú, s a hangsúlyt az in- 
formációs és kommunikációs technológiák térnyerésére és szerepének megnövekedé- 
sére helyezi. Ez a megközelítés nem elégszik meg azzal, hogy kimondja eme techno- 
lógiák elterjedését és szerepnövekedését, hanem azt is hangsúlyozza, hogy ez nagyban 
kihatott a társadalomra és megváltoztatta annak működését, olyan területeken, mint a 
gazdaság, a politika, a kultúra vagy a mindennapi élet. 

Egy másik ráközelítés a foglalkozásszerkezet és a gazdaság szempontjait veszi 
alapul a vizsgálódásához. Ez a megközelítés azt hangsúlyozza, hogy a mezőgazdaság, 
majd az ipar vezető szerepét mára felváltotta az információs ágazat és a hozzá kapcso- 
lódó munkavégzés dominanciája. 

Egy harmadik ráfókuszálást a térszerkezeti megközelítés jelent, amely a hagyo- 
mányos, fizikai tér funkciójának a csökkenésével foglalkozik és a hálózatok térnyeré- 
sét kutatja, amelyek új lehetőségeket szabnak a társadalmi működés számára, kihatva 
a gazdaságra, termelésre, a politikára stb. 

Egy negyedik ráközelítés a kultúra felőli megközelítés, amely a globális digitali- 
zálódó médiakultúra dominanciájával kapcsolatban megfogalmazza, hogy nem pusz- 
tán körülvesz bennünket, hanem erőteljes értelmező szerepet tudhat magáénak és ez- 
által válik irányadóvá, megkerülhetetlenné és irányítóvá. Veszélyforrást is jelent, ha a 
digitalizáció által megteremtett virtuális valóság maga mögé utasítja a fizikai valósá- 
got, amelyből létrehozta magát, és amelyből táplálkozik. 

Manuel Castells The Information Age? c. munkájában rendszerbe foglalt elmélet 
keretében tárja az olvasó elé az információs társadalom problémakörével kapcsolatos 
tudományos kutatását. 

Castells koncepciójában az információs társadalom az emberi együttélés egy olyan 
új formája, ahol az információs háló rendszerszerű létrehozása és fenntartása, az infor- 
mációk kezelése kulcsszerephez jut. 

Ennek az újfajta társadalomnak a létrejötte akkor nyer igazolást, amikor a felgyor- 
sult információáramlás és a nagy mennyiségű adatátvitel minőségi változást idéz elő a 
társadalom szerkezetében és működésében, s ez kihat a gazdaságra, iparra, politikára, 
kultúrára stb. Castells szerint ez a transzformáció a társadalom egészét érinti. Új szer- 
vezőelv jelenik meg, a hálózat, miközben a fizikai tér szerepe háttérbe szorul a virtuális 
tér jelentőségével szemben. Ez azzal a veszéllyel jár, hogy csak annak lesz igazi jelen- 
tősége, ami az utóbbiban tud megjelenni, valóság és virtualitás ezzel egybemosódik 
(Pintér, 2007:25). 


5 — Az információ kora. 

Technológia és társadalom viszonya kontinensünkön 


Az 1700-as években az ipari forradalom kezdetétől a technológiához fűződő társa- 
dalmi attitűdöt Európában erős kettősség jellemezte. Az ipari és technológiai fejlő- 
dést kísérő ambivalens érzéseket tükröző társadalmi recepció eredményei az inga 
teljes, ellentétes irányú kilengéseit eredményezték, amelyek különböző korokban az 
egymást követő, ellentétes előjelű irányzatokban és mozgalmakban öltöttek formát. 

Elég, ha a ludditák mozgalmára gondolunk, akik az 1800-as évek első évtizedé- 
ben Nottingham grófságban gyártelepekre törtek be, ahol müködő gépek tömegeit 
rongálták meg és rombolták le. 

A romantika idealizmusával, felfokozott életérzésével, gazdag érzelemvilágával 
a természetbe való elvonulást, a távoli tájak, egzotikus vidékek utáni vágyakozást 
helyezte előtérbe. Az 1889-es párizsi világkiállításra készült Eiffel-torony fémszer- 
kezetének felállítása olyan erős ellenérzéseket váltott ki a kor emberében, hogy az a 
városképet elcsúfító fémmonstrum lebontását követelte. 

A század eleji futurizmus a mozgást, a dinamizmust, az urbanizációt éltette. Fi- 
lozófiája a jövőbe mutatott, a technikai haladásba vetett hit adta a lendületét. Imádta 
a gépeket, csodálta energiájukat, annyira, hogy ezt még a művészetben is megjele- 
nítette. 

Az 1960-as évektől kibontakozó zöldmozgalom újabb fordulatot jelentett a sorban. 
Az ambivalencia hagyománya azonban tovább öröklődött, és napjainkban is kétféle 
attitűd érhető tetten a technológiai fejlődés kapcsán: egy technofil és egy technofób 
megközelítés (Kincsei, 2007:47). 


Három nagy diskurzus az információs társadalomról 


A médiában és a közösségi médiában tömegével megfogalmazott szűretlen és meg- 
alapozatlan vélemények kiválóan duzzasztják és táplálják az információs társada- 
lomról szóló diskurzusokat. Ennek eredményeként a témához sok torzult értelmezés 
is tapad. 


Az internet sátáni erők birtokában van 


Az első ilyen nagy diskurzust az újtól, a változástól való közkeletű szorongás táp- 
lálja. Akik a közösségi háló hatásait csak negatívan látják, azok azt vallják, hogy a 
technológiai fejlődés eredményeként az egyén elszigetelődik, ami pszichésen és 
mentálisan is rátelepszik; az online térben elérhető tartalmak nagy része pedig a szél- 
sőségeket, az elhajlást, az erkölcsi fertőt jeleníti meg, illetve erre ösztönöz, ebbe ránt 
bele. 

Az információs társadalomban a jövő tökéletes lesz 


A második nagy diskurzus az információs társadalom jövője tekintetében az opti- 
misták és a pesszimisták csoportja között zajlik. 

A jövőért és a határtalan technológiai fejlődésért elfogultan lelkesedők, ahogy 
Pintér fogalmaz, már a hetvenes évektől kezdve könyvek sorát írták a kizárólag po- 
zitív színekben feltüntetett jövőről, korukat megelőzve előrevetítették olyan új ter- 
mékek megjelenését és elterjedését, mint a mobiltelefon vagy a PC (személyi számí- 
tógép). Szociológiai szempontból azonban a hitelességük kétségbevonható, mivel 
írásaikban kizárólag a technokraták álláspontját képviselik, nem képesek árnyaltan 
kezelni a jövőt a maga problémáival és azt a látszatot keltik, mintha a technológiai 
fejlődésnek nem lennének áldozatai a hálózati társadalomba bekapcsolódni képtelen, 
leszakadó csoportok, egyének körében. 

Pintér megjegyzi, hogy egy 1990-ben tartott németországi előadásán Neil Post- 
man arra hívta fel a figyelmet, hogy a technológiai újítások egyszerre hordoznak 
előnyöket és hátrányokat, de ezek mértéke nem kiegyenlített, társadalmi csoporton- 
ként változhat, és egészen biztos, hogy ezek bevezetése áldozatokkal jár majd, min- 
denképpen lesznek leszakadók, akik nem fognak jól járni vele. 

Pintér álláspontja szerint a jövőben lezajló, felgyorsult technológiai fejlődést úgy 
megjeleníteni, mint ami mindenki számára üdvös és kizárólag pozitív hozadékkal 
jár, egyrészt utópisztikus, másrészt félrevezető, hiszen a folyamat társadalmi szinten 
valójában nem leszámol a társadalmi egyenlőtlenségekkel, hanem új formában 
ugyan, de reprodukálja, újratermeli azokat. 

Azt is megjegyzi, hogy a technofil tábor elkötelezett zászlóvivői, mint Toffler 
vagy Naisbitt, amikor a valóságban is megtapasztalták a műveikben előrevetített hét- 
köznapokat, mérsékeltebb álláspontra helyezkedtek és megrendült a hitük abban, 
amit korábban hirdettek. 


A jövőben vagy az athéni, vagy az orwelli modell fog megvalósulni 


A vita e tekintetben is a technofil és a technofób táborok között zajlik, csak a hangsúly 
van máshol, mint az előző diskurzus esetén. Az érzelmeken, beállítottságon, érték- 
renden alapuló vita újból a jövő kapcsán bontakozott ki. A negatív megközelítés a 
technofóbokra, a pozitív megközelítés a technofilekre jellemző. 

Azok, akik az athéni modellben látják a jövőt, amellett foglalnak állást, hogy a 
technológiai fejlődés hatalmas gazdasági növekedéshez és jóléthez fog vezetni, ami- 
nek végső fejleménye egy digitalizációs alapokon nyugvó, újfajta demokrácia meg- 
valósulása, amely az antik görög agorán kifejtett közvetlen demokrácia mintájára, 
ezúttal a kiber térben, az elektronikus agorán fog manifesztálódni. 

Azok, akik az orwelli modellt vetítik a jövőre, úgy vélekednek, hogy a hihetet- 
lenül felgyorsult technológiai fejlődés és digitalizáció nyomán végül egy olyan anti- 
utópia következhet be és válhat valósággá a jövőben, mint amilyet George Orwell 
1984 c. kultikus könyvéből ismerünk. A legsötétebb forgatókönyv szerint az új 

korszakban megvalósulhat az emberek feletti teljes kontroll, a teljeskörű, az élet min- 
den területére kiterjedő megfigyelésük, a mesterséges intelligencia térnyerése pedig 
az egész emberiség kipusztulásához vezethet. 

Természetesen a két álláspont mindegyike elrugaszkodott. Ennek ellenére az ál- 
taluk felvetett kérdések mélyebbre vezetnek és további problémákra irányítják a fi- 
gyelmet, amelyek megoldásra várnak. Az újfajta társadalomban nagy jelentősége 
van az internet és a digitális eszközök elérhetőségének. Ez lehetetlen megfelelő 
anyagi körülmények nélkül. A használatukhoz ráadásul hozzáértés, szakértelem, 
kompetencia is szükséges, amelyeket az állampolgároknak el kell sajátítaniuk. 

Mindkét állásponttal szembehelyezkedik a technorealisták (Shenk et al., 1998; 
Pintér, 2007:12-18) önmeghatározása. A mozgalom a kilencvenes évek végén indult 
azzal a céllal, hogy szakítson a technikához és az internethez kapcsolódó, az emberi 
társadalom jövőjére vetített irreális víziókkal. A technorealisták olvasatában a tech- 
nológiai fejlődés közvetít célzott tartalmakat is, és ennek vannak társadalmi, gazda- 
sági, politikai vonatkozásai, de nem kizárólag ezeknek a tartalmaknak a transzfere 
valósul meg általa. A közösségi háló egyformán alkalmas a pozitív és negatív tartal- 
mak átadására, terjedésére és terjesztésére, de a leggyakrabban teljesen ártalmatlan 
tartalmaknak ad helyet. Ezenkívül a tartalmak közötti szelekció az egyén felelőssége. 

A kormányoknak megkerülhetetlen szerepe és feladata az adatvédelem biztosí- 
tása, azt nem szabályozhatják pusztán üzleti szabályok. A megnövekedett informá- 
cióáramlás és a tudás közé nem lehet egyenlőségjelet tenni, a tudás az információk 
feldolgozását, magunkon való átszűrését jelenti. 

Az oktatásban a technikai eszközök mennyiségének a drasztikus növelése sem 
jelent automatikusan megvalósuló minőségjavulást. Itt szintén fontos szerepe van az 
emberi tényezőnek, az oktatók szakmai felkészültségének, és az oktatók rátermett- 
ségének, a tudás-átadásra való képességének. 

Az adatvédelemre és az információ szabadságára vonatkozóan úgy vélekednek, 
hogy akár a kibertéren kívül, az információval és a szellemi tulajdonával az rendel- 
kezhet, aki megalkotja azt, aki a szerzője. 

A támogatási rendszereken keresztül az újításokat a közösség és ezen belül az 
egyén javára, gyarapodására kell fordítani. 

Az egyénnek felelősen kell bánnia a kibertérben elérhető tartalmakkal, a digita- 
lizációban rejlő potenciálokkal és azok határaival. 

Összegezve, a technorealista álláspont szerint nem lehet egyenlőségjelet tenni a 
technológiai fejlesztések, a felgyorsult és megnövekedett mennyiségű adatátvitel kö- 
zött, emberi tényező, a kibertér tartalmainak felelős értelmezése nélkül nem beszél- 
hetünk információs társadalomról (Pintér, 2007:11-27). 

Az információs társadalmat érintő egyéb kérdéskörök 


Az információs társadalom lényegi kérdésköreivel Z. Karvalics is foglalkozik. Az 
egyik fontos kérdéskör az államokon túlmutató globális szinten, a nemzetközi szin- 
ten megvalósuló szabályozás kérdéseit foglalja magában. 

További problémacsomópontot jelent a fenntartható fejlődés céltörekvéseinek 

Egy harmadik csomópont az információs társadalomban a közösség és az egyén 
biztonságának védelme, a technológiának való kiszolgáltatottságban. 

Makroszinten az információs társadalomban a kutatás és a tudomány fókuszában 
nem csak a Föld áll, az emberi érdeklődés, kíváncsiság és a kutatások túlmutatnak 
az ember által lakott bolygó határain, és az űrt is célozzák. 

Mikro- vagy lokális szinten az információs társadalom leképeződése lehet pél- 
dául az intelligens város. 

Az interneten hozzáférhető digitalizált tartalmak alkotta kulturális örökséget 
egységes állománynak tekintő corpus digitale (digitális állomány) koncepció az 
emberiség tudásának kumulálását, tárolását, aktivizálását kutatja. 

A kreatív információs társadalom fogalma a közösségnek és az egyénnek arra 
a képességére utal, amellyel új tudástartalmakat képes generálni. 

A posztinformációs társadalom kérdésköre pedig már a jövőnek egy olyan sza- 
kaszára irányul, ahol a biotechnológia, a MI (mesterséges intelligencia) új generá- 
ciói, valamint az ember és a gép lehetséges összekapcsolódása válhat az emberi tár- 
sadalmat befolyásoló tényezővé (Z. Karvalics, 207:44-46). 


Drónok, a technológiai fejlődés termékei 


A fent ismertetett diskurzusok közül az orwelli modell fókuszában — amint azt lát- 
hattuk — az az aggodalom áll, hogy a robbanásszerű technológiai fejlődés és a kiber- 
tér kiterjedése az egyén állandó megfigyelését hozza magával, az emberi szabadsá- 
got veszélyezteti, és valamiféle, az emberiség felett megvalósuló teljes kontrollhoz 
vezet. Az orweli jövőkép támogatói nemcsak a közösségi hálóra, a közösségi felüle- 
tekre, hanem sokszor a modern technológiával megalkotott, kamera-, szemmel", ér- 
zékelőkkel ellátott elektromos eszközöktől is idegenkednek. Bizonyos szempontból 
ilyen elbírálás alá eshetnek az emberek egy részénél a levegőben röptetett drónok 
is, amelyek még az újdonság erejével hatnak, és amelyeket nem ismernek annyira, 
hogy a helyén tudják kezelni őket. Kétségtelenül nagyon fontos ebből a szempontból 
is a használatukhoz kötődő szabályozás a légterek és a magánszféra megfelelő vé- 
delmének biztosítására. 

A szabályozás kérdései 


Magyarországon a jelenleg érvényben lévő, a drónok használatára vonatkozó szabá- 
lyozás 2021 óta hatályos. Az új szabályozás követi azt a tendenciát, amely szerint 
napjainkra megszaporodott a felhasználók száma. Nemcsak hobbi célú felhasználása 
ismert, de az ipar és a vállalkozások is jól hasznosíthatják azt. Gyakran már ingat- 
lanhirdetésekben is találkozhatunk drónnal készített képekkel. 

Különálló dróntörvény nincs, a drónhasználattal kapcsolatos alapfogalmakat és 
-szabályokat az 1995. évi XCVII. törvény foglalja össze. A törvény 2020-ban mó- 
dosult a vonatkozó szabályok belefoglalásával, a keretrendszert ehhez a 2019-ben 
megjelent európai uniós rendeletek jelentik. 

A drónok önálló vagy távirányítással történő üzemmódra tervezett pilóta nélküli 
légi járművek. Drónnak számítanak a multirotoros és merevszárnyú távvezérlésű 
eszközök, a helyből felszálló drónok (VTOL), a modellrepülőgépek, az RC- 
helikopterek és a kisméretű kamera nélküli játékok. 

A drónhasználati szabályok kategóriánként változnak. Megkülönböztetik a nyílt 
kategóriát, amelybe sok hobbidrón és ipari felhasználású drón tartozik. A kategória 
alapkövetelménye, hogy legfeljebb 120 méterre távolodhat el a föld legközelebbi 
pontjától, a távpilótának távcső nélkül folyamatosan követnie kell. Embertömeg fö- 
lött nem szabad röptetni és külső személyeket sem közelíthet meg. A nyílt kategória 
mellett elkülönítik a speciális kategóriát, ahová a 25 kg-nál nagyobb drónok tartoz- 
nak, amelyeket több km hosszúságú vezeték ellenőrzésére, autópálya vagy más vo- 
nalas létesítmény felmérésekor használnak. A kategória használata bejelentési köte- 
lezettséghez vagy engedély beszerzéséhez kötött. Végül létezik engedélyköteles ka- 
tegória is, hogyha embertömeg fölötti röptetésről van szó, például egy fesztivál vagy 
egyéb rendezvény esetén, vagy veszélyes áru- vagy személyszállítás történik. Ez 
esetben már komoly elméleti és gyakorlati ismeretek szükségesek, a drónt pedig ha- 
tósági tanúsítás alá kell vetni. 

A törvény szerint minden olyan drónt regisztrálni kell, amely nem játék, a mű- 
ködtető magán- vagy jogi személynek is regisztrálnia kell. Játéknak az a drón minő- 
sül, amely 120 gramm alatti tömegű, nem rendelkezik adatrögzítővel és a távpilótától 
csak 100 m-re képes eltávolodni. 

A drónpilótavizsga témakörei kiterjednek a repülésbiztonság, a légtérkorlátozá- 
sok, a légiközlekedés szabályozásának kérdéseire, szólnak az emberi teljesítőképes- 
ség határairól, operatív eljárásokról, felölelnek általános UAS-ismereteket, részlete- 
zik a magánélet tiszteletben tartására, az adatvédelemre, a biztosításra és a védelemre 
vonatkozó ismereteket, tudnivalókat. 

A szabálytalan drónhasználat esetén a hatóság bírságot szab ki, a többi között bír- 
ság jár lakott területen eseti légtér nélküli repülésért, a regisztráció hiányáért, no Drone 
Zone légtérrészben való repülésért, a bejelentés elmulasztásáért és jogosulatlan adat- 
rögzítésért, vagy kép és hangfelvétel készítéséért. (Dróntörvény, 2021). 

Láthatjuk tehát, hogy a szabályozás komplex, sok részletre kiterjedő, gondol a 
magánszféra védelmére és szankcionálja az illetéktelen adatrögzítést. 

Drónok bevetésen 


A tanulmány utolsó része a drónok funkcióira hoz néhány példát azzal a nem titkolt 
céllal, hogy megmutassa, a drónok számos területen felbecsülhetetlen segítséget, tá- 
mogatást nyújtanak az embernek a tevékenységei elvégzéséhez, és ezen túlmenően 
— időnként — igazi szuperhős szerepében tűnnek fel, bőven felülmúlva egy játék- 
vagy egy hobbidrón szerepkörét. 

A földünket érő kihívások, a globális felmelegedés, illetve az éghajlatváltozás 
hatást gyakorol az élővilágban tapasztalható biodiverzitásra is. Földünk jövője szem- 
pontjából életbevágó a biológiai sokféleség és az élőhelyek védelme. Ennek része- 
ként a tudósok bizonyos időközönként ún. vegetációs leltárt készítenek adott terüle- 
tekről, majd rendszeres felmérésekkel monitorozzák a mintaterületek állapotát, eb- 
ből következtetve a biodiverzitás állapotára. Az élőhelyek megfigyelésére napjaink- 
ban a drónos távérzékeléses megfigyelést használják (Mákipaa, 2022). 

Évente több ezerre tehető a mezőgazdasági tevékenység során elpusztult fiatal 
vadak száma. A fiatal állatok a zajos munkagépek közeledtére szorosan a talajhoz 
lapulnak, hogy így védjék magukat a vélt ragadozóktól. A mezőgazdasági munka- 
gépek okozta őzpusztulás mértékének csökkentésére új lehetőséget kínál az őzgidák 
mezőgazdasági területen történő felkutatása a pilóta nélküli légi járművek (UAV) 
által szállított hőképalkotó eszközöknek köszönhetően (Cukor et al., 2019). 

Az Egyesült Államok észak-nyugati részén fekvő Oregonban a drónok a tájhely- 
reállításban kapnak szerepet. A Kalifornia északi részétől British Columbia határáig 
terjedő Nagy Mocsárban (Big Marsh) a veszélyeztetett oregoni foltos béka élőhelye. 
A béka különböző életszakaszaihoz különféle vízmélységű élőhelyekre van szükség. 
Az Erdészeti Szolgálat statégiai célú beavatkozásával, a mocsár évtizedek óta kiszá- 
radt területeinek vizes feltöltésével sikerült helyreállítani a lápon belüli összekötte- 
tést, növelve az áttelelő és a költőhelyek számát. A drónok szerepe a munka kritikus 
fontosságú időzítésében és az adatok dokumentálásában volt. A kameraérzékelők 
segítettek a levegő és a víz hőmérsékletének mérésében, de képeket készítettek a 
vízfelszín alattról is. A víz termikus feltérképezése segített a tudósoknak a szaporo- 
dási élőhelyek pontosításában (Munding, 2023). 

A tűzmegelőzés a természeti környezet megóvásával foglalkozó kutatók egyik 
legnehezebb feladata. A drónok használata új perspektívát nyújt a hasznos informá- 
ciók gyűjtésével ahhoz, hogy a kockázatot infravörös és 3D-s képek segítségével 
értékelhessék. A nyár és a tűzvészek időszakának közeledtével a spanyol kormány 
minden évben kampányt indít ezen tűzesetek megelőzésére és elfojtására. Az intéz- 
kedések során használt eszközök között több mint hetven különböző kapacitású re- 
pülőgép van, köztük négy pilóta nélküli légi jármű. A civil távirányítású légi jármű- 
vek Leónban, Zaragozában, Cáceresben és Albacetében állomásoznak. Országos le- 
fedettséggel éjszaka működnek, mivel az erdőtüzek alakulásának éjszakai nyomon 
követését, megfigyelését végzik. Ez azért lehetséges, mert infravörös spektrumban 
továbbítanak valós idejű képeket és videókat, ezzel támogatva a műszaki tűzoltási 
igazgatókat, és hasznos dokumentációt biztosítanak a taktikai döntéshozatalhoz 
(BBVA, 2020). 

Azok az új technológiák, amelyeket a drónok hordoznak, megkönnyítik és optimali- 
zálják a vulkáni működés tanulmányozását, sőt fontos szerepet játszhatnak a vulkán- 
kitörések előrejelzésében is. A vulkáni eredetű CO2 (szén-dioxid) levegőbe történő 
kibocsátását nehéz mérni a magas légköri koncentráció miatt. Ezekben az esetekben 
a drónok jelentik az elsődleges eszközt a biztonságos mintavételhez. A méréseknek 
a vulkánok aktív szellőzőnyílásai közelében kell történniük, és szükség esetén a krá- 
terekbe való behatolással a látómezőbe kell jutni, ami emberi személyzettel túlságo- 
san veszélyes feladat lenne (Ocón, 2022). 

A katasztrófaelhárítás nagymértékben függ a közlekedési ágazattól, a többi kö- 
zött a gyors telepítés, evakuálás, mentés, ellátáslánc-támogatás, infrastruktúra-hely- 
reállítás, légi támogatás és megfigyelés, forgalomirányítás és útvonal-optimalizálás 
szükségessége miatt. Az előbb felsorolt területek mindegyikén nagy hasznát veszik 
a drónoknak. Ezek ugyanis — speciális képességeiknek köszönhetően — jó alternatívát 
kínálnak a gyors felmérésre, a potenciális veszélyek azonosítására, a túlélők felku- 
tatására, az egyéb eszközökkel nehezen megközelíthető, veszélyes területek eléré- 
sére, sürgősségi készletek kiszállítására. E tevékenységek során megkönnyítik a se- 
gítségnyújtási folyamatokat. Gyors és hatékony támogatást nyújtanak, amely jól ki- 
egészíti az emberi erőfeszítéseket (Ocón, 2022). 

A drónok bármely tűzoltólaktanya nélkülözhetetlen eszközei. Felügyeleti és 
megfigyelő szerepet látnak el a tűzoltásban. Egy drónflottával a tűzoltók megkezd- 
hetik a helyszín légi felmérését, és a mentési művelet megkezdése előtt tájékozód- 
hatnak a tűz kiterjedéséről. Hatékonyan használhatók kis helyeken, mivel mozgéko- 
nyak, és bevetésükkel elkerülhető, hogy az emberek kockázatos helyzetekbe kerül- 
jenek. A mozgékonyságukra szemléletes példa, hogy léteznek olyan hibrid drónok, 
amelyek 240 km/h-s sebességgel repülnek. Hőkamerájukkal segíthetnek a tűzoltók- 
nak azonosítani a forró pontokat egy lángoló szerkezet belsejében, úgy, hogy a tűz- 
oltók az erőforrásaikat célzottan, a helyzet ellenőrzésére irányíthatják. Egy hőkame- 
rával felszerelt dr-ón mintegy száz ember munkáját képes elvégezni viszonylag nagy 
terület átvizsgálásával és a veszélyben lévő személyek azonosításával egy természeti 
katasztrófa — például földrengés vagy erdőtűz — során (Ocón, 2022). 

Egy életmentő drón története nemrég egész Spanyolországot bejárta. A fősze- 
replő drón egy 14 éves fuldokló fiú életét mentette meg. Az esemény a valenciai 
Saguntóban történt, amikor a vízimentők kiszúrták, hogy egy fiú fuldokolt. Nem volt 
vesztegetni való idő, a drón bevetésére kidolgozott vészhelyzeti terv aktiválódott és 
a drón néhány másodperc alatt elérte a gyermeket, ledobva neki egy önfelfújó men- 
tőövet, amely a vízzel való érintkezéskor azonnal aktiválódik. A fiút sikeresen men- 
tették ki a hullámok közül. Technikai szempontból a mentésben részt vevő drón egy 
Auxdron LEG volt, amelyet speciális funkciókkal látták el annak érdekében, hogy 
olyan kedvezőtlen helyzetekben való működésre is felkészítsék, mint amilyen az 
erős szél vagy a magas sótartalom. Így hat másodperces felszállási sebességgel, víz 
elleni védelemmel, valamint huszonöt perces autonóm repülési képességgel rendel- 
kezik (Adrian, 2022). 

Az első orvosi célú utasszállító drón felröppent az Európai Unióban. Az ilyen 
típusú drónok elengedhetetlenek lehetnek életek megmentéséhez a nehezen 

megközelíthető területeken. Az Európai Unióban először tesztelnek speciális, utas- 
szállításra alkalmas dróntípust. Az EH216 egy kilométeres távolságon keresztül szi- 
mulálta az orvosi berendezések szállítását. Várhatóan az ilyen típusú drónok létfon- 
tosságúak lesznek abban az esetben, ha a távoli területeken élők életveszélyes egész- 
ségügyi vészhelyzetbe kerülnek. Használhatók alapvető elsősegélynyújtáshoz hasz- 
nált anyagok vagy egészségügyi személyzet szállítására is a katasztrófa sújtotta te- 
rületekre (Blasco, 2023). 

Új technológiai megoldás lehet — a közúti halálesetek és sérülések csökkentése 
céljából — a drónok használata a forgalom automatikus figyelésére. Eszerint a pilóta 
nélküli légi járművek (UAV) képesek lennének észlelni és nyomon követni a veszé- 
lyes vezetési viselkedést, a gyorshajtást, a szabálytalan sávváltást stb. A drónok az 
összegyűjtött adatokat egy központi felügyeleti állomásra továbbítanák a közleke- 
dési rendfenntartók számára, hogy szükség esetén időben intézkedjenek. A drónok- 
ban rejlő lehetőségeket a közúti biztonság javítására számos város vizsgálja. Berlin- 
ben drónokat használnak a forgalmi torlódások és a veszélyes vezetési viselkedés 
figyelésére, San Franciscóban az illegális utcai versenyek észlelésére. Emellett a dró- 
nok felhasználhatók a forgalom valós idejű nyomon követésére, és figyelmeztethetik 
a járművezetőket az esetleges veszélyekre. 

A drónoknak fontos szerepük van az infrastruktúra-ipart érintő innovatív válto- 
zásokban is, mivel gyorsabb, biztonságosabb és költséghatékonyabb módot kínálnak 
az építőipari szerkezetek vizsgálatára és elemzésére (Frackiewicz, 2023). 

Azzal, hogy képesek nagy felbontású képeket és videókat rögzíteni különböző 
szögekből, a drónok azonosítani tudják a lehetséges problémákat olyan, az infra- 
struktúrához tartozó objektumokban, mint a hidak, épületek, csővezetékek, amelyek- 
hez nehéz vagy veszélyes a hozzáférés. A drónok által nyert adatok felhasználhatók 
karbantartási tervek kidolgozására, a prioritások meghatározására, vagyonkezeléssel 
kapcsolatos döntések meghozatalára. Az építőipari vállalatok munkafolyamatainak 
előkészítésére topográfiai felméréseket is képesek készíteni a munkaterületekről. Ez 
lehetővé teszi az erőforrások, a munkaerő- és az anyagszükséglet optimális tervezé- 
sét (McKeefery, 2023). 

KULCSSZAVAK ABSZTRAKT 

e gyermekkori ártalmas "A UNICEF adatai szerint Magyarországon évente körülbelül tizenötezer gyermek válik 
élmények bántalmazás áldozatává, élethosszig tartó diszfunkcionális érzelmi, kognitív, szomatikus 

e gyermekbántalmazás és kapcsolati mintázatokat eredményezve. Retrospektív adatok szerint a gyermekkori 

e elhanyagolás ártalmas élmények előfordulási gyakorisága hazai és nemzetközi viszonylatban is igen 

e gyermeknevelés magas, ráadásul a bántalmazás, elhanyagolás és diszfunkcionális családi körülményekből 

e szülői attitűd származó ártalmak többnyire halmozottan vannak jelen a személyek élettörténetében. A 


gyermekbántalmazás és elhanyagolás kialakulása számos tényező interakciójának ered- 
ménye, amelyek közül bizonyos nevelési módszerek, szülői attitűdök jelentős rizikót 
képviselnek. Jelen tanulmány fókuszában a gyermekbántalmazással összefüggő nevelési 
módszerek, viselkedésmódok és az azok elfogadhatóságát befolyásoló tényezők vizsgá- 
lata áll. 


Szakirodalmi háttér 
A gyermekbántalmazás meghatározása és formái 


A bántalmazás olyan viselkedésformákat jelent, amelyek a gyermek egészségének, 
túlélésének, fejlődésének vagy méltóságának a tényleges vagy potenciális sérelmét 
eredményezik egy olyan kapcsolat keretében, amely a felelősségen, bizalmon vagy 
hatalmon alapul (Butchart et al., 2006). Az aszimmetrikus kapcsolat kontextusában 
elkövetett bántalmazást abúzusnak nevezzük (Kuritárné, 2015). 

Az Egészségügyi Világszervezet (WHO) (Butchart et al., 2006) négy típusát kü- 
lönbözteti meg a gyermekbántalmazásnak: érzelmi, fizikai, szexuális bántalmazás és 
elhanyagolás. Kuritárné (2015) tanulmányában a WHO által számon tartott bántal- 
mazásformákat kiegészíti azzal, hogy traumatizáló hatású lehet, ha a gyermek szem- 
tanúja a családon belüli erőszaknak vagy egy másik személy bántalmazásának. 

Az utóbbi évtizedek gyermekbántalmazással kapcsolatos tanulmányai — amelyek 
közül elsődlegesnek és úttörőnek számít az Adverse Childhood Expreiences (ACE, Ár- 
talmas Gyermekkori Élmények) nagyszabású, longitudinális kutatás — a gyermekeket 
érő ártalmas élmények szélesebb körének vizsgálatára irányulnak. Az ártalmas gyermek- 
kori élmények a bántalmazásnál komplexebb és kiterjedtebb jelenséget érintenek, amely 
a direkt ártalmakon (abúzus és elhanyagolás) kívül magában foglalja a gyermeket körül- 
vevő családban megtapasztalható környezeti ártalmakat (indirekt ártalmak) is, amelyek 
a gyermek életére és fejlődésére szintén kedvezőtlenül hatnak. Az indirekt ártalmak közé 
soroljuk a diszfunkcionális családi körülményeket, mint a különélés/válás, az anya elleni 


e-mail: merza.katalin Ouni-sopron.hu ] Cím: H-9400 Sopron, Ferenczy J. u. 5. 


A gyermekkori ártalmas élmények és a gyermekneveléssel kapcsolatos vélekedések összefüggései 


erőszak, a szerhasználó családtag, a mentálisan beteg vagy öngyilkosságot megkísérelt 
családtag, valamint a börtönviselt családtag (Felitti et al., 1998). 


A gyermekbántalmazás epidemiológiája 


A családon belüli gyermekbántalmazás pontos gyakorisága nehezen mérhető és sú- 
lyosan alulbecsült, a regisztrált esetek csak a jéghegy csúcsát jelentik, mert nem ke- 
rül minden eset a gyermekvédelmi rendszer, az egészségügy, a rendőrség vagy egyéb 
jelzési kötelezettséggel bíró személyek látókörébe. A gyermekbántalmazás egyes tí- 
pusainak gyakorisági adatait főként a WHO legfrissebb, 2013-as jelentése, illetve 
Stoltenborgh és munkatársai (2011, 2012, 2013) kutatásai alapján ismertetjük. A fi- 
zikai abúzus előfordulási gyakorisága világszerte 22,5 százalék (Stoltenborgh et al., 
2013), Európában 23 százalék (Sethi et al., 2013). Az egészen kicsi gyermekekkel 
szemben az anyák, mostohaanyák gyakrabban követnek el bántalmazást, mint az 
apák. Általában az egyik szülő az aktív bántalmazó, a másik passzívan eltűri a gyer- 
mekkel szembeni visszaélést. A szexuális bántalmazás a leggyakrabban vizsgált bán- 
talmazási forma, a 18 éves kor előtt elszenvedett szexuális abúzus gyakorisága a vi- 
lágon 18 százalék a nők és 7,6 százalék a férfiak között (Stoltenborgh et al., 2011). 
A szexuális visszaélések prevalenciája Európában 9,6 százalék, amely a lányok 134 
százalékát, a fiúk 5,7 százalékát érinti (Sethi et al., 2013). A szexuális abúzus elkö- 
vetői elsöprő többséggel férfiak (lányoknál 95 százalékban, fiúknál 80 százalékban), 
a biológiai apa által elkövetett bántalmazás tipikusan nagyon korán, 3 éves kor előtt 
kezdődik (Sethi et al., 2013). A gyermekkori érzelmi bántalmazás definiálása és fel- 
ismerése a legnehezebb. Kutatási adatok szerint a gyermekek érzelmi abúzusának 
előfordulása igen magas, Európában 29 százalék (Sethi et al., 2013), globálisan 36,3 
százalék (Stoltenborgh et al., 2012). Az elhanyagoláson belül a fizikai elhanyagolás 
prevalenciája 16,3 százalék, az érzelmi elhanyagolásé 184 százalék (Sethi et al., 
2013). A családon belüli erőszak látványának való kitettség 10-20 százalék (Gilbert 
et al., 2009, idézi Kuritárné, 2015). 

A gyermekek elleni visszaélések a leggyakrabban a családon belül történnek, az 
esetek 75 százalékában a szülő, 15 százalékában a többi rokon, 10 százalékában nem 
rokonok az elkövetők (Sadock és Sadock, 2004, idézi Kuritárné, 2015). 


A gyermekbántalmazás etiológiája 


A gyermekbántalmazás kialakulásának megértésében az 1970-es évektől az elszige- 
telt ok-okozati modelleket, amelyek csak a szülő vagy csak a gyermek jellemzőivel 
akciós modellek. Az ökológiai vagy szituációs tényezők szerepét felismerő és hang- 
súlyozó megközelítések a gyermek, a szülő és a környezeti kockázati tényezők kö- 
zötti kölcsönhatásokban gondolkodtak, és hozzájárultak a multikauzális interaktív 
modellek kialakulásához, amelyek többféle utat és interaktív hatást vesznek 

figyelembe a gyermekbántalmazásban szerepet játszó tényezők között (Belsky, 
1980; Cicchetti és Lynch, 1993; Garbarino és Kostelny, 1992; Wolfe és Jaffe, 1991). 
A kutatók ma már a gyermekbántalmazást a család, a közösség és a társadalom kon- 
textusában vizsgálják ahelyett, hogy csak a szülő sajátosságaira (pszichopatológiai 
tünetek, egyéni stresszorok) szűkítenék az okokat (Kovács- Tóth, 2022). A gyermek- 
bántalmazáshoz vezető kockázati tényezők a gyermeket és családját körülvevő egyre 
táguló rendszerszinteken vannak jelen, és egymással interakcióban járulnak hozzá a 
bántalmazás kialakulásához. A gyermekbántalmazás esélyét megnöveli, ha minél 
több rizikófaktor van jelen az egyes szinteken (egyén, mikroközösség, tágabb közös- 
ség, társadalom) (Bronfenbrenner, 1994, idézi Kuritárné, 2015). 

A következőkben a Bronfenbrenner-féle ökológiai modell szerint ismertetjük a 
gyermekbántalmazás rizikótényezőit. 

Az első rendszerszinten maga a gyermek áll, aki nem felelős az őt ért bántalma- 
zásért, de bizonyos külső-belső jellemzői kiválthatnak bántalmazó magatartást azál- 
tal, hogy megnehezítik a szülő gyermekhez való kötődését és a megfelelő szülői ma- 
gatartás kialakítását. A retrospektív kutatások eredményei alapján a gyermekben 
rejlő kockázati tényezők lehetnek a koraszülöttség, az alacsony születési súly, a ked- 
vezőtlen temperamentum és/vagy személyiségjellemzők (pl. nehezen megnyugtat- 
ható, impulzív, hiperaktív, alacsony a válaszkészsége), valamint a genetikai vagy 
fejlődési rendellenességéből, mentális zavarából, krónikus betegségéből adódó spe- 
ciális szükségletei (Butchart et al., 2006). 

A mikroközösség a gyermek közvetlen környezetét jelenti, a szülőket, testvére- 
ket, rokonokat, tehát azokat a személyeket, akikkel napi kapcsolatban áll. A családi 
környezet mellett a családtagok közötti interakció és a szülői nevelési stílus szintén 
meghatározó a mikrorendszer működésében. A gyermekbántalmazás kialakulásának 
rizikótényezői között említhetők a szülő/gondozó bizonyos személyiségjegyei 
(gyenge impulzuskontroll, alacsony frusztráció-tolerancia), saját traumatikus előz- 
ményei, kötődési problémája, testi vagy mentális betegsége (pl. depresszió), életkö- 
rülményei, anyagi problémái, alkohol- és droghasználata, hiányos szülői készségei 
(pl. fiatal életkor, alacsony iskolázottság miatt), bűnözői életvitele. Ha a szülőt gyer- 
mekkorában bántalmazták és/vagy olyan családban nőtt fel, amely nem nyújtott min- 
tát a megfelelő szülői viselkedésre, növeli az esélyét annak, hogy saját maga is elkö- 
vetővé váljon, lefagyjon, megijedjen a gyermek intenzív, negatív érzelmi állapotaitól 
és átengedje a gyermeket a bántalmazónak (Kuritárné, 2015). Ugyanakkor fontos 
megjegyeznünk azt, hogy a bántalmazás generációról generációra öröklődő mintá- 
zata (transzgenerációs transzmisszió) nem feltétlenül érvényesül, gyakoribb, hogy 
az egykori áldozat nem válik bántalmazóvá (Belsky et al., 2012; Butchart et al., 
2006; Kuritárné, 2015)! Bizonyos családszerkezeti jellegzetességek és a családi kap- 
csolatok zavarai szintén növelhetik a bántalmazás esélyét, mint a családi krízisek 
(házassági problémák, betegség, válás, haláleset), nemi szerepekből adódó feszült- 
ség, szülők közötti fizikai bántalmazás, szociális izoláció, kisebbségi csoporthova- 
tartozás (Butchatrt et al., 2006). A bántalmazás kockázatát növelő gyermeknevelési 
attitűdökre és szülői nevelési stílusra a későbbiekben részletesen kitérünk. 

A családot körülvevő tágabb társas környezet, vagyis a kontextuális szint a la- 
kóközösséget, a szülők munkahelyét, a családtagok kortárskapcsolatait, a család szá- 
mára elérhető formális és informális szociális támogatások és szolgáltatások körét, 
valamint a szülők foglalkoztatottságát és amunkahelyek elérhetőségét jelenti. Gyer- 
mekbántalmazás magasabb társadalmi-gazdasági helyzetű családokban is megjelen- 
het, azonban az alacsony szocioökonómiai státusz jelentős kockázatot képvisel a sze- 
génységből származó stresszterhelés és az elhasznált szülői erőforrások miatt (Jen- 
kins, 2013; Walsh et al., 2019; Sidebotham et al., 2006, idézi Kovács-Tóth, 2022). 

A makroszinten érvényesülő rizikófaktorok, vagyis a társadalmi, gazdasági, kul- 
turális tényezők is befolyásolják a szülők és a családi rendszer működését, hiszen 
alakítják az életfeltételeket, illetve meghatározzák a családi szocializációra hatást 
gyakorló értékeket, normákat, attitűdöket, szokásokat. Az erőszakossággal kapcso- 
latos normák, attitűdök (média, zene, számítógépes játékok) a gyermek fizikai fenyí- 
tésével kapcsolatos megengedő attitűd, a szociális egyenlőtlenség és instabilitás, az 
etnikumokkal, vallásokkal, szexuális orientációval szembeni intolerancia, az alko- 
holhoz, droghoz való könnyű hozzáférés, a megfelelő szociális, gazdasági, egész- 
ségügyi, oktatáspolitikai intézkedések hiánya, valamint a megfelelő, családot támo- 
gató és gyermekjóléti szolgáltatások, intézmények hiánya növelheti a bántalmazás 
esélyét (Butchatrt et al., 2006). 

A gyermekbántalmazással szembeni protektív tényezők minden rendszerszinten 
jelen lehetnek, csökkentik a rizikótényezők hatását és elősegítik a megfelelő fejlő- 
dést. Egyéni szintű védőfaktor lehet a gyermek könnyű temperamentuma, kedvező 
külleme, jó szociális készségei, a magas intellektusa és aktív megküzdési stílusa. 
Családon belül védőfaktornak számít egy nem bántalmazó, ún. alternatív kötődési 
személy jelenléte, akivel biztonságos kapcsolat alakítható ki (pl. nagyszülő), a gon- 
doskodó és biztonságos otthoni környezet, az egyértelmű, világos, következetes csa- 
ládi szabályok, a gyermek megfelelő monitorozása, a családi struktúrában bekövet- 
kezett pozitív változások (pl. segítő beavatkozás vagy nevelőszülőkhöz való költö- 
zés) és a támogató családi kapcsolatok a bántalmazás idején. A társadalmi szintű 
védőfaktorok közé tartoznak a nem családtagokkal (pl. tanárok, segítő szakemberek) 
és serdülőkorban a kortársakkal kialakított támogató kapcsolatok. Az erős kohézió- 
val jellemezhető közösségek a családban jelenlévő rizikófaktorok ellenére is védő 
szerepet töltenek be (Butchart et al., 2006). 


A szülői nevelési stílusok és a gyermekbántalmazás összefüggései 


A szülők gyermekkel szembeni attitűdjét, viselkedését és a gyermeknevelés során 
alkalmazott módszereit több tényező befolyásolja. Hatást gyakorolnak rájuk a saját 
szüleiktől látott minták, a különböző forrásokból (internet, szakkönyvek, ismerősök) 
szerzett ismeretek, valamint a saját gyermekeikről való gondoskodás során kelet- 
kező/aktiválódó, gyakran tudattalan meggyőződések és érzelmek (Babity, 2014). 
Baumrind (1991, idézi Kovács-Tóth, 2022) szülői stílusokkal kapcsolatos kuta- 
tása két olyan szülői nevelői stílust azonosított, amelyek szoros együttjárást 

mutatnak a bántalmazással. Az elhanyagoló szülői magatartást az alacsony bevonó- 
dás, a csekély érzelmi melegség, valamint a hiányos gondozás, ellenőrzés és felügye- 
let jellemzi. A szintén ártalmas tekintélyelvű magatartás a büntetést, a kényszert, a 
korlátozást, illetve az alacsony érzelmi melegséget és támogatást foglalja magában. 

Bavolek és Keene (1999, idézi Babity, 2014) tanulmányukban öt olyan magas 
kockázatú szülői nevelési attitűdöt azonosítanak, amelyek növelik a gyermekbántal- 
mazás előfordulásának valószínűségét. Az általuk leírt öt faktor a következő: túlzott 
elvárások a gyermek felé, a szülői empátia hiánya a gyermek szükségletei iránt, a 
testi fenyítés hasznosságába vetett erős hit, a családi (gyermek-szülő) szerepek meg- 
fordítása és a gyermeki hatalom és önállóság korlátozása. 

A gyermekkel szemben támasztott, életkorához és fejlettségi szintjéhez képest 
túl magas elvárások fakadhatnak abból, hogy a szülő nincs tisztában az adott fejlő- 
dési periódus jellemzőivel, és félreértelmezi a gyermek életkori, fejlődési sajátossá- 
gaiból adódó szükségleteit és viselkedését, amelyeket direkt rosszalkodásnak, hisz- 
tizésnek címkéz. A túlzott elvárások mögött állhat még a szülő saját gyermekkori 
kudarcélményei, csalódásai nyomán kialakult alacsony önértékelése, vagy az ala- 
csony szülői empátia. Az alacsony empátiával rendelkező szülők számára a gyermek 
igényei és szükségletei jelentős distresszt okoznak, a hétköznapi, normális kéréseket 
irreálisnak észlelik, ami gyakran a gyermeki és szülői igények ütközéséhez vezet. 

A testi fenyítés mint gyermeknevelési eszköz hasznosságába vetett hit számos 
kultúrában mélyen gyökerezik, és a veréssel szembeni megengedő attitűd még min- 
dig jelen van a posztszovjet és távolkeleti államokban (Merza et al., 2015), valamint 
az Egyesült Államok bizonyos tagállamaiban is (Babity, 2014). Tóth Olga 1999-ben 
végzett hazai kutatásának eredményei szerint a szülők 70 százaléka tartotta elfogad- 
ható nevelési eszköznek a pofont (Tóth, 1999). Magyarországon a jogszabályok sze- 
rint 2005 óta zéró tolerancia van a gyermekbántalmazással és gyermekveréssel 
szemben, ám a UNICEF (2016a,b,c) felmérései alapján a családok és gyermekek 
életében ez nem jelenik meg. A UNICEF 2016-os vizsgálata szerint, amely 7000 
nagykorú személy bevonásával készült, minden ötödik válaszadó úgy gondolja, 
hogy a fizikai fenyítést csak formájától függően tiltja a törvény. A megkérdezettek 
16 százaléka szerint a pofon, 9 százaléka szerint a gyermek bezárása nem számít 
bántalmazásnak. Egy korábbi, szintén az UNICEF által készített vizsgálatból kide- 
rül, hogy a magyar gyermekek kevéssé vannak tisztában a jogaikkal, meggyőződé- 
sük, hogy a szülőknek, felnőtteknek joguk van megütni őket (Gyurkó, 2013). A testi 
fenyítést alkalmazó és az alternatív nevelési módszereket nem ismerő szülők gyakori 
félelme, hogy a testi fenyítés nélkül eszköztelenné válnának a gyermekek nevelése 
során. Ezt a bizonytalanságot tükrözik azok a hiedelmek, miszerint , néha kell egy 
nevelő célzatú pofon", , időnként meg kell mutatni a gyereknek, hogy ki a főnök" 
(Babity, 2014). A testi fenyítést alkalmazó szülők gyakori érvelése, hogy a bántal- 
mazás és a testi fenyítés között lényeges különbségek vannak, a bántalmazás öncélú, 
kontrollálatlan és a sérülés veszélyével fenyegető magatartás, míg a testi fenyítés 
kontrollált, nevelő célzatú beavatkozás, amely csak fájdalmat okoz, de nem rejti ma- 
gában a sérülés veszélyét. Sajnos a gyakorlatban a két jelenség között gyakran elmo- 
sódik a határ, a testi fenyítések jelentős hányada végződik a gyermek sérülésével, 

illetve előfordul, hogy a bántalmazó szülő a gyermekkel szembeni erőszakot nevelő 
célzatú testi fenyítésnek próbálja feltüntetni (Kadushin és Martin, 1981, idézi Babity, 
2014). Vannak olyan elméletalkotók, akik a testi fenyítés hatékonysága és alkalmaz- 
hatósága mellett érvelnek, ám ez a ritkább hozzáállás. Larzelere és Kuhn (2005, idézi 
Babity, 2014) metaanalízise alapján — a szülők megélése (!) szerint — egyetlen alterna- 
tív nevelési módszer sem tudja felvenni a versenyt a testi fenyítés hatékonyságával. A 
szerzők a nevelő célzatú verést ítélik optimális módszernek, és jellemzően 2-6 éves 
kor között tartják célszerűnek az alkalmazását. (A szakemberek jelentős része a testi 
fenyítés ellen érvel, és a verés, mint nevelési eszköz, számos veszélyére, a mentális 
egészségre gyakorolt rövid és hosszú távú kedvezőtlen hatására hívják fel a figyelmet! ) 

A gyermek-szülő-szerep megfordítása olyan családi működésmódra vonatkozik, 
amelyben a gyermek veszi át a szülői szerepet, hangolódik rá és elégíti ki a szülő 
szükségleteit és igényeit. A szerepvisszafordítás nem feltétlenül gondoskodó attitű- 
döt takar, jelenthet büntető, támadó fellépést is a szülő felé. A szakirodalomban az 
említett jelenségre a rendszerszemléletből származó parentifikáció terminust is hasz- 
nálják. A parentifikált gyermek olyan feladatok ellátására kényszerül, amelyek nem 
az életkorának megfelelőek, és amelyek teljesítése megfosztja őt a fejlődéshez elen- 
gedhetetlen lehetőségektől és tapasztalatoktól (Babity, 2014). 

A gyermeki hatalom és önállóság korlátozása, mint kedvezőtlen nevelési stílus, 
azt a szülői meggyőződést takarja, hogy a gyermek akaratát és autonómiáját le kell 
törni, hogy megakadályozzák a szülői tekintély elleni lázadást, a tiszteletlenséget. 
Az ilyen szülők megkövetelik a szülői tekintélynek való feltétlen engedelmességet, 
tiltják a vitát, a saját vélemény kifejezését. Ez a nevelési stílus gyakran együtt jár az 
empátia hiányával és a testi fenyítés hatékonyságába vetett hittel (Babity, 2014). 

A gyermekbántalmazás kockázatát növelő gyermeknevelési stílusokat, attitűdö- 
ket, szülői jellemzőket Magyarországon Babity Mária (2014) tanulmányozta részle- 
tesen. A szerző 585 fős mintán vizsgálta az előzőekben ismertetett, Bavolek és Ke- 
ene (1999) által megállapított öt olyan nevelési stílust, amely növelheti a bántalma- 
zás előfordulásának esélyét. A kutatásban jelentős különbséget találtak a nemek kö- 
zött a magas kockázatú nevelési attitűdökben. Eredményeik szerint a férfiak jobban 
hisznek a testi fenyítés hatékonyságában, kevésbé érzékenyek a gyermek szükségle- 
teire, és hajlamosabbak úgy tekinteni a gyermekre, mint akinek feladata a szülő szük- 
ségleteinek kielégítése, a róla való gondoskodás. Meglepő adat, hogy a korábbi, 
nemzetközi vizsgálatokkal ellentétben a szülő fiatalabb életkora nem jelentett na- 
gyobb kockázatot a kedvezőtlen nevelési attitűdök szempontjából. Ez az ellentmon- 
dásos eredmény származhat abból, hogy a magyar vizsgálati mintát iskolázottabb 
személyek alkották, akik tájékozottabbak lehettek a gyermekvédelmi szempontokkal 
kapcsolatban. Annak ellenére, hogy a szakirodalmi adatok szerint a gyermeküket 
egyedül nevelő szülők esetében magasabb a kockázata a gyermek bántalmazásának 
és elhanyagolásának (Révész, 2004; Herczog, 2007), a családi állapot csak csekély 
mértékben befolyásolta a válaszadó vélekedését az ártalmas nevelési stílusokkal 
kapcsolatban, az egyedülállók inkább egyetértettek a gyermek-szülő-szerep megfor- 
dításával, illetve kevésbé mutatkoztak érzékenynek a gyermek szükségleteire, mint 
a párkapcsolatban élők. Az életkornál és a családi állapotnál sokkal fontosabb 

tényezőnek bizonyult, hogy a válaszadónak van-e gyermeke. A fiatal, gyermektelen 
válaszadók más csoportoknál magasabb kockázatot képviselő nevelési attitűdöt mu- 
tattak, engedékenyebbek voltak a gyermek-szülő szerep megfordításával kapcsolat- 
ban és érzéketlenebbnek bizonyultak a gyermek szükségletei iránt. Babity (2014) 
kutatása kitért a bántalmazó attitűd generációk közötti átörökítésének vizsgálatára 
is. A kapott eredmények szerint a gyermekkorukban bántalmazott személyek ke- 
vésbé képviseltek bántalmazó attitűdöt, mint a nem bántalmazott kontrollszemélyek, 
vagyis a tanulmány azt igazolta, hogy a transzgenerációs transzmisszió nem magától 
értetődő (Belsky, 2012). 


A gyermekbántalmazás következményei 


A gyermekkori bántalmazás, különösen, ha a gondozó a bántalmazó, ha korán kez- 
dődik és hosszan tart vagy ismétlődik, nemcsak a gyermekkorban eredményez tüne- 
teket, érzelmi és viselkedésproblémákat, hanem a sérülések, károsodások, fejlődési 
elmaradások a felnőttkorra is áthúzódnak. A súlyos, komplex traumatizáció az egész 
személyiségfejlődést deformálhatja, így a diszfunkcionális érzelmi, kognitív, szoma- 
tikus és kapcsolati mintázatok élethossziglan fennmaradhatnak. Szinte bármilyen 
gyermek-, serdülő- és felnőttkori mentális és viselkedészavar származhat gyermek- 
kori traumatikus előzményekből (Kuritárné, 2015; Perczel Forintos és Kocsis-Bogár, 
2015; Merza et al., 2015). 

A gyermekkori ártalmas élmények nem csupán a későbbi pszichológiai károso- 
dások kialakulásában játszanak szerepet, hanem az ártalmakkal szembeni maladap- 
tív megküzdési módot jelentő egészségkárosító magatartásformák megjelenésében 
is. Továbbá a gyermekkori traumatikus élmények sokrétű neurobiológiai, hormoná- 
lis és immunműködésbeli eltéréseket eredményeznek, amelyek patogén hatást gya- 
korolnak számos szervrendszerre, így hozzájárulva a krónikus egészségi problémák 
kialakulásához (Ujhelyiné és Kuritárné, 2020). 


Kutatási cél 


A kutatás célja a gyermekkel rendelkező szülők és gyermektelen személyek gyer- 
mekneveléssel, kritikus nevelési helyzetekkel kapcsolatos véleményének, hozzáál- 
lásának felmérése. A vizsgálatban feltérképeztük, hogy a vizsgált személyek felis- 
merik-e a nevelési szempontból nehéz helyzetekben rejlő kockázatokat, illetve elfo- 
gadhatónak tartják-e a gyermek számára potenciálisan ártalmas, közvetett vagy köz- 
vetlen veszélyt rejtő nevelési módszereket, viselkedésmódokat. Kíváncsiak voltunk 
arra, hogy a résztvevők által elszenvedett korai ártalmas élmények, az életkoruk és 
a szülőségük befolyásolja-e, hogy mennyire tartják elfogadhatónak az említett ma- 
gasabb kockázatú viszonyulásmódokat, viselkedésformákat. 

HI 


H2: 


H3 


Hipotézisek 


: A szakirodalmi adatok szerint növeli a bántalmazás esélyét, ha a személy maga 
is gyermekkori bántalmazás áldozata, azonban a bántalmazás generációk közti 
átörökítése nem feltétlenül érvényesül, vagyis akit gyermekként bántalmaztak, 
nem válik minden esetben bántalmazóvá (Belsky et al., 2012; Butchart et al., 
2006; Kuritárné, 2015). Feltételezzük, hogy a gyermekkori ártalmas élménye- 
ket elszenvedett vizsgálati személyek kevésbé tartják elfogadhatónak a poten- 
ciálisan bántalmazó viselkedésmódokat. 


A nemzetközi és magyar kutatások eredményei szerint a gyermekek bántalma- 
zása és elhanyagolása szempontjából a fiatalabb életkor rizikófaktornak minő- 
sül a szegényesebb szülői kompetenciák következtében (Belsky és mtsai, 2012; 
Butchatrt et al., 2006; Révész, 2004). Ennek megfelelően azt feltételezzük, hogy 
vizsgálatunkban a válaszadók fiatalabb életkora együttjárást mutat a potenciá- 
lisan veszélyes gyermeknevelési módszerek, viselkedésmódok, attitűdök elfo- 
gadhatóságával. 

H2a: A fiatalabb vizsgált személyek elfogadhatóbbnak tartják a bántalmazás 

szempontjából magasabb rizikójú viselkedésmódokat. 

H2b: A fiatalabb vizsgált személyek megengedőbbek az olyan szülői hozzáál- 
lással kapcsolatban, amely a gyermek elhanyagolását eredményezi. 


: Hipotézisünk szerint a gyermekbántalmazás kialakulása szempontjából ve- 
szélyt jelentő nevelési módszereket, viselkedésmódokat elfogadhatóbbnak tart- 
ják azok a válaszadók, akiknek van gyermeke. Feltételezzük, hogy a szülők éle- 
tében jelenlévő, gyermekneveléssel járó leterheltség és a konkrét nevelési hely- 
zetekkel járó frusztráció megengedőbbé teszi a szülőket a potenciálisan veszé- 
lyes viselkedésmódokkal szemben. 

H3a: A szülőség és a bántalmazás szempontjából kockázatos viselkedésmódok 

elfogadása között szignifikáns összefüggés mutatható ki. 

H3b: A szülőség és az elhanyagolás veszélyét magában rejtő viselkedésmódok, at- 

titüdök elfogadása között statisztikai szempontból jelentős kapcsolat található. 


Módszer 


Az 


A vizsgálat menete és körülményei 


összesen 54 itemből álló kérdőívet online formában tettük közzé a legnépszerűbb 


közösségi oldalon, és ezt a kitöltők 2022 februárjában, egy hónapon keresztül érhet- 


ték 


el. A vizsgálatban való részvétel minden esetben önkéntes volt, és írásos tájékoz- 


tatás előzte meg, amely információkkal szolgált a vizsgálat menetéről, időtartamáról, 
az adatok kezeléséről. A kérdőívek kitöltése anonim módon történt, és a vizsgálatban 
résztvevő személyek informált beleegyezésüket adták az általuk megadott adatok és 
válaszok kutatásban történő, összesített felhasználásához. 

Vizsgált személyek 
A kérdőívet összesen 402 fő töltötte ki, közülük 30 válaszadót zártunk ki a kérdések 
hiányos megválaszolása és/vagy a kitöltés félbeszakítása miatt. A vizsgálati mintába 
18 éven felüli személyek kerülhettek be, köztük szülők és gyermektelenek is. A vég- 
leges mintát összesen 372 fő alkotta. 


Vizsgálati eszközök 


Demográfiai jellemzők 


A vizsgált személyek demográfiai jellemzőit egy általunk összeállított kérdéssorral 
mértük fel, amely a kitöltő nemére, életkorára, családi állapotára, legmagasabb isko- 
lai végzettségére, lakóhelyére, illetve gyermekei számára és életkorára vonatkozó 
itemeket tartalmazott. 


A gyermekkel szembeni potenciálisan ártalmas viselkedésmódokkal 
kapcsolatos vélekedések 


A potenciálisan ártalmas, gyermekkel szembeni viselkedésmódok, hozzáállás felmé- 
rését célzó kérdőív olyan helyzetmegoldásokkal, nevelési módszerekkel, viselkedé- 
sekkel, attitűdökkel kapcsolatos állításokat tartalmazott, amelyek a hétköznapokban, 
átlagos családoknál a legkisebb ártó szándék nélkül is előfordulhatnak, ugyanakkor 
növelhetik a bántalmazás rizikóját, károsak lehetnek a gyermek egészséges fejlődése 
szempontjából, illetve a gyermeket közvetlenül vagy közvetve veszélyeknek tehetik 
ki. Az állítások egy részét a WHO által megállapított ártalmas gyermekkori élmé- 
nyek típusai és meghatározásai (Butchart et al., 2006) alapján dolgoztuk ki, vagyis a 
fizikai, szexuális, érzelmi bántalmazás, elhanyagolás és a családon belüli bántalma- 
zás szemtanújaként megélt fenyegetettség körét érintették (de azokat nem minden 
esetben merítették ki). Ezen kívül a gyermekek fényképének közösségi médiában 
való megjelenítésének elfogadhatóságára is rákérdeztünk, ami közvetve szintén ár- 
talmas lehet a gyermek fejlődésére. Minden állítás esetében a válaszadónak egy öt- 
fokú Likert-skálán kellett megjelölnie, hogy az adott gyermeknevelési módszert, 
helyzetmegoldást, viselkedésmódot mennyire tartja elfogadhatónak (1-teljes mérték- 
ben elfogadhatatlan, 5-teljes mértékben elfogadható). Az itemek mindegyikét böl- 
csődés és óvodáskorú gyermekekre vonatkozóan kellett megítélnie a vizsgálatban 
résztvevő személynek. A kérdőív által felmért jelenségekhez kapcsolódó példákat az 
1. táblázat foglalja össze. 

Gyermekkori ártalmas 


élmények típusai 
Érzelmi bántalmazás 


Fizikai bántalmazás 


Szexuális bántalmazás 


Érzelmi elhanyagolás 


Fizikai elhanyagolás 


Szülőtől való szeparáció 


Példák a kérdőívből 


,, Visszautasítani a gyermek ölelését. " 

,, Rácsapni a gyermek fenekére, arcára" 

,, Az óvodás/bölcsődés gyermeket a szexuális identitásról 
(nemek), szexuális orientációról (hetero/homoszexualitás) 
felvilágosítani. " 

, A gyermeket véletlenül az óvodában/bölcsődében felejteni. " 


,, Hagyni, hogy a gyermek ne tisztálkodjon minden nap. " 


, A bölcsődés/óvodás gyermeket nyaranta több hétre a nagy- 


szülőknél hagyni. " 


Cs alalóa Vett 1: , A szülőknek a gyermek előtt lökdösődni, dulakodni. " 
bántalmazás szemtanúja 
Gyermek fényképeinek 
megosztása 

az interneten 


, A gyermekről képet feltölteni a Facebookra, Instagramra. " 


1. táblázat 
A potenciálisan ártalmas gyermekkel szembeni viselkedésmódok 
elfogadhatóságát felmérő kérdőívből kiemelt példák 


r 


Ártalmas gyermekkori élmények 


A vizsgált személyek gyermekkori ártalmas élményeit egy önkitöltős, 10 itemes, ret- 
rospektív mérőeszközzel, az Ártalmas Gyermekkori Élmények Kérdőív (Adverse 
Childhood Experiences, ACE) segítségével mértük fel (Anda et al., 2010). A kérdőív 
10 korai, 18 éves kor előtt elszenvedett ártalmas élménytípust vizsgál, amelyek há- 
rom kategóriába sorolhatók: bántalmazás (fizikai, érzelmi, szexuális), elhanyagolás 
(fizikai, érzelmi) és diszfunkcionális családi körülmények (szülők különélése/válása, 
anya elleni erőszak szemtanúja, szerhasználó családtag, mentálisan beteg vagy ön- 
gyilkosságot megkísérelt családtag, börtönbüntetést töltött családtag). A kitöltő által 
átélt korai ártalmas élménytípusokból számítható ki az ACE kumulatív pontszám, 
amely egy 0 és 10 közé eső egész szám. Az ACE kumulatív pontszám egy súlyossági 
mutató, amely azt mutatja meg, hogy a személy hányféle típusú ártalmas élményt 
szenvedett el gyermekkorában. Az ACE Score Calculator angol nyelvű változatát 
Nagy Anikó és Kuritárné Szabó Ildikó fordították le magyarra (Ujhelyiné és Kuri- 
tárné, 2020). 


118 


Tóth-Merza Katalin 


Adatfeldolgozás 


A kérdőívek kitöltéséből származó adatok statisztikai feldolgozásához a TIBCO Sta- 
tistica szoftver 14.1.0-ás verzióját használtuk. Adataink eloszlásának normalitását 
minden esetben Kolmogorov-Szmirnov teszttel ellenőriztük. A normalitásvizsgálat 
eredményének megfelelően a változók közötti kapcsolatok elemzésére nemparamé- 
teres eljárást, vagyis Spearman-féle rangkorrelációt használtunk minden esetben. A 


szignifikancia szintet 0,05-nak határoztuk meg. 


Eredmények 
Demográfiai jellemzők M 9 SD 
Életkor 38 év 14, 36 
Nem 
Nő 78,590 (292 fő) 
Férfi 21.596 (80 fő) 
Lakóhely 
Főváros 32,590 (121 fő) 
Megyeszékhely 12,690 (47 fő) 
Város 34490 (128 fő) 
Falu/község 20,690 (76 fő) 
Családi állapot 
Házas 54,690 (203 fő) 


Élettársi kapcsolatban él 
Párkapcsolatban él 
Egyedülálló 

Elvált 

Özvegy 


7,896 (29 fő) 
17,796 (66 fő) 
14596 (54 fő) 
3.896 (14 fő) 
1.694 (6 fő) 


Gyermek 
Van 
Nincs 


66,9499 (249 fő) 
33.0690 (123 fő) 


Gyermekek életkora 
18 éven aluli 
Nagykorú 


72,6996 (181 fő) 
273192 (68 fő) 


Legmagasabb iskolai végzettség 
Általános iskola 
Érettségi 
Felsőfokú végzettség (főiskolalegyetem) 
Doktori fokozat (PhD/DLA) 


1.996 (7 fő) 
30,696 (114 fő) 
62,994 (234 fő) 

4.694 (17 fő) 


2. táblázat 


A vizsgálati minta demográfiai jellemzői 

Demográfiai jellemzők 


A végleges vizsgálati mintát 372 fő alkotta, a személyek demográfiai jellemzőit rö- 
viden ismertetjük az alábbiakban, a részletes adatokat az 2. táblázat foglalja össze. 
A válaszadók nemi eloszlása egyenlőtlen, a kutatásban 292 (78,590) nő és 80 (21,590) 
férfi vett részt. A vizsgált személyek átlag életkora 38 év, többségük (79,490, 296 fő) 
városban él. A kitöltők legnagyobb része, 54,690-a (203 fő) házas és 66,9490-uknak 
(249 fő) legalább egy gyermeke van. A vizsgált személyek 27,31906-ának (68 fő) 
gyermeke nagykorú, 72,6990-ának (181 fő) 18 éven aluli, leginkább hat évesnél fia- 
talabb (123 fő). A vizsgálati mintában főként középfokú (30,69o, 114 fő) és felsőfokú 
(62,690, 234 fő) iskolai végzettséggel rendelkező személyek szerepelnek. 


Gyermekkorban elszenvedett ártalmas élmények 


A vizsgált személyek összesen 76,8890-a (286 fő) szenvedett el 18 éves kora előtt 
valamilyen ártalmas élményt, a legtöbben a szülők mentális betegségéről (100 fő, 
26 8890), szerhasználatáról (90 fő, 24,1990) és a szülőktől való tartós szeparációról 
számoltak be, míg a legritkábban tapasztalt ártalmas élmény a szülő börtönbüntetése 
(13 fő, 3,4999) és a szexuális bántalmazás (16 fő, 4,390) volt. A teljes minta ACE 


Gyermekkori ártalmas élmények M 9 
Bántalmazás/elhanyagolás 
Érzelmi bántalmazás 18,5590 (69 fő) 
Fizikai bántalmazás 134496 (50 fő) 
Szexuális bántalmazás 4.399 (16 fő) 
Érzelmi elhanyagolás 18,0190 (67 fő) 
Fizikai elhanyagolás 2,1599 (8 fő) 


Diszfunkcionális családi körülmények 

Szülők különélése/válása 

Anya elleni erőszak szemtanúja 
Szerhasználó családtag 
Mentálisan beteg családtag 
Szülő börtönbüntetése 


21,599 (80 fő) 
59196 (22 fő) 
1995 (24,1999) 

26,8896 (100 fő) 
34996 (13 fő) 


ACE pontszámok eloszlása 
0) 
1 
2 
3 
4 vagy több 


23,0194 (86 fő) 
12496 (46 fő) 
15,6999 (58 fő) 
16,1496 (60 fő) 
327994 (122 fő) 


ACE kumulatív pontszám 


2 pont 


3.táblázat 


Az ártalmas gyermekkori élmények előfordulása 

kumulatív pontszáma 2, vagyis a személyek átlagosan két ártalmas élményt szen- 
vedtek el 18 éves koruk előtt, azonban 32,7390-uk (122 fő) élettörténetében 4 vagy 
annál több kedvezőtlen tapasztalat szerepel (3. táblázaD. 


A potenciálisan ártalmas, gyermekkel szembeni viselkedésmódok 
elfogadhatósága 


A válaszadóknak egy ötfokú Likert-skálán kellett bejelölniük, hogy az általunk meg- 
fogalmazott gyermeknevelési módszereket, hozzáállást, viselkedésmódokat meny- 
nyire tartják elfogadhatónak. Ismételten fontos felhívnunk a figyelmet arra, hogy a 
kérdőívben szereplő állításokban megfogalmazott bánásmódok ártalmasak lehetnek 
a gyermek fejlődésére, közvetve vagy közvetlenül veszélyeztethetik a gyermek men- 
tális és/vagy fizikai egészségét, azonban a szülők nem az ártalomokozás szándékával 
követik el azokat. 

A kapott eredmények alapján a vizsgált személyek a szeparációs élményt eredmé- 
nyező, szülőktől való hosszabb időre történő elválást tartják a leginkább elfogadható- 
nak (M - 4.11 pont), amelyet a szexuális fejlődésre ártalmas élmények (M — 3,43 
pont) és az érzelmi elhanyagolás veszélyét magában rejtő bánásmódok (M - 3,11 pont) 
elfogadhatósága követ. A válaszadók legkevésbé az érzelmi (M — 2,43 pont) és fizikai 
(M - 2,94 pont) bántalmazás kialakulása szempontjából kockázatos viselkedésmódok- 
kal szemben megengedők, illetve a leginkább elfogadhatatlannak azt tartják, ha a gyer- 
mek a szülők közötti fizikai atrocitás szemtanújává válik (M — 1,3 pont). 


A potenciálisan ártalmas, gyermekkel szembeni viselkedésmódokkal 
kapcsolatos vélekedések és a korai ártalmas élmények összefüggései 


Az ACE kumulatív pontszám, vagyis a gyermekkori ártalmas élmények halmozó- 
dása nem mutatott összefüggést a potenciálisan veszélyeztető viselkedésmódok és 
hozzáállás elfogadhatóságával kapcsolatban. További korrelációszámítások segítsé- 
gével megvizsgáltuk, hogy az egyes ártalmas élménytípusok és az általunk felmért 
bánásmódok elfogadhatósága között van-e kapcsolat. Az elemzések eredménye 
alapján a gyermekkorban elszenvedett érzelmi bántalmazás két potenciálisan káros 
szülői attitűd, viselkedés elfogadhatóságával mutatott szignifikáns összefüggést, a 
szülőktől való hosszabb időre elválással (rs — -0,414; p - 0,021) és az érzelmi bán- 
talmazás lehetőségét magában rejtő viselkedésmódokkal (rs — -0,403; p — 0,033). A 
kapott eredmények tükrében a gyermekkoruk során érzelmi bántalmazást átélt sze- 
potenciálisan érzelmi bántalmazást magában rejtő viselkedésmódok alkalmazását. 

A vizsgált személyek által elszenvedett érzelmi elhanyagolás szintén fordított 
az elfogadhatóságával (r, — -0,482; p — 0,015), vagyis az elhanyagolást elszenvedet- 
tek elutasítóbbak az említett bánásmóddal szemben. 

Azok a válaszadók, akiknek gyermekkorában a szülei elváltak vagy külön éltek, 
kevésbé megengedők a testi fenyítés alkalmazásával kapcsolatban, vagyis a két vál- 
tozó között fordított, szignifikáns kapcsolat van (rs — -0,401; p — 0,024). A gyermek- 
korban a szülők között tapasztalt fizikai bántalmazások a korrelációszámítás alapján 
- 0006). Végezetül még két változó, a szülők börtönbüntetése és a testi fenyítés 
elfogadása között találtunk szignifikáns kapcsolatot (rs — 0,402; p - 0,022), vagyis 
ha a válaszadó valamelyik hozzátartozója börtönbe került, felnőttként a gyermekne- 
velésben elfogadhatóbbnak tartja a testi fenyítést. 


A potenciálisan ártalmas, gyermekkel szembeni viselkedésmódokkal 
kapcsolatos vélekedések és az életkor összefüggései 


Megvizsgáltuk, hogy a kutatásban résztvevő személyek életkora és a gyermeknevelés- 
sel kapcsolatos vélekedéseik között milyen összefüggések mutathatók ki. A 
Spearman-féle ragkorreláció eredményei szerint az életkor két magas kockázatú visel- 
kedésmóddal van szignifikáns negatív kapcsolatban, a gyermek fotóinak interneten 
való közzétételével (rs — -0,648; p c 0,001) és a fizikai elhanyagolás elfogadhatóságá- 
val (rs — -0,437; p c 0,001). A kapott adatok értelmében az idősebb személyek kevésbé 
tartják helyénvalónak a gyermek fényképeinek megosztását a különböző internetes fe- 
lületeken, valamint számukra kevésbé elfogadható, ha a gyermek külleme rendezetlen. 


A potenciálisan ártalmas, gyermekkel szembeni viselkedésmódokkal 
kapcsolatos vélekedések és a szülőség összefüggései 


A bántalmazás kialakulása szempontjából magas rizikójú, gyermekneveléssel kap- 
csolatos vélekedések és a szülőség összefüggésének feltárására irányuló elemzések 
három változó esetében hoztak szignifikáns eredményt. A korrelációszámítás nega- 
tív irányú kapcsolatot mutatott ki a szülőség és a gyermek szeparációja (rs — -0,462; 
p - 0,002) illetve testi fenyítése (r, — -0,515; p — 0,013) között. Azok a személyek, 
akiknek van gyermeke, kevésbé tartják elfogadhatónak, hogy a gyermeket hosszabb 
időre másra bízzák, illetve jobban elutasítják a gyermeknevelés során a testi fenyítés 
alkalmazását. A harmadik változó — a fizikai elhanyagolás tekintetében — pozitív irá- 
nyú, biztos, de gyenge korrelációt találtunk a szülőséggel (rs — 0,325; p — 0,003), 
vagyis a gyermekkel rendelkező válaszadók megengedőbbek a gyermek küllemének 
elhanyagolásával kapcsolatban. 

Megbeszélés 


Kutatásunk fókuszában a gyermekneveléssel és kritikus nevelési helyzetekkel kapcso- 
latos vélekedések felmérése állt. Kíváncsiak voltunk arra, hogy a vizsgált személyek 
felismerik-e a nevelési szempontból nehéz helyzetekben rejlő kockázatokat, illetve el- 
fogadhatónak tartják-e a gyermek számára potenciálisan ártalmas, közvetett vagy köz- 
vetlen veszélyt rejtő viselkedésmódokat. Megvizsgáltuk, hogy a résztvevők által el- 
szenvedett korai ártalmas élmények, az életkoruk és a szülőségük befolyásolja-e, hogy 
mennyire tartják elfogadhatónak az említett magasabb kockázatú viselkedésformákat. 

A vizsgálati mintát 372 fő alkotta, átlag életkoruk 38 év volt, nemi eloszlásuk 
egyenlőtlen (78,590 nő, 21,5 90 férfi). A kitöltők jelentős része magasan iskolázott, 
több mint 60 százalékuk rendelkezik diplomával. A válaszadók közel 67 százaléká- 
nak van legalább egy gyermeke. 

Kutatásunkban a bántalmazáson és elhanyagoláson kívül a diszfunkcionális csa- 
ládi körülményekkel járó ártalmakat is magukban foglaló gyermekkori ártalmas él- 
mények előfordulási gyakorisága igen magas volt. A résztvevő személyek kéthar- 
mada számolt be 18 éves kora előtt elszenvedett legalább egy ártalmas élményről, 
ami a korábbi nemzetközi és hazai vizsgálatok eredményeihez képest magasabb pre- 
valenciát jelent. Az ACE kutatásban (CDC, 2021) az ártalmas élmények gyakorisága 
63,9 százalék, egy magyar reprezentatív mintán végzett tanulmányban (Ujhelyi et 
al., 2019) 25 százalék volt. Vizsgálatunkban a résztvevők átlagosan 2 ártalmas él- 
ményt szenvedtek el, 32,79 százalékuknak pedig négy vagy annál több traumatikus 
tapasztalat szerepel az élettörténetében. Eredményeink ebben a tekintetben szintén 
borúsabb képet mutatnak, kutatásunkban több mint dupla annyian éltek át halmo- 
zódó ártalmas élményeket, mint az ACE kutatásban (CDC, 2021) vizsgált szemé- 
lyek, és hatszor annyian, mint a magyar kutatás (Ujhelyi et al., 2019) résztvevői. A 
gyermekkori ártalmas élmények súlyosságában és gyakoriságában kimutatott kü- 
lönbségekre magyarázatot jelenthet az, hogy a vizsgálati mintánkban szereplő, a má- 
sik két vizsgálat résztvevőinél fiatalabb személyek az utóbbi években elterjedő, csa- 
ládon belüli bántalmazással kapcsolatos edukatív és ismeretterjesztő tartalmaknak 
köszönhetően könnyebben felismerik és azonosítják a saját ártalmas élményeiket, 
főként az érzelmi bántalmazást és elhanyagolást. 

A bántalmazás szempontjából magas kockázatú, gyermekkel szembeni viselke- 
désmódok elfogadhatóságát megvizsgálva azt az eredményt kaptuk, hogy a vizsgált 
személyek a gyermek számára szeparációs élményt jelentő, szülőktől való hosszabb 
időre történő elválást tartják a leginkább elfogadhatónak, legkevésbé pedig az ér- 
zelmi és fizikai bántalmazással, valamint a szülők között előforduló fizikai atrocitá- 
sokkal szemben megengedők. Fontos megjegyezni, hogy a szülőktől való szeparáci- 
óval kapcsolatos attitűd felmérésénél elsődlegesen arra kérdeztünk rá, hogy meny- 
nyire tartja elfogadhatónak, ha a gyermeket pl. a nyári szünetben több hétre a nagy- 
szülőknél hagyják. 

Első hipotézisünk (H1) arra vonatkozott, hogy a gyermekkori ártalmas élménye- 
ket átélt személyek kevésbé tartják elfogadhatónak a bántalmazás kialakulása szem- 
pontjából magas kockázatú viselkedésmódokat. A kapott eredmények alapján 

hipotézisünk részben igazolódott, nem találtunk összefüggést a gyermekkori ártal- 
mas élmények halmozódása és a potenciálisan veszélyeztető viselkedésmódok elfo- 
gadhatósága között. A részletesebb elemzések egy érdekes jelenségre világítanak rá. 
Azok a személyek, akik gyermekkorukban érzelmi bántalmazás és elhanyagolás ál- 
dozatai, valamint a szülők közötti fizikai abúzus szemtanúi voltak, felnőttként ke- 
mek hosszú időre a nagyszülőkre való bízását. A kapott eredmény megmutatja, hogy 
a gyermekkori bántalmazás áldozatai nem feltétlenül engedik át a gyermeket az egy- 
kor őket bántalmazó személyeknek, azaz nem tennék ki ártalmas élménynek a saját 
gyermeküket, tehát nem érvényesül a bántalmazó minta átörökítése (Babity, 2014; 
Belsky et al., 2012). Szintén ellentmond a transzgenerációs transzmisszió jelensé- 
gének és összhangban áll korábbi kutatások eredményeivel (Babity, 2014; Belsky et 
al., 2012), hogy az érzelmi bántalmazást átéltek elutasítóbbnak bizonyultak a gyer- 
mek érzelmi bántalmazásával kapcsolatban. Az elszenvedett ártalmas élmények kö- 
zül csak egy tényező, a szülő börtönbüntetése hajlamosítja a személyeket arra, hogy 
elfogadják a testi fenyítést, mint gyermeknevelési módszert. Erre az összefüggésre 
talán magyarázat lehet, hogy a saját szüleik kriminalitása miatt a gyermeknevelésben 
kiemelten fontosnak tartják a szigort, kevés információjuk van az alternatív gyer- 
meknevelési módszerekkel kapcsolatban, így csak a testi fenyítés hatékonyságában 
hisznek, ami meggyőződésük szerint megakadályozhatja a gyermek bűnözés felé 
sodródását. A másik lehetséges magyarázat, hogy egy olyan diszfunkcionális közeg- 
ben nőttek fel, ahol a fizikai agresszió a nehéz helyzetek megoldásában legitim mód- 
szernek számított. 

A fiatalabb életkor és a bántalmazásra hajlamosító viselkedésmódok elfogadha- 
tósága között csupán két változó esetében találtunk szignifikáns kapcsolatot, így a 
második hipotézisünket (H2) csak részben sikerült igazolnunk, és eredményeink 
nem illeszkednek a korábbi vizsgálatok adataihoz (Belsky et al., 2012; Révész, 
2004). A bántalmazás szempontjából magasabb rizikójú szülői viselkedésmódok kö- 
zül a gyermek (pancsolós, fürdőruhás, meztelen) fotóinak közösségi médiában való 
megjelenítését kevésbé tartották helyénvalónak az idősebb vizsgált személyek. A 
gyermek fényképeinek közzététele a szexuális visszaélések lehetőségét magában 
rejtő ártalmat képvisel. A kapott eredmény feltételezhetően azzal függ össze, hogy 
az életkor előrehaladtával a személyek internethasználata tudatosabbá válik és/vagy 
a nagyobb gyermekkel rendelkező, idősebb szülők számára a posztolás egy idegen 
attitűd. Az idősebb válaszadók számára a gyermek fizikai elhanyagolása, elsősorban 
küllemének rendezetlensége szintén kevésbé elfogadható. Mivel a legtöbb potenciá- 
lisan ártalmas, gyermekkel szembeni viselkedésmód tekintetében — Babity (2014) 
magyar mintán végzett kutatásához hasonlóan — nem találtunk összefüggést a fiata- 
labb életkorral, felmerül, hogy a mintára jellemző magasabb iskolai végzettség kö- 
vetkeztében a személyek tájékozottabbak az ártalmakkal kapcsolatban. 

Végül a szülőség és a gyermekkel szembeni viselkedésmódok összefüggéseit 
megvizsgálva azt az eredményt kaptuk, hogy a gyermekkel rendelkező személyek 
kevésbé tartják elfogadhatónak, hogy gyermeküket hosszabb időre másra bízzák, 
jobban elutasítják a gyermeknevelés során a testi fenyítés alkalmazását, valamint 

megengedőbbek a gyermek küllemének elhanyagolásával kapcsolatban. Harmadik 
hipotézisünk első fele (H3a), miszerint a szülőség és a bántalmazás szempontjából 
kockázatos viselkedésmódok elfogadása között együttjárás mutatható ki, nem telje- 
sült. Ez magyarázható azzal, hogy a válaszadók által elszenvedett ártalmas élmények 
prevalenciája kutatásunkban igen magas, és a korábbi elemzéseinkből látszik, hogy 
nem érvényesül a bántalmazás generációk közötti átörökítése, tehát a szülők inkább 
óvják a gyermeküket a bántalmazással szemben. A hipotézis második része (H3b), 
amely a szülőség és az elhanyagolással szembeni megengedőbb attitűd összefüggé- 
sét feltételezte, igazolódott, vagyis elképzelhető, hogy a gyermekkel rendelkező sze- 
mélyek a neveléssel járó leterheltségük miatt megengedőbbek a gyermek küllemé- 
nek rendezetlenségével kapcsolatban. 


Konklúzió 


Kutatásunk felhívja a figyelmet a gyermekkorban elszenvedett ártalmas élmények 
igen magas előfordulási gyakoriságára, ugyanakkor rávilágít arra, hogy a bántalma- 
zás kialakulásához vezető nevelési módszerek a súlyos ártalmakat elszenvedett sze- 
mélyek számára sem elfogadhatók. Biztató eredmény, hogy a szülőkben és a gyer- 
mektelenekben is egyre kevésbé él az a hiedelem, miszerint a testi fenyítés a haté- 
kony nevelés egyetlen eszköze. Ahhoz, hogy a bántalmazás generációk közötti át- 
örökítését megtörjük, nagy szükség van a pozitív gyermeknevelési technikák széle- 
sebb körű megismertetésére, a fegyelmezés és a büntetés közötti különbségek és vá- 
lasztási lehetőségek megmutatására. 

KULCSSZAVAK ABSZTRAKT 

e korai gyermekkor A tanulmány célja Erik Erikson által meghatározott gyermekkori személyiségfejlődési 

e pszichoszociális konfliktusok megjelenítésére, szimbolikus találkozására lehetőséget adó mesék rendsze- 
fejlődéselmélet rezése. Az elemzésben sor kerül a pszichoszociális fejlődési elmélet bemutatására és a 

e személyiségfejlődési releváns mesék ismertetésére, valamint a klasszikus népmesék lélektani szerepének, min- 
konfliktusok denekelőtt Bruno Bettelheim által fontosnak tartott jellemzőinek a közvetítésére. A 

e mesék pszichológiai nézőpontú elemzés megfelelő elméleti hátteret biztosíthat az iskoláskorig 


tartó, lélektanilag meghatározható, univerzális jelentőségű személyiségfejlődési for- 
dulópontok, normatív személyiségfejlődési krízisek megoldását támogató mesék alkal- 
mazásának érvényességéhez. 


, A mese az egyetlen irodalmi műfaj, amely utat mutat a gyermeknek, 
hogyan fedezze fel identitását, és hogyan találja meg helyét az életben..." 
Bruno Bettelheim 


Bevezetés 


Erik Erikson (1991) pszichoszociális fejlődéselmélete a belső biológiai késztetések 
és a külső szociális, illetve társadalmi tényezők hatásrendszerében mutatja be az 
egyéni növekedés egész életen át tartó, lélektanilag kiemelkedő átmeneteit. Az el- 
mélet az emberi identitás alakulásának nyolc jól elkülöníthető életszakaszát írja le. 
Az egyes korokban más és más, a lelki fejlődés szempontjából sorsdöntő, kedvező 
megoldásra váró konfliktushelyzet definiálható. Az egyedfejlődés során — a testi- 
biológiai éréssel párhuzamosan — a környezet felől érkező elvárásoknak megfelelve 
kell sikeresen teljesíteni ezeket az életfeladatokat. Eredményes kimenetelnél teljes 
energiánkat a következő periódusban jelentkező krízissel való megküzdésre fordít- 
hatjuk, amely megszerzett tapasztalatra fontos belső erőforrásként tekinthetünk. 
Erikson ellentétpárokkal érzékelteti a konfliktushelyzet kedvező és kedvezőtlen 
megoldásmódját. Mindezt könnyen követhetjük az /. táblázatban. 

Kora gyermekkori személyiségfejlődési fordulópontokat szimbolizáló mesék 


Életkorok: A személyiségfejlődési konfliktushelyzetek 
kedvező és kedvezőtlen megoldása: 

Csecsemőkor Bizalom — bizalmatlanság 

Kisgyermekkor Autonómia — kétely, szégyen érzése 

Óvodáskor Kezdeményezés — bűntudat 

Iskoláskor Teljesítmény — kisebbrendűségi érzés 

Serdülőkor Identitás — szerepdiffúzió 

Fiatal felnőttkor Intimitás — izoláció 

Felnőttkor Generativitás — stagnálás 

Időskor Énintegritás — kétségbeesés 


1. táblázat 
Normatív személyiségfejlődési fordulópontok és megoldási kimenetelük 


Az első életévben az anya szenzitív, gondoskodó magatartása a csecsemőben az 
alapvető bizalom átélését idézi elő. Kedvezőtlen esetben a bizalomhiány súlyos kö- 
vetkezményekkel járhat. A kisgyermekkor legfontosabb feladata az autonómia, az 
önérvényesítési készség kialakulása. A túlzott szülői kontroll gátolja ezt, és a szé- 
gyen, a kétely érzését eredményezi. Az óvodáskor célja a kezdeményezőképesség 
megszerzése, amely folyamatban a teljesíthetetlen elvárások zavart okozhatnak. Ha 
a kisgyermek folyamatosan nem érvényesítheti akaratát, akkor erős bűntudatot él át. 
Az iskoláskor kezdete a tanulás, a társadalmi együttélést biztosító ismeretek elsajá- 
tításának, — Erikson kifejezésével élve — az iparkodásnak az ideje, amikor megjelenik 
a teljesítményigény, a sikerorientáltság, az eredményesség elérésének szándéka. A 
tanárok és a szülők facilitáló, pozitív visszajelzései megakadályozhatják, hogy a di- 
ákok kiábránduljanak az iskolából, és hogy a teljesítnményvággyal szemben eluralja 
őket a csökkentértékűség érzése, a kudarcok tartóssá válása. A serdülőkor legfonto- 
sabb feladata az önazonosságtudatnak a kialakulása, ami az identitáskrízis válságá- 
nak átélését követően valósulhat meg. Az identitás elérése az önként vállalt világné- 
zetben, a pályaválasztásban, a szociális szerepvállalásban nyilvánulhat meg. A ki 
nem küzdött énazonosság identitásdiffúziót eredményez, aminek következtében hi- 
ányzik a stabil énkép és nincsenek tartós elköteleződések. Fiatal felnőttkorban a ki- 
vívott identitásra építve megtapasztalhatjuk társkapcsolatainkban az intimitás, a sze- 
retet, a kötődés érzését. Felnőttkorunkban a családalapítás, a munkavégzés, a telje- 
sítmények biztosítják kiteljesedésünket. Ha nem használjuk ki ennek az életszakasz- 
nak a lehetőségét, akkor szélsőséges esetben elszigetelődhetünk, és a haladással 
szemben a stagnálás, a sikertelenség lesz jellemző ránk. Az időskorú embereknek 
egyre inkább az elmúlással kell szembenézniük. A halál előtti kétségbeesés helyett 
az énintegritásban jelölhető meg ennek az időszaknak a központi feladata, amikor az 
életutat és az elért eredményeket teljesnek és értékesnek gondolja az egyén. 

Erikson fejlődéselméletében tehát az egyes életciklusokban olyan érzések és tu- 
dás megtapasztalására nyílik lehetőség, mint a hit, az akaraterő, a célirányosság, a 
kompetencia, a hűség, a szeretet, a gondoskodás és a bölcsesség. 

A korai gyermekkor személyiségfejlődési fordulópontjai 


A lelki egészség előfeltétele az alapvető bizalom kialakulása. Ez az újszülöttkor és a 
csecsemőkor legfontosabb feladata. Az édesanyával átélt minőségi kapcsolat él- 
ményvilága a további személyiségfejlődést markánsan befolyásolja. Az anya babája 
iránt megnyilvánuló szenzitív, szerető, felelősségteljes, gondoskodó, tápláló viszo- 
nyulása a fiziológiai szükségletek kielégítésén túl az érzelmi igények teljesítését je- 
lenti. Ennek következtében jöhet létre a kisgyermek , bizakodása" a külvilág felé. ,, A 
bizakodás kifejezése ártatlanságot és kölcsönösséget is magába foglal... A bizakodás 
állapota nemcsak azt jelenti, hogy valaki megtanult bízni az ellátást nyújtó személyek 
egyformaságában és folyamatosságában, hanem azt is, hogy az illető bízhat magá- 
ban és saját szerveinek azon képességében, hogy megbirkóznak az igényekkel; és 
olyannak érzi magát, hogy a róla gondoskodó személyeknek nem kell résen lenniük 
vagy elhagyniuk őt. Erikson az identitásfejlődés első eredményét a remény érzésének 
a kialakulásában látja, amiben kifejeződik, hogy ,, az vagyok, amiben reménykedhe- 
tem, s amilyen reményt nyújtok" (Erikson, 1991:449, 455). 

A második személyiségfejlődési korszak jelentősége a kisgyerekek önállóságá- 
nak, akaratérvényesítési képességének fokozatos kiművelésében rejlik. Az autonó- 
mia eléréséhez a megfelelő környezeti nevelői hatás tud sikeresen hozzájárulni. Erik- 
son a szabad akarat érzésének ontogenetikus eredetét az ,, önérzeti veszteség nélküli 
önkontroll képességében" látja. ,, A túlzott szülői befolyás és az önérzetveszteség ér- 
zetéből ered a kétely és a szégyen hajlama: kisgyermekkorban meg kell szilárdulnia 
a bizonyosságnak, hogy önmaga és világba vetett hitét nem veszélyezteti az önálló 
választás... ". Ennek az időszaknak fontos feladata az anyáról történő első leválás, 
amelyben függetlenségünket szintén szabad akaratunk irányíthatja. Identitásérzé- 
sünk gyarapodásában pedig megnyilvánulhat, hogy ,, az vagyok, amit szabadon akar- 
hatok. " (Erikson, 1991:458,464). 

Óvodáskorban kialakuló érzés a kezdeményezés érzése. A kisgyerekek fejlődé- 
süknek eredményeként kiterjeszthetik képzeletüket, vágyaikat, amik különböző te- 
vékenységekben, hatékony viselkedési képességekben realizálódhatnak. Az óvodás 
gyermek fő tevékenységformái közé tartozik a szabad mozgás végzése, a felszaba- 
dult játszás átélése, az önkifejezést és a képzeleti munkát erősítő mesehallgatás, va- 
lamint a vizuális alkotások létrehozása. Ezekben egyre inkább teret nyer a céltudatos, 
feladattudatos megnyilvánulás, amit a túlzottan korlátozó környezet gátolhat és erős 
bűntudatérzést okozhat. Erikson saját megfogalmazásában ez a személyiségfejlődési 
szakasz a gyermek ,, képességeinek kiteljesedését ígéri. " Ami felkészít arra ,, a szi- 
lárdan megalapozott, állandóan növekvő, bűntudattal el nem tántorítható meggyő- 
ződésre, hogy az vagyok, aminek el tudom képzelni magamat. " (Erikson, 1991:473). 

Az eddig felsorolt legkorábbi kivívott személyiségfejlődési eredmények vezet- 
nek át a kisiskoláskorba, ahol a megerősödött teljesítményigénnyel és kompetencia- 
tudattal tovább gazdagodik identitásunk kontinuitása. A tanulók a különböző tevé- 
kenységekben, az iskolai feladatokban átélhetik az ,, iparkodás érzését". A tanulás 
során újabb és újabb eredményeket hozhatnak létre, és a felnőttektől rendszeres el- 
ismerést kaphatnak, ami büszkeséggel és önbizalommal tölti el őket. Ezzel együtt 

kifejlesztik a kitartás és az alkalmazkodás képességét is. A megfelelő iskolai köve- 
telmények teljesítése biztosítja számukra a bűntudat és a kisebbrendűség érzésének 
az elkerülését. A tanulás megszeretése mellett a tanárokkal és a kortársakkal szintén 
tartalmas érzelmi kapcsolatok szövődnek. Az iskolai barátságokban és közösségek- 
ben életre szóló élményeket szereznek és életre szóló kötelékek alakulhatnak ki. 
Erikson ennek az időszaknak az identitásbővülési jelentőségét a következőképpen 
foglalja össze: ,, Az vagyok, amit működtetni tudok" (Erikson, 1991:480). 


Óvodáskori személyiségfejlődési feladatok 


Erikson megállapításában az óvodáskort három fontosabb fejlődési változás kíséri. 
Egyfelől a mozgásfejlődésnek köszönhetően a kisgyermek szabadabban, élénkebben 
tevékenykedhet. Ennek eredményeképpen bővülhet az elérhető célok köre. A kitá- 
eredményesebbé válik. Ezáltal szintén aktívabb lehet környezetével kialakult kap- 
csolata, és kérdésfeltevéseivel jelentős ismeretekre tehet szert. Harmadsorban pedig 
képzeletének fokozottabb produktivitásával találkozhatunk. Az elképzelt és a valós 
világ együttesen befolyásolja élményeit. Erikson azt hangsúlyozza, hogy mindebből 
a kisgyermek létrejövő , kezdeményező érzése", kiművelt kezdeményező képessége 
jelenti a legfontosabb változást. 

Egy empirikus kutatásnak az eredménye szintén jól igazolja ezeket az állításo- 
kat. Az óvodások körében elvégzett vizsgálatban vizuális alkotásokhoz kapcsoló- 
dóan került sor a gyerekek preferált választásainak a rendszerezésére, és a kapott 
eredményekben a következő visszatérő tevékenységekkel kapcsolatos élmények je- 
lentek meg: játéktevékenységek, asztalnál végezhető különféle manuális tevékeny- 
ségek, vizuális munkák, mozgásos tevékenységek, a mesével való találkozás és a 
mindennapi élethez alapvetően hozzátartozó fiziológiai szükségletek érvényesülése. 
A gyerekek kellemes élményei között az óvodai tevékenységek, rendezvények, 
programok, valamint a kortársak közötti és az óvodapedagógussal átélt érzelemhang- 
súlyos pillanatok köszönnek vissza (Zsubrits, 2017). 

Az óvodáskorú gyermek , még inkább önmaga lesz" (Erikson, 1991:465). Aktí- 
vabbá, energikusabbá válik, kudarcait gyorsan elfelejti, és vágyaihoz igazodó, újabb 
és újabb célokat tűzhet ki. Kíváncsisága gazdagítja tapasztalatait, tanulásában mé- 
lyebb szintű ismeretekhez juthat. Tevékenységeiben az örömteli cselekvés, az önfe- 
ledt mozgás, a fantázia, a képzelet játszik meghatározó szerepet. 

A szülőkkel való azonosulások, a nemi identitás alakulása szintén fontos törté- 
nése ennek az időszaknak. Az óvodáskor végére a lelkiismereti funkció működésétől 
kezdődően a külső elvárások követését, a felnőtteknek való engedelmességet figyel- 
hetjük meg. 

Erikson elméletében tehát az óvodáskor alapvető személyiségfejlődési feladata 
a kezdeményezőképesség kibontakozása, ami az elképzelt célok megvalósításában, 
a szabad tevékenységek és önkifejező alkotások létrehozásában manifesztálódik. 


132 


Zsubrits Attila 


Ezt a világot szolgálhatja ki a mesékkel történő találkozása is, amely belső képzeleti 
működést és kézzel fogható külső alkotásokat, valamint ezekhez társuló gazdag ér- 
zelmi élményeket biztosít számára. 


Kora gyermekkori személyiségfejlődés és a mesék kapcsolata 


A mesék különösen fontos szerepet töltenek be a gyerekek lelki fejlődésében. A kis- 
gyerekek mesepreferenciáiban az univerzális fejlődési igények mellett az individuá- 
lis érdeklődés játszik meghatározó szerepet. Ugyanazok a mesék másként szólhatnak 
a gyerekekhez, eltérő üzenetet közvetítenek számukra, és időben is változhat jelen- 
tőségük. A mesék története, szimbolikája a mélyebb szintű univerzális személyiség- 
fejlődési ugrópontokon való áthaladáshoz és az aktuális érzelmi élet problémáinak 
kezeléséhez egyaránt segítséget adhat. 

Bruno Bettelheim (2000) A mese bűvölete és a bontakozó gyermeki lélek című 
nagyhatású könyvében leírja, hogy a műalkotások közül csak a klasszikus népmese, 
mint szépirodalmi műalkotás, képes hozzájárulni a gyermekkori lelki fejlődés konf- 
liktusainak megoldásához. Eriksonhoz hasonlóan ő is úgy véli, hogy az egyénnek 
fejlődése során érzelmileg fontos helyzetekkel kell megküzdenie. A lelki fejlődésben 
a külvilág felől érkező elvárások és a belső szükségletek érvényesülésének igénye 
együttesen jelenik meg. Ebből adódóan a gyerekeknek szembe kell nézniük több lé- 
lektanilag fontos konfliktushelyzettel, így például a jelentős másik személytől való 
eltávolodás tényével, a hiányállapottal, a függetlenedési törekvéssel, a vágyak be 
nem teljesüléséből adódó csalódásokkal, az azonosulási törekvésekkel, a testvérfél- 
tékenységgel. Továbbá a növekvő gyermeknek ki kell alakítania öntudatát, önérté- 
kelését és erkölcsi kötelességtudatát is. Mindezt a racionális megértés helyett a gyer- 
meki gondolkodás olyan sajátosságai teszik lehetővé, mint a képzelődés, a fantáziá- 
lás, az ábrándozás, az álmodozás, a vágyakozás. A pozitív érzések mellett a mese 
lehetőséget ad a negatív élmények, érzések, szorongások, félelmek átélésére. Ezek 
értelmezésének feltételét a műalkotás mindig olyan szinten teremti meg, amelyre 
már éppen készen áll az egyén élményfeldolgozási potenciálja. De a mesék az aktu- 
ális belső feszültségek, a pillanatnyi szükségletek feldolgozásához, a nehézségek 
megértéséhez ugyancsak hozzájárulnak. A pszichében végbemenő folyamatot az el- 
beszélésekben található példák teszik lehetővé. 

A mese metaforikus műalkotás. Következetesen szimbólumok, képek nyelvén 
szólítja meg a hallgatót és mindig individuális jelentéstulajdonításhoz vezet. A me- 
sék képi sokszínűségének követését, a velük való azonosulást a szimbolikus gondol- 
kodásmód teszi lehetővé. 


133 


Kora gyermekkori személyiségfejlődési fordulópontokat szimbolizáló mesék 


Szimbolikus gondolkodás és mese 


Jean Piaget a kognitív fejlődés folyamatában a szenzomotoros intelligencia műkö- 
dési periódusának végén helyezi el a szimbolikus funkció megjelenését, amely kö- 
rülbelül 18 hónapos kortól kezdődően van jelen, és ami után a szimbolikus és pre- 
konceptuális, majd pedig az intuitív gondolkodás szakasza következik. A szimboli- 
kus gondolkodás következménye a valóság, a külvilág tárgyainak, átélt eseményei- 
nek belső reprezentációja, a helyettesítés, ,, a jelölt dolgok különálló jelölőinek köz- 
belépésével" (Piaget, 1997:174). A külvilág interiorizálódik, és a kisgyerekek képe- 
sek lesznek a világ elemeinek a megjelenítésére cselekvések, gesztusok, képek, fo- 
galmak és szavak alkalmazásával. 

Kezdetben a verbális közlések helyett a belső képalkotás, a képi szimbólumal- 
kotás játszik döntő szerepet. A mentális képek 7-8 éves korig statikusak, és csak azt 
követően alakulnak ki a belső képekkel történő gondolkodási műveletek: a mozgá- 
sok és átalakítások követése, illetve a reprodukciók és az anticipációk (Piaget, Inhel- 
der, 1999). 

A mesékkel való találkozás gazdag lehetőséget ad a szimbolikus gondolkodás 
érvényesülésére (Kapitány, Kapitány, 2020). A mesehallgatás során a gyermeki 
psziché belső törekvései a szimbolikus gondolkodás által aktivizálódnak. A mesében 
előforduló képek a külső valóság és a belső világ összekapcsolódásának köszönhe- 
tően jutnak szerephez. 

A kisgyermek a mesehallgatás alatt így kapcsolatba kerülhet saját élményeivel. 
A meséből pedig a számára fontos mozzanatok hangsúlyossá válnak, ami a keletkező 
lelki igényének érzelmi választásában, azonosulásában fejeződhet ki. 


A meséről készült képalkotás lélektana 


A gyerekek önkifejező tevékenységében a vizuális alkotások kitüntetett helyen sze- 
repelnek. A képi kifejezőképesség fejlődésével egyre összetettebb és kidolgozottabb 
művet hoznak létre (Feuer, 2000). A fiktív, elképzelt, fantáziadús, kreatív alkotások 
a gyerekek színes világáról tanúskodnak, amiben a külvilággal kapcsolatos tapasz- 
talatok és a belső élmények együttesen jelennek meg. 

A belső képkonstruálás — a játék és rajzolás mellett — a mesehallgatásnak is lénye- 
ges velejárója. A játékban ugyanakkor a cselekvési összetevő uralkodik inkább, míg a 
másik két esetben a belső képalkotó munka. A produktív képzeleti funkció lényeges 
óvodáskori jellemzői: a fantáziagazdagság, a csapongás, a valóságos és kitalált képek 
összekapcsolódásának flexibilitása. A valósághoz közeledés igénye majd a hatéves kor 
körül felerősödő reproduktív képzeleti működésben jelentkezik (Kádár, 2012). 

A belső mentális kép és a külső, lerajzolt kép egymással szoros kapcsolatban áll 
(Piaget, Inhelder, 1999). A kisgyerekek szabad rajzai mellett a tematikus rajzokban 
is jól tükröződhet képzeleti működésük (Vass, 2011), ahol a mesehallgatáshoz kap- 
csolódóan szintén létrejöhetnek különböző alkotások (Kósáné, 2001; Unger, 2020; 
Zsubrits, 2021; 2022). 

Az elhangzott mesék után a gyerekek különböző tevékenységekben vehetnek részt. 
A meséhez tartozó vizuális alkotásokban kifejeződik, hogy a készítője számára az 
aktuális mese cselekményéből, a szereplők viselkedéséből mely tényezők válnak 
fontossá. 

A gyerekek azt jelenítik meg vizuális alkotásaikban, ami érzelmileg a legmeg- 
határozóbb számukra. Rajzaikban egyéni szimbólumrendszerük érvényesül (Nagy, 
Szele, Kenyhercz, 2018). Ugyanakkor azt is láthatjuk, hogy visszatérő munkáikban 
szimbólumhasználatukat univerzális és kulturális hatások szintén befolyásolják 
(Gaul-Ács, Kárpáti, 2018). A gyerekek rajzaiban az emocionális sűrítés, az élmény- 
feszültség képi kifejezésbe tömörül, és egyetlen rajzképben többféle élmény, érzés 
kapcsolódhat össze (Gerő, 2017). Az érzelmi szintetizálás a hasonló pszichikus tar- 
talmakat összevonja. Malchiodi (2003) A gyermekrajzok megértése című könyvében 
azt fogalmazza meg, hogy a rajzok szimbólumokon és vizuális narratívumokon ke- 
resztül közvetítik a gyerekek viszonyulásait. Az emlékképek, a képzeleti képek és a 
látható képek együttesen befolyásolják a létrehozott művet. 

A mesehallgatást követő rövidebb beszélgetések alkalmával a vizuális tartalmak 
mellett a gyerekek verbális szintű értelmezéséről ugyancsak tájékozódhatunk. 


A népmesék jellemzői és lélektani szerepük 


A népmesék lényegében mindig azonos forgatókönyv mentén építkeznek. Lényeges 
sajátosságuk még, hogy mindegyikben pontosan beazonosítható központi konflik- 
tushelyzet jelenik meg, amely konfliktusnak a megoldása a főszereplőre vár. A me- 
sebeli hősök élete arra a személyiségfejlődési útra is utal, amely út során mindany- 
nyiunknak meg kell küzdeni az adódó nehézségekkel. A főhős próbatételek által vá- 
lik egyre érettebbé, erősebbé, ügyesebbé. A mesékben előforduló szereplők mindig 
pontosan felismerhető karaktereket mutatnak be. A jó és a rossz harca ugyanúgy ré- 
sze a szövegeknek, mint a főhős céljának elérését segítő és akadályozó alakok meg- 
jelenése. A fontosabb alakok és szüzsék mentén az alábbi népmesei csoportokat kü- 
löníthetjük el: állatmesék, legendamesék, novellamesék, rászedett ostoba szörnyme- 
sék, falucsúfoló mesék, tréfás mesék, hazugságmesék, formulamesék és tündérme- 
sék (Boldizsár, 2010). 

Propp (1995) neves orosz mesekutató szerint a varázsmesék legfontosabb jel- 
lemzői közé tartozik, hogy a szereplők hasonlóképpen cselekszenek és az események 
azonos sorrendben következnek be. A tündérmesék szerkezetileg egytípusúak. Jól- 
lehet a szereplők és a környezeti háttér változik, a cselekmény sorrendje, a szereplők 
funkciója mégis azonos marad. Ilyen funkció lehet a hős útnak indulása, valamilyen 
varázseszköz birtoklása, a hős próbatétel elé állítása, az ellenség legyőzése, vagy a 
mese végén a fiatal királyi pár házasságkötése, trónra kerülése. 

Kádár Annamária (2012) Mesepszichológia című könyvében kifejti, hogy a me- 
sék ugyanolyan egyszerűnek és szélsőségesnek mutatják be a világot, mint ahogyan 
azt az óvodás gyermek ténylegesen megtapasztalja. Kíváncsiságukat a természettu- 
dományos ismeretek helyett a mesei történések elégítik ki. A csodás elemek, a 

szélsőségesen felnagyított vagy leegyszerűsített szituációk elfogadhatóvá válnak. A 
polarizált pozitív és negatív érzések a jó és a rossz szereplőkben ölthetnek testet. 
Mindez a biztonság átélését is lehetővé teszi. De ehhez hasonlóan biztonságot tud 
nyújtani a kezdő és záró képek azonossága, továbbá az ismétlődő mesei fordulópon- 
tok is. A mesék kedvező befejezése a kezdeti problémák után harmóniát kínál, ami 
szintén hozzájárul a feszültségteremtéshez és a feszültség levezetéséhez, a katarzis 
átéléséhez. A mesében minden lehetséges. A vágyteljesítés itt ugyanúgy biztosított, 
ahogyan a szimbolikus játékban. Bárki bármivé átváltozhat és visszaváltozhat. A 
mesei kettős tudat lehetővé teszi a valóság átalakítását és a pillanatnyi szükségletek 
megjelenését. A képzeleti azonosulás biztosítja a gyerekek mesehősökkel és a törté- 
netekkel való személyes identifikációit, amely során a személyes életélmények 
hangsúlyozottan teret kapnak. A további lényeges mesei motívumok között megta- 
láljuk még az ellentétek preferálását, a veszély és megmenekülés eseményét, vala- 
mint a gyerekek vágyait mutató kompenzálást. 


A gyermekkori személyiségfejlődési fordulópontokhoz illeszkedő mesék 


Ahogy korábban érintettük, a korai személyiségfejlődésben Erikson által is leírt nor- 
matív krízisek eredményes megoldása újabb és újabb identitástartalom gazdagodás- 
sal jár. A személy meglévő fejlődési potenciálja biztosíthatja azt a belső erőforrást, 
amely segítheti a fejlődésben az eredményes továbblépést. Az óvodás gyerekeknél a 
növekedési igény, a fejlődési törekvés jól érzékelhető abban, hogy a kisgyerekek 
képesek folyamatosan a biztonság átélésére, az autonómiára, a kezdeményezésre és 
iskoláskortól a teljesítmények elérésére. Ennek a folyamatnak az érzékelésére A há- 
rom kismalac című népmese szövege, szimbolikája éppen megfelelőnek tűnik, hi- 
szen ott is olyan fejlődési folyamattal találkozunk, amelyben ez megfelelő módon 
externalizálódik, és a gyerekek számára jól követhető azonosulást biztosíthat. Bet- 
telheim (2000) hangsúlyozza, hogy a klasszikus történetben a kismalacok a gyerme- 
kek különböző, előremutató személyiségfejlődési szintjeit képviselik. 

Erikson elméletében az első három korai fejlődési szakaszban egyrészt a családi 
kapcsolatok, az összetartozás, a bizalom, a biztonság átélésének fontossága jelenik 
meg; másrészt az autonómia, a kontrollképesség, az önérvényesítés, a viselkedés sza- 
bályozásának a kérdésköre; harmadsorban pedig az óvodáskori kezdeményezőképes- 
lyiségfejlődési eredményeknek a szimbolizálására például 4 kecskegidák, A kis göm- 
böc, a Szélike királykisasszony, illetve a Zöld Péter című népmeséket választhatjuk ki. 

Kisiskoláskorban A szorgalmas és a rest leány című népmesét szintén felhasz- 
nálhatjuk, ami megfelelő folytatása lehet a korábban felsorolt meséknek, és a bizton- 
ság, az autonómia, a kezdeményezőkészség után a kisiskolások kompetenciájának, 
teljesítményigényének a kibontakozását, valamint önbizalmának az erősödését meg- 
felelően támogatja. 

A mesék általános jelentőségéhez elmondhatjuk, hogy azok érvényesen találkoz- 
nak a fejődési elvárásokkal. A beszéd kialakulásától kezdődően a gyerekek szívesen 

társalognak a felnőttekkel és érdeklődéssel hallgatják a történeteiket. A legkisebbek 
jellemzően azokat a történeteket kedvelik, amelyek saját életükkel kapcsolatosak, 
ezért például esténként nagy érdeklődéssel hallgatják meg a róluk szóló történeteket. 
Ezt követően találkozhatnak az egyszerűbb és bonyolultabb állatmesékkel. A mese- 
tudat kialakulásától kezdve pedig elérkezik a tündérmesék ideje, ami a gyermeki vi- 
lágkép gondolkodásmódjához jól illeszkedik (Mérei, V. Binet, 2016). A hat-hétéves 
korú gyerekek számára elmondható mesék az állatmesék és a tündérmesék család- 
jába tartoznak. A rövidebb és hosszabb, összetettebb meséket a gyerekek érdeklő- 
déssel követik, ahol a korábban már összefoglalt meselélektani jellemzők is kedve- 
zően érvényesülhetnek. 

A felnövekedés során egyre több elvárással kell szembenézniük a gyerekeknek. 
A többi között meg kell oldaniuk a kisgyermekkorból az érettebb óvodáskorba és a 
kisiskoláskorba lépés átmenetét, aminek eredményeként már önállóbb, érettebb, a 
nehézségekkel is sikeresen megküzdő gyermeki magatartásformákat várnak el tőlük. 
A gyerekek fejlődésüknek köszönhetően erre egyre jobban képesek lesznek. Bettel- 
heim szerint a népmese cselekménye és a szereplők viselkedése lehetőséget biztosít 
a lelki fejlődésben való előbbre jutáshoz. 

A három kismalac című klasszikus mese története éppen ennek a fejlődési útnak 
megfelelő lehetőséget biztosítanak. Képzeletük által előtérbe kerülhet a fejlődésüket 
segítő erőforrás. A kecskegidák című mese története az otthonhoz, a családhoz tarto- 
zás érzését képes aktivizálni. A szöveg meghallgatása biztosíthatja, hogy a gyerekek 
számukra fontos asszociációkat alkothassanak a biztonságot nyújtó család képével 
kapcsolatosan. A társításokban az eriksoni személyiségfejlődési feladathelyzethez 
illeszkedve megjelenhet a kötődések mellett a védelmezés, a gondoskodás és az el- 
engedés motívuma is. A kis gömböc című népmese pedig ezt a folyamatot tovább 
görgetve biztosíthatja a gyerekek szándékérvényesítését és önállósodási törekvését. 
Azzal, hogy átélhetik a kis gömböc történetét, testközelből találkozhatnak saját au- 
tonómiaigényükkel. Az óvodáskor a célirányos feladatvégzés, a kezdeményezés, az 
alkotás időszaka, amely Erikson elméletében is olyan identitásfejlődési konfliktus- 
ként fogalmazódik meg, aminek a megoldását a felnőtt környezetnek következetesen 
támogatnia kell. A kiválasztott mesék főhősével való azonosulás és a bemutatott ese- 
ménysorok átélése fókuszáltan is facilitálhatja akezdeményezőkészséget és az alko- 
táshoz szükséges erőt. Valójában mind a hat mese tartalma, az adott mesemondási 
helyzet inspirálja a gyerekek aktuális uralkodó fejlődési törekvését, tehát az egyéni 
ötletek, elképzelések, választások, a kezdeményezőkészség érvényesülését. Ugyan- 
akkor az utolsó három mesében koncentráltabban is sor kerülhet erre, hiszen a fő- 
hőssel való képzeletbeli identifikációban intenzívebb problémamegoldásokat élhet- 
nek át a gyerekek. 

Összefoglalás 


A tanulmányban a kora gyermekkori személyiségfejlődési konfliktusok megoldását 
szimbolizáló klasszikus népmesék ismertetésére, rövid pszichológiai nézőpontú el- 
méleti elemzésére került sor. A normatív fejlődési krízisek során kisgyermekkorban, 
egészen az iskoláskorig négy nagyobb személyiségfejlődési konfliktusnak a kedvező 
kimenetelű megoldása vár ránk. Ezek a bizalom kialakulását, az autonómia és az 
óvodáskori kezdeményezőkészségnek az elérését, valamint a kisiskoláskori kompe- 
tencia, a hatékonyság képességének a megszerzését és a teljesítményorientáltság 
megtapasztalását jelentik, amelyeknek a funkcionálása identitáskontinuitásunk alap- 
vető komponenseit képezik. A fiatalok személyiségfejlődésében a növekedési poten- 
ciál, a kötődés és bizalom, az autonómia és akarat, valamint a kezdeményezési, cél- 
irányos tevékenységvégzési szükségletek érvényesülése, a kompetenciaérzés elérése 
feltételezi a soron következő identitásfejlődési periódus kedvező végkifejletű meg- 
oldását. Az életkori nagyobb lélektani konfliktusok szimbolizálására olyan, a kultú- 
ránkban jól ismert népmeséket soroltam fel, amelyekben mindezekre utalás található. 
Nevezetesen: a fejlődési potenciál megnyilvánulására lehetőséget adhat A három kis- 
malac története; a biztonság, a szeretet, a kötődések felszínre kerülésére A kecskegi- 
dák című népmese fordulatai; az önállóság, akaraterő működésére A kis gömböc szö- 
vege; a céltudatossághoz és kezdeményezéshez A Szélike királykisasszony vagy a 
Zöld Péter című népmese tartalma; míg a kisiskoláskori kompetenciaérzés és önbiza- 
lom erősödéséhez A szorgalmas és a rest lány története. A tanulmány végén található 
összegző táblázatban jól követhető ez a rendszerezés (2. táblázat). 

A kisgyerekek neveléséhez, a gyakorlati pedagógiai munka szempontjából 
ugyanakkor érdemes kiemelni, hogy a rendszeres mesehallgatás során, a tanulmány- 
ban bemutatott példák után további mesék kiválasztása, rendszerezése és tervszerű 
együttes alkalmazása szintén jól illeszkedhet a gyerekek személyiségfejlődési igé- 
nyéhez. De az egyes bemutatott életszakaszokra vagy a későbbi életkorokra — újabb 
mesékkel — további kiegészítések is tehetők. A mesék szelektálásához az óvodape- 
dagógiai gyakorlatban már jól ismert kötet nyújthat például segítséget, Kovács Ágnes 
Icinke-picinke. Népmesék óvodásoknak c. kötete. 

A mesehallgatásokat követő feladatok kijelölése, valamint a célzott tevékenysé- 
gek elvégzése pedig még további elmélyülést hozhat. A mese tartalmának és szerep- 
lőinek eljátszása, bábokkal való megjelenítése, a közös beszélgetések és a különböző 
vizuális tevékenységek elvégzése egyaránt biztosíthatja a gyerekek önállóságának, 
kezdeményezőkészségének fejlődését és produktív képzeletének aktivizálását. Visz- 
szatérő alkalmazásuk tartalmas szokássá, igénnyé válhat. Ezek együttesen tehát hoz- 
zájárulhatnak ahhoz, hogy a nagyobb személyiségfejlődési fordulópontokon való át- 
haladásukhoz érvényes támogatást kapjanak a gyerekek. 

Pszichikus Erikson elméle- Meseválasz- A mesékhez 
funkciók: tében megjelenő tások: kapcsolható 
kora gyermekkori személyi- 
identitáskompo- ségfejlődési 
nensek: tartalmak: 
Fejlődési A három fejlődési igény 
potenciál kismalac 
Kötődés, 0-1 éves kor: A kecskegidák biztonság 
bizalom, bizalom 
intimitás 
Autonómia, 1-3 éves kor: A kis gömböc önállóság 
kontrollképeség ] autonómia 
Teljesítmény, óvodáskor: A Szélike kezdeményezés, 
kompetencia kezdeményezés királykisasszony ! célvezéreltség, 
Zöld Péter sikerélmény 
kisiskoláskor: A szorgalmas önbizalom 
kompetencia, és a rest lány 
teljesítmény 
Identitás, 
énintegritás, 
önbecsülés 
2. táblázat 

KULCSSZAVAK ABSZTRAKT 

e nevelésszociológia A család mint a szocializáció és nevelés elsődleges színtere a nevelésszociológia kiemelt 
e család vizsgálati körébe tartozik. A család, mint társadalmi intézmény, csoport és rendszer, 
e integráció kulcsfontosságú szerepet játszik az egyén életében, különösen a sérüléssel élők esetében, 
e fogyatékosság akik még inkább támaszkodnak annak különböző funkcióira az anyagi, érzelmi és tár- 


sadalmi erőforrásaik mobilizálása során. Bár ezek a családok minden társadalmi rétegben 
megtalálhatók, gyakran tapasztalható, hogy a kiváló képességek ellenére sem érik el a 
magasabb foglalkoztatási státuszt a tanulási és elhelyezkedési lehetőségeik korláto- 
zottsága miatt. A sikeres együttneveléshez — amely hozzájárulhat az érintett személy 
életszínvonalának javulásához — objektív tényezők, mint a megfelelő infrastruktúra, il- 
letve szubjektív tényezők, beleértve apedagógusok és a családok együttműködését, egya- 
ránt elengedhetetlenek. A család aktív részvétele, bevonódása, attitűdje kulcsfontosságú 
mind az együttnevelés, mind a gyermek intézményes nevelésének és oktatásának ered- 
ményessége szempontjából. 


A nevelésszociológia és a család 


A nevelésszociológia interdiszciplináris tudományterületként, azon a társadalom és 
a nevelés viszonyrendszerét érintő kérdéseket, társadalmi tényezőket vizsgálja, me- 
lyek kihatnak a szocializációs folyamatra (Kozma, 2001). Kozma (2001) a szocioló- 
gia szempontjából a nevelést egyfajta eszközként határozza meg, mely segítségével 
a közösség képes meghaladni a múlandó egyént és bevezetni azt a társadalomba. 
Minek okán mind a nevelés, mind a szocializáció elsődleges színtere a család, így az 
a nevelésszociológia kutatásának kiemelt tárgykörébe tartozik (Borecky, 2015). A 
család és a köznevelés, közoktatás eredményességének összefüggéseit már sok 
szempontból vizsgálták, abból kifolyólag is, hogy a családok társadalmi, gazdasági 
és kulturális különbségei következtében kialakuló státuszkülönbségek miként mani- 
fesztálódnak az intézményes nevelés során (Fazekas, 2019). 

A szakirodalomban a család meghatározását illetően több különböző definíció- 
val találkozhatunk (Bodonyi et al., 2006). Ezt támasztja alá Borecky (2015) állítása 
is, miszerint a család mindenki számára mást jelent. Bár ez a variabilitás történeti 
korszakonként és kultúránként egyaránt megfigyelhető, mégis minden kultúrában 
fellelhető a gyerekek felnevelésére irányuló férfi-nő intézményes kapcsolat 
(Németh és Pukánszky, 2004). Ezen többirányú együttműködés alapozza meg az 
emberi együttélés legősibb formáját, a túl- és a továbbélés zálogát, mely Bodonyi et 
al., (2006) alapján a leginkább alkalmas biztosítani az egyén számára annak lelki, 
testi és szellemi fejlődését (Kozma, 2001; Bodonyi et al., 2006). 

Ezen kapcsolatok elemi egységként, családokat alkotva építenek fel egy rokonsági 
rendszert, társadalmi szövetséget, nemzetiséget (Németh és Pukánszky, 2004). An- 
dorka (2003) is a társadalmi csoportok egyikeként határozza meg a családot, melyet 
az egyén számára a legfontosabb elsődleges csoportként azonosít. Kozma (2001) a 
család csoportját annak összetétele alapján különíti el más csoportoktól, miszerint a 
családot megfogalmazásában különnemű személyek alkotják, melyek legalább két ge- 
nerációhoz tartoznak. Ezen meghatározást kiegészíti a többi csoporttól eltérő, sajátos 
újratermelődési mechanizmus is (Kozma, 2001). Bodonyi et al. (2006) szétválasztja a 
többgenerációs családok és a nagycsaládok fogalmát. Míg írásuk alapján a többgene- 
rációs család alatt a szülőkkel együtt élő friss házasokat, vagy a már felnőtt gyerekek- 
hez beköltöző idős, többnyire gondozásra szoruló szülőt/szülőket értjük, addig a nagy- 
család kifejezés a kettőnél több gyermeket nevelő családok azonosítására szolgál. 

A család fogalma változóban van, nem csupán méretét, de összetételét tekintve 
is. A korábbi évszázadokban uralkodó patriarchális nagycsaládok az ipari forradal- 
mat követően egyre inkább háttérbe szorultak, és létrejöttek, majd a 20. század elején 
általánossá váltak az úgynevezett nukleáris családok, más néven családmagok, me- 
lyek már kizárólag a gyerekeiket nevelő szülőket foglalják magukban (Fazekas, 
2019). A többgenerációs családokat egyre inkább felváltotta a nukleáris családmo- 
dell, valamint a különböző, a szakirodalom által családtöredéknek leírt szerveződési 
formák. Ehhez kapcsolódóan -— a társadalmi és a gazdasági változások következtében 
— a család funkcióiban is változást figyelhetünk meg. 


A család funkciói 


A család számos funkciót tölt be a társadalomban. Ezen funkciók osztályozására 
több szempont alapján tettek már kísérletet a szakirodalomban, annak ellenére is, 
hogy ezek a mindennapi életben átszövik egymást (Bodonyi et al., 2006). Kozma 
(2001) a család funkcióit három kategóriába sorolja. Ez alapján beszélhetünk bioló- 
giai, gazdasági és társadalmi funkciókról. A biológiai funkció az utódok világraho- 
zását, a család önreprodukcióját és fennmaradását szolgálja, valamint a szexuális 
igények kielégítését. Az anyagi háttér és a háztartás szervezését a gazdasági funkció 
biztosítja, míg a társadalmi funkció, maga a szocializáció, a közösség értékeinek, 
magatartási mintáinak, tapasztalatainak átruházása az egyénre. Bagdy (1995) a csa- 
ládban végbemenő szocializációs folyamatot többszintűnek írja le, mely során sor 
kerül a meghatározott magatartás- és szerepminták közvetítésére is. Később ezekre 
az alapokra épül a tudatos nevelés (Bagdy, 1995). 

A szocializációs folyamat az értékek közvetítésén túl tükörként is funkcionál a 
gyermek számára és tudatja a gyermekkel, milyennek látja őt környezete, hogyan 
viszonyulnak hozzá, ami az énkép alakulásának alapköveit fekteti le. A gyermek fej- 
lődése szempontjából a szociális készségek elsődleges forrásai a környezeti ténye- 
zők, melyekre leginkább egy stabil háttérrel rendelkező családban nyílik lehetőség 
(Engler, Kozek és Németh, 2020). 

Kálmán és Könczei (2002) a család funkcióinak kategorizálását két pólusúvá 
tették, ami alapján két feladatkört különítettek el. A családtagok pszichés és szociális 
védelmét, menedékét nyújtó, befelé irányuló funkciót, illetve a kifelé irányuló funk- 
ciót, mely a külvilághoz való kapcsolódás kereteinek megteremtésére irányul. Ezen 
második funkció szemlélteti azt a fajta folytonos változást, mely jelen van a kulturá- 
lis, gazdasági és a társadalmi térben, amihez a családoknak a fennmaradás érdekében 
akklimatizálódni kell. Ehhez kapcsolódóan szintén fontos szót ejtenem a család 
szűrő tevékenységéről is, mely Minuchin (1974) nyomán cenzúrázza ezen változó 
értékeket és becsatornázza, közvetíti azokat a családtagok felé (Bodonyi et al., 2006). 
Andorka (2003) bár úgy véli, változóban vannak a család funkciói, kiemeli, hogy a 
termelés, fogyasztás, valamint a gyermekek szocializációja és a felnőttek lelki egész- 
ségvédelme továbbra is releváns, a társadalmi igényeket kiszolgáló funkciókként 
vannak jelen napjainkban is. 


A család, mint társadalmi intézmény, csoport és rendszer 


A szociológia a családot a tudományos párbeszéd kontextusától függően egyaránt 
definiálja, mint társadalmi intézményt, csoportot és rendszert. A család társadalmi 
intézmény, amely a közösség normáira és értékeire építve szervezi és alakítja a tár- 
sadalmi életet, hogy annak tagjai a szocializációs folyamat következtében képessé 
váljanak ellátni annak funkcióit (Andorka, 2003). A család csoportként is definiál- 
ható, hiszen annak tagjai közös jellemzőkkel bírnak, melyek összefűzik őket és kö- 
zöttük házassági, vérségi, esetlegesen örökbefogadási viszony van. A csoportokat 
tekintve, Andorka (2003) alapján, a család esetében kiscsoportról beszélhetünk, an- 
nak okán, hogy a tagok létszáma alacsony, a tagok személyesen ismerik egymást és 
szoros kapcsolatban állnak egymással. A kiscsoportokon belül a család annak egy 
még kisebb halmazába, az elsődleges csoportokba sorolandó, és ezáltal a tagok teljes 
személyiségükkel vesznek részt a csoportban. A családi kapcsolatok ezáltal sokol- 
dalúak és érzelmileg színezettek, ami lehetőséget biztosít a tagok szocializációjára 
és személyiségfejlődésére (Andorka, 2003). Az 1960-as évektől a szociológiai tan- 
könyvek elkezdték egyre inkább a társadalom nyitott alrendszereként leírni a csalá- 
dot, mely más rendszerekkel is kapcsolatban és interakcióban áll (Bognár et al., 
2019; Cseh-Szombathy, 20006). 

Solymosi (2004) ehhez hasonlóan a családot rendszerként határozza meg, mely 
egyedi sajátosságokkal, működésmóddal és szabályrendszerrel rendelkezik. Ezen 
önszabályzó rendszer működését a többi között befolyásolja a család nagysága, szer- 
kezete és a tagok közötti szerepfelosztás. A rendszer két fő sajátossággal definiál- 
ható: a stabilitásra való törekvéssel, vagyis a homeosztázis fenntartásával, valamint 
az új körülményekhez való folyamatos alkalmazkodással. Hemran és Berlin (1997) 
írásukban a család működésének milyenségét e két feladat egymáshoz való viszo- 
nyában látják. A korábban említett kutatók megállapításaival korrelál, Bodonyi et al. 
(2006) aki, a családra mint nyílt és dinamikus rendszerre hivatkozik, ami folyamatos 
változásban és interakcióban van a környezetével. Ezt a hatásrendszert 

többirányúnak írja le, hiszen a család nem csupán a külső ingerekre reagál, de a tagok 
kölcsönösen is hatnak egymásra (Bodonyi et al., 2006). Ezt a családtagok közti köl- 
csönös egymásra hatást és függőviszonyt a szakirodalom a cirkuláris okság elvének 
nevezi (Solymosi, 2004). A család, mint rendszer, önálló szerep-, státusz-, elvárás és 
normarendszerrel rendelkezik. Maga a struktúra felépítése hierarchikus, mely során 
az alrendszerek határozzák meg annak egységben történő funkcionálását. Ilyen al- 
rendszer a szülők és/vagy házastársak kapcsolata, a szülők és a gyerekek kapcsolata, 
valamint a gyerekek közötti, testvéri viszony is (Solymosi, 2004). 


Sérüléssel, fogyatékossággal élő gyermek a családban 


A tipikusan fejlődő egyén számára is egy életre meghatározó jelentősége van a csa- 
ládnak, de talán megállapíthatjuk, hogy még inkább így van ez egy sérüléssel, fo- 
gyatékossággal élő embernél (Kálmán és Könczei, 2002). Esetében a felnövekedése, 
életszínvonala és jövőbeli lehetőségei is nagymértékben függnek a családja által mo- 
bilizálni képes fizikai, érzelmi, anyagi és társadalmi erőforrásoktól (Kálmán és 
Könczei, 2002). A sérült gyereket nevelő családok kezdetben nem tartoznak alsó 
társadalmi rétegbe, de a későbbi tanulási és elhelyezkedési lehetőségeik miatt gyak- 
ran csak kevesen érik el a magasabb foglalkozási státuszt kiváló képességeik ellenére 
is (Berszán, 2017). Ezt tovább nehezíti, hogy a KSH-adatok alapján a fogyatékkal 
élő gyermeket nevelő családok általában szegényebbek a többi családnál, ami a fo- 
gyatékosság oka és következményeként is egyaránt megjelenhet. A szülők egy cso- 
portja — a jelen állapotban még igencsak hézagos szociális háló nyomán — az állami 
támogatáson felül nem képes körülményei miatt fedezni a gyermek sérülésével járó 
pluszköltségeket és speciális kezeléseket is, mely szegénységi csapdahelyzethez ve- 
zethet (Rozsos és Krémer, 20006). 

A 2016-os KSH adatok szerint az örökbefogadható gyermekek közül minden 
harmadik fogyatékkal élő, míg csupán az örökbefogadott gyermekek 196-a fogya- 
tékkal élő. Ha a család vállalja a gyermek nevelését, a szakirodalom és a mindennapi 
gyakorlat alapján is, a több gazdasági tőkével rendelkező családok összehasonlítha- 
tatlanul jobb helyzetben vannak, hiszen lehetőségük van élni a különböző magán- 
szolgáltatásokkal, terápiákkal és speciális eszközök megvásárlásával. Ez kifejezetten 
az első 5-6 évet érintő szenzitív periódusban lenne kiemelt jelentőségű, amikor az 
agy plaszticitása a legjelentősebb, ami okán a célzott fejlesztésekkel-terápiákkal, az 
ingergazdag környezettel nagy előrelépést, jelentős állapot- és életminőség-javulást 
érhetünk el (Kissné Zsámboki és Farnady-Landerl, 2018; Varga, 2023). A hatályos 
jogszabályok alapján a diagnosztizálást követően minden gyermek alanyi jogán, tör- 
vényesen jogosult a sérülésspecifikus fejlesztésre, ez azonban sok esetben akár a pe- 
dagógushiány vagy a hátrányos helyzetű régiók ellátatlansága miatt helyileg nem, 
vagy csak részlegesen biztosított a családok számára. 

Bár kevés hatásvizsgálatot és kutatást végeztek a témában, a különböző témát 
vizsgáló kutatók egyetértenek abban, hogy a sérülés bekövetkezése vagy egy sérü- 
léssel született gyermek érkezésének terhe jellegzetes problémákat von maga után, 

melyek leginkább a szülőket érintik, és sok esetben a családi dinamika felborulásával 
jár együtt (Kálmán és Könczei, 2002; Downey, 2016). Ez az egyensúlyvesztés érint- 
heti a szülők viszonyát, a szülő-gyermek kapcsolatot, a testvérek kapcsolatát, de a 
nagyszülőkre és a távolabbi rokonságra is kihathat. Kálmán és Könczei, valamint 
(2002) Downey (2016) munkája alapján is a családon belüli egyensúlyvesztés hatás- 
fokát számos tényező befolyásolja. Ilyen a sérülés kezdetének időpontja, természete, 
súlyossága, kimenetele, a szükséges kezelés és ápolás mennyisége, hogy mennyire 
szemmellátható a fogyatékosság, hogy milyen nemű a gyermek vagy a család anyagi 
háttere és a szülők iskolázottsága is. Ahogyan látszik, itt már nem csupán a gazda- 
sági, de a társadalmi és kulturális tőke meghatározottsága is megjelenik mint az 
esélyegyenlőtlenséget megteremtő és fenntartó rendezőelv. A korábban említett té- 
nyezők közül kiemelten a sérülés típusa és mértéke határozza meg, hogy az egyén 
integráltan nevelhető-oktatható-e, mely nagyban kihathat az érintett későbbi élet- 
színvonalának alakulására. 


Az integráció és a család szerepe a sikeres együttnevelésben 


Az integráció latin eredetű szó, amely általános jelentésében egybeolvadást, beillesz- 
tést jelent. Az eredetileg szociológiai kifejezést később a pedagógia is átvette. Peda- 
gógiai, gyógypedagógiai értelemben integrálás alatt a fogyatékkal élő gyerekek, ta- 
nulók és ép, tipikusan fejlődő társaik együttnevelését értjük egy többségi nevelési- 
oktatási intézményben (Csányi, 2000; Réthy, 2002). Az integráció elsődleges céljai 
közé tartozik az esélyegyenlőség biztosítása, a hátránycsökkentés, későbbiekben a 
társadalomba való beilleszkedés elősegítése, ezáltal a szociális kirekesztettség ki- 
küszöbölése, a sajnálat helyett a segítő attitűd kialakítása, valamint a társak érzéke- 
nyítése a másság elfogadására (Demeter, 2008; 32/2012 (X.8) EMMI rendelet). Az 
integráció térhódításával, maga a fogyatékosság fogalma is változáson ment keresz- 
tül. Bár Csányi Yvonne már a 1990-es években használta a speciális nevelési igényű 
kifejezést, törvénybe hivatalosan 2003-ban került bevezetésre a kizárólag a pedagó- 
giai többletszolgáltatás tényét rögzítő sajátos nevelési igény kifejezés, mely jelenleg 
a2011. CXC. köznevelési törvény alapján a kiemelt figyelmet igénylő, azon belül is 
a különleges bánásmódot igénylő gyerekek és tanulók csoportjába tartozik. 

A KSH oktatási adatait vizsgálva elmondható, hogy a 2012/13-as tanévtől a 
2019/20-es tanévig 4390-kal nőtt a sajátos nevelési igényű óvodás gyerekek száma 
Magyarországon. Az inkluzív társadalom megteremtésére való törekvést, a kulturális 
szemléletváltást napjainkban mi sem szemlélteti jobban, minthogy ezen gyerekek 
több mint 8290-át már integráltan nevelik többségi intézményekben. Az általános 
iskolás gyerekek számát tekintve, míg a 2012/2013-as tanévben 51 ezer sajátos 
nevelési igényű gyermek volt, addig a 2019/2020-as tanévre a folyamatos 
emelkedést követően, a számuk elérte az 57 ezret. Az érintettek számának 
növekedésével az integráltan neveltek aránya egyértelműen emelkedő tendenciát 
mutat. Ennek következtében a 2019/2020-as tanévre az általános iskolás 
korosztályba tartozó sajátos nevelési igényű gyerekek 7290-át integráltan, többségi 

általános iskolában nevelték. Az együttnevelés sikeres megvalósítása egyre inkább 
kulcsfontosságú szakmai kérdéssé válik mind a gyógypedagógiában, mind a 
többségi pedagógiában, ahogy Vida (2022) is írja, már nem az integráció- 
szegregáció a kérdés, hanem az integráció megvalósítása, annak hatékonysága. 

Az integrált nevelés-oktatást meghatározó tényezők közül a szakirodalom meg- 
különböztet objektív és szubjektív feltételeket, melyek megléte egyaránt elengedhe- 
tetlen a sikeres integrációhoz (Csányi, 2000). Objektív feltételek közé tartoznak a 
különböző gyógyászati segédeszközök, a speciális taneszközök, az akadálymen- 
tesített épületek-termek, valamint a csoport vagy osztálylétszám is. A szubjektív 
feltételekhez sorolandó maga a befogadó pedagógus, annak hozzáállása, attitűdje, a 
gyermek személyisége, a társak viszonyulása. Ezeken kívül meghatározó szubjektív 
feltétel a pedagógus, valamint a többségi pedagógus és a gyógypedagógus kapcso- 
lata, együttműködésének milyensége is (Pásztor, 2023). Abban az esetben, ha nem 
állnak rendelkezésre a korábban említett objektív és szubjektív feltételek, csupán 
látszólagos, eredménytelen együttnevelés valósul meg, amely akár káros is lehet az 
érintett gyermek számára (Borsfai, 2007). A sikeres együttnevelés kiemelten fontos 
szubjektív tényezői a szülők, a család. Csányi (2000) úgy véli, az integrálás tekinte- 
tében a szülő felelőssége is jóval nagyobb, kifejezetten az első időszakban, mely 
során a pedagógus még ismereteket gyűjt a gyermekről, aki pedig igyekszik alkal- 
mazkodni az új környezethez, annak szabályaihoz. A szülő az, aki a legjobban ismeri 
gyermekét, aki érzelmi támaszt nyújt neki és szintetizálja a gyermek élményeit; va- 
lamint az, aki ezen kívül folyamatosan együttműködik a gyermeket ellátó-nevelő 
szakemberekkel és pedagógusokkal. A sikeres együttnevelés kizárólag ennek meg- 
létével valósulhat meg. Mivel a gyerek a legtöbb időt elsődleges nevelési és szocia- 
lizációs közegében, a családban tölti, így a szülő aktív részvétele az iskolai tevé- 
kenységekben és a gyerek otthoni tanulásának támogatása kulcsfontosságú tényezője 
a tanuló iskolai sikerességének (Nyitrai et al., 2019) 

Radványi (2006) is kiemeli, hogy a család hozzáállása döntően hat a szakembe- 
rek által végzett fejlesztő folyamatra, mely befolyásolása pozitív és negatív irányú 
egyaránt lehet. Így elmondhatjuk, hogy a család attitűdje legalább annyira meghatá- 
rozó, mind annak gazdasági tőkéje. 


Összegzés 


A számos kulcsfontosságú funkciót betöltő, társadalmi intézményként, csoportként 
és rendszerként egyaránt megközelíthető család kiemelt szerepet tölt be az egyén 
életében. Még inkább így van ez a sérüléssel élő egyén esetében, aminek következ- 
tében még inkább ráutalt családjára, mely a család anyagi, érzelmi és társadalmi erő- 
forrásainak mobilizálását igényli. Bár minden társadalmi rétegben megjelennek ezek 
a családok, mégis elmondható, hogy gyakran a kiváló képességek ellenére sem érnek 
el magasabb foglalkoztatottsági státuszt a tanulási és elhelyezkedési lehetőségeik 
korlátozottsága miatt. A sikeres együttneveléshez, mely később hozzájárulhat az 
érintett személy életszínvonalának emelkedéséhez, objektív tényezők, mint a 

megfelelő infrastruktúra és szubjektív tényezők, beleértve a pedagógusok és a csalá- 
dok együttműködését, egyaránt elengedhetetlenek. A család aktív szerepe, bevonó- 
dása, attitűdje kulcsfontosságú a sikerhez mind az együttnevelés, mind a gyermek 
fejlődése, intézményes nevelésének-oktatásának eredményessége tekintetében. 

KULCSSZAVAK ABSZTRAKT 

e tanulásban Társadalmi elvárás az iskolai oktatással szemben, hogy a diákokat a munkára, a minden- 
akadályozottak napi élethelyzetek adta problémák megoldására készítse fel. Ennek kívánalma, hogy a 

e játék diákok, rendszerezett, transzformálható tudással lépjenek ki az iskola kapuján. A jelen kor 

e tanulási motiváció oktatásában óriási kihívás apedagógusok számára, hogy a tanítási-tanulási folyamat aktív 


részeseivé váljanak a tanulók. Nem kis feladatot jelent ez a tanulási nehézséggel küzdő 
gyermekek megfelelő tanulási motiváltságának kialakítása tekintetében, melyek a tanulás 
sikerességéhez, alapvető kompetenciák elsajátításához vezetnek el. A téma aktualitását 
azon módszertani tendenciák előtérbe kerülése adja, melyek hangsúlyt fektetnek a 
játékalapú tevékenységen keresztül az élményszerű felfedezést nyújtó ismeretelsajáti- 
tásra. Ezen gyakorlatok fókuszában a tanulók sokoldalú képesség- és személyiségfej- 
lesztése áll, melyek jól illeszthetők a tanítási órák rendszerébe. Jelen tanulmányomban a 
tanulásban akadályozottak oktatási-nevelési folyamatában a játék és a tanulási motiváció 
összefüggését vizsgálom meg. 


Játékelméletek, a játék fogalma és alapvető jellemzői 


A játék jelentőségével és az ember életében betöltött szerepével évszázadok óta fog- 
lalkoznak a különböző tudományok. Érdemes röviden áttekinteni, hogyan változott 
az idők folyamán a gyermekek játékával kapcsolatos szemlélet. Már az első írásos 
emlékekben, a görög filozófusok elméleti rendszerében is helyet kap a játék. Platón 
azt vallotta, hogy a gyermek játéka során felkészül az elkövetkezendő felnőtt életre, 
azokat a tevékenységeket gyakorolja, amelyekre a későbbiekben szüksége lehet 
(Maszler, 1996). Arisztotelész szerint a játékkal megelőzhető a tétlenség, tunyaság, 
egyúttal az életre való felkészítés fontos eszközének tartotta (Dsupin, 2015). A pe- 
dagógia újkori történetében sokat változott a gyermekkép megítélése, melyet több 
tényező is befolyásolt: a demográfia alakulása, a vallási nézetek, a szociális helyzet. 
Comenius pedagógiai rendszerében kiemelkedő helyet foglalnak el az első hat év 
történései, melyek kihatnak a következő életszakaszokra. A játékra vonatkozó néze- 
teiben központi helyet kap a gyermek tevékenységi vágyának kielégítése, a szemé- 
lyes példa és a dicséret szerepe. Rousseau nevelésről vallott nézeteinek meghatározó 
eleme a játék. Szemlélete nagy hatással volt korára, de leginkább a későbbi reform- 
pedagógiai törekvésekre. Több írásában is kiemeli a gyermekkor jelentőségét az em- 
berré válás folyamatában. A 19. század új pedagógiai irányzat kibontakozását hozta 
meg, melynek egyik jeles képviselője Friedrich Wilhelm August Fröbel. Részletesen 
foglalkozott a játék nevelési, módszertani aspektusaival. Nézetei szerint a gyermeki 

játék alapja a cselekvési vágy, melyet összefüggésbe hoz a munkaszeretet megala- 
pozásával és a vallásos életre neveléssel; hangsúlyozza továbbá az értelmi és az er- 
kölcsi nevelésben betöltött szerepét is (Kovács és Bakosi, 2005). Itt kell megemlíteni 
a különböző reformpedagógiai irányzatokat (Montessori, Waldorf, Freinet), melyek- 
nél ugyancsak fókuszban van a játék szerepe (Pásztor, 2022). 

A különböző játékelméletek aszerint csoportosíthatók, hogy milyen nézőpontból 
közelítik meg a játékot. A biológiai játékelmélet képviselői közül Lazarus az ,, üdü- 
léselméletet", míg Spencer az ,, erőfölösleget", Gross a felnőttkori tevékenységek 
előkészítéseként a ,, begyakorlás " elméletét hangsúlyozza (Maár, 2009). Az esztéti- 
kai játékelméletek közül Götze a spontán önkifejezés lehetőségét, míg Lange a játék 
társadalmi szerepét emeli ki, Steiner a gyermeki természet törvényszerűségeire hívja 
fel a figyelmet. A pszichológiai játékelméletek megalkotói közül Usinszkij a játék- 
ban történő valóságtükrözést, míg Rubinstein a játék és munka kapcsolatát, össze- 
függéseit vizsgálta (Maszler, 1996). Ki kell emelni Piaget-t, aki a játékot a kognitív 
fejlődéssel szoros összefüggésben vizsgálta. Megállapítása szerint az értelmi fejlő- 
dés tükrében tud a gyermek egyre jobban alkalmazkodni a külvilághoz, ebben pedig 
két folyamat segíti. , Az asszimiláció minden olyan folyamatra vonatkozik, amelynek 
eredményeképpen a szervezet bármilyen módon megváltoztatja és egyben beépíti a 
kapott információt. (...) Akkomodáción Piaget minden olyan, a külső világhoz illesz- 
kedő szükségszerű hozzáidomulást ért, amely az információ feldolgozását szol- 
gálja. " (Miller, 1997:52). A hazai játékelméletek képviselői közül meg kell említeni 
Posch Jenőt, Szemere Samut, Nógrády Lászlót. Mindannyian az ösztönökből fakadó 
tevékenységként jelölik a játékot, csak más-más pontra helyezve a hangsúlyt (Ko- 
vács és Bakosi, 2005). 

A játék a legsokoldalúbb tevékenységi forma, mely hangsúlyosan van jelen az 
ember életében. A szakirodalom a játék fogalmát különböző aspektusból írja le. ,, A 
kisgyermek a külvilágból és a saját belső világából származó tagolatlan benyomásait 
játékcselekvéssel tagolja. A gyermeki játék kiemelt jelentőségű tájékozódó tevékeny- 
ség, a gyermek legfontosabb tevékenységrendszere, fejlődésének kulcsa." (Báthory 
és Falus, 1997:136). Tágabb és szűkebb értelmezés szerint: , A játék általános meg- 
közelítésben külső céltól független, szabadon választott tevékenység, melyet a vele 
járó örömérzésért folytatnak. Szűkebb értelemben a gyermek játéka olyan sajátos, 
szabadon választott öntevékenység, mely külső céltól független, melyet örömérzés 
kísér, és amelyben legsokoldalúbban és legtipikusabban mutatkozik meg a gyermek 
önkifejezése és környezethez való viszonya." (Kovács és Bakosi, 2005:15). 

A legfontosabb jellemzője a játéktevékenység ,, örömszínezete". A játszó gyer- 
mekre jellemző, hogy derűs, könnyed, mentes a gondoktól, átengedi magát a játék 
adta élménynek, megfeledkezik önmagáról, eltávolodik félelmeitől, egyfajta feszült- 
ségcsökkenést él át (Mérei és V. Binet, 2006). A gyermek életében a játszás az egyik 
legfontosabb tevékenység, megfelelő komolysággal végzi, szinte életmódnak tekint- 
hető, ami a világhoz való viszonyát, a növekedés útját jelöli ki számára. A legfonto- 
sabb tulajdonsága, hogy öncélúan, magáért a játék folyamatáért végzi. Önkéntes és 
alakítható, egyfajta sajátságos belső renddel rendelkezik, amiben minden mindennel 
összefügg. A játék mozgatórugói, motivációi azok a belső késztetések, amelyek 

aktivitásra, cselekvésre ösztönzik a gyermeket. A kíváncsiság, mint belső motiváció 
a gyermeki lét kezdetétől fogva megjelenik a környezet ingereire adott válaszreak- 
ciókban, mely később a külvilág aktív felfedezésében teljesedik ki és tapasztalatai 
először a játékban integrálódnak. A játék másik motivációs jellemzője a kompeten- 
ciakésztetés, mely tevékenység közben a környezetre gyakorolt hatás élményét ala- 
kítja ki a gyermekben (Stöckert, 2011). 

Fejlődése és tartalma szerint a játék négy típusba sorolható. Születéstől két éves 
korig a legjellemzőbb játékfajta a gyakorlójáték. A gyermek az érzékszervi, szenzo- 
motoros játékokon keresztül fedezi fel saját hangját, testét, környezete tárgyait. A 
későbbi életkorban is megmarad a gyakorlójáték, fejlődése során kiegészül a gon- 
dolkodás gyakorlásával, mely a nyelvi készségek fejlődésén keresztül a fogalmi 
rendszerek kialakulását alapozza meg. A gyakorlójáték fejlődése vezet az építő és 
konstruáló játékok kialakulásához, melyben a környezet tárgyaiból, eszközeiből, 
tárgyszerű alkotásokat hoz létre. Pedagógiai értéke, hogy a játék közben erősödik a 
gyermek manipulációs készsége, emlékezete, képzelete, problémamegoldó gondol- 
kodása, kreativitása. Szintén a gyakorlójátékból formálódnak a szimbolikus játékok, 
melyekben a világ iránti érdeklődése, felfedezési igénye növekszik (Kovács és Ba- 
kosi, 2005). A ,, mintha " helyzetekben újból életre kelti saját átélt élményeit, felnőt- 
tektől átvett mintákat jelenít meg, sajátos játékhelyzetben tulajdonságokkal felru- 
házva hétköznapi tárgyakat, szereplőket (Pásztor, 2022). Ebben a játékban fantázi- 
ája, képzelő ereje fejlődik, de a ,, kettőstudat" is jelen van, miszerint pontosan el 
tudja határolni a játékot a valóságtól (Mérei és V. Binet, 2006). A szerepjátékok örö- 
mét, élményét a szerepbe való beleélés adja meg, melyben a szereppel való azono- 
sulás segíti az együttműködési készség kialakulását, a szocializálódást. 

Az óvodáskor végén, de leginkább iskoláskorban jellemző és kedvelt játékfajta 
a szabályjáték, melynek legjellemzőbb tulajdonsága a szabály dominanciája, és alap- 
ját a szabálytudat biztosítja. A szabály betartása adja a játék komolyságát és öröm- 
forrását. Fontos tényező a ,, győzni akarás " tényén túl a játszótársak közötti együtt- 
működés, a szabály mindenkire érvényes tisztelete. A szabályjátékok funkciója sze- 
rint lehetnek értelmi képességet fejlesztő játékok: például táblás, kirakó-, kártyajá- 
ték, de lehetnek nyelvi, zenei, logikai, matematikai, vizuális játékok. A mozgásos 
szabályjátékok csoportjába sorolhatjuk a testnevelési, valamint a népi játékokat (Ko- 
vács és Bakosi, 2005). 

Korunk leginkább preferált játékfajtáját is meg kell említeni, ami már a legki- 
sebb kortól a gyermekek fókuszában van, ezek a számítógépes (akció, stratégiai, SZi- 
mulációs) játékok. Elmondható, hogy meghatározóak a gyermekek kognitív infor- 
mációszetzési attitűdjében. A netgenerációk gyorsan változó információk között nő- 
nek fel, így ingerküszöbük is magasabb. Másrészt a mai fiataloknak természetes kö- 
zege a multimédia, az infokommunikációs interaktivitás. A pedagógia innovatív irá- 
nyultsága egyre inkább próbálja az oktatás módszertanába beépíteni ezeket az info- 
kommunikáció adta lehetőségeket (Molnár, 2011). 

A fentiek tekintetében tehát elmondható, hogy a játék a tanulással szorosan ösz- 
szefüggő kölcsönhatásként értelmezhető, olyan tevékenysége a gyermeknek, mely- 
ben átfogóan formálódik egész személyisége. A játék, mint belső késztetés, az 

iskoláskorú gyermeknél is megmarad, ezért a benne rejlő tanulási lehetőségeket ki- 
válóan lehet alkalmazni az iskolai oktatás-nevelés folyamatában. A jól megválasztott 
didaktikai játékok lehetőséget biztosítanak számos készség, képesség fejlesztésére, 
élményszerűségén túl teret adnak a saját élményen, felfedezésen, tapasztalatszerzé- 
sen alapuló ismeretszerzésnek (Bánki és Hegedűs, 2021). A tanórai játékkal nem 
csupán a tanulás-tanítás monotonitását lehet színessé varázsolni, hanem egyidejűleg 
a gyermekek aktív jelenlétre motiválhatók általa, miközben percepciójuk, figyel- 
mük, emlékezetük, problémamegoldó gondolkodásuk és nem utolsó sorban egymás- 
hoz való alkalmazkodásuk, szabálytudatuk fejlődhet. 


A játék és a tanulási motiváció összefüggése 


, A tanulás egy rendszerben bekövetkező, hosszabb távon ható, adaptív változást je- 
lent. " (Nahalka, 2006:9). A tanulás az ember egyik legáltalánosabb, egyben legössze- 
tettebb tevékenysége. Egész személyiségünkre kihat, teljes aktivitásunkat igényli. Egy 
olyan tevékenység, amely erőfeszítést, energiabefektetést igényel. Számos kutató fog- 
lalkozik azzal a kérdéssel, hogy mi is ösztönzi, motiválja a tanulót ebben a folyamat- 
ban. Ahhoz, hogy a tanuló sikeresen elsajátítsa és alkalmazni tudja az ismereteket, 
megfelelő motivációs bázissal kell rendelkeznie. A motiváció egy összetett jelenség, 
mely magában foglalja a tanulót érő külső hatásokat, másrészről azokat a belső pszi- 
chikus tényezőket, melyek a tanulás megindításában és fenntartásában szerepet játsza- 
nak (Józsa, 2007). , 4 tanulás folyamata nemcsak intellektuális teljesítmény, hanem 
egyidejűleg motivációs és emocionális megküzdési helyzet is." (Réthy, 2003, p. 44) 

A motivációelméletek leginkább a vezető személyiségelméletek szemszögéből 
igyekeztek a tanulási motívumok szerepét hangsúlyozni. A tanulási nehézséggel 
vizsgálva, leginkább az extrinzik (külső jutalom, cél elérése), illetve az intrinzik (ön- 
jutalmazó) motiváció dimenziója mentén került fókuszba. A legújabb kutatások e 
kétfajta motiváció ötvöződését, egymásra hatását vizsgálják (Mesterházi és Szeke- 
res, 2019). Az öndeterminációs elmélet azokra a pszichológiai folyamatokra fóku- 
szál, melyek hozzájárulnak a gyermek optimális személyiségfejlődéséhez. Az adap- 
tív működés kialakításában azon belső erőforrások szerepét hangsúlyozza, melyek- 
ben a tanuló a számára érdekes tevékenységben képességeit gyakorolja és aktív ré- 
szesévé válik az őt körülvevő társas környezetnek. Három alapszükségletet emel ki: 
kompetenciaigény (higgyen magában), autonómia (legyen önálló, tudja szabályozni 
cselekedeteit), kapcsolat (valahová tartozónak érezze magát). Ennek tükrében el- 
mondható, ha a gyermeket körülvevő környezet az alapvető igényeit kielégíti, ter- 
mészetes kíváncsisága okán az őt ért hatásokat internalizálja. Ezzel megerősödhet 
intrinzik motivációja is, amely egyértelműen a személyiségének optimális fejlődését 
eredményezi (Ryan £ Deci, 2000). 

A tanulási folyamatnak tehát feltétele a motiváció annak érdekében, hogy fel- 
keltsük a tanuló érdeklődését az aktuális tananyag, téma iránt. Ez egyfajta speciális 
irányultság, mely a figyelem fókuszába helyezi az adott tantárgyhoz kapcsolódó 

ismereteket. Az érdeklődésen alapuló tanulás pozitív érzéseket kelt, mely visszahat 
a tanulás sikerességére és egyben befolyásolja a tanuló általános belső állapotát, a 
külső motiváció belső motivációvá alakulását. Így nyilvánvaló, hogy a motiváció és 
a tanulási teljesítmény korrelálnak egymással (Réthy, 2003). Az eredményes tanulás 
pedagógiai feltételei egyrészt a pedagógus személyében rejlenek, aki elfogadó, em- 
patikus, támogató attitűddel olyan pozitív tanulási klímát teremthet, ahol a gyerme- 
kek emocionálisan biztonságban érezhetik magukat, bátran megnyilvánulhatnak, ki- 
fejezhetik érzéseiket. Másrészt olyan pedagógiai módszertani repertoár alkalmazását 
feltételezi, ami a stresszt, a szorongást, a teljesítménykényszert oldja, egyben haté- 
konyan fejleszti a gyermekek személyiségét. A didaktikai módszerek egyike a játék, 
melynek alkalmazása napjainkban egyre inkább előtérbe kerül és a tanulási motivá- 
ció hatékony eszközeként alkalmazható. ,, A játék stabillá, ugyanakkor mozgékonnyá 
teszi az ismereteket. Megtanítja a gyereket a szerzett tudásanyag aktív, tevékeny al- 
kalmazására, elkülönült anyagrészek rendszerbe illesztésére, a lényeg felismerésére, 
kombinációkra. Képessé teszi őket az ismeretek szokatlan helyzetekben való felidé- 
zésére és alkalmazására, tehát önálló rendszerező gondolkodásra és tanulásra ne- 
vel." (Maár, 2009:51). A játékos módszerek a gyermek belső szükségleteit elégítik 
ki és természetes kíváncsiságán alapulnak. Az oktatási folyamatban eredményesen 
alkalmazhatók az egyéni különbségekből adódó speciális fejlesztésekre, korrekcióra, 
kompenzációra, a differenciálásra, a tanóra struktúrájának változatossá tételére, az 
érdeklődés felkeltésére, a tanult ismeretek relevanciájára a mindennapi életben, a 
gyakorlásra, a tudatosításra, a szociális kontextusok alakítására. 


A tanulásban akadályozott gyermekek tanulási motivációja 


A hazai gyógypedagógiai gyakorlatban a tanulási nehézségek három csoportját kü- 
lönböztetjük meg (diagnosztikus vizsgálatok, pszichológiai, gyógypedagógia befo- 
lyásolhatóság, tanulási képesség fejlesztésének szempontjából): tanulási gyengeség, 
tanulási zavar, tanulásban akadályozottság (Mesterházi és Szekeres, 2019). , A tanu- 
lásban akadályozottak csoportjába tartoznak azok a gyermekek, akik az idegrend- 
szer biológiai és/vagy genetikai okokra visszavezethető gyengébb funkcióképességei, 
illetve a kedvezőtlen környezeti hatások folytán tartós, átfogó tanulási nehézségeket, 
tanulási képességzavart mutatnak." (Mesterházi, 1998:54.) A tanulásban akadályo- 
zottak — a tanulási képességet vizsgáló szakértői és rehabilitációs bizottság (BNO 11 
besorolás szerinti) szakvéleménye alapján — mérsékelt értelmi fejlődési zavar stá- 
tusszal rendelkeznek. 

Jellemző tünetei: a tanulás minden területén átfogóan, tartósan, generalizáltan 
jelentkeznek. Az elmaradás különösen a kognitív funkciók, motoros, orientációs, 
emocionális és szociális, valamint a kommunikációs képességek területét érintik. 
Ezek az eltérések a környezeti hatásokkal összefüggésben a tanulási képesség fejlő- 
désének zavarát okozzák (Mesterházi és Szekeres, 2019). Tanulási képességeik, 
pszichikus funkcióik lassabb érése speciális gyógypedagógiai megsegítést igényel, 
mellyel tanulási nehézségeik hatékonyan csökkenthetők. A tanulásban akadályozott 

tanulók körében végzett empirikus kutatások szerint a tanulás szociális motívumai, 
pedagógushoz való kötődésük erőteljesebb, biztonságigényük fokozottabb. A kog- 
nitív funkciók lassabb érése, az erősebb emocionális és szociális hatások érvényesü- 
lése miatt motivációs rendszerük sajátos mintázatot mutat (Józsa, 2007). A tanulás- 
ban akadályozottak oktatása-nevelése során törekedni kell a cselekvésen, tapaszta- 
latszerzésen alapuló, élményt nyújtó ismeretek elsajátíttatására. Az egyik legfonto- 
sabb didaktikai szempont az egyes részképességek fejlesztése, mely aprólékos moz- 
zanatokra bontva, kiválóan kapcsolható játékos elemekkel fűszerezve (pl. auditív- 
vizuális percepció, figyelem, emlékezet, problémamegoldó gondolkodás fejlesztése) 
a tanórák rendszerébe. 

Egy, a pedagógusok és gyógypedagógusok körében végzett kutatás tükrében iga- 
zolást nyert a játék népszerűsége, mint pedagógiai módszer. A skálán közel azonos 
mutatóval szerepel a differenciálás, szemléltetés, kooperatív oktatás és a játék, sze- 
rep- és szimulációs játék. A kutatás eredményeként az is kirajzolódik, hogy a gyógy- 
pedagógusok, gyakran alkalmaznak saját maguk által készített speciális eszközöket, 
míg a többségi pedagógusok a tanórai játékban a digitális, IKT-eszközöket 
(Learningapps, Wordwoll, Okosdoboz) preferálják inkább. A didaktikai játékok az 
óra bármely részébe beilleszthetők, lehet motivációs szerepe, készség-, képességfej- 
lesztés, új ismeretek feldolgozása vagy tanult ismeretek alkalmazása, gyakorlása, de 
a tanóra végi jutalomként is szerepelhet (Bánki és Hegedűs, 2021). 


Tanulásban akadályozott gyermekek játékos anyanyelvi 
fejlesztésének lehetőségei 


A magyar nyelv hangjelölő írott rendszerének eredményes elsajátításához számos 
készség, képesség birtokában kell lenni (Papp, 2010). Két nagy terület: az auditív és 
vizuális készségek, képességek hierarchikusan egymásra épülő rendszerének együtt- 
működése feltételezi a sikeres olvasáselsajátítást. A beszédhanghallás (fonetikai, fo- 
nológiai szint) segítségével tudjuk a hallottakat feldolgozni, értelmezni és a tiszta 
hangképzést kialakítani. Az auditív differenciálás, pl. a zöngés-zöngétlen mássalhang- 
zók megkülönböztetéséért, az emlékezet a kódolás, tárolás, az előhívás folyamatáért 
felelős. A vizuális képességek területén a vizuális percepció, formaészlelés, analízis- 
szintézis, alak-háttér konstancia felel a betű, szó és mondatalkotó készség kialakulásá- 
ért. Mindezek szoros kapcsolatban állnak a szerialitás és téri orientáció megfelelő mű- 
ködésével (Fazekasné, 2006). A fentiek közül, ha bármely részképesség gyengébben 
funkcionál, nehezítetté válik az olvasás-írás elsajátítása. Ezért hangsúlyos a nevezett 
területek játékos, differenciált feladatokkal történő fejlesztése. Az alábbi felsorolás 
olyan játékos feladatokat vázol fel, amelyek jól illeszthetők a tanórák menetébe. 

Beszédpercepciós fejlesztőmodulok (Gósy és Imre, 2007) 


- Egyforma vagy nem egyforma? (szár-szál, láda-lába, zár-szár). 

— Hol hallod? — Adott hang keresése a szóban (elején, közepén, végén). 

—  Robotnyelv — , Bontsd hangokra a hallott szót!" 

— Miaz ellentéte? — Ellentétes szópárok keresése (alacsony-magas, széles-keskeny). 

-  ÁAsszociációk — Mi jut róla eszedbe? Pl. gömbölyű, várható válasz: labda, 
teke, földgömb). 

- Mondarpiramisok — Mondatok hallás utáni pontos reprodukciója a cél. A 
kezdő tőmondatok mindig egy-egy új szóelemmel bővülnek. Pl. A diák meg- 
írta. A szorgalmas diák megírta. A szorgalmas diák megírta a házi feladatot. 
A szorgalmas diák megírta a nehéz házi feladatot. A szorgalmas diák hibát- 
lanul megírta a nehéz házi feladatot. 

— Szóelőhívás — ,, Szerinted mire gondolok, ha annyit mondok, hogy...? " A szó első 
szótagját mondom a gyermeknek, ő a saját ismeretei, ötletei szerint folytatja. 

— Mit visz a hajó? — Pl. gyümölcsöt (főfogalom alá helyezés). A gyermek az 
elhangzás sorrendjében megismétli az előtte kimondott szavakat, és a végén 
hozzáteszi a saját választását. 

-  Szólánc-variációk — 1. A kiválasztott hanggal (írásban betűvel) kezdődjön 
vagy végződjön a szó. 2. Amilyen hanggal/betűvel végződött a szó, a követ- 
kező azzal a hanggal/betűvel kezdődjön. 3. Érdekes betűkapcsolatok gyűj- 
tése (pl. szó közepén , rf"-karfiol, férfi...) 

—- — Összegyúrt történetek — Két különböző szöveg mondatait összekeverve kap- 
ják meg a párban dolgozó diákok. Feladat, hogy a két szövegcím szerint vá- 
logassák szét értelemszerűen a mondatokat. 

- Szövegrekonstruálás — adott szöveg egy-egy részletét kitöröljük, a meglévő 
információból kell rekonstruálni a szöveget az alábbi ábra szerint: 


Enat £nct LÁLva 


vátalat -AZlAdva 
, 


, 


fanecti nivacva 


fánut czAv na FfAlAdva 
, 


Lamhat a tAlauya 
, 


cezizmat han 179"7 vm FI ta ral dá 
1. ábra 
Szövegrekonstruálás 
Forrás: sniikt - IKT-használat SNI tanulókkal — nem csak pedagógusoknak 
URL: https://bit.ly/A2tLt4v 

Téri orientációt fejlesztő feladatok 


A téri orientáció viszonyítási alapja a saját test. Fontos, hogy megfelelő szinten mű- 
ködjön a praxia és a laterális dominancia, mert a domináns oldalunkból kiindulva 
állapítjuk meg a téri információkat. Ez a síkban, a betűk téri helyzetének megítélé- 
sében, a hasonló formájú betük helyes vizuális differenciálásában rendkívül fontos. 


TE KEZtZ EL zzz 
0 ÜTTTTTe— 
EZT TETEL Bedő 
1. sza 


plelelele 
pekbbia 


2. ábra 
Téri orientáció fejlesztése 


Formaészlelést és alak-háttér differenciálást fejlesztő feladatok 


Segítik a betűk, számok alakállandóságának kialakulását. 


3. ábra 
Vizuális percepció fejlesztése 

Betűk - hangok auditív és vizuális differenciálását fejlesztő feladatok 


A tanulási nehézséggel küzdők írás-olvasásában szembetűnő probléma a hangok, il- 
letve a betűk időtartamának a helytelen alkalmazása. Sok gyakorlás, ,, finomhangolás ", 
tudatos figyelemirányítás szükséges a nyelvi helyesség fejlesztéséhez, kialakításához. 


4. ábra 
Rövid és hosszú magánhangzók differenciálása (LogoTipp) 


5. ábra Hangkereső játék 
Forrás: https://bit.ly/49i8pGg 

Vizuális szerialitást fejlesztő feladatok — anagramma 


Öt-hat képesség (auditív percepció, emlékezet, szerialitás, vizuális emlékezet, 
intermodalitás) egyidejű együttműködése szükséges ahhoz, hogy hallás után vagy 
emlékezetből helyesen leírjunk egy adott szót. 


6. ábra 
Szókereső — anagramma 


Összegzés 


Az iskolai oktatás-nevelés rendszerében a hagyományos, frontális osztálymunka 
szemléletét egyre inkább felváltja az interaktivitáson, felfedező, tapasztalatszerzésen 
alapuló játékos tevékenységek alkalmazása. A tanulási nehézséggel küzdő tanulók 
számos területen hátránnyal indulnak az iskolai beválás tekintetében. A tanulási fo- 
lyamataikban gyakran előforduló megakadások, sikertelenségek, esetleges kedve- 
zőtlen környezeti tényezők, a tanulási motiváció visszaeséséhez vezethetnek. Tanu- 
lási folyamatukat nagyban meghatározza az intuíció, az iskolai léthez fűződő érzelmi 
kötődés. Pozitív tanulási motivációt kiváltó tényező egyrészt a biztonságot nyújtó, 
elfogadó pedagógusi attitűd, másrészt a hatékony, játékos módszerek alkalmazása, 
amik a tanulási folyamatukat beindítják és fenntartják. A játék és a tanulás viszonya 
tehát feltételezik egymást, összefonódnak, mert a gyermek belső szükségleteiből fa- 
kadó, örömteli tevékenységgé tud átalakulni, mely ablakot nyit a világ megismeré- 
sére. A tanulásban akadályozott gyermekek esetében a játék módszertani szempontú 
alkalmazása még inkább indokolt a személyiségük és készségeik, képességeik, kom- 
petenciájuk fejlesztése tekintetében. 

KULCSSZAVAK ABSZTRAKT 

e gyógypedagógia A Soproni Egyetem Benedek Elek Pedagógiai Karon 2018-ban indult a gyógypeda- 
e gyógypedagógus gógus-képzés. Tanulmányunkban történeti visszatekintéssel közelítjük meg a hazai, több 
e gyógypedagógusképzés mint egy évszázados múlttal rendelkező gyógypedagógus-képzés és az elmúlt néhány 
e soproni évtizedben történő felsőoktatási szerkezetváltások hatásmechanizmusát. Bemutatjuk azt 


gyógypedagógusképzés a folyamatot, mely elvezetett a Soproni Egyetem Benedek Elek Pedagógiai Karának 
gyógypedagógus-képzéséhez. Ismertetjük a képzés struktúráját, tartalmi sajátosságait, a 
hallgatók szakmai gyakorlatát biztosító gyógypedagógiai intézményeket. A tanulmány 
aktualitását az adja, hogy 2023-ban ez a képzés már ötéves múlttal rendelkezik, ami 
megköveteli, hogy felelevenítsük a kezdeteket. 


A 19. század második felében már több fogyatékossági típus alapján szerveződött 
iskola, otthon foglalkozik a siket, vak, értelmileg érintett, beszédfogyatékos gyerme- 
kekkel. Az intézményekben szerzett gyógyító, pedagógiai tapasztalatokkal gazdago- 
dott személyek többségében filantrop szemléletű, tanítói, orvosi, lelkészi végzettség- 
gel rendelkeztek, a megszerzett elméleti és praktikus ismereteiket tanfolyamok ke- 
retében adták át az újabb, gyógyító, nevelő feladatokat vállaló munkatársaik szá- 
mára. Egyre sürgetőbbé vált, a jogos igények alapján, egy egységes, integráló isme- 
reteket átadó, de a specializációkat megtartó, szervezett gyógypedagógiai (heilpeda- 
gogische) képzés, amely rendszerezett struktúrában a kor tanítói és tanári képzőin- 
tézményeihez hasonlóan, hivatalosan elfogadott végzettséget ad. A szervezést nehe- 
zítette az a közigazgatásilag hátráltató állapot, hogy a fogyatékos gyermekek és fel- 
nőttek ellátása a társadalmi jótékonyságra bízott , Emberbaráti ügyosztályhoz" tar- 
tozott, az iskoláskorú gyermekek és tanulók oktatása, nevelése nem a közoktatási 
hierarchiában működött. A II. Országos és egyetemes tanügyi kongresszuson (1896) 
kimondják, hogy a fogyatékosokat ellátó intézetek az , emberbaráti" intézményes 
rendszerből a közoktatási rendszerbe kerüljenek (Gordosné, 2000). Dr. Náray Szabó 
Sándor orvos, a Vallási és Közoktatási Minisztérium miniszteri biztosa különös ér- 
zékenységgel fordult a kiszolgáltatott gyermekek, azon belül a fogyatékosságukból 
adódó siralmas helyzetben élők felé. Létrehozta a minisztériumon belül a Gyógype- 
dagógiai ügyosztályt, ezzel beemelte a Magyarországon működő fogyatékos gyer- 
mekeket ellátó nevelő intézményeket a közoktatási szervezésbe, finanszírozásba és 
irányításba. Megszervezte az intézményes hálózat további bővítését, ezzel több száz 
fogyatékos gyermek iskoláztatása vált lehetővé. A századforduló idejében már 488 
siketnéma, 137 vak és 93 gyengeelméjű gyermeket neveltek és tanítottak, tíz év el- 
teltével ez az arány közel ötszörösére emelkedett. 

A hazai gyógypedagógus-képzés közel 125 éves. 1900-ban az első évfolyam ok- 
tatását Vácott, a patinás siketnémák iskolájában kezdték el a különböző gyógypeda- 
gógiai iskolákban, ápoldákban szerzett elméleti és gyakorlati tudással rendelkező 
szakemberek. Az intézmény, utalva a tanító és nevelő tevékenységre, Gyógypeda- 
gógiai Tanítóképzőtanfolyam néven indult kétéves oktatási időtartamban. 

Nagymagyarország területén számos nagyobb városban (Kolozsvár, Temesvár, 
Körmöcbánya, Ungvár, Pozsony, Budapest, Szeged, Debrecen, Sopron stb.) a va- 
koknak, siketeknek, gyengeelméjűeknek és , dadogóknak, hebegőknek" biztosították 
nemcsak az elemi tanulmányokat, hanem több esetben a szakmai képzést is (Varga 
és Hatos, 2015). Nem véletlenül nevezzük a gyógypedagógiai ellátás , atyjának" 
Náray Szabó Sándort. 

,, [/..] A gyógypedagógiai ügyet, amely az ő idejéig a rongyos koldusa volt köz- 
nevelésügyünknek, szervezte, újonnan megalapította s oly magas színvonalra emelte, 
hogy a külföldi hasonló intézetekkel szemben teljesen megállja a versenyt, sőt egy s 
másban meg is haladja azokat." (Vértes, 1914:497-498). 

A későbbiekben kiváló egyetemi professzorok emelték fel szavukat a gyógypeda- 
gógiai képzés főiskolai szintű struktúrája és a tartalmi, tantárgyi bővítés érdekében. A 
diszciplínák és interdiszciplináris jelenlét követik a tudományos fejlődés újabb és 
egyre differenciáltabb eredményeit, amelyeket a hallgatók számára is tananyagként is- 
mertették az oktatók. Ranschburg Pál első magyar gyógypedagógiai és pszichológiai 
laboratóriumában kísérleteket folytattak az emberi elme, a gyermeki elme működésé- 
nek mélyebb megismerése érdekében; a fogyatékos elme sajátosságait Szondi Lipót 
kutatta; Bárczi Gusztáv felállította a , szurdo-mutitas" elméletét, hogy csak néhány, 
nemzetközileg napjainkban is elfogadott tételt említsünk (Gordosné, 2005). 


Ranschburg Pál Szondi Lipót Bárczi Gusztáv 


Forrás: Forrás: Forrás: 
https://t.ly/6MNDu https://t.ly/OwV. W https://t.l/hU507 


Klebelsberg Kunonak, a Vallás és Közoktatásügyi Minisztérium miniszterének 
(1922-1931) köszönhetően úgy a felsőoktatás, mint a közoktatás addig nem tapasz- 
talható mértékben fejlődött tartalmi, személyi és tárgyi hátteret tekintve. A trianoni 
kényszerdiktátumot követően meghirdette a nemzet kulturális felemelkedésének 
megvalósítását. 

, A magyar hazát ma elsősorban nem a kard, hanem a kultúra 
tarthatja meg és teheti ismét naggyá. " — fogalmazta meg kul- 
tuszminiszteri székfoglalójában. Haladó irányban érintették tö- 
rekvései és intézkedései a fogyatékosügyet is az iskolai hálózat 
fejlesztése, valamint a gyógypedagógus-képzés területén. 
Tóth Zoltánt kinevezte (1924-1940) a már hároméves 
Gyógypedagógiai Tanárképző élére. Az aktív elméleti és gya- 
korlati szakember sokat lendített a képzés hazai és nemzetközi 
elismertségén — az 1928-as tanügyi kongresszuson bejelentette 
az újabb innovatív és támogató miniszteri döntést, miszerint a 
CT KleöelS baró féüttéls gyógypedagógusok képzése négyéves keretben történik a kö- 
Törés; vetkező szemesztertől, új hivatalos nevén, a Gyógypedagógiai 
https://..BVOLIRO Tanárképző Főiskolán. Későbbiekben az intézmény ebben a 
felállásban működött Bárczi Gusztáv vezetésével 1942-től 
1963-ig. A következő években a fogyatékosság és gyógypedagógia tudományának 
több kiváló képviselője alakította — a társadalmi és tudományosság igényeinek megfe- 
lelően — a képzést igazgatókként, mint például Kozmutza Flóra, Göllesz Viktor, Gor- 
dosné Szabó Anna, Illyés Sándor, Mesterházi Zsuzsa. Az évek során — az átörökített 
szellemiség megtartásával — új eszmei áramlatok befolyásolták a fogyatékosság jelen- 
ségének definiálását, a gyógypedagógia mint rehabilitációs tevékenység értelmezését 
és a célcsoport megnevezését. A tantárgyi tartalmakban megjelentek ezen új tendenci- 
ákra épülő terminológiák, metodikák, mint a gyógypedagógiai integráció, inkluzivitás, 
participáció, sajátos nevelési igény stb. A Salamancai Nyilatkozat és Cselekvési Terv 
(UNESCO, 1994) megfogalmazásai erősen hatottak a gyógypedagógia képzési köve- 
telményeire, valamint a közoktatásban a sajátos nevelési igényű gyermekek, tanulók 
preventív, rehabilitációs ellátására is deklarált minőségben. 

Az európai államokra vonatkozó felsőoktatási rendszer megújításaként 1999 júniu- 
sában az Európai Tanács, az Európai Bizottság és az UNESCO CEPES! részvételével 
megfogalmazták a Bolognai Szerződésben a tagállamokra vonatkozó változtatásokat. A 
magyar felsőoktatási intézményeket is érintette, hasonlóan a többi állam képzési szerke- 
zetéhez. BA (bachelor) alapképzés, MA (masters) mesterképzés és a PhD (doktor) kép- 
zés egymásra épülő folyamata alkotja a rendszert. A szocialista tábor felbomlását, a rend- 
szerváltozást követően, az 1990-es években a felsőoktatási intézmények integrációs fo- 
lyamatában az universitasok kialakítása volt a cél hazánkban, melynek megvalósítása, 
hosszas előkészítő intézkedések sikerei és kudarcai után, 2000-ben realizálódott. 

A felsőoktatási intézmények integrációs céljai között hangsúlyozott volt a raci- 
onális intézményi struktúra, a képzési kínálat növelése, a képzési színvonal emelése, 
a tehetséggondozás, a gazdasági átláthatóság, a regionális kiegyensúlyozottság, va- 
lamint a többprofilú ágazati és szakmai jelenlét (Kovács, 2015). 

A gyógypedagógus-képzés egyetlen intézményét is elérte a racionalizálás kere- 
tében végrehajtott integráció. A Bárczi Gusztáv Gyógypedagógiai Tanárképző Főis- 
kola beépült külön karként az Eötvös Loránd Tudományegyetembe. 


ag 


1 Az ENSZ Nevelési, Tudományos és Kulturális Szervezetének Európai Felsőoktatási Központja 

Az elmúlt évtizedekben a plurális alapú államokban a fogyatékossági állapot 
értelmezését — egyfajta paradigmaváltás következtében — fokozatosan a társadalmi 
elfogadás és befogadás attitűdje hatja át: ,, /.../ Az Európai Közösség szociális intéz- 
kedései egy átfogó, ágazatok közötti koherens politika eredményeként a fogyatékos 
emberek integrálódását tűzi ki célul, melynek lépésenkénti dekralálása a társadalmi 
integrációt fogja szolgálni, és napjainkban is ennek megvalósítására törekszik..." 
(Závoti, 2009:15). 

Az esélyegyenlőség megteremtésének különböző formái törvényi szabályozás- 
sal és kommunikációs ráhatással mára a társadalom minden ágazatában fokozato- 
san, reményteljesen változnak. Az oktatáspolitika új tendenciájában is érvényesül a 
fogyatékos, iskolai elvárásoknak kevésbé megfelelő tanulók iránti elfogadó, fej- 
lesztő és támogató viszonyulás. A társtudományok és a gyógypedagógia kutatási 
eredményeire építve a diagnosztizálás és differenciált egyéni bánásmód elve érvé- 
nyesül a pedagógiai színtereken. Hálózatok épülnek a gyermekek és tanulók képes- 
ségrendszerének feltérképezésére, az orvosi, pszichológiai, szociális és pedagógiai 
diverzitásokra fókuszálva. A közoktatásban és -nevelésben ellátott populáció átlag- 
tól eltérő csoportjainak, az egyéneknek a korszerű és adekvát megsegítése komplex 
és evidens célként jelenik meg. Konkrét számadatokkal igazolt a jogilag szabályo- 
zott, a diagnosztikai eredmények alapján a különleges bánásmódot igénylők jelen- 
léte. Definiált a sajátos nevelési igény, azon belül a különböző fogyatékossági típu- 
sok, a beilleszkedési, tanulási és magatartási nehézséggel küzdők, akik a speciális 
szakemberek ellátására jogosultak, gyógypedagógiai megsegítésre szorulnak. 


2001/02.tanév — ] 2009/10.tanév  ] 2022/23. tanév 
Különleges bánásmódot 
igénylők (tehetségek itt 58615 fő 77844 fő 99588 fő 
nem szerepelnek) 
Korai fejlesztésben és 7 nincs 1370 fő 5654 fő 
gondozásban részt vevők regisztrálás 


1. sz. táblázat 
A különleges bánásmódot igénylők aránya a közoktatásban 
Forrás: KSH, URL: https://t.ly/JgeMz 


Az e kategóriákba sorolt, évről évre növekvő népesség szakszerű ellátása arányaiban 
nagyobb számú gyógypedagógusi jelenlétet követelt és követel napjainkban is. Or- 
szágos szinten az egyetlen képzőintézmény (ELTE BGGYK) kapacitása — eseten- 
ként egyetemi kihelyezett képzésekkel — már nem tudott megbirkózni ezzel a kihí- 
vással, az oktatók rendkívüli leterheltsége mellett sem. Az oktatói háttér felkészült- 
ségével, a , Bárczi Kar" szakmai és szervezési együttműködésével néhány vidéki fő- 
iskolán beindult a gyógypedagógus-képzés (Kaposvár, Győr), majd egyre több egye- 
tem bővítette a képzési profilját a gyógypedagógia szak beemelésével. A 2000-es 
években a felsőoktatási szerkezetátalakítás következtében a kisebb karokkal működő 
temi működési szabályzatokhoz igazodva. A Nyugat-magyarországi Egyetem tíz kar- 
ral működött 2008 és 2013 között, köztük a pedagógusképzés területét is felölelő 

pedagógiai karok, mint az Apáczai Csere János Kar, a Benedek Elek Pedagógiai Kar 
és a Berzsenyi Dániel Pedagógusképző Kar. Az Apáczai Karon a gyógypedagógus- 
képzés 2006-ban fogadta először a gyógypedagógia szakra jelentkezetteket. Folyama- 
tosan, egyre bővülő létszámmal, a Tanulásban akadályozottak pedagógiája szakirányt 
néhány év után követte a Logopédia szakirány. 2016-ban az Apáczai Kar a Széchenyi 
István Egyetemhez kapcsolódott, kivált a Nyugat-magyarországi Egyetemből. Az 
újabb racionalizálás eredményeként megvalósult szerkezetalakítással létrejött a Sop- 
roni Egyetem, mely négy karral folytatta tovább működését. A Benedek Elek Pedagó- 
giai Kar továbbra is változatlanul folytatja a különböző pedagógiai szakokon a képzést. 

A Soproni Egyetem 2018-ban csatlakozott a gyógypedagógusokat képző intéz- 
mények hálózatába. A Soproni Egyetem, mint a NYME jogutódja, ekkor már ren- 
delkezett a gyógypedagógus-képzés elindításának jogával, hiszen a szak akkreditá- 
ciója ennek az egyetemnek az égisze alatt történt. A 18/2016.(VIII. 5.) EMMI ren- 
delet képzési és kimeneteli követelményei szerint megvalósítható-e minden vonat- 
kozásban a működtetés? A tudományágak, szakterületek elméleti és gyakorlati kö- 
vetelményeit lehetséges-e teljesíteni? 

Komoly szakmai, személyi és infrasturkturális feltételrendszer átgondolt lehető- 
ségeit kellett számba venni ahhoz, hogy biztosított legyen a Benedek Pedagógiai Kar 
által a jövő gyógypedagógusainak a felkészítése. 

Sopron város intézményes háttere jó esélyekkel befolyásolta a képzés indításával 
kapcsolatos kételyeket. Már a múlt század első éveitől, és a későbbiekben is, altruista 
és befogadó szemlélettel gondoskodott a fogyatékossággal élő gyermekekről és fia- 
talokról. 1903-ban a Siketnémák Intézete nyitotta meg kapuit a siketek oktatása ér- 
dekében, ez napjainkban a Tóth Antal EGYMI. 1917-ben a Manninger-ház Erdei 
Iskola a gyenge, fejletlen gyermekek számára alapított iskolát, amely 1995-től mint 
Doborjáni Ferenc EGYMI látja el a tanulókat. Ezen intézménynek jogelődje a Sop- 
roni Állami Gyógypedagógiai Nevelőintézet. Itt folyt 1950-től az értelmileg sérült 
gyermekek és fiatalok kisegítő iskolai nevelése és oktatása. 1989-ben a városi fenn- 
hatóságú Kozmutza Flóra EGYMI szintén az értelmileg sérült gyermekek tanításá- 
val, nevelésével, fejlesztésével és rehabilitációjával indította el gyógypedagógiai te- 
vékenységét. A több évtizedes múltú gyógypedagógusi tevékenység tapasztalatai és 
jó gyakorlatai megfelelő terepet kínáltak a gyógypedagógus-képzéshez. A nevelési 
tanácsadó, a pedagógiai szakszolgálat, ahhalmozottan fogyatékosok gyermekotthona, 
a pszichiátriai felnőttek intézete, a felnőtt fogyatékosok napközije, a koraifejlesztő- 
központ: a felsorolt intézmények mind alapbázisaként álltak rendelkezésre a Tanu- 
lásban akadályozottak pedagógiája szakirány beindításához. 

Az elméleti kurzusok általánosan művelő ismereteihez a pedagógiai kar minősí- 
tett oktatóira lehetett építeni (doktori fokozat, PhD- és habilitált minősítés). A gyógy- 
pedagógiai szakterület tantárgyaihoz részben doktori fokozattal és gyógypedagógiai 
alapdiplomával rendelkezők, valamint a gyakorlatból szintén gyógypedagógiai MA 
vagy szakvizsgával rendelkező kiváló gyakorlati szakemberek adták az oktatói hát- 
teret. Az infrastruktúra szempontjából az infotechnika adott volt, hiszen más szako- 
kon a pedagógusképzés ezt megkövetelte, a könyvtár pedig folyamatos szakismereti 
irodalommal bővíti állományát a hallgatók szakszerű ellátása érdekében. 

A képzési program alapja a KKK-ra (képzési kimeneti követelmények) épül, a 
soproni lokális sajátosságokhoz adaptálva, melynek előnye a sokszínű és a szakirá- 
nyú kompetenciákat messzemenően kiszolgáló gyakorlati terephelyek biztosítása. A 
nappali tagozaton a nyolc félév során az összóraszám 1807 óra, a levelező 556 óra. 
Az elméleti ismeretek megalapozásával párhuzamosan folyó gyakorlatok hangsú- 
lyozottan jelennek meg a képzésben. 

A hallgatók megismerik a terephelyeken a közoktatási többségi struktúra verti- 
kumát (óvoda, általános iskola, középiskola), a típusos és eltérő fejlődésű gyermekek 
és tanulók nevelésének és oktatásának metodikáját. A gyógypedagógiai integráció- 
ban alkalmazott pedagógiai módszerek spektrumát szemlélik és gyakorolják, az ink- 
luzív attitűd realizálását élik meg. A gyógypedagógia alapvető tevékenységének, a 
diagnosztizálásnak intézményi hátterében (pedagógiai szakszolgálatok) és gyakor- 
lati folyamatában vesznek részt, majd a szegregált óvodai és iskolai működés sajá- 
tosságait, valamint rehabilitációs gyakorlatot teljesítik. 

A hallgatókat a gyógypedagógiai professzió széleskörű, praktikus alkalmazására a 
terepeken működő gyakorlati szakemberek és módszertani, rehabilitációs ismereteket 
nyújtó mentorok készítik fel. A tanulásban akadályozottak pedagógusának kompeten- 
ciakörébe tartozó valamennyi tevékenységét tapasztalják meg a gyakorlati színtereken 
a hallgatók, így a diploma megszerzését követően a gyógypedagógiai kihívásokra fel- 
vértezetten tudnak válaszolni szakmai felkészültségükkel és hivatástudatukkal. 


Hallgatói létszámok 20183 ]! 2019 ] 2020 ] 2021 ] 2022 I! 2023 
Nappali 10 20 13 17 14 15 
Levelező — Sopron 24 29 20 23 16 87 
Levelező — Tatai kihelyezett k. 20 30 38 43 46 

Végzettek száma 2018 ] 2019 ] 2020 ] 2021 ] 2022 ] 2023 
Nappali 9 12 
Levelező — Sopron — Tata 17 36 


2. sz. táblázat 
A SOE BPK gyógypedagógus-hallgatók létszáma 
Forrás: SOE BPK (2023. 11. 17.) 


A 2. sz. táblázatban látható, hogy a hallgatói létszám fokozatosan emelkedik. A 
2022-ben és 2023-ban az első és második évfolyam diplomásai többségében gyógy- 
pedagógiai szakterületen helyezkedtek el, a soproni gyakorlati terepet biztosító in- 
tézmények is számítottak a végzős hallgatókra, a 8. félév összefüggő gyakorlata 
megalapozta a fogadó intézményben történő elhelyezkedést, ezzel a gyógypedagó- 
giai ellátottság és agyógypedagógiai diploma értéke korrelál. 

A képzés elsődleges célja a minőségi szakmai ismeretek átadása a tudományos 
fejlődés és innováció követésével. Az oktatók tudományos munkájának támogatásá- 
val, a konferenciákon való részvétellel és kapcsolatok gazdagításával, a nemzetközi 
(oktatói és hallgatói) és hazai mobilitás biztosításával a szinten tartás és fejlesztés fo- 
lyamatos. A MTA Pedagógiai Tudományos Bizottság Gyógypedagógiai Albizottságá- 
val aktív kapcsolata van a Benedek Elek Pedagógiai Karnak, az együttműködés 

keretében a tudományos üléseken, szakmai programokon részt vesznek az oktató köz- 
testületi tagok és a magasan kvalifikált gyógypedagógusok is. A városi fogyatékosügyi 
projektekbe meghívásokat kapnak az oktatók, de a hallgatók is lelkesen kapcsolódnak 
az aktuális eseményekbe segítőként, szervezőként vagy animátorként. 

A gyógypedagógia egy olyan hivatás, amely a tudomány és a teljes gyógypedagó- 
giai metodika ötvözetével az embert szolgálja. Ennek a szellemiségnek az átadására 
törekszik a Soproni Egyetem Benedek Elek Pedagógiai Kar gyógypedagógus-képzése, 
mely a Ranschburg-Bárczi-hagyományok tiszteletben tartására alapozva, ugyanakkor 
a 21. századi kihívásokra reflektálva készíti fel a jövő gyógypedagógusalt. 

